 A K LARIONOV GEOLOGIA DISTRACTIVĂ Desenele reproduse după originalul în limba rusă ÎNAINTE DE A CONSTRUI Desigur că fiecare aţi ascultat în copilărie basme în care se povestea despre castele fermecate şi cetăţi ce zburau deasupra pământului Şi cine nu s-a delectat cu călătoriile fantastice ale lui Gulliver, care a întâlnit într-o bună zi un întreg oraş zburător – Laputa?! În realitate însă blocurile, turnurile, podurile, barajele şi alte construcţii făcute de om sunt amplasate temeinic pe suprafaţa pământului Pământul le serveşte drept sprijin şi fundament Se naşte în mod firesc întrebarea: oare suprafaţa Pământului constituie întotdeauna o fundaţie sigură pentru edificii? La prima vedere s-ar părea că pământul este suficient de trainic şi de stabil Experienţa multiseculară a constructorilor dezminte însă această afirmaţie Nu arareori pământul se comportă ca o mamă vitregă rea fată de construcţiile ridicate de om Care sunt cauzele? Pentru aceasta vom aminti că astăzi construcţiile se execută din piatră, cărămizi, metal, lemn şi alte materiale de mare rezistentă Printre ele locul principal îl deţine betonul armat Fiecare metru pătrat de suprafaţă de beton armat este în stare să suporte o greutate de 5000 şi chiar 10000 tone, ceea ce reprezintă greutatea a 150—500 de vagoane încărcate Folosind materialele pomenite mai sus, constructorii realizează edificii monolite şi foarte trainice V-aţi întrebat vreodată cât cântăreşte un astfel de edificiu? Dacă luăm un creion şi efectuăm calculele, vom constata că până şi greutatea unor case de locuit relativ mici, cu o înălţime de 3—5 etaje, ajunge la o cifră destul de impresionantă – 4000—15000 de tone Dacă facem acelaşi calcul pentru clădirile de mare înălţime din Moscova, vom afla că greutatea lor atinge 200000—300000 de tone Iată, deci, ce greutate trebuie să suporte pământul pe amplasamentul unei construcţii Să vedem acum ce reprezintă suprafaţa pământului? Pământul este alcătuit din cele mai diferite roci (denumite de constructori şi terenuri) În cazuri relativ rare acestea sunt formaţiuni naturale foarte rezistente: granit, gresie, calcar, care în ce priveşte rezistenta depăşesc adesea betonul armat De cele mai multe ori însă se întâlnesc roci friabile ca: nisipul, argila, argila nisipoasă Proprietăţile acestor terenuri depind de originea şi de condiţiile naturale în care există Rezistenta lor este neînsemnată Pot servi ca exemplu argilele intens umezite, care nu suportă mai mult de 5—10 tone pe metru pătrat, adică au rezistenta de o mie de ori mai mică decât a betonului armat În figura 1 se poate vedea cât de mare este diferenţa dintre stabilitatea terenurilor afinate ce alcătuiesc suprafaţa pământului şi cea a materialelor de construcţie din care se execută clădirile Priviţi figura 2 Ea reprezintă un accident suferit de un siloz de beton armat din Canada Rocile afinate slabe care se aflau într-o parte a temeliei silozului s-au îndesat intens în timpul construcţiei, provocând o tasare unilaterală de 8,8 metri Silozul de cereale s-a înclinat cu 27 de grade Şi, ca urmare, rocile fundaţiei s-au sfărâmat, iar partea de beton armat de la suprafaţă a rămas stabilă şi indestructibilă Faptul că partea de suprafaţă şi-a păstrat caracterul de monolit a permis constructorilor să redreseze cu succes clădirea  Dar accidente ca cel expus mai sus nu au întotdeauna un deznodământ fericit În figura 3 este redat momentul căderii neaşteptate a clopotniţei înalte de o sută de metri a bisericii Sfântului Marcu din Veneţia Catastrofa s-a produs în anul 1902 din pricina deplasării terenurilor de la fundaţia construcţiei Potrivit mărturiei istoricului din Roma antică Cornelius Tacitus (anii 55—120), „un oarecare Otilius, libert, hotărându-se a construi în Fidene un amfiteatru pentru reprezentaţiile gladiatorilor, pe de o parte nu a aşezat temelia pe un teren solid, iar pe de altă parte nu l-a întărit cu legături puternice de căpriori de lemn …Edificiul arhiplin a început să se zguduie şi, pră-buşindu-se, a împrăştiat dărâmăturile – acoperind într-o clipă o mare mulţime de muritori, atât dintre aceia care priveau spectacolul, cât şi dintre cei care stăteau în jurul amfiteatrului…” Exemplele citate ne permit să facem o primă deducţie: înainte de a construi este necesar să fie studiate rocile care alcătuiesc suprafaţa pământului şi să fie stabilită rezistenţa lor La suprafaţa pământului se produc deseori scufundări de teren, cutremure, alunecări de roci de pe versanţi, surprinzători torenţi de noroi, surpături şi multe alte procese În unele cazuri ele sunt rezultatul manifestării energiei interne a pământului, a cărei sursă principală o constituie procesele radioactive Uneori fenomenele catastrofale apar ca rezultat al acelei activităţi inginereşti a omului care încalcă echilibrul natural consolidat al suprafeţei pământului Nu poate exista niciun dubiu asupra faptului că fenomenele şi procesele despre care am vorbit pot reprezenta o serioasă ameninţare pentru clădiri De aici decurge şi a doua concluzie: înainte de a construi trebuie să se clarifice posibilitatea apariţiei diferitelor fenomene şi procese Este necesar să se ia toate măsurile de precauţie pentru a se preveni distrugerea edificiilor în construcţie Aceste probleme principale sunt rezolvate de o ramură tânără a ştiinţei – geologia tehnică Ea reprezintă un întreg complex de discipline geologice care studiază condiţiile geologice ale construcţiilor Printre aceste discipline un loc important îl ocupă studiul terenurilor – ştiinţa despre roci, sau, după cum o denumesc constructorii, a terenurilor folosite ca fundaţie, a materialelor şi a mediului pentru diferite construcţii Un alt capitol important al geologiei tehnice se ocupă de studiul influentei pe care o exercită asupra edificiilor în construcţie fenomenele şi procesele naturale, precum şi cele generate de activitatea omului Cunoaşterea geologiei tehnice este utilă fiecărui om cult Ea dezvăluie cauzele fenomenelor catastrofale, înlesneşte lupta împotriva superstiţiilor Trăim în epoca minunată a construirii viitorului comunist luminos, când cea mai neînfrântă fantezie se transformă în realitate Cu fiecare zi, Uniunea Sovietică devine tot mai puternică, tot mai frumoasă Omul sovietic construieşte centrale electrice gigantice, sapă canale, creează mări artificiale, traversează spatii de mii de kilometri cu linii de înaltă tensiune şi conducte de gaze, cucereşte Cosmosul Ţara sovietică păşeşte cu încredere înainte, spre comunism Se realizează cu succes planul septenal de dezvoltare a economiei naţionale În toată ţara se desfăşoară pe o scară din ce în ce mai mare construcţii fără precedent Geologia tehnică îşi aduce aportul la rezolvarea problemelor septenalului Cot la cot cu constructorii, inginerii-geologi lucrează la ridicarea stabilităţii şi durabilităţii caselor de locuit, podurilor, construcţiilor industriale şi ale altor edificii BIOGRAFIA TERENURILOR Dacă rocile ar fi în stare să vorbească, atunci fiecare din ele ne-ar împărtăşi istoria interesantă a existenţei lor Ca şi la vietăţi, în biografia rocilor se poate vorbi în mod convenţional despre „naştere”, viaţă, dezvoltare şi, în fine, despre „moarte” De bună seamă aceste noţiuni nu au în cazul de faţă un sens biologic Geologii au izbutit să citească istoria pietrelor, să descopere secretele formării lor Lucrul acesta a fost posibil deoarece toate etapele din viaţa rocilor lasă urme în compoziţia, structura şi proprietăţile lor O importanţă foarte mare pentru studierea istoriei rocilor prezintă dispoziţia lor în scoarţa pământului şi resturile de plante şi organisme care sunt descoperite în masa de roci Cunoscând în ce perioadă au existat diferiţi reprezentanţi ai faunei şi florei ne putem da seama şi de vârsta straturilor În fine, data naşterii rocilor poate fi stabilită după gradul de dezintegrare a elementelor radioactive cuprinse în compoziţia rocilor Studiind şi comparând observaţiile făcute, geologii au clarificat pas cu pas biografia tuturor rocilor S-a constatat că rocile pot fi împărţite după originea lor, sau, cum spun geologii, după geneza lor (cuvânt de provenienţă greacă, însemnând în traducere – origine), în 3 grupe Din prima grupă fac parte rocile solide-cristaline eruptive, care s-au format prin solidificarea magmei la suprafaţa (efuzive-revărsate) sau în adâncul pământului (abisale-intruzive) La început, aceste roci erau o masă topită, lichidă sau vâscoasă, având o temperatură de peste 11000—12000°C După un timp ele s-au răcit, şi, în urma unor procese complicate, s-au transformat în roci tari şi rezistente: granit, bazalt, diorit etc Formaţiunile masive rămase la suprafaţa pământului sunt supuse acţiunii vântului, căldurii şi frigului, apei şi gheţii Din an în an, de sute de mii şi de milioane de ani, vântul, căldura şi frigul, apa şi gheaţa rod, găuresc şi dizolvă aceste roci tari, preschimbându-le în mormane de spărturi de particule mărunte şi foarte fine (fig 4) Această dezagregare mecanică şi chimică a rocilor este denumită de geologi denudaţie eoliană Spărturile care se formează sunt luate de cursurile de apă, de vânt, şi transportate După ce străbat o cale mai lungă sau mai scurtă, ele se acumulează pe continente, în văile râurilor, pe fundul mărilor, alcătuind acumulări friabile, în care cu timpul se formează diferite roci numite sedimentare Rocile sedimentare constituie a doua grupă mare de roci Căile de acumulare a rocilor sedimentare sunt extrem de variate şi ele determină diversitatea proprietăţilor şi compoziţiei lor La formarea rocilor sedimentare, în afara agenţilor externi (apă, variaţii de temperatură, vânt etc ) iau parte plantele şi animalele Datorită activităţii acestora s-au format creta, calcarele cochilifere, turba şi alte roci analoage Rocile sedimentare sunt supuse şi ele cu timpul unor mari transformări Ele se consolidează, şi în mediul lor apar minerale noi, depunându-se din soluţiile naturale care circulă în roci În unele sectoare ale mărilor, complexele depozitelor sedimentate provoacă prin greutate o coborâre, în fundamentul lor, denumită în geologie subsidenţă În aceste locuri apar acumulări de roci sedimentare de mai mulţi kilometri În straturile inferioare ale acestor complexe, sub acţiunea presiunilor şi temperaturilor înalte, are loc o recristalizare şi formarea unui nou tip de roci, al treilea – tipul rocilor metamorfice Trăsătura caracteristică a acestor roci este înalta lor densitate şi adeseori şistozitatea Nici rocile metamorfice nu rămân neschimbate În timpul formării munţilor, rocile se cutează, alcătuind cute grandioase, straturile se curbează şi se rup Nu rareori în urma acestor procese rocile metamorfice din adâncul pământului se ridică şi apar la suprafaţa pământului, unde le aşteaptă din nou procesele de eroziune Etapa contemporană a istoriei geologice se deosebeşte prin apariţia unui factor nou, care schimbă nu numai rocile, ci şi întreaga înfăţişare a pământului, şi anume – activitatea inginerească a omului Această activitate a cuprins întinderile uriaşe ale continentelor Oamenii desfăşoară lucrări mari pentru extracţia minereurilor, construirea canalelor, mărilor artificiale, schimbarea vegetaţiei, climei etc Activitatea lor multilaterală contribuie la sfărâmarea unor roci şi la crearea altora, care au căpătat denumirea de antropogene (de la cuvântul grecesc anthropos-om) ROLUL BIOGRAFIEI TERENURILOR ÎN CONSTRUCŢII Şcoala sovietică a geologiei tehnice ne învaţă că proprietăţile terenurilor se formează în cursul istoriei apariţiei şi dezvoltării lor Rocile magmatice se deosebesc prin stabilitatea lor înaltă Ele pot să suporte presiuni foarte mari: de la 8000 la 40000 de tone pe metru pătrat Pe astfel de roci, în general constructorii nu întâmpină dificultăţi Dificultăţile apar numai în cazul ridicării construcţiilor pe roci intens dezagregate prin eroziune sau fisurare Ceva mai puţin rezistente sunt rocile metamorfice, dar şi acestea constituie o temelie bună pentru clădiri şi construcţii în genere De cele mai multe ori însă constructorii sunt nevoiţi să zidească pe terenuri sedimentare Tocmai aici se constată diversitatea căilor de formare şi istoria existenţei ulterioare a rocilor Cele mai compacte depozite sedimentare sunt, probabil, vechile roci marine; iar cele mai puţin sigure terenuri sedimentare sunt depozitele actuale aluvionare (fluviale) de pe terasele din albia majoră în timpul viiturilor, precum şi din cursul inferior şi deltele râurilor Nesigure sunt şi depozitele afinate actuale de pe fundul lacurilor şi mărilor De o mare importantă este clarificarea grosimii stratului de teren în studiu Fapt este că terenul aflat în prezent la suprafaţă putea fi găsit în trecut la o mare adâncime sub învelişul altor roci Ulterior complexul situat deasupra a fost spălat de apă Dacă grosimea stratului acoperitor existent cândva era de 100 de metri, atunci terenul s-a aflat sub o presiune de 200 de tone pe metru pătrat, ceea ce corespunde greutăţii unor clădiri cu mai multe etaje Desigur că pe un astfel de teren presat „în prealabili” se poate clădi fără nicio teamă Una din rocile continentale de suprafaţă, destul de compactă, este aşa-numita argilă eratică, sedimentată sub gheţarii care acopereau cândva regiunile nordice ale părţii europene a U R S S Într-o măsură apreciabilă densitatea argilei este condiţionată de presiunea învelişului glaciar În felul acesta, originea şi istoria existentei terenurilor determină acele proprietăţi care interesează îndeosebi pe constructori TERENURI INTERESANTE SĂ DISCUTĂM DESPRE NISIPURI FIRE DE NISIP CĂLĂTOARE Filozoful şi matematicianul Pitagora din Grecia antică i-a pus în mare încurcătură pe elevii săi, adresându-le întrebarea: „Câte fire de nisip sunt pe pământ?” În una din poveştile pe care Şeherezada i le-a istorisit în timpul celor 1001 de nopţi împăratului Şahriar se spune că „oştile împăraţilor erau fără de număr, ca firele de nisip în deşert” Este foarte greu de numărat câte fire de nisip sunt pe pământ sau chiar într-un deşert În schimb se poate stabili destul de lesne numărul aproximativ de fire de nisip dintr-un metru cub de nisip Făcând numărătoarea, vom afla că într-un asemenea volum numărul de fire de nisip va atinge cifre astronomice, de 1,5—2 miliarde de bucăţi În felul acesta comparaţia Şeherezadei a fost cel puţin nereuşită, întrucât dacă cei doi împăraţi din poveste ar fi avut nevoie de atâţia soldaţi câte fire de nisip se găsesc numai într-un metru cub de nisip, ei ar fi trebuit să cheme sub arme toată populaţia bărbătească a globului pământesc De altfel şi aceasta ar fi fost insuficientă Oare de unde au apărut pe pământ cantităţile imense de fire de nisip? Pentru a răspunde la întrebarea ce s-a pus, să cercetăm mai îndeaproape această rocă deosebit de interesantă Suprafeţe continentale uriaşe ale pământului sunt acoperite cu nisipuri Acestea pot fi întâlnite pe malurile râurilor şi mărilor, în munţi şi pe şesuri Dar extrem de mult nisip s-a strâns în pustiuri Aici se formează uriaşe râuri şi mări de nisip Zburând cu avionul deasupra deserturilor Kîzîlkum şi Karakum vezi o neţărmurită mare de nisip (fig 5) Toată suprafaţa ei este acoperită de valuri mari, care s-au oprit parcă „şi au încremenit în toiul unei furtuni nemaipomenite ce s-a dezlănţuit peste întinderi colosale” În deserturile Uniunii Sovietice mările de nisip ocupă o suprafaţă de peste 56000000 de hectare Privind nisipul printr-o lupă, poţi vedea mii de boabe de nisip care au diferite dimensiuni şi contururi Unele dintre ele prezintă o formă rotunjită, altele au dimpotrivă contururi neregulate (fig 6)  Dacă folosim un microscop special putem măsura diametrul firelor de nisip Cele mai mari dintre ele pot fi măsurate chiar cu ajutorul unei rigle obişnuite cu diviziuni de milimetri Aceste fire „grosiere” au un diametru de 0,5—2 milimetri Nisipul alcătuit din particule cu astfel de dimensiuni se numeşte nisip cu granulaţie mare O altă categorie de boabe de nisip are diametrul de 0,25—0,5 milimetri Nisipul alcătuit din asemenea particule a căpătat denumirea de nisip cu granulaţie mijlocie În sfârşit, cele mai mărunte boabe de nisip au diametrul cuprins între 0,25—0,5 milimetri Acest nisip poate fi măsurat numai cu ajutorul unor aparate optice Dacă în nisipuri predomină boabele de acest fel, ele capătă denumirea de nisipuri cu granulaţie mică sau fină Cum se formează boabele de nisip? Geologii au stabilit că apariţia lor are un istoric lung şi complicat Strămoşii nisipului sunt rocile masive: granitul, gnaisul, gresia Atelierul în care are loc procesul de transformare a acestor roci în acumulări de nisip este însăşi natura Zi de zi, an de an, rocile sunt supuse eroziunii Ca urmare, chiar şi o rocă tare ca granitul se degradează în bucăţi care se fărâmiţează din ce în ce mai mult O parte din produsul eroziunii se dizolvă şi este transportată Rămân doar mineralele cele mai rezistente la acţiunea agenţilor atmosferici, în special cuarţul – oxidul de siliciu, unul dintre cei mai stabili compuşi de pe suprafaţa pământului Într-o cantitate mult mai mică în nisipuri se pot întâlni feldspaţi, mică şi alte câteva minerale Istoria boabelor de nisip însă nu se încheie cu aceasta Pentru a forma marile acumulări de nisip este necesar ca boabele să se transforme în nişte călători CĂLĂTORIE PE APĂ ÎN JURUL LUMII Plouă cu găleata Oriunde ai privi, vezi curgând şuvoaie de apă tulbure Să luăm într-un pahar puţin lichid dintr-un şuvoi şi să-l lăsăm să stea liniştit După un anumit timp vom observa că pe fundul paharului s-a format un strat de nisip, iar apa s-a mai limpezit O dată cu apa de ploaie am scos din şuvoi boabe de nisip călătoare Şuvoiul este una din principalele căi de transport a boabelor formate în urma eroziunii Şuvoaiele cu apă de ploaie sau de râu iau şi transportă nisipul fin, înaintând cu o viteză de 0,3 metri pe secundă Când însă viteza lor atinge un metru pe secundă, şuvoaiele pot să deplaseze nu numai nisipul cu granulaţie mare, ci şi pietrişul mărunt În fine, dacă şuvoiul curge cu o viteză de 2 metri pe secundă, el poate să transporte prundiş cu un diametru până la 10 centimetri (fig 7) Atât de mare este puterea unui şuvoi de apă Spălând suprafaţa pământului, şuvoaiele cu apă de ploaie transportă firele de nisip şi le depun în râuri Dacă firul de nisip nu va fi oprit undeva în râu, el poate să ajungă până la mare În decurs de un an râurile transportă cantităţi colosale de materiale în suspensie – nisip, mîl, argilă (fig 8) Până la crearea lacurilor de acumulare, Volga, de pildă, evacua 20000000 de tone de rocă Acum această cantitate s-a redus simţitor Amu-Daria scoate în Marea Arai o masă şi mai mare de material în suspensie Cantitatea anuală de detritus evacuată de Amu-Daria este evaluată la 570000000 de tone Marele râu Yangtze din China aduce în Marea Galbenă în fiecare an peste 2,5 miliarde tone de nisip, mîl şi particule de argile Granulele cărate în mare fie că se depun pe fund, formând depozite de nisip, fie că îşi continuă călătoria Acest din urmă caz este posibil atunci când firele de nisip sunt antrenate de curenţi marini sau oceanici În felul acesta un bob de nisip luat de apă poate să facă aproape o călătorie în jurul lumii Desigur că nu toate firele de nisip izbutesc să parcurgă o cale atât de lungă O parte din ele sunt reţinute în albiile şuvoaielor formate de ploaie, sau se depun în văile râurilor O cantitate însemnată de boabe fine de nisip se sedimentează în zona de pe cursul inferior al râurilor, unde apa se mişcă mai încet Acumulările de aici formează o masă de insule de nisip Făcându-şi drum printre aceste insule, apele râului formează o mulţime de braţe Asemenea sectoare ale râurilor se numesc delte Priviţi harta U R S S Iată deltele Volgăi, Donului, Kubanului, Terekului – toate alcătuite din sute şi chiar mii de mici insule de nisip-mîl, separate una de alta prin braţe Acumulările de fire de nisip se formează de asemenea pe litoralul şi în zona de litoral a mărilor şi oceanelor Nisipurile depuse de apă au căpătat denumirea de nisipuri aluvionare şi marine PRIN AER ŞI DE-A BERBELEACUL O parte din boabele de nisip nu se lasă antrenate de apă, şi atunci ele pleacă în călătorie prin aer Vântul este în stare să deplaseze particulele prin aer şi târâş, ba chiar de-a berbeleacul pe pământ Un vânt uşor, a cărui viteză nu depăşeşte 6,5 metri pe secundă, ridică în văzduh şi transportă boabe de nisip fine şi mici cu un diametru până la 0,25 milimetri Un vânt moderat sau unul puternic (10 metri pe secundă) este în stare să transporte granule cu un diametru până la un milimetru Dacă vântul devine foarte puternic şi vijelios (20 metri pe secundă), curentul tare antrenează nu numai boabele de nisip, dar şi pietricelele mărunte (fig 9)  Luate de vânt, granulele fine şi mici de nisip pot să străbată drumuri lungi, să se deplaseze la multe sute şi chiar mii de kilometri Se pot da multe exemple interesante de peregrinări de acest fel ale boabelor de nisip Iată: Insulele Canare se găsesc la 200—300 de kilometri de ţărmurile Africii Vânturile de răsărit, care bat dinspre aceste ţărmuri în partea insulelor, transportă o mare cantitate de nisip fin Acest lucru duce la acumularea a numeroase coline de nisip pe malurile de est ale insulelor Fuerteventura şi Gran Canaria Se pot găsi şi în Uniunea Sovietică exemple de atare transport de nisip fin şi praf Astfel, atunci când suflă vânturile puternice din est, boabele fine de nisip şi praful sunt transportate prin aer în cantităţi mari din spaţiile nisipoase ale Karakumului pe malurile de vest ale Mării Caspice Boabele de nisip mai mari sunt deseori purtate de la un loc la altul pe distanţe foarte mari, prin rostogolire pe pământ Chiar şi în cazul vânturilor puternice, firele de nisip se ridică rareori mai sus de 3—4 metri de la suprafaţa pământului Întâlnind în drumul lor obstacole sub formă de proeminenţe ale unor roci masive, sau diverse clădiri, ele le bombardează energic În regiunile de pustiu se pot vedea adesea stânci cu forme stranii de ciupercă (fig 10) Partea lor inferioară, până la o înălţime de 2—4 metri, este deosebit de intens erodată prin lovituri (coroziune mecanică) de mii şi milioane de particule medii şi mari, antrenate de curenţii de aer Călătoria bobului de nisip prin aer se termină de cele mai multe ori atunci când el ajunge în locuri greu accesibile sau cu totul inaccesibile vântului, sau în locuri acoperite de vegetaţie Nisipurile friabile acumulate în felul acesta sunt denumite de geologi – după numele zeului vântului din mitologia greacă – nisipuri eoliene „FLAGELUL” LITORALURILOR Nisipurile călătoare sunt într-o serie de cazuri o serioasă piedică pentru construcţii Acest lucru face ea ele să constituie un important obiect de studiu tehnico-geologic Deosebit de periculoase sunt acumulările de nisipuri friabile mişcătoare Să facem cunoştinţă cu această varietate de roci nisipoase Acolo unde fundul mării şi plaja sunt constituite din nisip, vântul care suflă dinspre mare spre uscat îl evacuează în zonele de coastă alăturate Dacă în spatele plajei există tufişuri, iarbă sau denivelări de teren, acestea reţin boabele de nisip Cu timpul, în astfel de locuri se strâng la început mici movile, iar mai târziu dealuri întregi de nisip (fig 11)  Acumulările acestea de nisip, numite dune, sunt un adevărat flagel al litoralurilor Dunele frontale cresc repede în dimensiuni pe seama cantităţilor mereu noi de nisip transportat de vânt de pe plajă După ce atinge o anumită mărime, duna începe să înainteze în interiorul continentului Această mişcare se produce datorită deplasării boabelor de nisip de către vânt pe panta dulce în sus, până la creastă, şi a căderii ulterioare a particulelor, în jos, pe versantul abrupt ferit de vânt După duna frontală se formează un nou val de dune, care se pun de asemenea în mişcare În felul acesta pot să apară zeci de valuri de dune mişcătoare (fig 12) Deplasându-se în astfel de „valuri”, dunele produc multe nenorociri: rambleează cu nisip ogoare, case şi aşezări întregi O regiune de mare răspândire a dunelor se află de-a lungul coastei Oceanului Atlantic în Franţa Aici, în apropierea oraşului Arcachon, se găsesc cele mai înalte dune din Europa Ele reprezintă lanţuri de munţi în miniatură, cu piscuri „fumegând” în bătaia vântului, întocmai ca la vulcani Lăţimea zonei cuprinsă în aceste locuri de nisipurile mobile atinge 9—10 kilometri De fapt, ele formează de-a lungul ţărmului puţin ridicat al Oceanului Atlantic valuri aproape neîntrerupte pe o întindere de 400 de kilometri, înălţimea obişnuită a dunelor din această regiune măsoară zeci de metri Aglomerările de nisip deosebit de masive ating 70—90 de metri Înaintând necruţător în interiorul continentului, nisipurile zburătoare acoperă uneori totul în drumul lor În secolul al XVIII-lea nisipurile au îngropat localitatea Soulan de lângă promontoriul Le Havre, târguşoarele Remblie şi Bellefontaine din Picardia Clopotniţa din Soulan, îngropată în anul 1744, a reapărut după trecerea „valului” de nisip, iar biserica întreagă a fost curăţată de nisip abia în anul 1859 Viteza de mişcare a dunelor din Franţa variază de la 10 la 25 de metri pe an Dunele sunt larg răspândite pe coasta sudică a Mării Baltice şi a Mării Nordului, precum şi pe litoralul Golfului Finic În Germania, pe insula Sylt, situată în Marea Nordului, nisipurile zburătoare au îngropat satele Rentum şi Nieblum Şirurile de dune nu sunt o raritate nici pe litoralurile Uniunii Sovietice Sunt cunoscute în special nisipurile mobile din republicile baltice (R S S Letonă şi R S S Lituaniană), din regiunea Kaliningradului, pe lângă Sestroretk (la 34 kilometri de Leningrad) Dunele se întâlnesc şi pe coasta Mării Caspice şi a Mării Negre În împrejurimile oraşului Liepaia se înaltă cea mai mare dună din Letonia, purtând numele răsunător Kiuppe Kalis Înălţimea ei atinge în prezent 70 de metri Acolo unde se ridică astăzi acest munte de nisip, în secolul al XVII-lea se afla o localitate înfloritoare Nisipurile mobile au distrus şi au îngropat case şi grădini, câmpii şi drumuri Dunele se formează nu numai pe coasta mărilor, dar şi pe malurile nisipoase ale râurilor Ele pot fi întâlnite în văile Niprului, Donului şi ale altor râuri Dimensiunile acestor dune sunt însă mult mai mici MĂRI DE NISIP Cantităţi imense de nisip s-au strâns în deserturile Kîzîlkum, Karakum, Sahara, Rub el Khali (Arabia) şi multe altele De culoare cenuşie-deschisă sau aurie, nisipurile creează un relief cu forme variate În unele locuri ele reprezintă suprafeţe drepte, netede, în timp ce în altele se înaltă ca dealuri de diferite mărimi şi configuraţii Acumulările de nisip friabil în deşerturi, care amintesc de dunele de litoral, au căpătat denumirea arabă de barcane Barcanele au o formă ciudată Privite de la înălţime, au formă de seceră sau de potcoavă, iar capetele lor ascuţite seamănă cu nişte coarne (fig 13) Este interesant că aceste coarne, asemenea unei giruete, sunt totdeauna întoarse spre partea în care bate vântul Uneori se întâlnesc şi alte forme de barcane De pildă, în Sahara, spre deosebire de Asia Centrală, baroanele au un contur mai complicat şi în secţiune plană amintesc de litera latină „S” Barcanele sunt relativ rareori izolate Mânate de vânt, ele se adună laolaltă, formând lanţuri sau catene deluroase alungite (deseori pe distante mari) În Sahara se întâlnesc catene deluroase lungi de 100 kilometri Mai multe lanţuri sau catene de acestea formează masive de nisip de barcane Aglomerările masive de nisip înaintează în deşert, una după alta, asemenea valurilor mării Între catene mari apar uneori coridoare originale Datorită suprafeţei netede şi a tasării nisipului, coridoarele sunt foarte potrivite pentru circulaţia în deşert Lăţimea acestor drumuri naturale măsoară sute şi chiar mii de metri Înălţimea catenelor deluroase de nisip atinge 60—70 de metri în deserturile din Asia Centrală În deserturile din peninsula Arabia se pot vedea lanţuri de barcane care se ridică la 100 de metri Deosebit de mare este înălţimea lanţurilor de barcane în Sahara Aici se găsesc masive cu o înălţime de 200 de metri Deasupra lor se ridică piramide de nisip izolate Profesorul Capo-Ray de la Universitatea din Cairo arată că aceste aglomerări de nisip piramidale ating deseori înălţimea de 300—500 de metri Piramide de nisip friabil de dimensiuni puţin mai mici se formează şi în deserturile de pe teritoriul sovietic al Asiei Centrale În admirabila carte „Fata deşertului”, B A Fedorovici face următoarea comparaţie interesantă: „La construcţia celei mai mari piramide egiptene – a faraonului Keops (Khufiu) – au fost necesare 2300 de blocuri de piatră, cântărind fiecare 2,5 tone; ea a fost durată, potrivit legendei, de 100000 de sclavi în 20 de ani Piramida lui Keops este însă un pigmeu în comparaţie cu piramida de nisip, deoarece înălţimea ei este de 147 de metri, nu de 500…” Iată, deci, ce grandioasă muncă efectuează vântul – creatorul piramidelor de nisip Nisipurile din deserturi, la fel ca şi dunele de pe litoraluri se pot deplasa în direcţia vântului dominant Mobilitatea cea mai mare o au barcanele situate izolat, în afara catenelor şi a lanţurilor de nisip Deplasarea acestora din urmă atinge rareori viteze mari Savantul Capo-Ray, citat mai sus, consideră că masivele de barcane din Sahara se deplasează cu o viteză puţin vizibilă omului Viteza de mişcare a bar-canelor situate izolat este mai vizibilă şi variază de la 5—6 la 15—25 metri pe an Nisipurile mobile îngreuiază circulaţia în deşert, astupă fântânile Deseori, deplasându-se, barcanele îngroapă în drumul lor grădini, case şi chiar aşezări întregi Astfel, în secolul al XIV-lea în urma deplasării masivului de nisip Uaran, în Sahara a fost astupată înfloritoarea oază Abueir Casele, palmierii şi ogoarele au rămas sub învelişul de nisip În anul 1907, în localitatea în Salah (Sahara) locuia renumitul fizician Foucault În prezent casa în care a stat el este pe jumătate acoperită de nisipul care înaintează din deşert În aceeaşi regiune s-a descoperit un crâng de palmieri îngropat Nisipul a acoperit palmierii cu coroană cu tot În deserturile Kâzâlkum şi Karakum se cunosc de asemenea localităţi şi oaze îngropate în nisip (fig 14) Lupta împotriva nisipurilor mişcătoare din deserturile Uniunii Sovietice reprezintă azi o importantă problemă de stat La rezolvarea ei iau parte alături de ingineri-geologi şi hidrotehnicieni, botanişti, specialişti în amelioraţii silvice şi din multe alte domenii ale ştiinţei şi tehnicii Prin munca lor dârză oamenii sovietici şterg cuvântul „deşert” de pe harta republicilor din Asia Centrală CUM POATE FI OPRITĂ MIŞCAREA NISIPULUI? Să facem o plimbare pe malurile dinspre Riga ale Mării Baltice Sute de dune din regiunea litoralului au fost năpădite de pini şi arbuşti (fig 15) Dunele stau nemişcate, parcă dorm ferecate în armura radiculară a plantelor Oamenii de ştiinţă socotesc că una din cauzele principale care favorizează deplasările în masă ale nisipurilor în regiunile de litoral este distrugerea vegetaţiei arborescente şi a arbuştilor E destul să tăiem pădurea dintr-un loc oarecare al malului nisipos al mării, că nisipurile „învie” pe dată Marea mobilitate a nisipurilor în deserturi este într-o bună măsură consecinţa lipsei de vegetaţie În regiunile de deşert ale Uniunii Sovietice, mai mult de 10% suprafaţa este acoperită de nisipuri mobile Valorificarea acestor teritorii impune în primul rând oprirea sau, după cum se spune, consolidarea nisipurilor Guvernul sovietic acordă o mare atenţie rezolvării acestei probleme În acest scop au fost create institute speciale de cercetări ştiinţifice şi staţiuni experimentale Savanţii şi inginerii îşi bat de multă vreme capul cum să oprească nisipurile Cel mai bun răspuns l-a dat însăşi natura În zona nisipurilor mobile trebuiesc plantaţi arbori, arbuşti sau ierburi, şi atunci nisipurile se vor fixa Oamenii de ştiinţă au căutat cu perseverentă plante cu un sistem radicular tenace, care pot să trăiască şi să se dezvolte repede în nisipurile aride Încetul cu încetul au fost descoperite zeci de plante de acest fel În prezent se folosesc pe scară largă, pentru a fi plantate în nisipuri, graminee – Aristida pennata, păiuş, secară sălbatică, saxaul, grâu În condiţiile climaterice respective dă rezultate foarte bune plantarea pinilor şi a salcâmilor Dar consolidarea nisipurilor prin vegetaţie nu are efect întotdeauna: deseori sămânţa plantelor este nimicită de căldura care o usucă, sau de vânt, care o suflă o dată cu nisipul De aceea se fac investigaţii pentru a găsi şi alte mijloace de stăvilire a mişcării masivelor de nisip Uneori pentru a apăra de nisipuri căile ferate şi şoselele, canalele şi centrele populate se foloseşte protecţia mecanică În calea nisipurilor mobile se aşază panouri speciale, care le stăvilesc Acest sistem aminteşte de apărarea contra înzăpezirilor, cunoscută cititorilor Din păcate însă sistemul are numai un efect temporar Elementul principal al protecţiei mecanice sunt scuturile (fig 16) Acestea se fac de diferite înălţimi: de la 10 la 70 centimetri Materialul din care se construiesc scuturile poate fi variat: lemn, stuf, vreascuri etc Vorbind despre folosul adus de protecţia mecanică căilor ferate din Asia Centrală, inginerul V Paletki arată că până la instalarea mijloacelor de protecţie mecanică trenurile circulau în sectoarele nisipoase numai ziua (este vorba de perioada de dinainte a Marei Revoluţii Socialiste din Octombrie) Când bătea vântul puternic trenurile mergeau încet, deseori se opreau Fiecare garnitură era însoţită de o echipă de muncitori care curăţa drumul acoperit de nisip dinaintea trenului Uneori se putea ajunge la destinaţie mai repede mergând pe jos decât cu trenul Situaţia s-a schimbat radical după fixarea scuturilor şi plantarea vegetaţiei care opresc nisipul Trenurile au început să circule şi ziua, şi noaptea Nu a mai fost nevoie să se cureţe drumul, şi viteza de circulaţie a devenit normală După Marea Revoluţie Socialistă din Octombrie, în sectoarele din apropierea căilor ferate din Asia Centrală au fost efectuate lucrări complexe pentru consolidarea nisipurilor mobile De atunci, practic nu s-au observat aglomerări de nisip care să ducă la întreruperea circulaţiei Pentru consolidarea nisipurilor s-au propus şi alte procedee de protecţie mecanică Astfel s-au făcut în repetate rânduri încercări pentru a preîntâmpina împrăştierea de către vânt a nisipului, acoperindu-i suprafaţa cu pietre, vreascuri sau iarbă Această metodă fiind însă extrem de dificilă, nu a cunoscut o răspândire prea mare Oamenii de ştiinţă şi-au pus şi următoarea problemă: dacă firele de nisip s-ar putea lega între ele, nisipul s-ar transforma într-o masă cimentată, rezistentă, în aşa fel, încât vântul n-ar mai fi în stare s-o spulbere Ideea aceasta s-a dovedit a fi destul de fericită La Institutul de cercetări ştiinţifice de agrofizică au fost folosite în acest scop emulsii de bitume diluate cu apă Aceste emulsii nu sunt costisitoare, întrucât se prepară din deşeurile provenite din industria petrolului Metoda de mai sus se foloseşte cu succes deosebit laolaltă cu plantarea vegetaţiei După ce se execută plantarea, suprafaţa zonelor cu nisip mobil este stropită cu o soluţie apoasă de emulsii Apa se evaporă sau intră în adâncul nisipului Bitumul însă rămâne la suprafaţă, legând firele de nisip între ele Pojghiţa care se formează astfel este pe deplin suficientă pentru a împiedica împrăştierea de către vânt a nisipului şi a seminţelor până în momentul când se prind şi se dezvoltă plantele Cantitatea de bitum consumat este relativ mică: o tonă la hectarul de nisipuri mobile Să ne oprim asupra unui alt procedeu de cimentare a firelor de nisip Pe suprafaţa masivului de nisip se toarnă o soluţie sărată concentrată Apa se evaporă, iar sărurile rămân şi consolidează firele de nisip E S Ostanin a folosit în acest sens chiar apa din Kara-Bogaz-Ghiol, care este o soluţie naturală de săruri – o soluţie sărată concentrată În ultima vreme în ajutorul geologiei tehnice a venit chimia Oamenii de ştiinţă au creat o substanţă sintetică nouă, cu adevărat miraculoasă, denumită poliacrilamida Dacă stropim cu o soluţie apoasă de poliacrilamidă suprafaţa nisipurilor mobile, pe ea se va forma repede o pojghiţă poroasă şi rezistentă Ea Iasă să treacă apa şi aerul, ceea ce permite ca plantele să se dezvolte Seminţele plantelor răsar bine de sub această pojghiţă, şi ca urmare se formează un covor-verde compact, care opreşte nisipurile odată pentru totdeauna Actualmente producţia de poliacrilamidă a fost organizată într-o serie de uzine din Uniunea Sovietică: în felul acesta ea devine tot mai accesibilă pe scară mare în economia naţională IANUS – ZEUL CU DOUA FEŢE „CASA CLĂDITĂ PE NISIP” Fără îndoială că vă amintiţi de cunoscuta poveste a „omului fără judecată”, care s-a gândit să-şi clădească o „casă pe nisip” Drept pedeapsă pentru o asemenea „nesocotinţă”, chiar după cea dintâi ploaie şi cel dintâi vânt, casa s-a năruit De aici s-a răspândit în lumea întreagă expresia „clădit pe nisip” Expresia aceasta proverbială se foloseşte în cazurile când vrem să spunem că ceva este şubred şi lipsit de temei În ce măsură este exactă această apreciere? Oare construcţia făcută pe nisip este totdeauna primejduită? Ne vine în minte cunoscuta imagine a plajei La fiecare pas piciorul se afundă adânc în nisipul uscat Mişcarea pe suprafaţa aurie friabilă a nisipului necesită eforturi mari Amintiţi-vă cât este de anevoioasă călătoria pe drumurile nisipoase afânate Solul nefiind dur, roţile patinează, cufundându-se în nisip şi automobilul se împotmoleşte fără nicio speranţă Răsfoind paginile istoriei construcţiilor, putem întâlni numeroase descrieri triste ale prăbuşirii unor edificii, poduri, baraje etc, construite pe nisip Dar, să nu ne pripim, constructorii cunosc tot atât de bine că multe mii de case, poduri, construcţii industriale au fost clădite pe nisip şi în Uniunea Sovietică şi în alte ţări (fig 17) Toate aceste construcţii stau de mulţi ani neclintite Rezultă că nisipul poate fi o temelie de nădejde şi că povestea amintită l-a ponegrit fără temei Suntem puşi în încurcătură Problema nu este chiar atât de simplă pe cât se părea la început Ca şi lanus, zeul templului la romani, nisipul are două feţe opuse Cum se poate explica faptul că aceeaşi rocă nisipoasă se comportă diferit? S-a constatat că motivul principal îl constituie structura nisipurilor, care este determinată de aşezarea boabelor izolate Luaţi un pahar şi umpleţi-l cu nisip Dacă veţi ciocăni în fundul paharului şi în pereţii lui, nisipul se va tasa şi în spaţiul gol care s-a format se va putea adăuga o nouă cantitate de nisip Prin urmare, într-unul şi acelaşi volum de teren nisipos poate fi cuprinsă o cantitate diferită de granule de aceeaşi dimensiune Vom explica acest fenomen printr-un exemplu privind aşezarea unor bile de biliard Se poate observa destul de lesne că dacă aşezăm bilele în mod diferit, spaţiul dintre ele se va modifica Cu acest prilej constatăm că aşezarea cea mai densă este aceea când în adâncitura dintre două bile se pune o a treia – bila de sus Oricât am încerca să le aşezăm mai dens, nu vom izbuti „Porozitatea” (volumul spaţiului dintre bile împărţit în volumul întregului nostru model) va fi, în cazul unei asemenea aşezări a bilelor, cea mai mică, de 25,8% Şi acum, să punem rândul de sus al bilelor peste cel de jos, în aşa fel încât ele să aibă drept sprijin nu adânciturile, ci proeminenţele rândului de jos Ne vom convinge uşor că în cazul unei asemenea aşezări „porozitatea” va fi maximă Indiferent de dimensiunea bilelor, ea va fi de 47,6% Sunt posibile şi alte procedee de aşezare a bilelor, dar „porozitatea” obţinută va avea întotdeauna valori intermediare: mai mici de 47,6% şi mai mari de 25,8% Aşezarea granulelor în rocă aminteşte în linii mari de dispunerea bilelor Ea este doar mai complicată, datorită diversităţii formelor granulelor de nisip Aici variază întrucâtva mărimile porozităţii maxime şi a celei minime, precum şi numărul de combinaţii intermediare Cu toate aceste condiţii, însă, în nisipuri se deosebesc două cazuri extreme: de aşezare densă maximă (porozitatea 25—28%) şi de aşezare afinată maximă (porozitatea 47,50%) Dimensiunea, forma granulelor şi felul cum se îmbină ele exercită influenţă asupra mărimii porilor În cazul aşezării friabile porozitatea nisipurilor cu granulaţie mică va fi întotdeauna mai mare decât a celor cu granulaţie mare Când un om merge pe un nisip dens, piciorul lui aproape că nu se afundă în teren, în schimb într-un nisip friabil intră la fiecare pas până la gleznă, fapt care se petrece nu atât datorită tasării, cât datorită împingerii granulelor de nisip oare ies de sub talpă în părţi Să punem pe suprafaţa nisipului o încărcătură oarecare Sub greutatea ei terenul nisipos se tasează repede Procesul acesta privit mai îndeaproape reprezintă o reducere a porozităţii Este limpede că nisipurile cu aşezarea afânată vor da o tasare mai mare, iar cele dense – o tasare mai mică Când se construieşte o clădire, tasarea temeliei se produce pe măsură ce se ridică construcţia Pe măsura tasării, suprafaţa de contact a granulelor de nisip creşte, iar forţa de frecare între ele se măreşte În cazul unor presiuni excesiv de mari asupra nisipului, care depăşesc frecarea, în anumite condiţii este posibilă împingerea nisipului de sub talpa clădirii Iau naştere tasări mari Dacă mărimea lor este diferită sub diferite părţi ale unei case, în mod inevitabil se produc fisuri şi devine posibilă chiar dărâmarea Savantul I V Iaropolski a descoperit că dacă o parte dintr-un masiv nisipos se deplasează faţă de o altă parte, în nisipurile friabile acest proces duce la micşorarea porozităţii, iar în cele dense la mărirea ei Dacă în procesul de deplasare porozitatea nisipului nu se schimbă, atunci se spune că el are o „porozitate critică” S-a constatat că nisipul saturat de apă, cu o porozitate care depăşeşte pe cea critică, în cazul unei deplasări, sub presiunea apei care este stoarsă din porii lui, este gata să se transforme pe neaşteptate într-o stare lichefiată Clădirile construite pe un teren de acest fel pot să sufere deteriorări neaşteptate Din cele expuse reiese limpede că pe nisipurile dense putem construi cu tot curajul Aceste nisipuri suportă pe un metru pătrat de suprafaţă o sarcină de 20—50 de mii de kilograme (fig 18) Dacă însă dorim să construim o casă pe nisipuri friabile, trebuie să ne gândim bine înainte de a începe Este deosebit de periculos a construi pe nisipuri friabile saturate cu apă, a căror porozitate o depăşeşte pe cea critică Cu toate acestea, ştiinţa şi tehnica modernă permit să se construiască edificii chiar şi pe nisipuri friabile şi lichefiate O EXPERIENŢĂ SURPRINZĂTOARE Într-o ladă s-a turnat nicip Pe suprafaţa nisipului se pune o cheie pentru piuliţe şi o bară metalică Sub acţiunea unui mecanism aşezat dedesupt, lada este pusă să vibreze Apar fenomene stranii: obiectele metalice de la suprafaţă „se îneacă” repede în nisip În locul lor din nisip sar ca nişte dopuri obiecte uşoare: figuri de şah şi o lingură de lemn Ce minune mai e şi asta! Nisipul se comportă ca şi apa: obiectele grele se scufundă în apă, cele uşoare se rodocă la sup[rafaţa ei Care să fie cauza? Fenomenul se explică simplu În timpul vibraţiei forţa de frecare dintre particulele de nisip friabil se micşorează mult La o anumită vibraţie, mărimea frecării interne devine atât de mică, încât terenul începe să se comporte ca un lichid Obiectele mai grele decât greutatea volumului de nisip, în cazul porozităţii date, „se scufundă”, iar cele uşoare „ies la suprafaţă” Acest fenomen de „fluidificare” a nisipurilor provocat de vibraţie a dus nu o dată la avarii şi distrugeri nu numai ale instalaţiilor care au determinat oscilaţiile terenului, dar şi ale pereţilor aflaţi în apropiere, stâlpilor portanţi şi ale altor construcţii Studierea acestui proces a arătat că nu toate oscilaţiile provoacă o asemenea fluidificare S-a stabilit prin observaţii că există un „interval periculos” al frecvenţelor (în limitele de 500—2500 de oscilaţii pe minut), în care se manifestă fenomenele descrise La una din centralele electrice zidită pe un nisip dens, fundamentul turbogeneratorului care se rotea cu o viteză de 1 500 de ture pe minut s-a tasat în decursul timpului cu 30 de centimetri Inginerii care făcuseră calculul nu au luat în consideraţie influenţa vibraţiei şi au dat o mărime greşită tasării presupuse (de numai 2 centimetri; deci, de 15 ori mai mică decât cea reală) S-a observat că vibraţia tasează repede nisipurile friabile, şi le transformă în nisipuri dense Această fericită descoperire a dus la crearea unui întreg arsenal de metode pentru tasarea prin vibrare a terenurilor nisipoase Cercetările efectuate au arătat că vibraţia are cel mai mare efect asupra nisipurilor umectate Din acest motiv, înainte de a se trece la tasare nisipul este umectat cu apă Unindu-şi eforturile, savanţii şi inginerii au creat două tipuri principale de vibratoare, care produc tasarea rocilor: vibratoare de suprafaţă şi vibratoare de adâncime; primele se instalează direct pe suprafaţa nisipului, în timp ce următoarele se cufundă în profunzimea masivului nisipos Vibratoarele de suprafaţă sunt nişte panouri, pe care sunt instalate mecanisme ce produc vibraţia Vibratoarele grele de suprafaţă se montează pe şenile, ca şi tractoarele Cu ajutorul acestor vibratoare se realizează tasarea nisipului până la o adâncime de 1—3 metri Vibratoarele de adâncime sunt nişte ţevi în interiorul cărora se află un mecanism ce produce vibraţia Cu ajutorul lor se pot tasa nisipuri friabile până la o adâncime de 6—7 metri La fiecare cufundare a vibratorului de adâncime terenul se tasează pe un diametru de 2—3 metri (fig 19) Aplicarea vibraţiei permite o micşorare a porozităţii nisipului cu 9—12%, adică nisipul friabil se transformă în nisip dens Este posibil oare ca nisipul friabil să se transforme în rocă masivă? În basmele vechi, la o mişcare a baghetei magice, vrăjitorul cel rău transforma pâinea în piatră Minunile acestea n-ar mai uimi pe nimeni astăzi Realitatea a depăşit cele mai extraordinare basme În prima etapă a construcţiei metroului de la Moscova a apărut necesitatea de a se lupta cu nisipurile friabile saturate cu apă Cercetări perseverente l-au condus pe B A Rjaniţin la descoperirea metodei de pietrificare artificială a nisipului Această metodă a fost folosită cu succes nu numai la construcţia metroului din Moscova, ci şi la canalul „Moscova”, la şantierele multor uzine, centrale electrice şi poduri Care este secretul acestei metode? Se ştie că dintre toate sărurile acizilor silicici, numai una – silicatul de sodiu – se dizolvă bine în apă De aici îi vine şi numele său foarte original de „sticlă solubilă” Să adăugăm la soluţia apoasă de silicat de sodiu o soluţie de clorură de calciu Aproape sub ochii noştri „sticla solubilă” încetează de a mai fi un lichid şi se transformă într-o piatră Această transformare se produce ca rezultat al unei reacţii complexe în timpul căreia se formează acidul silicic, care cimentează nisipul Să ne închipuim că acum ne aflăm pe un şantier unde se realizează silicatizarea Vom vedea cum în teren se introduce o ţeavă – injectorul După fiecare etapă de cufundare a injectorului se face pomparea soluţiei de „sticlă solubilă” Când ţeava a ajuns la adâncimea dată, injectarea silicatului de sodiu se întrerupe Scoţând ţeava la aceleaşi intervale la care a fost cufundată, în nisipul saturat cu sticlă solubilă se introduce clorură de calciu După câteva ore nisipul se întăreşte Creşterea durabilităţii pietrei obţinute se produce în decurs de o lună La sfârşitul acestui termen, piatra suportă o presiune de 400000—600000 de kilograme pe metru pătrat Durabilitatea nisipului silicatizat nu este inferioară unor tipuri de calcare (fig 20) De pildă, calcarul care se extrage din renumitele cariere de la Odesa suportă în stare uscată o presiune de numai 250000—300000 de kilograme pe metru pătrat În cazul când acest calcar este umectat, rezistenţa lui este şi mai mică (ajunge până la 140000 de kilograme pe metru pătrat) în comparaţie cu rezistenţa nisipului silioatizat Pe de altă parte, însă, durabilitatea nisipului silicatizat este cu mult inferioară durabilităţii gresiei silicioase naturale Drept rezultat al silicatizării, în jurul unei sonde se formează o coloană de nisip pietrificat cu un diametru de la 1 la 4 metri Atunci, pentru ca să transformăm nisipul friabil în piatră pe amplasamentul unei case de locuit, care are o lungime de 40 de metri şi lăţimea de 20 de metri, trebuie să fie creată o reţea de 130—140 de coloane de silicat NISIPURI ENIGMATICE Oamenii de ştiinţă depun o muncă perseverentă şi, încetul cu încetul, ajung să înţeleagă secretele naturii Tot ceea ce ieri părea inexplicabil şi enigmatic, astăzi devine clar şi uşor de înţeles Pentru oamenii din evul mediu multe procese şi fenomene care se petrec în deserturi păreau pline de mister Furtunile de nisip răbufnind pe neaşteptate, simunul, nisipurile mobile, neînfrânate în înaintarea lor, dădeau naştere multor superstiţii Arşiţa care usca totul, lipsa apei, barcanele nesfârşite ale deşertului generau în om frica Studiind nisipurile, geologii au izbutit nu numai să explice mişcarea nisipurilor şi să descopere legile ei, ci au învăţat să le oprească şi să le fixeze Încă din antichitate omul şi-a pus întrebarea: de unde au apărut mările de nisip? Cel mai mare deşert nisipos din U R S S , Karakum (nisipurile negre), denumit aşa de turkmeni din cauza aridităţii lui, a caracterului său torid, a furtunilor de nisip care îl pândesc pe călător la tot pasul, a fost multă vreme o enigmă Dar geologii au găsit răspunsul şi la această întrebare Munca plină de abnegaţie a cercetătorilor a permis să se constate că în locul acestui deşert acum un milion de ani şi mai bine se afla o mare După dispariţia ei, în şesul care s-a format au început să curgă râurile Amu-Daria, Tedjen, Murgab şi altele Aceste râuri au adus cu apele lor nisipurile care acoperă Karakumul Omul a supus nisipurile Numai câteva fenomene care se petrec în nisipuri au rămas încă nedezlegate până la capăt, dar a sosit şi rândul lor NISIPURI CÂNTĂTOARE, LĂTRĂTOARE, PLÂNGĂTOARE Călătorind pe malul Terski1 de pe peninsula Kola, D K Makarevski a întâlnit nisipuri sonore 1 Malul Terski este în peninsula Kola, pe malul Mării Albe (n t ) Înaintând pe plaja nisipoasă, el a observat că la fiecare pas al său nisipul răspunde cu un zgomot asemănător cu mârâitul surd al unui câine Pe măsură ce mergea mai departe zgomotul creştea în tonalitate La acest zgomot se adăugau anumite sunete semănând a plâns cu sughiţuri, care apăreau când ridica piciorul din nisip Makarevski istoriseşte: „O rafală de vânt a stârnit nisipul, şi în jurul meu totul a prins să cânte, să răsune Era uluitoare cu acest prilej puritatea sunetului, care amintea foarte mult de modulaţiile unui flaut sau de nuanţa „piano" a notelor acute ale unei orgi Când treceam cu palma pe suprafaţa nisipului, se producea un zgomot care amintea de vuietul unei mici sirene… Săculeţul în care luasem o probă de nisip parcă lătra când îl agitam Dacă încercam să frământ săculeţul acesta, el începea să grohăie şi să guiţe ca un purcel La o lovitură dată cu pumnul sau cu palma, nisipul răspundea printr-un zgomot puternic Trăgând pe nisip o linie cu un creion, cu un băţ sau cu un cuţit, auzeam un şuierat” Calitatea extraordinară a nisipului de a scoate tot felul de sunete era cunoscută din antichitate Manuscrise străvechi din China au păstrat una din primele mărturii scrise ale acestui fenomen În paginile lor îngălbenite de timp se vorbeşte despre un „deal al nisipurilor cântătoare” în una din provinciile Chinei Nisipurile de pe versanţii lui emiteau sunete neobişnuite Când oamenii treceau prin aceste locuri, sunetele care se produceau cu acest prilej căpătau o tărie asemănătoare cu cea a tunetelor Acest fenomen surprinzător a fost de mult cunoscut şi de către arabii care populează deserturile din sud-estul Egiptului Iată cum este el descris de martori oculari: „Era seară Caravana se oprise în mijlocul unor nesfârşite barcane, şiruri şi valuri de nisip, care se îngrămădeau din toate părţile până în zare Soarele apusese, şi peste pustiu s-a lăsat vălul negru al nopţii Stelele fără de număr, care licăreau domol, aproape că nu răspândeau lumină Era o linişte desăvârşită, care numai rareori era tulburată de zăngănitul veselei, de fornăitul animalelor şi de vorbele înăbuşite ale oamenilor Pe neaşteptate, din pustiu răbufni un vuiet care creştea cu repeziciune Forţa lui era atât de mare, încât oamenii speriaţi de zgomot au fost nevoiţi să se aplece unul spre altul şi să-şi strige la ureche, pentru că altfel vorbele se pierdeau în aer Curând la vuietul acesta se adăugă o muzică provenită din alte surse, puse în acţiune de cel ce tulburase iniţial liniştea Printre zgomotele care veneau din pustiu se puteau uneori distinge sunete de violoncel, de contrabas sau de fagot Acest cor supranatural a răsunat neîntrerupt timp de cinci minute, după care s-a aşternut din nou o linişte desăvârşită” Populaţia băştinaşă credea că aceste sunete sunt produse de spiritele deşertului Şi pe seama lor arabii pot să istorisească o mulţime de povestiri fantastice Nisipurile sonore sunt cunoscute aproape în toate părţile lumii Nu sunt cunoscute doar în Australia şi, fireşte, ele nu există în Antarctica îmbrăcată într-o cuirasă de gheaţă În Uniunea Sovietică nisipurile cântătoare se întâlnesc în multe locuri S V Obrucev prezintă date interesante despre nisipurile sonore din regiunea Pribaikalie, de pe litoralul de lângă Riga, din Semirecie Astfel de nisipuri au fost descoperite şi pe malurile Niprului Autorul a avut prilejul în anul 1949 să întâlnească nisipuri „cântătoare” în regiunea Rostov lângă staniţa Ţimleanskaia Aici, pe malul stâng al râului Ţimla, la confluenţa cu Donul, se întinde o mare câmpie de nisip, acoperită de kuciuguri – mici aglomerări de nisip friabil în formă de movilite Într-o zi arzătoare de iulie, trecând la o distanţă de 5—6 metri de malul râului Ţimla, a observat că la fiecare pas nisipul răspunde cu un sunet destul de înalt, amintind ţipete Este interesant de semnalat că nisipurile din deserturi şi cele de pe litoral răsună fiecare în felul lor Dacă cele dintâi se caracterizează prin tonuri mai joase, aflate în limitele octavei mici, ultimele au ca specific sunetele înalte, în limitele octavei a doua, şi chiar a treia (fig 21) Cauzele care provoacă aceste sunete ciudate ale nisipului sunt deocamdată clarificate insuficient Unii oameni de ştiinţă presupun că sunetele sunt generate de frecarea reciprocă a milioane de granule pure de cuart în timpul mişcării Alţii afirmă că aceste sunete se explică prin dilatarea şi comprimarea granulelor, provocate de mişcarea lor Aceste oscilaţii sunt transmise aerului cuprins între granule Noi le percepem sub formă de sunete Cu totul deosebită este explicaţia emisă de omul de ştiinţă englez R Begnold El consideră că nisipurile cântă datorită faptului că în timpul mişcării, pe suprafaţa granulelor de cuart apar sarcini electrice R Begnold a presupus că apariţia sarcinilor electrice este legată de proprietăţile piezoelectrice ale acestui mineral După cum se ştie, cristalele de cuart formează prin presiune, la suprafaţă, o sarcină electrică (fig 22), care nu este altceva decât o manifestare a piezoelectricităţii O experienţă interesantă a fost făcută de I V Rojko El a luat nisip obişnuit de râu, l-a uscat, l-a curăţat de corpuri străine şi l-a pus între două plăci ale unui condensator Folosind o maşină electrostatică de tip şcolar, el a electrizat nisipul Vărsând apoi nisipul într-o batistă de mătase, Rojko a observat că prin comprimarea lui în mână nisipul emite sunete Această experienţă confirmă rolul incontestabil al sarcinilor de la suprafaţa granulelor de cuart în explicarea sunetelor emise de nisipuri Studierea profundă în viitor a acestui interesant fenomen va permite să se ajungă la o explicaţie mai fundamentată a cauzelor care provoacă sunetele nisipurilor După cum se vede, ultimul cuvânt rămâne fizicienilor Este de remarcat că numai nisipurile friabile au calitatea de a emite sunete Se poate presupune că sarcinile electrice de la suprafaţă condiţionează nu numai „cântatul” nisipurilor, dar şi mobilitatea şi caracterul lor friabil Din acest punct de vedere sunetele emise de nisip nu pot să nu intereseze pe cercetătorii de terenuri şi pe inginerii-geologi NISIPURI INSPĂIMÂNTĂTOARE Printre numeroasele tipuri de nisipuri se întâlnesc unele care provoacă groază Se numesc nisipuri mobile Varietatea aceasta de terenuri nisipoase saturate cu apă se întâlneşte foarte rar În locurile unde se găsesc, nu se poate construi fără a executa în prealabil lucrări speciale extrem de costisitoare , Romancierul englez W Collins a făcut o scurtă descriere literară a nisipurilor mobile din Yorkshire (Marea Britanie) Iată câteva extrase dintr-o povestire a lui: „… Aici dunele de nisip coboară spre mare şi se sfârşesc cu două stânci ascuţite la vârf, ieşind din apă una în fata alteia Una se numeşte Stânca de Nord, iar cealaltă – Stânca de Sud Între aceste două stânci se află nisipurile mobile cele mai îngrozitoare de pe litoralul Yorkshire În timpul refluxului, în adâncul lor se petrece ceva, care face ca întreaga suprafaţă a lor să se legene în modul cel mai neobişnuit… Un loc retras şi înspăimântător… Mi se pare că până şi păsările zboară cât mai departe de nisipurile mişcătoare " Mişcarea suprafeţei nisipurilor este legată de afluenţa şi scurgerea regulată din ele a apei oceanului Collins descrie acest proces astfel: „A început fluxul, şi nisipul înspăimântător a prins să freamăte Masa de nisip cafeniu se ridică încet, apoi începu să vibreze toată… Aveai impresia că sute de oameni se sufocă sub acest nisip – oamenii se străduiesc să iasă la suprafaţă şi se scufundă tot mai adânc în abisul îngrozitor Arunci o piatră, şi vezi cum nisipul o absoarbe " Nisipurile mobile sunt în stare să tragă la fund nu numai obiectele mici, ci şi animalele care se nimeresc pe acolo Uneori devin victimele lor chiar şi călătorii imprudenţi (fig 23)  Un alt romancier englez, R L Stevenson, descrie aceste nisipuri teribile astfel: „… După reflux se descopereau întinderi largi de nisipuri mişcătoare — groaza întregii regiuni Se spunea că pe mal chiar, între promontoriu şi insulă, aceste nisipuri înghit un om în patru minute şi jumătate…” Cunoscutul geograf francez E Reclus scria că în deserturile din India, în regiunea Hadramaut, se întâlnesc locuri acoperite cu nisip mişcător, absorbant, cu granulaţie fină O rangă grea aruncată în acest nisip se scufundă ca în apă, ajungând până la o adâncime de peste 100 metri CUM SE FORMEAZĂ NISIPURILE MOBILE? Pentru apariţia nisipurilor mobile sunt necesare anumite condiţii Dar, pentru formarea lor, nu este de loc suficientă, de pildă, aglomerarea nisipurilor cu granulaţie fină, saturate cu apă Nisipuri de acest fel se întâlnesc foarte des, dar ele fie că nu sunt de loc mobile, fie că această calitate a lor se manifestă într-o măsură extrem de neînsemnată Este neîndoielnic că trebuie să existe anumite cauze speciale care provoacă starea instabilă specifică acestor nisipuri Un astfel de factor poate fi, pe litoralul mărilor şi oceanelor, creşterea regulată a nivelului apei în nisipuri, care tulbură prin agitare granulele de nisip Rolul acesta îl au valurile de flux Este ştiut că în oceane şi mări, care au legătură directă cu nisipurile, sub acţiunea forţelor de atracţie ale Soarelui şi Lunii se produc de două ori pe zi fluxuri şi refluxuri de apă Nivelul mării variază cu acest prilej de la zecimi de metru la 21 de metri Aşadar, valurile fluxului sunt un prim factor activ Totuşi, valurile mareelor nu pot da naştere nisipurilor mobile Pentru aceasta este necesar ca nisipurile cu granulaţie mică, să fie apărate de revărsarea directă a valurilor fluxului prin ieşinduri de roci tari sau prin limbi de nisip Apa care intră în timpul fluxului într-un asemenea masiv din subsolul nisipului îl ridică parcă cu presiunea ei şi îl cântăreşte Afluxul acesta de apă care pătrunde de jos în sus provoacă fenomene „stranii” pe suprafaţa acestor nisipuri: „… întinderea de nisipuri mobile se crispează şi tremură…” Pe lângă granule de nisip, nisipurile mobile mai conţin particule mai fine, mîloase şi argiloase Aceasta face ca ele să aibă o coloratură brun-cenuşie Prezenţa particulelor mici constituie un alt factor activ Particulele fine reduc permeabilitatea nisipurilor Aşa se explică faptul că în timpul refluxului, când nivelul apei în mare devine mult mai scăzut decât în nisipurile mobile, apa se păstrează în aceste nisipuri într-o măsură apreciabilă Creşterea regulată a apei din adâncul nisipurilor mobile tulbură prin agitare granulele şi creează o aşezare originală a acestora Am văzut mai sus cum sunt dispuse boabele de nisip în nisipurile friabile În nisipurile mobile datorită unor condiţii speciale, aşezarea lor poate fi şi mai afinată Granulele de nisip se amplasează sub forma unor aglomerări pe care le-am reprezentat schematic în figura 24 O atare dispunere a granulelor de nisip este extrem de instabilă şi de aceea ele caută să revină la formele obişnuite de aşezare, mai stabile La această tendinţă se opun: apa, care se află în pori, şi acţiunea presiunilor exercitate regulat din partea valurilor de flux Un anumit rol revine şi particulelor fine prăfoase-argiloase, care parcă lipesc granulele de nisip mai mari Dacă pe suprafaţa nisipului mobil nimereşte un obiect greu oarecare, greutatea lui va provoca o dislocare a aglomerărilor structurale friabile ale granulelor de nisip Cu acest prilej granulele desprinse se deplasează, sub acţiunea greutăţii, în adâncimea masivului  Zecile, sutele de mii de granule de nisip, care se deplasează concomitent în adâncul masivului, antrenează şi obiectul greu De fapt, în cazul de faţă acţionează două forţe: greutatea proprie a obiectului şi greutatea numeroaselor granule de nisip, care se deplasează în profunzimea nisipurilor mobile Obiectul absorbit în adâncime se scoate foarte greu din prinsoarea nisipului mobil Pentru aceasta este necesară aplicarea unei forţe mai mari, care depăşeşte de multe ori greutatea obiectului Cauzele apariţiei nisipurilor mobile în deşerturi nu sunt deocamdată stabilite Se poate însă presupune că şi aici avem de-a face cu nisipuri de o granulaţie fină saturate cu apă şi cu o aşezare super friabilă a granulelor Mobilitatea nisipurilor poate fi uneori provocată în mod artificial De pildă, când în timpul construcţiei unui mare edificiu s-a procedat la pomparea apei din groapa de fundaţie săpată într-un nisip cu granulaţie fină Ridicarea apei din subsolul masivului la suprafaţa fundului gropii de fundaţie a dus la dezorganizarea structurii nisipului şi la creşterea instabilităţii lui Staţiile de pompare aflate aici s-au afundat, sub acţiunea propriei lor greutăţi, cu peste 6 metri Trebuie să semnalăm că procesul invers – coborârea nivelului apei, în timpul căreia mişcarea curentului de apă este îndreptată de sus în jos – duce la compactizarea masivelor de nisip Lucrul acesta se foloseşte uneori pentru sporirea densităţii nisipurilor mobile NISIPURI PLUTITOARE ŞI CURGĂTOARE Chiar din vremuri îndepărtate constructorii au dat de nisipuri scufundate saturate cu apă Aceste nisipuri au căpătat denumirea de chişai Constructorii au multe neplăceri din cauza acestor terenuri nesigure Când nu te atingi de ele, nisipurile acestea stau pe deplin liniştite în pământ De îndată însă ce o tranşee sau o groapă de fundaţie le-a scos la iveală, somnul lor ia sfârşit, chişaiul începe să curgă nebuneşte, umplând toate adâncurile şi distrugând munca omului FĂINA DE SECARĂ SALVATOARE Iată un caz interesant din practica bogată a profesorului Evdokimov-Rokotovski Se ştie că în timpul construcţiei căii ferate siberiene care străbate întinderile neţărmurite ale Ţării Sovietelor de la Celeabinsk până la Vladivostok, constructorii au fost nevoiţi să facă fată celor mai diferite fenomene şi procese apărute în terenuri Astfel, în timp ce se construia un pod peste unul din râurile puţin adânci dintr-o regiune muntoasă, groapa de fundaţie a trebuit să fie săpată într-un nisip cu granulase fină Spre surprinderea constructorilor, pereţii săpăturii de fundaţie nu vroiau nicicum să stea în poziţie verticală Cu eforturi mari, muncitorii reuşeau în timpul zilei să sape şi să scoată nisipul de la o adâncime mică Dimineaţa, când veneau din nou la lucru, toată truda lor se dovedea a fi zadarnică Constructorii au hotărât atunci să împrejmuiască cu scânduri pereţii gropii de fundaţie, dar nici măsura aceasta nu le-a fost de ajutor Nisipul dăunător reuşea să se infiltreze prin fundul gropii Suprafaţa pământului din jurul săpăturii de fundaţie a început să se lase în jos Era însă ciudat că pe suprafaţa nisipului lichid, care inunda groapa de fundaţie, se putea merge ca pe asfalt Ba chiar se putea sări, şi atunci întreaga masă de teren nisipos se legăna elastic Dar, de îndată ce omul se oprea şi stătea locului, în câteva minute, picioarele lui începeau să se cufunde în nisip Constructorii şi-au bătut mult capul, întrebându-se ce e de făcut, cum să ajungă la adâncimea necesară a gropii de fundaţie? Un săpător cu experienţă a propus să se toarne în groapa de fundaţie bălegar şi făină de secară, care trebuiau să fie apoi amestecate cu nisipul lichid La început sfatul acesta nu a fost luat în seamă, dar mai târziu constructorii s-au hotărât să-l urmeze Au fost aduse 5 căruţe de bălegar şi un sac de făină de secară Bălegarul şi făina au fost turnate în groapă şi amestecate cu nisipul După câteva ore, când au încercat să sape, spre surprinderea tuturor, pereţii ei nu se mai surpau, iar terenul, transformat într-o masă vâscoasă densă, nu se scurgea Aşa au rezolvat această problemă nişte simpli meşteri ruşi Experienţa a arătat că după un timp oarecare (10—20 de zile) nisipul s-a diluat din nou; dar perioada aceasta a fost pe deplin suficientă pentru a da posibilitate constructorilor să sape groapa şi să aşeze partea inferioară a fundaţiei Acest mijloc de luptă împotriva sufoziunii nisipului saturat cu apă este folosit şi astăzi la săparea unor mici şanţuri şi gropi de fundaţie În afară de făină se întrebuinţează bălegar, cărbune de lemn, fân, paie şi alte câteva materiale Acţiunea lor este întrucâtva mai slabă decât a făinii de secară, în schimb costul este de câteva ori mai redus TERENUL CURGE Pe malul unui râu urma să se construiască o hală de construcţii navale Într-o zi au început lucrările de săpare la groapa de fundaţie şi, pe neaşteptate, săpătorii au dat de chişai O masă nisipoasă-mîloasă diluată a reuşit să se infiltreze în groapa de fundaţie într-o curgere continuă Iniţial această masă se prezenta în şuviţe subţiri Dar cu cât se adâncea groapa de fundaţie, cu atât scurgerea de teren devenea mai puternică Din pereţi au prins să se prăbuşească blocuri întregi de teren În locul lor se formau adâncituri cavernoase Ce era de făcut? Constructorii au hotărât să apere pereţii de terenul curgător şi pentru aceasta au bătut pe perimetrul gropii de fundaţie pereţi din scânduri, sau, cum le spun ei, „îngrădiri cu palplanşe” Însă măsura s-a arătat nefolositoare Terenul plutitor curgea cu presiune nu numai din pereţi, ci şi dinspre fund… Au încercat atunci să pompeze apa din groapa de fundaţie, dar o dată cu apa a început să iasă şi nisipul Cu acest prilej s-a văzut că pompa nu scoate atâta apă, cât un lichid ciudat, semănând la culoare cu laptele de ciment În cele din urmă a trebuit să se renunţe la săparea gropii de fundaţie, construind clădirea cu o fundaţie pe piloţi Trebuie spus că s-a întrerupt la timp pomparea apei cu nisip din groapa de fundaţie Şi aceasta este foarte important, deoarece pe măsură ce se pompează apa, din pereţi şi de pe fundul gropii se evacuează şi nisipul Aceasta provoacă fenomenul care poartă denumirea de sufoziune mecanică Fenomenul de sufoziune a fost descris pentru prima oară de savantul rus A P Pavlov, care a observat că apele subterane pot să dizolve şi să evacueze rocile, ceea ce determină afundarea suprafeţei pământului de deasupra lor Ulterior s-a descoperit că sub presiunea mecanică a curenţilor de apă subterană, particulele de nisip pot să fie aduse în suspensie şi deplasate Prin pomparea apei din groapa de fundaţie ia naştere un curent de apă orientat dinspre masiv spre groapa de fundaţie El este cel care provoacă deplasarea granulelor de nisip, adică sufoziunea mecanică, care poate şi ducă la afundarea suprafeţei pământului şi periclitarea clădirilor construite în vecinătate, aşa cum reiese din figura 25 Savantul american C Terzaghi descrie un caz din statul Connecticut (S U A ), când un grup de constructori şi-au propus să sece un teren cu nisip cu granulaţie fină, folosind o pompă pentru evacuarea apei din groapa de fundaţie Uitând de marea mobilitate a acestor nisipuri, constructorii s-au apucat energic de lucru Întrucât nu au ţinut seama de evacuarea masivă a nisipului, s-a produs o catastrofă inevitabilă datorită nesocotirii sufoziunii: la început  s-a prăbuşit o clădire situată în apropierea locului; după câtva timp, la o distanţă de 100 de metri de locul cu pricina s-a produs pe neaşteptate o scufundare de teren, în formă de pâlnie, cu o adâncime de aproape un metru Superficialitatea i-a costat mult În istoria construcţiilor din Uniunea Sovietică se cunoaşte un caz petrecut în prima etapă a construcţiei metroului din Moscova, când într-unul din sectoare prin pomparea apei s-a ajuns la evacuarea nisipului Acest lucru a determinat la rândul său o tasare neregulată a suprafeţei pământului, ceea ce putea să ducă la deteriorarea clădirilor amplasate în sectorul tasat Pomparea apei a fost oprită imediat, iar clădirile au fost întărite Sistarea la timp a lucrărilor, care au provocat sufoziunea mecanică, şi luarea măsurilor corespunzătoare au preîntâmpinat posibilitatea prăbuşirii clădirilor În timpul săpării sondelor în nisipuri curgătoare apar uneori „dopuri de nisip” (sectoare din sondă umplute cu nisip ridicat de presiune) (fig 26) Dopurile acestea pot să atingă câţiva metri Există părerea eronată că „dopurile” se pot ivi numai în terenurile curgătoare Nu este întru totul exact Ele apar uneori şi în nisipurile saturate cu apă obişnuită, necurgătoare În acest caz formarea „dopului” este condiţionată de diferenţa dintre presiunea hidrostatică a apei din sondă şi cea a apeoi din masivul de teren înconjurător Nisipurile curgătoare sunt larg răspândite pe suprafaţa pământului De cele mai multe ori ele pot fi întâlnite în văile râurilor sau pe litoralul mărilor şi pe malurile lacurilor Deseori li se dau denumiri ’locale De pildă, în Uralul de nord nisipurile curgătoare se numesc „buzga”, în Siberia – „measicea”, „neata” etc Multe neajunsuri au provocat nisipurile curgătoare constructorilor canalului Marea Albă-Marea Baltică, ai canalului Volga-Don denumit „V I Lenin” şi în multe alte cazuri Terenurile curgătoare sunt tot atât de răspândite în Republica Democrată Germană, Republica Federală Germană, Belgia, Ţările de Jos, Anglia, S U A şi în alte ţări CURGERI DE TEREN CATASTROFALE Într-una din carierele de cărbune brun din Germania s-a întâmplat o catastrofă neaşteptată Evenimentul a avut loc în toamna rece şi ploioasă a anului 1932 Pe vremea aceea în carieră se desfăşurau lucrări intense Cărbunele era extras de pe platforma cea mai joasă – de pe treapta a treia Adâncimea acesteia atingea pe atunci o mărime apreciabilă – 45 de metri Supraveghetorul, care se afla sus, la înălţimea unui bloc de cincisprezece etaje, putea să vadă mecanismele, precum şi siluetele mărunte ale muncitorilor care săpau în straturile de cărbune de dimineaţă până seara Cariera ocupa un teritoriu vast Lungimea ei depăşea doi kilometri, iar lăţimea – un kilometru De fapt, extracţia cărbunelui se făcea pe platforma relativ mică a treptei a treia Deasupra acesteia se înălţau impunătoare cele două trepte nisipoase, întâia şi a doua, care luate laolaltă aveau o înălţime de aproape 30 de metri Catastrofa s-a petrecut seara La început s-a auzit un vuiet surd; pe urmă, muncitorii oare se găseau în carieră au văzut o masă cenuşie uriaşă de nisip şi apă ce se deplasa cu viteză mare N-a fost nevoie decât de câteva minute ca această masă să acopere treapta inferioară, înghiţind un excavator şi alte maşini care lucrau acolo Torentul catastrofal de teren lichid a deplasat peste 1,5 milioane tone de nisip Stratul de cărbune aflat în exploatare a fost acoperit de un morman de rocă afinată gros de 19 metri Catastrofa a produs nu numai pagube materiale şi întârzieri în executarea lucrărilor, dar a provocat şi victime omeneşti Cazul descris nu este singurul Curgeri de nisip friabil saturat cu apă sunt cunoscute şi în multe alte locuri C Terzaghi descrie o serie de cazuri interesante de curgere masivă a nisipurilor friabile saturate cu apă pe litoralul mării în provincia de sud-vest a Ţărilor de Jos – Zeelanda Aici malul mării este alcătuit dintr-un complex de nisipuri cu granulaţie mică şi medie, gros de 20—40 de metri În această zonă apare din când în când un fenomen straniu: nisipurile încep să se taseze şi să se îndrepte spre mare cu un vuiet surd, în şuvoaie largi, înaintând cu viteză surprinzătoare Cea mai semnificativă catastrofă de acest gen s-a petrecut în anul 1814 în apropiere de Borcel Cu acest prilej, o masă de nisip saturat cu apă, având un volum de 1,6 milioane de metri cubi, s-a deplasat spre mare cu un zgomot care amintea de bubuitul tunetului Pe litoralul Olandei aceste catastrofale mişcări de nisip apar de cele mai multe ori în timpul mareelor În practica construcţiilor din U R S S sunt de asemenea cunoscute situaţii de diluare şi deplasare neaşteptată a nisipului Un caz de mişcare a nisipului lichid s-a constatat pe Don în anul 1949 Aici, pe malul stâng nisipos al Donului se găsea o grămadă de pietre pentru construcţii Într-o zi s-a auzit un zgomot destul de puternic, şi întreaga masă de nisip de sub grămada de pietre şi din jurul ei s-a deplasat spre râu pe o distanţă de câţiva metri Rândurile de jos ale stivei de pietre aflate pe nisip s-au cufundat la o adâncime de aproape 0,5 metri (fig 27)  În acest caz fenomenul de curgere a terenului s-a produs în timpul când nivelul râurilor scăzuse brusc din cauza unui vânt puternic Toate aceste exemple sunt o mărturie a capacităţii unor tipuri de nisipuri saturate de apă de a se dilua în anumite condiţii pe neaşteptate şi de a se deplasa în forma unor torenţi Deplasarea lor este totdeauna îndreptată spre partea unor înclinări de teren neînsemnate Este de asemenea posibilă stoarcerea nisipurilor diluate de sub greutăţile care se află pe suprafaţa lor (de exemplu, ale fundaţiilor grele, masivelor, cheiurilor etc) CUM SE FORMEAZĂ TERENURILE CURGĂTOARE? Ce sunt, deci, terenurile curgătoare? Care sunt cauzele care silesc terenurile nisipoase să curgă? Multă vreme nu s-a putut răspunde la asemenea întrebări De studierea acestui fenomen s-au ocupat oameni de ştiinţă din mai multe ţări Cercetătorul sovietic A F Lebedev, care a studiat terenurile curgătoare, a descoperit că în anumite condiţii particulele de nisip sunt în stare, sub presiunea apei, să rămână în suspensie şi să se deplaseze Lucrul acesta a permis să se tragă o primă concluzie, şi anume că poate deveni teren curgător orice fel de rocă nisipoasă asupra căreia se exercită acţiunea presiunii apei în mişcare Cu cât este mai mare această presiune a apei, cu atât mai mari vor fi particulele care încep să plutească Chiar şi nisipurile cu granulaţie mare, care conţin în compoziţia lor granule de pietriş, pot să intre în mişcare Presiunea apei la care începe deplasarea granulelor de nisip a fost denumită gradient critic A F Lebedev a propus ca terenurile curgătoare de acest tip să fie denumite terenuri pseudo curgătoare La baza capacităţii de curgere a terenurilor pseudo curgătoare stă o cauză dinafară – mişcarea apei subterane Lupta împotriva acestei categorii de curgeri a nisipului nu prezintă greutăţi Este necesar doar a se înlătura cauza – a reduce presiunea apei, şi curgerea se va opri Există însă şi terenuri curgătoare care nu pot fi imobilizate numai prin simpla reducere a presiunii Problema aceasta s-a dovedit a fi mai greu de rezolvat Continuându-şi cercetările, A F Lebedev a descoperit terenuri la care cauza mobilităţii rezidă chiar în roci El le-a denumit terenuri realmente curgătoare Deosebirea dintre terenurile pseudo curgătoare şi terenurile realmente curgătoare apare evident în timpul executării lucrărilor Dacă pentru stăvilirea curgerii terenurilor pseudo curgătoare este suficient să se îndepărteze apa subterană, la terenurile realmente curgătoare îndepărtarea şi reducerea nivelului apei se dovedesc a fi în genere dificile Înlăturarea presiunii apei nu anihilează curgerea acestor terenuri În timp ce terenurile pseudo curgătoare pot fi alcătuite din roci cu compoziţie diferită, terenurile realmente curgătoare reprezintă o categorie aparte Ce fel de terenuri sunt acestea? S-a constatat că este vorba de o anumită categorie de roci nisipoase-coloidale  Un studiu minuţios al proprietăţilor acestor terenuri a fost efectuat de cercetătoarea sovietică I M Gorkova Ea a descoperit că granulele de nisip din aceste roci nu se ating una de alta (fig 28) Granulele sunt înconjurate de flocoane coloidal-disperse de culoare gălbuie Această masă structurală extrem de fină determină multe din proprietăţile terenurilor realmente curgătoare: marea mobilitate, umiditatea foarte mare (până la 50%) şi porozitatea ridicată (40—60%) Flocoanele acestea nespus de fine îngreuiază circulaţia apei prin terenurile realmente curgătoare Vedem deci că secretul terenului realmente curgător se află ascuns în structura lui extrem de originală Dacă această structură este menţinută, atunci pe suprafaţa terenului curgător se poate umbla nestingherit Este însă suficient să agităm terenul prin amestecare sau să provocăm o vibraţie a lui, ca imediat după aceasta stabilitatea (rezistenta) lui să se reducă de zeci şi chiar de sute de ori O asemenea acţiune dinamică asupra terenului curgător se exercită atunci când se bat piloţii Prin aplicarea unor lovituri slabe, dar repetate des, piloţii pot fi introduşi repede în teren Lucrul acesta a fost posibil datorită proprietăţilor specifice ale terenurilor realmente curgătoare După câteva minute, când nisipul şi-a restabilit structura iniţială, piloţii nu mai pot fi scoşi, fiind puternic cuprinşi de teren Se naşte întrebarea: de ce se produce o atare reorganizare a structurii? Studiind terenurile realmente curgătoare şi argilele saturate cu apă, oamenii de ştiinţă au descoperit că particulele fine din compoziţia lor sunt nişte coloizi În zilele noastre puţini sunt cei care nu cunosc acest cuvânt Dacă, de pildă, luăm o cantitate mică de argilă de acest fel şi o punem într-un filtru, vom vedea că toată argila trece prin el Particulele coloidale pot fi reţinute numai cu ajutorul unor ultrafiltre speciale Puneţi o picătură de soluţie coloidală pe o bucată de sticlă şi încercaţi să vedeţi particulele la un microscop optic Nu se văd Ele pot fi observate numai la un microscop electronic Substanţele în stare coloidală sunt larg răspândite în natură Din coloizi sunt alcătuite aproape toate organismele vegetale şi animale, majoritatea produselor alimentare, hainele, hârtia etc În esenţă, la sistemele coloidale trebuie raportate terenurile argiloase, precum şi terenurile realmente curgătoare Mediul din aceste roci este apa, în care sunt uniform distribuite cele mai fine particule minerale Aceste sisteme coloidale amintesc de piftiile tari, care în chimia fizică sunt denumite geluri (de la cuvântul latin gelum – gheaţă) În anumite condiţii coloizii se pot întâlni în soluţii lichide şi atunci se numesc soluri (de la cuvântul latin solum-soluţie) Când terenul se găseşte în stare de sol, el poate să curgă ca apa În condiţiile obişnuite, argilele saturate cu apă şi terenurile realmente curgătoare se găsesc în stare de gel Dacă însă începem să le agităm energic, atunci se produce aproape imediat o trecere de la gel la sol Argilele şi terenurile curgătoare se diluează şi, pierzându-şi rezistenţa, curg ca un lichid Lăsaţi un astfel de teren lichid un timp în linişte Veţi vedea că va căpăta din nou o oarecare rezistenţă şi se va transforma în gel Marele om de ştiinţă sovietic P A Rebinder explică acest fenomen în felul următor: în geluri se formează o reţea de particule fine fracţionate, în celulele căreia este cuprinsă apa Prin agitare, această reţea se destramă, şi sistemul coloidal se diluează În stare liniştită ea se restabileşte, şi o dată cu aceasta intervine din nou starea gelatinoasă Fenomenul de transformare în urma unei agitaţii a gelului într-un sol lichid a căpătat denumirea de tixotropie La baza acestui termen stau rădăcinile a două cuvinte greceşti: tixis-atingere şi tropos – schimbare, aşadar – schimbare prin atingere  Tixotropia exercită o mare influenţă asupra rezistenţei argilelor saturate cu apă şi a terenurilor realmente curgătoare (fig 29) Capacitatea diferitelor terenuri de a se dilua în acest fel este variată Ea depinde de compoziţia minerală, dimensiunea particulelor, mărimea umectării şi de mulţi alţi factori Acum ne putem explica fenomenele bizare care apar în terenurile realmente curgătoare, fenomene descrise mai sus: cufundarea uşoară a piloţilor într-un teren realmente curgător prin lovituri slabe, dar dese, este cauzată de apariţia tixotropiei Când piloţii, după ce-au fost bătuţi, sunt lăsaţi un timp neatinşi, reţeaua structurală şi starea gelatinoasă a terenului se restabilesc repede Terenul „apucă” strâns piloţii Apariţia curgerilor la nisipurile saturate cu apă poate fi explicată, de asemenea, într-o anumită măsură, prin tixotropie Cu cât terenul nisipos conţine mai multe particule coloidale extrem de fine, cu atât el este mai supus curgerii Cercetătorul sovietic V A Priklonski a făcut o experienţă interesantă El a adăugat la un nisip cuarţos pur numai 2% particule argiloase coloidale şi a constatat că un atare teren capătă o capacitate de tixotropie evidentă CE PRESIUNE POATE SUPORTA TERENUL CURGĂTOR? Ce s-ar întâmpla dacă pe suprafaţa terenului curgător am construi o casă? Terenul îi va suporta greutatea? La prima vedere s-ar părea că nisipul saturat cu apă, diluat, care se pune în mişcare chiar în cazul presiunilor mici, nu este în stare să suporte nici măcar o sarcină minimă Părerea aceasta este justificată, dar nu în toate situaţiile Explicaţia constă în faptul că terenul curgător poate, în unele condiţii, să se preseze şi să se scurgă de sub fundaţiile clădirilor, iar în altele să rămână nemişcat Într-adevăr, să ne închipuim că pământul nu are ieşire într-o parte sau în alta, iar de sus este presat de terenurile dense existente Rezultă că în acest caz el poate să suporte presiuni mari (fig 30)  A F Lebedev a făcut câteva experienţe interesante El a calculat presiunile pe care le suportă un teren curgător în asemenea condiţii, şi a constatat că un metru pătrat din suprafaţa lui este în stare să reziste unei sarcini de aproape 80000 de kilograme Este uşor de ghicit că o rezistenţă aşa de mare apare datorită faptului că presiunea este suportată nu atât de particulele de nisip, cât de apă Şi apa, după cum se ştie, se comprimă foarte puţin Clădirile construite pe un teren curgător creează în adâncimea lui o presiune destul de înaltă a apei în pori Potrivit legilor hidrostaticii, această presiune se transmite la distante destul de mari în părţi Dacă la o oarecare distantă de clădirile zidite apar condiţii pentru deplasarea terenului curgător (de pildă, în gropile de fundaţie noi), atunci capacitatea lui portantă scade brusc Mărimea ei se reduce până la 3000—5000 de kilograme pe metru pătrat În acest caz se pot produce deformări apreciabile ale clădirilor De aceea, înainte de a se trece la construcţie pe terenuri curgătoare este necesar să se efectueze minuţioase cercetări tehnico-geologice asupra amplasamentului SE POATE LUPTA CU TERENURILE CURGĂTOARE? Constructorii întâlnesc destul de des terenuri curgătoare Atunci, cum pot ei să sape şanţuri, tranşee sau gropi de fundaţie pentru clădiri? Cum să evite prăbuşirea clădirilor situate în apropiere? Am văzut metoda ingenioasă la care au recurs constructorii de poduri din Siberia Totuşi, făina de secară sau celelalte substanţe cu acţiune asupra terenurilor curgătoare au doar un efect de scurtă durată Afară de asta, metoda este aplicabilă numai pentru gropi de fundaţie şi tranşee puţin adânci, şi de aceea nu se foloseşte pe scară largă Problemele puse se rezolvă lesne atunci când se construieşte pe terenuri pseudo curgătoare Este suficient să fie evacuate apele freatice, şi nisipurile secate vor înceta să mai curgă Ce e de făcut însă când drenajul deschis al gropii de fundaţie de pe terenurile pseudo curgătoare devine primejdios pentru construcţiile învecinate şi atrage după sine sufoziunea – evacuarea terenului, cu toate consecinţele care decurg de aici? Multă vreme această problemă n-a putut fi rezolvată Şi totuşi, ca în numeroase alte cazuri, soluţia ei s-a dovedit a fi cât se poate de simplă În anul 1866, specialiştii germani au recurs pentru prima oară la o prealabilă reducere a nivelului apei din nisipuri cu ajutorul evacuării apelor din teren Metoda aceasta s-a arătat de la început destul de sigură şi a fost repede preluată şi pusă în aplicare în construcţia metrourilor din Budapesta şi Berlin În ce constă ea? Să săpăm în pământ o sondă de foraj şi să coborâm în ea ţeava de aspiraţie a pompei Pentru ca pompa să nu atragă şi nisipul, vom pune la capul ei un filtru cu o sită fină de cupru Acum să încercăm să evacuăm apa Dacă vom pompa un anumit timp, în jurul sondei se va produce, ca urmare a refulării o scădere a nivelului apei freatice (fig 31) Se va forma o pâlnie, aşa cum s-a arătat în figură Geologii au denumit această reducere a nivelului de lângă sondă, cauzată de pompare, pâlnie de depresiune Să luăm nu o sondă, ci două, dispuse la mică distantă una de alta Vom începe să pompăm apa din ele concomitent Pâlniile de depresiune din jurul sondelor se vor contopi, şi nivelul apei subterane dintre ele va coborî (fig 32)  Vom încerca acum să înconjurăm groapa de fundaţie cu o serie întreagă de sonde Dacă începem să pompăm apa din ele în acelaşi timp, vom obţine reducerea necesară a nivelului din interiorul sectorului (fig 33), secând în felul acesta nisipurile în limitele şantierului Acest principiu stă la baza evacuării apei din teren Savanţii şi inginerii sovietici au perfecţionat într-o măsură apreciabilă a-ceasta metodă Astăzi, pe şantierele din Uniunea Sovietică se folosesc pe scară largă instalaţii speciale pentru reducerea nivelului apei – filtrele aciculare Deosebit de  interesante sunt filtrele aciculare adânci, realizate de V K Iarţev şi P P Argunov Ele reprezintă o ţeava cu un diametru de 75 de milimetri, în interiorul căreia se găseşte o altă ţeava, mai subţire, cu un diametru de 50 de milimetri Partea inferioară a ţevii mari este prevăzută cu un filtru Ţeava interioară este utilată la capăt cu o supapă sferică de cauciuc (fig 34) Pomparea apei cu ajutorul filtrului acicular se realizează în felul următor: la început filtrul se instalează într-o adâncitură dinainte pregătită, şi în ţeava cea mică se introduce apă sub presiune (de 2—3 atmosfere) Şuvoiul de apă deschide supapa sferica şi izbeşte cu putere în teren, producând eroziunea lui Particulele de rocă sunt apoi scoase o dată cu apa prin spaţiul din spatele coloanei Sub presiunea propriei sale greutăţi, filtrul acicular parcă se prăbuşeşte în golul care se formează sub el Întregul proces al acestei scufundări, până la o adâncime de 8-20 de metri, durează 5-15 minute După aceasta, ţeava interioară se pune în legătură cu o pompă de vid, care determină în ea o rarefiere Sub acţiunea rarefierii apa este absorbită în ţeava şi trasă în sus Pentru a mări înălţimea şi viteza urcării, în ţeava exterioară se pompează suplimentar aer comprimat Apa urcă pe ţeava la o înălţime de 15-20 de metri Asemenea instalaţii de filtrare acicutară de adâncime oferă posibilitatea de a reduce nivelul apei subterane cu 10-16 metri Metoda aceasta este bună împotriva curgerii terenurilor pseudo curgătoare, dar ea nu este aplicabilă pentru secarea terenurilor realmente curgătoare Se pune deci întrebarea: cum să luptăm cu terenurile realmente curgătoare? GERUL NE VINE ÎN AJUTOR Experienţa arată că atunci când se lasă ger, noroiul de pe drumuri se preface într-o masă tare, pietrificată Terenul îngheţat are o rezistenţă destul de mare Ce-ar fi să folosim această acţiune a gerului în lupta împotriva terenurilor realmente curgătoare? O primă încercare de acest fel s-a făcut în anul 1862 în Wales (Anglia) Ea a fost însă nereuşită S-a întreprins o nouă încercare abia după 20 de ani, în Saxonia De astă dată s-a obţinut un succes deplin Astăzi congelarea a devenit un procedeu de construcţie obişnuit în combaterea curgerii terenurilor Acest procedeu găseşte o largă aplicare în înălţarea celor mai variate construcţii (fig 35) Un strălucit exemplu de folosire a congelării este consolidarea nisipurilor diluate în construirea primei etape a metroului din Moscova Congelarea se realizează în mai multe feluri Dacă stratul de teren curgător nu are o grosime prea mare, în jurul gropii de fundaţie se creează, prin congelare, un perete compact rezistent din nisip cimentat de gheaţă În cazul când terenurile curgătoare au o grosime mare, se congelează nu numai pereţii, dar şi talpa fundaţiei Uneori este necesar să se congeleze întregul sector destinat construcţiei Cum se realizează procesul de congelare? Modul col mai simplu de congelare a unui teren curgător este gerul natural În acest scop se sapă groapa de fundaţie până la adâncimea posibilă şi se lasă până când fundul şi pereţii gropii îngheaţă Apoi groapa de fundaţie se adânceşte cu 0,3—0,4 metri, repetând congelarea În fiecare etapă este necesar să se congeleze un strat de teren lichefiat de o jumătate de metru Congelând un strat după altul, se ajunge la adâncimea necesară După cum vedeţi, procedeul e simplu, dar foarte, foarte încet Este nevoie de luni de zile ca să înaintezi în adâncime cu 2—3 metri Constructorii din Ural s-au gândit la un procedeu de accelerare a congelării naturale a terenului curgător: în terenul lichefiat se cufundă un sistem de ţevi prin care, cu ajutorul ventilatorului se trece aerul îngheţat de-afară Nisipul lichefiat, răcit concomitent de sus şi de jos, îngheaţă mult mai repede Ce se întâmplă însă dacă iarna este caldă sau dacă construcţia are loc în regiunile din sudul tării? În această situaţie trebuie să se recurgă la ajutorul „frigului artificial” Aduceţi-vă aminte de ceea ce aţi învăţat la fizică: în timpul evaporării lichidului se produce o absorbţie de căldură Ei bine, tocmai acest principiu a fost pus la baza congelării artificiale Ca gaz lichid se foloseşte de cele mai multe ori amoniacul, care se află într-un balon de otel sub o presiune de 10 atmosfere Amoniacul lichid din acest balon, dirijat într-o cameră refrigerentă, se evaporă, răcind aerul din cameră până la —26 de grade În cameră (o cutie metalică) există o serpentină, prin care circulă o soluţie de sare; soluţia ajunge apoi în sondele din teren Temperatura la care îngheaţă această soluţie este de —35 de grade Scurgându-se pe lângă pereţii sondelor, ea le transmite frigul, care congelează terenul curgător din jur (fig 36) Amplasând sondele de congelare la un interval de 1 —1,5 metri între ele, obţinem în jurul gropii de fundaţie un perete compact de gheată Pentru formarea lui este nevoie de 2—3 luni şi el se păstrează timp de mai multe luni Asemenea pereţi de gheată ating în unele cazuri dimensiuni mari În practica construcţiilor există cazuri când s-au congelat pereţi cu o lungime de la o sută de metri până la o jumătate de kilometru MINTEA OMULUI ÎN CONTINUĂ CĂUTARE Au fost imaginate diferite metode pentru amenajarea gropilor de fundaţie, carierelor şi a altor săpături în terenurile curgătoare Mintea omului activează neobosit, perfecţionând metodele vechi şi creând altele noi Una dintre cele mai vechi metode de construcţii în terenurile saturate cu apă este metoda chesoanelor Fără îndoială că majoritatea cititorilor au auzit de această metodă de execuţie a lucrărilor Principiul ei este foarte simplu Să luăm un clopot mare, pe care îl punem cu partea deschisă pe teren şi să creăm în el o presiune ridicată Dacă începem să-l cufundăm în masa de teren lichefiat, apa şi nisipul nu vor putea intra în clopot, întrucât aerul comprimat va împiedica aceasta Să ne închipuim acum, în locul clopotului, o cameră mai mare a unui cheson în interiorul căruia pot să lucreze câţiva muncitori Pe măsură ce se sapă terenul de sub marginile chesonului, acesta se cufundă sub acţiunea propriei sale greutăţi Materialul extras se aruncă afară cu ajutorul unui dispozitiv special, care face ca presiunea din camera chesonului să nu scadă (fig 37) Un mare neajuns al acestei metode îl constituie faptul că muncitorii sunt nevoiţi să lucreze în condiţiile aerului comprimat În ultima vreme metoda chesoanelor se foloseşte din ce în ce mai puţin Ea este înlocuită cu altele, mai puţin greoaie şi mai eficiente Pentru consolidarea nisipurilor curgătoare se foloseşte deseori silicatizarea, despre care am mai vorbit în prima parte a cărţii Mai există un procedeu de săpare a gropilor de fundaţie în terenurile curgătoare Constructorii îl denumesc metoda excavării subacvatice Esenţa metodei este următoarea: terenul (fără apă) este scos din groapa de fundaţie cu ajutorul unui excavator special care se găseşte afară, lângă marginea gropii de fundaţie Întrucât în timpul lucrărilor nivelul apei din groapa de fundaţie rămâne constant, deplasarea nisipului sub presiunea apei practic nu are loc Se mai poate vorbi şi despre alte mijloace de supunere a terenurilor curgătoare: amenajarea unor pereţi despărţitori de beton armat, crearea îngrădirilor de palplanşe din scânduri, din plăci de lemn sau metalice, de palplanşe de beton armat etc Toate acestea sunt folosite pe scară largă în producţie TERENURILE ARGILOASE ARGILELE „MINERALELE INVIZIBILE” Până acum ne-am familiarizat cu nisipurile, alcătuite din particule relativ mari, cu un diametru de la 2 la 0,05 milimetri Oamenii de ştiinţă au izbutit să descopere însă şi un întreg univers al mineralelor „invizibile” Dimensiunile lor sunt mai mici de 0,001 milimetri şi uneori chiar decât 0,00001 milimetri O însemnată parte din microcristalele acestor minerale, nu numai că nu pot fi văzute cu ochiul liber, dar nici măcar cu ajutorul celor mai puternice microscoape optice Mineralele „invizibile” sunt răspândite pretutindeni în jurul nostru, dar noi nu le zărim Se întâlnesc şi în apă, şi în aerul care ne înconjoară Astfel, într-un centimetru cub din cel mai curat aer se găsesc peste 1 000 de granule minerale microscopice Multe din mineralele „invizibile” au putut fi văzute pentru prima oară cu ajutorul microscopului electronic, care permite să se mărească imaginea obiectelor de 10000, 100000, 300000 de ori şi chiar mai mult Folosind metode moderne de cercetare, oamenii de ştiinţă au descoperit peste 160 de minerale de acest tip Datorită proprietăţilor şi dimensiunilor lor mici, mineralele „invizibile” au fost denumite coloidal-dispersate Aglomerările de miliarde de granule extrem de mici ale acestor minerale, în amestec cu particule nisipoase formează argile În compoziţia acestor roci intră într-o cantitate însemnată particule foarte fine, cu un diametru mai mic de 0,001 milimetri Mineralele coloidal-dispersate se caracterizează printr-o serie de particularităţi, care sunt determinate în primul rând de dimensiunile lor mici, precum şi de compoziţia şi structura lor originală Într-un centimetru cub de argilă există peste 25 milioane de microcristale de minerale „invizibile” Aceasta reprezintă o cantitate de cristale de cel puţin 14 ori mai mare faţă de cantitatea de cristale cuprinsă într-un metru cub de nisip O fracţionare atât de mare a materiei determină o suprafaţă specifică mare Prin aceasta din urmă se înţelege aria suprafeţei tuturor granulelor cuprinse într-un centimetru cub de substanţă Pentru a ne reprezenta mărimea suprafeţei specifice pe măsura fracţionării substanţei, să luăm un mineral oarecare de formă cubică, având un volum de un centimetru cub Toate laturile acestui mic cub trebuie să fie, fireşte, de un centimetru Suprafaţa acestui cub va fi de 6 centimetri pătraţi Să tăiem acest cub în 8 părţi cubice egale, cu laturile având lungimea de 0,5 centimetri Se poate stabili uşor că suprafaţa lor totală se va mări cu mult (fig 38) Dacă vom continua fragmentarea, atunci când laturile cuburilor mici vor ajunge la dimensiunea de 0,00001 milimetri, suprafaţa lor specifică va fi de 600000 de centimetri pătraţi, sau de 60 de metri pătraţi Oamenii de ştiinţă au stabilit că cu cât este mai mare suprafaţa specfică, substanţa devine mai activă Ea dispune de o capacitate sporită de absorbţie a apei şi a diferitelor substanţe, forţele moleculare din ea se manifestă mai intens etc Toate calităţile enumerate sunt propriimineralelor „invizibile” cu suprafaţă specifică mare În afară de aceasta, mineralele coloidal-dispersate au structură şi proprietăţi variate Două grupe din aceste formaţiuni se deosebesc între ele în mod evident Din prima grupă face parte un mineral larg răspândit, şi anume caolinitul Particularitatea principală a acestuia este „rigiditatea” reţelei cristaline (toate moleculele din care este alcătuit sunt strâns legate una de alta), din care cauză caolinitul şi mineralele asemănătoare se umflă relativ puţin Un reprezentant al mineralelor din grupa a doua este montmorillonitul (denumit aşa după numele oraşului Monimorillon din Franţa) Caracteristica principală a lui este existenţa unei reţele cristaline mobile, neobişnuită la minerale Ea constă din pachete de cristale slab legate între ele (fig 39) Pe măsura umectării, moleculele de apă pătrund între pachete şi le desface ca pe-un burduf de armonică Mineralele care au asemenea structură se umflă intens la umezire, mărindu-şi volumul de 5 şi chiar de 10 ori PERFIDIA ARGILELOR Să luăm o bucată de argilă uscată şi să încercăm s-o fărâmiţăm Constatăm că este tare ca piatra S-o umezim Unde a dispărut rezistenţa ei? Fără vreun efort deosebit, acum o frământăm dându-i orice formă vrem Se spune că argila a devenit plastică Dacă o vom umezi în continuare, roca îşi va pierde în general din coeziune şi va începe să curgă ca un lichid Această stare a argilei se numeşte fluidă Putem spune că proprietăţile de construcţie ale argilelor depind de umezirea lor Cu cât umiditatea este mai mică, cu atât rezistenţa este mai mare Este lesne de înţeles ce pericol reprezintă pentru temeliile argiloase ale clădirilor trecerea argilelor în stare fluidă Terenurile argiloase mai au o însuşire neplăcută în construcţii Luaţi o bucată de argilă şi tăiaţi din ea 2 cuburi identice Udaţi cu apă unul din ele Dup A un timp veţi vedea cum cubul „ud” se umflă şi parcă creşte văzând cu ochii Această calitate a argilelor de a se umfla decurge din proprietăţile mineralelor coloidal-dispersate care le alcătuiesc Numai argilele caolinitice se umflă într-o măsură neînsemnată Argilele care conţin montmorillonit pot să-şi mărească volumul de câteva ori (fig 40) Forţa cu care se desfăşoară umflarea argilei atinge 5—10 kilograme pe centimetru pătrat Dacă se umflă un masiv de argile montmorillonitice, fiecare metru pătrat de la suprafaţa lui poate să ridice o sarcină de 100 000 de kilograme Această cifră depăşeşte de câteva ori greutatea obişnuită a clădirilor şi construcţiilor Dacă uscam argila udă, lui în cazul umflării argilei vom constata fenomenul invers – micşorarea volumului, sau, cum se mai spune, tasarea Caracterul fisurilor ce se formează în asemenea cazuri este arătat în figura 41  Să examinăm încă o proprietate a argilelor – porozitatea Ştim deja că la nisipuri rezistenta fundaţiilor depinde de mărimea porozităţii Dar la argile? S-a constatat că argilele au o porozitate mai mare decât nisipurile Valorile ei se găsesc cuprinse între 40 şi 60% Deosebirea principală constă însă în forma şi dimensiunea porilor Dacă la nisip porii sunt mari şi lasă apa să treacă uşor, la argile majoritatea porilor au dimensiuni microscopice Mărimea lor nu depăşeşte 1—5 microni (micronul este o unitate de măsură egală cu a zecea mia parte dintr-un centimetru), în condiţii naturale microporii sunt de obicei plini de apă Porozitatea originală a argilelor creează condiţii speciale în cazul când pe acestea se construiesc clădiri Pe de o parte, porozitatea generală înaltă duce la o mare compresiune a argilelor sub greutatea construcţiilor Aceasta se dovedeşte totdeauna a fi în ultimă analiză mai mare decât compresiunea nisipului Pe de altă parte, mărimea redusă a porilor şi cantitatea de apă cuprinsă în pori sunt cauzele creşterii lente a tasării clădirilor Într-adevăr, practic apa este in-compresibilă; cât timp ea nu va îi e-vacuată din teren, tasarea nu se va termina Sub presiunea greutăţii construcţiilor, în porii argilelor ia naştere o presiune a apei din pori Sub acţiunea ei apa începe să fie stoarsă foarte încet în părţi Acest proces poate dura sute şi chiar mii de ani! În tot acest timp tasarea clădirilor continuă Figura 42 demonstrează concret diferenţa dintre tasarea clădirilor de pe nisip şi a celor de pe argile O altă însuşire a argilelor care măreşte durata şi mărimea tasării clădirilor constă în capacitatea lor de a curge sub presiune O presiune mică este suficientă pentru ca argila să devină mobilă Dar curgerea aceasta a argilelor se desfăşoară extrem de încet Deformaţii vizibile ale clădirilor datorită curgerii pot apărea la zeci şi sute de ani după construirea lor Oamenii de ştiinţă nu au studiat încă până la capăt acest fenomen Fără îndoială că el joacă un rol important în schimbarea, cu timpul, a stabilităţii argilelor TURNUL ÎNCLINAT Numeroase ghiduri recomandă insistent turiştilor care pleacă în Italia să viziteze oraşul Pisa din Toscana, situat în apropierea locului unde râul Arno se varsă în azuria Mare Ligurică Acest mic oraş plin de însufleţire s-a făcut renumit prin celebrul său turn Călăuze bune de gură proclamă acest edificiu drept o minune a lumii În anul 1174, în piaţa din faţa catedralei oraşului, arhitecţii Bonanno şi Guglielmo au început să construiască o clopotniţă înaltă Constructorii trebuiau să ridice un turn care să înfrumuseţeze oraşul Nici constructorii, nici autorităţile oraşului nu s-au gândit şi nu au bănuit că acest edificiu monumental avea să aducă faimă oraşului pentru multe veacuri În fiecare an, din întreaga lume vin zeci de mii de turişti să vadă celebrul turn din Pisa, aducând consiliului municipal un venit apreciabil Ce este interesant la acest turn? Prin ce anume atrage el atenţia turiştilor? Explicaţia constă în faptul că turnul nu stă vertical, ca sute de alte turnuri şi clopotniţe, ci vizibil înclinat în raport cu suprafaţa pământului Tocmai acest lucru îi dă faima de turn înclinat, turn „care stă să cadă” Se pune întrebarea: turnul a fost de la început proiectat ca înclinat, sau înclinarea s-a produs independent de voinţa constructorilor? Fireşte că voinţa constructorilor n-are aici niciun amestec Înclinarea turnului este consecinţa unei erori comise în calculul fundaţiei Nu s-a ţinut seama că la o mică adâncime, într-o parte a temeliei, se găsesc terenuri mîloase-argiloase intens compresibile, îndesarea lor a atras după sine o mare tasare unilaterală a edificiului Chiar de la începutul construcţiei, când pereţii au atins înălţimea de 11 metri, s-a constatat că turnul se înclină Zidirea lui a continuat însă cu întreruperi şi a durat din anul 1174 până în 1350 Constructorii au căutat să îmbunătăţească poziţia clopotniţei, construind porţiunea cea mai înaltă, de zece metri, nu pe centru, ci spre partea opusă înclinării Când s-a încheiat construcţia, turnul avea o deviaţie a vârfului de 2,1 metri faţă de verticală Cunoaştem acum capacitatea argilelor de a se întări lent, dar apreciabil O strălucită confirmare a acestei particularităţi a argilelor este tasarea turnului de la Pisa De mai bine de 750 de ani turnul s-a tasat într-o parte cu 3,2 metri, iar în cealaltă cu 1,6 metri Aşadar, viteza medie a tasării argilelor a fost de aproximativ 2 milimetri pe an Cu puţin timp înaintea celui de-al doilea război mondial, practic tasarea turnului s-a oprit A survenit, cum spun specialiştii în mecanică, starea de echilibru În timpul operaţiunilor militare, în apropierea pieţei din fata catedralei au căzut bombe explozive După terminarea războiului s-a constatat că tasarea turnului a început din nou Suntem îndreptăţiţi să credem că ea a fost cauzată de trepidaţiile care au apărut în urma exploziilor bombelor În prezent, deviaţia vârfului turnului de la verticală a atins 4,9 metri (fig 43) Turnul n-a căzut din mai multe motive Şi anume: aici şi-au spus cuvântul suprafaţa mare a temeliei, fundaţia de calitate şi înalta rezistentă a zidăriei Un rol, şi nu dintre cele din urmă, revine şi lucrărilor efectuate pentru întărirea turnului Turnul înclinat de la Pisa este un original monument al unei erori de construcţie, provocate de necunoaşterea proprietăţilor terenurilor argiloase de la baza lui În Uniunea Sovietică există turnuri de apă care pot să capete denumirea de înclinate Astfel de turnuri înclinate pot fi văzute la Taganrog, Kamensk, Jdanov şi în alte oraşe În toate cazurile, înclinarea a luat naştere în urma comprimării inegale a rocilor de la temelie TROSNEŞTE, DAR REZISTĂ La Leningrad, în Piaţa Decembriştilor, se înaltă unul din cele mai mari edificii din oraş – catedrala Sf Isaac, un monument al arhitecturii din prima jumătate a secolului al XIX-lea Astăzi catedrala a fost transformată într-un muzeu-monument (fig 44) Construcţia acestui edificiu a început în anul 1819 şi a durat 40 de ani Catedrala produce o impresie puternică prin măreţia ei Înălţimea edificiului atinge 102 metri Dimensiunile catedralei permit ca ea să fie considerată, ca mărime, a treia clădire cu cupolă din lume În interiorul ei pot încăpea 13 000 de persoane Greutatea acestei constucţii unice depăşeşte 300 000 de tone O impresie deosebită lasă privitorului cele o sută coloane monolitice de granit care împodobesc catedrala Pentru a tăia în carieră monolite atât de mari, pentru a le ciopli, a le lustrui şi a le transporta la destinaţie cu ajutorul unor mijloace dintre cele mai simple a fost nevoie de o muncă colosală La temelia catedralei stau argile slabe saturate cu apă, neomogene Constructorii şi-au dat bine seama de dificultatea de a construi pe acest teren un edificiu atât de greu De aceea, pentru a consolida temelia, în teren au fost bătuţi 12 000 de piloţi; iar pentru întărirea lor s-au aşezat deasupra piloţilor două rânduri de blocuri de granit imense Grosimea lor era de 7,5 metri Construirea fundaţiilor a durat timp de 5 ani La construcţia catedralei au lucrat 125 000 de oameni În durarea edificiului s-au comis o serie de greşeli Unele dintre ele s-au făcut simţite imediat De pildă, arhitectul a dispus să se construiască la început părţile uşoare, şi abia peste câţiva ani partea mijlocie grea O atare succesiune a lucrărilor, după cum era şi de aşteptat, a provocat deformaţii în anumite părţi ale edificiului Tasarea neregulată a catedralei, care a început în primii ani ai construcţiei, continuă şi astăzi S-a stabilit că principala cauză a tasării rezidă în proprietăţile deosebite ale argilelor intens umectate, despre care am vorbit mai sus Au trecut ani S-a sărbătorit centenarul catedralei, a început al doilea secol de existentă a ei, iar tasarea continuă fără încetare În prezent mărimea ei a atins 30—45 centimetri Faptul că părţile diferite ca greutate ale catedralei sunt repartizate neregulat provoacă o tasare intensă a argilelor sub construcţiile mai grele şi una încetinită sub cele mai uşoare Ca rezultat al acestui fapt apar fisuri şi înclinări, fată de poziţia normală, ale coloanelor, deteriorarea construcţiilor Lucrurile au ajuns până acolo, încât pilonii de susţinere din mijlocul catedralei au început să ameninţe cu prăbuşirea Situaţia aceasta a impus să se ia măsuri urgente pentru întărirea lor În anii 1956—1957 s-au executat ample lucrări de restaurare a catedralei şi în acelaşi timp s-a făcut mult pentru sporirea stabilităţii edificiului însuşi Exemplul catedralei Isaac confirmă perfidia argilelor S-au gândit oare constructorii că urmaşii lor vor trebui să-şi bată capul în repetate rânduri pentru întărirea clădirilor lor monumentale, că fundaţii în aparentă stabile vor fi atât de nesigure? O ISTORIE ULUITOARE Evenimentul de mai jos s-a petrecut într-una din aşezările muncitoreşti care au luat fiinţă după terminarea războiului Casele noi cu trei şi patru etaje străluceau de vopseaua proaspătă şi ofereau o imagine plăcută ochiului Noii locatari, fericiţi, îşi luau în primire locuinţele confortabile A trecut repede un an, şi în pereţii caselor au început să apară fisuri Locatarii au crezut că vinovaţi de degradarea clădirilor sunt constructorii Au venit însă specialiştii; ei au examinat stricăciunile şi au luat probe de teren S-a constatat că deformaţiile apărute au fost determinate nu de tasarea caselor, cum se putea presupune, ci, dimpotrivă, de o ridicare a lor În continuare s-a stabilit că la baza clădirilor se află un complex de argile de câţiva metri, denumite – datorită culorii lor – „de ciocolată” Când s-a făcut analiza mineralogică, s-a văzut că partea componentă principală a acestor terenuri o constituie montmorillonitul, mineral despre care am mai vorbit S-a încercat în laborator umectarea lor şi s-a descoperit că aceste argile cresc, în cazul măririi umezelii, ca un aluat cu drojdie Ridicarea conţinutului de apă cu 10—15% este însoţită de o creştere a lor în părţi, în sus şi în jos Volumul creşte cu 10—20% S-a încercat să se pună o povară pe argila „de ciocolată” umectată Şi ce s-a întâmplat? Când greutatea poverii a fost egală cu greutatea casei, mărirea volumului s-a redus, însă nu a încetat Povara a fost sporită de două ori, dar şi atunci s-a menţinut o oarecare mărire a volumului în cazul umectării argilelor S-a stabilit că intensitatea umflării argilei atinge 40000—50000 kilograme pe metru pătrat de suprafaţă Acum este simplu de înţeles care a fost cauza ridicării ciudate a clădirilor Printr-o construcţie neglijentă, abaterea cât mai departe de case a apei de ploaie a fost insuficientă pentru a proteja fundaţia de argilă împotriva infiltrării apei Umectarea care s-a produs în unele sectoare a atras după sine o umflare locală a terenurilor argiloase Intensitatea presiunii ei, după cum am mai explicat, depăşeşte greutatea clădirilor Rezultatul a fost că în locul eventualei tasări, în unele sectoare ale caselor s-a produs o ridicare a lor (fig 45) Chiar şi în cazul când stratul umezit are o mărime neînsemnată (de 20—30 centimetri), mărirea volumului argilelor poate să provoace o ridicare a fundaţiilor la o înălţime de 3—5 centimetri, ceea ce este pe deplin suficient pentru fisurarea caselor Trebuie să subliniem că o piedică însemnată pentru umflarea considerabilă este permeabilitatea extrem de redusă a argilelor montmorillonitice Studiind argilele „de ciocolată” din regiunea oraşului Volgograd, oamenii de ştiinţă au constatat că îmbibarea lor duce la apariţia în masivul de roca a unor fisuri care contribuie la răspândirea rapidă a apei în aceste argile ROCA „SOLUBILA” O DISCUŢIE CARE DUREAZĂ DE 125 ANI Avem în faţa noastră o bucată de rocă de culoare galbenă-deschisă Pe suprafaţa ei se reliefează pori rotunzi, mari, al căror diametru atinge 2—3 milimetri Datorită mărimii lor apreciabile, ei au fost denumiţi macropori (de la cuvântul grecesc makros – mare) Această rocă, la prima vedere puţin importantă, a stârnit în rândul geologilor o dispută vehementă care durează de mai bine de 125 de ani Roca şi-a căpătat numirea în Germania Aici, pe valea Rinului, populaţia din partea locului a denumit-o loess Este posibil ca numele să-i fi provenit de la cuvântul german loslich, care se traduce prin „solubil” Într-adevăr, dacă punem în apă o mică bucată din această rocă, în câteva zeci de secunde ea se va fărîmiţa în particule foarte fine Geologii au stabilit că loessul este larg răspândit pe suprafaţa pământului; el acoperă spaţii întinse de stepă în Europa, Asia şi America Loessul poate fi întâlnit şi în Australia şi Africa În Uniunea Sovietică, loessul şi rocile care vin în contact cu el ocupă peste 14% din suprafaţa continentală Bazându-se pe faptul că rocile de loess sunt dispuse chiar în partea superioară a scoarţei terestre, şi alcătuiesc suprafaţa pământului, oamenii de ştiinţă au tras concluzia că aceste roci sunt tinere, depozitele lor formându-se în epoca actuală Loessurile sunt de aceeaşi vârstă cu omul Timpul când s-au aglomerat ele a coincis cu antropogenul – perioada apariţiei şi evoluţiei omului Uneori această perioadă este numită şi cuaternară Loessul are o mare importanţă în economia naţională a ţării Pe el se formează unul dintre cele mai fertile soluri ale pământului – cernoziomul (pământul negru) Loessul este de asemenea folosit pentru obţinerea diferitelor materiale de construcţie Mulţi nici nu bănuiesc probabil că cea mai bună cărămidă roşie se face din loessuri Pe terenurile de loess se construiesc case şi uzine, drumuri şi baraje Din loess se durează multe construcţii de pământ: ramblee, diguri, baraje de pământ În complexele de loess se sapă canale şi se construiesc lacuri de acumulare O mare importanţă are studierea complexelor de loess pentru istorie, arheologie şi antropologie În stratul de loess sunt îngropate multe urme ale activităţii omului din antichitate Cum s-a format loessul? Pe ce căi s-au putut acumula complexe ale acestei roci cu o grosime de 100 de metri şi chiar peste 100 de metri? S-a văzut că nu este atât de simplu să răspunzi la aceste întrebări Discuţia privitoare la originea loessului a apărut pentru prima oară la începutul secolului trecut Cu timpul ea a luat proporţii şi a devenit o adevărată problemă a loessului În perioada celor 125 de ani au fost emise 23 de ipoteze În anul 1920, savantul german Keilhack a venit cu ipoteza originii cosmice a loessului Alţi cercetători presupuneau o origine fie marină, fie fluvială, geizeriană, ori lacustră Câteva din ipotezele propuse au căpătat o răspândire mai largă Dintre acestea face parte în primul rând ipoteza eoliană, care a câştigat numărul cel mai mare de adepţi Savanţi „eolienişti” afirmă că loessul s-a acumulat prin acţiunea vântului care a transportat şi a depus praful Dar de unde a apărut atâta praf? Sursa lui principală în Europa a fost materialul lăsat în regiunile centrale şi nordice de marii gheţari Cercetătorii au descoperit că o mare parte din teritoriul Europei a fost acoperit în cursul perioadei cuaternare (antropogene) nu mai puţin de trei ori de straturi groase de gheată Aceşti gheţari uriaşi veneau spre sud din Scandinavia Pe teritoriul Uniunii Sovietice gheţarii au ajuns până în văile Niprului şi Donului Gheţarii au lăsat în urma lor aglomerări imense de material detritic erodat din Munţii Scandinaviei şi apoi resedimentat de vânt O altă sursă de praf au fost deşerturile din Asia Centrală, Arabia, Gobi şi altele Unul dintre cei mai perseverenţi apărători ai ipotezei eoliene a fost marele geolog rus academicianul V A Obrucev Pentru susţinerea acestei ipoteze, el a scris zeci de lucrări În prezent ipoteza eoliană ocupă, ca şi înainte, un loc principal în explicarea originii loessului Un alt mare om de ştiinţă sovietic, L S Berg, considera că loessul a apărut ca rezultat al proceselor de formare a solului pe rocile prăfoase de origine acvatică Şi această ipoteză a atras un număr mare de adepţi L S Berg îşi expune deosebit de amănunţit concepţiile sale despre originea loessului în cartea „Clima şi viata” Mulţi oameni de ştiinţă, printre care specialistul în loess academicianul V G Bondarciuk şi marele pedolog rus V V Dokuceaev, presupun că loessul este o formaţiune acvatică O parte din adepţii acestui punct de vedere consideră că el a fost depus de apele care s-au format prin topirea gheţarilor străvechi În fine, există oameni de ştiinţă care susţin că loessul este rezultatul aglomerării particulelor de praf, spălate de şuvoaiele de apă de ploaie de pe versanţii dealurilor, cu alte cuvinte are o origine diluvianâ Discuţia asupra originii loesului nu s-a terminat nici astăzi Din ce în ce mai mulţi oameni de ştiinţă ajung la concluzia că aceste roci se formează în natură pe căi diferite: aeriană, acvatică şi diluviană ACŢIUNEA EXTRAORDINARA A APEI Vă propun să facem următoarea experienţă: să suspendăm într-un borcan umplut cu apă o sită de sârmă cu ochiuri mai mari Pe această sită punem un mic cub tăiat dintr-o bucată de loess Vom vedea că numaidecât bucata de rocă se înconjoară cu o peliculă brună-cenuşie Din toate părţile încep repede să se ridice numeroase băşici de aer O dată cu acestea se desprind unele granule şi bucăţi mici, parcă împinse din rocă de o forţă invizibilă Procesul se încheie după 10—40 de secunde, însoţit de dezagregarea totală a cubului Rămân doar suspensii în apă, care o tulbură uşor şi un sediment din granule şi fragmente de rocă pe fundul borcanului Această vertiginoasă dezagregare a loessului în apă este o particularitate caracteristică lui, dar importantă pentru constructor În stare uscată, loessul din râpe, gropi de fundaţie, cariere şi alte săpături formează taluzuri absolut verticale Încercaţi să le umectaţi Veţi vedea că imediat loessul începe să lunece, iar taluzurile vor căpăta o înclinare din ce în ce mai lină Dacă suprafaţa orizontală naturală a complexului de loess este un timp îndelungat umectată cu apă, se poate produce o tasare a ei Această tasare în condiţiile umezirii este rezultatul dezagregării şi al apăsării ulterioare a rocii sub acţiunea propriei sale greutăţi, în stepe, unde se întâlnesc depuneri de loess, se pot vedea deseori scufundări de teren naturale denumite farfurioare (fig 46) Complexele de loess tasabile, pe care sunt construite clădiri, devin primejdioase dacă le umectăm cu apă În cazul când, în anumite împrejurări, se produce totuşi o umectare a fundaţiei de loess, atunci va apare inevitabil o îndesare a rocilor şi o tasare suplimentară a clădirilor Casele capătă fisuri, clădirile se înclină, iar uneori se prăbuşesc cu totul  În istoria construcţiilor sunt cunoscute sute de cazuri de deteriorări, iar uneori chiar de prăbuşiri ale clădirilor, provocate de tasarea rocilor loessoide Este cât se poate de clar că toate acestea i-au făcut pe geologi şi constructori să se ocupe de studiul aprofundat al proprietăţilor loessurilor ÎNTÂMPLĂRI NEPLĂCUTE În noul sistem de Irigaţie din Alhanciurtovski începuse să curgă apa atât de mult aşteptată Importanta construcţie pentru Caucazul de nord, prevăzută în primul plan cincinal, a fost terminată cu succes Principalul canal al acestui sistem ducea apa dătătoare de viată din râul Sunja în valea Alhanciurtovski, arsă de căldura toridă Prin acest nou sistem se iriga un vast ţinut secetos cuprins între crestele muntoase Terek şi Sunja Apa curgea prin canal într-un şuvoi larg Umplerea lui s-a efectuat fără grabă Către sfârşitul celei de-a doua săptămâni, în canalul principal apa se ridicase la înălţimea de un metru Pământurile argiloase cu aspect de loess în care fusese construit canalul absorbeau apa cu aviditate Părea că totul este în ordine Pe neaşteptate, însă, într-o serie de sectoare s-au observat fenomene stranii Pe malurile canalului au început să apară crăpături care se lărgeau rapid Cu fiecare zi mărimea crăpăturilor creştea tot mai mult Pe suprafaţa loessului apăreau mereu noi crăpături La sfârşitul lunii multe din crăpături au atins o lăţime de o jumătate de metru Suprafaţa dintre crăpături a început să se prăbuşească Malurile canalului arătau ca nişte trepte stricate Cele mai adânci crăpături şi cele mai mari tasări ale suprafeţei s-au observat în imediata apropiere a canalului Pe măsură ce te depărtai de canal, stricăciunile erau mai mici (fig 47) În două luni tasarea suprafeţei a ajuns în unele sectoare ale canalului de 1,5 metri În acelaşi timp, în alte sectoare situate în vecinătatea canalului totul era neschimbat, tasările lipseau  Fenomene de tasare care apar la executarea canalelor, asemănătoare cu cele descrise mai sus, se observă destul de des Ele sunt cunoscute nu numai în Caucazul de nord, ci şi în Asia Centrală, China, precum şi în alte locuri unde trebuie să se sape canale în terenuri de loess tasabile Imaginea rezultată în caz de tasare a canalelor are în toate situaţiile un caracter asemănător Dezagregările nu apar totdeauna pe tot traseu! amenajării, ci numai în anumite sectoare, a căror lungime măsoară în unele cazuri zeci de metri, iar în altele ajunge până la 1—1,5 kilometri De o parte şi de alta a canalului tasările se extind relativ puţin, în majoritatea cazurilor pe o distanţă de 10—30 metri Numai uneori ele cuprind zone mai largi, până la 80—100 metri Prăbuşirile şi tasările, care apar la suprafaţă, măsoară în unele cazuri zeci de centimetri, iar în altele 1,5—2 şi chiar 3 metri Fenomenele de tasare atrag după ele distrugeri importante ale amenajărilor realizate pentru deservirea canalelor: poduri, instalaţii de reglare etc În prezent, fenomenele de tasare la canale nu mai sunt atât de ameninţătoare pentru construcţii Datorită muncii perseverente a oamenilor de ştiinţă şi a practicienilor, astăzi se pot descoperi sectoarele tasabile primejdioase, se poate lichida tasabilitatea rocilor loessoide Neplăceri la fel de mari produc constructorilor tasările caselor de locuit, construcţiilor industriale şi amenajărilor În cele ce urmează vom istorisi ce s-a întâmplat cu două furnale Furnalul modern este o „amenajare” extrem de complicată În afară de cuptorul înalt propriu-zis, în componenţa lui intră instalaţiile pentru preîncălzirea aerului, care poartă denumirea de cowpere, coşurile înalte de fum şi alte construcţii Lucrările de construcţie s-au făcut în cadrul unui complex, ambele cuptoare executându-se în acelaşi timp Terenul care a servit drept fundaţie a fost alcătuit din loessuri tasabile Furnalul nr 1 a fost pus în funcţiune Încă din timpul construcţiei s-au constatat tasări suplimentare neuniforme ale coşului de fum şi ale cowperelor Unul dintre specialiştii sovietici în domeniul construcţiilor pe loessuri, I M Abelev, a cercetat deformaţiile apărute şi a stabilit provenienţa lor legată de tasare Cercetările minuţioase întreprinse au scos la iveală faptul că tasările se datorau infiltrării apei în terenul de loessuri, dintr-o fântână situată la o distanţă de 50 metri de aceste construcţii Între timp s-a observat că furnalul însuşi se supune unei tasări, a cărei mărime variază cu timpul Constructorii au început să caute cauza acestei tasări Căutările perseverente întreprinse pentru a găsi infiltraţia apei nu au dat niciun rezultat Cineva a avut ideea de a pune în corelaţie perioadele de intensificare şi de atenuare a tasării cu graficul meteorologic al precipitaţiilor atmosferice Imediat s-a descoperit că atunci când plouă tasarea creşte Pe timp uscat aproape că nu se constată vreo tasare În felul acesta s-a stabilit cauza deformaţiilor furnalului Numaidecât au fost luate toate măsurile pentru abaterea apei de ploaie cât mai departe de furnal Au fost astupate toate gropile şi tranşeele Rezultatul nu s-a lăsat aşteptat Tasarea cuptorului înalt a încetat Furnalul a început să lucreze Atunci s-a descoperit din nou o tasare intensă a lui, care atingea 6 milimetri pe zi Cercetările s-au reluat Tasarea furnalului creştea mereu Furnalul era ameninţat de o avarie În sfârşit, cauza a fost găsită Ea se află în conductele care furnizau apa necesară furnalului O scurgere din conducte a provocat umezirea şi apoi tasarea loessului de sub fundaţie Mărimea totală a scufundării furnalului în teren a fost de un metru În linii generale, acelaşi lucru s-a întâmplat şi cu furnalul nr 2 Şi aici „călcâiul lui Ahile” s-a aflat în sistemul conductelor de apă Trebuie spus, spre cinstea constructorilor şi a me-talurgiştilor, că, neţinând seama de marile tasări ale furnalelor, cowperelor şi coşurilor de fum, ei au izbutit să asigure funcţionarea lor continuă Furnalele au dat fără întrerupere ţării metal de calitate superioara Iată încă un exemplu interesant Cu câtiva ani înainte de Marele Război pentru Apărarea Patriei a fost dată în exploatare o centrală electrică construită pe un teren tasabil constituit din loess Primele deformaţii au fost observate în anul 1938, dar ele nu au provocat nelinişte prea mare Cu scurgerea timpului, însă, tasările au crescut În 22 de ani ele ba creşteau, ba se micşorau În acest interval unele părţi ale clădirii centrale au reuşit să se scufunde cu un metru Cauzele umectării fundaţiilor de loess au fost mai multe: curgeau conductele, apăreau revărsări de apă în canalele de evacuare hidraulică a cenuşei, apa de ploaie se infiltra în teren Clădirea centrală fusese astfel construită, încât toată apa de ploaie trebuia să se scurgă cât mai departe de clădire Dar tasarea generală a suprafeţei a făcut ca întreaga clădire a centralei electrice să stea ca într-o groapă Toată apa de pe teritoriul învecinat se scurgea spre ea în timpul ploii Centrala a căpătat din această cauză o înfăţişare puţin atrăgătoare Tabloul pe care îl oferea ea nu era dintre cele mai plăcute: coloane răsucite, paserele înclinate, pereţi sfărâmaţi, cu numeroase crăpături, conducte înclinate Constructorii au efectuat o muncă de proporţii mari, consolidând pereţii şi coloanele, îndreptând paserelele şi lichidând pierderile la conductele de apă Astăzi centrala electrică şi-a recăpătat înfăţişarea îngrijită şi plăcută de la început Am putea prelungi istorisirea cu privire la deformaţiile de tasare ale clădirilor şi construcţiilor Se pot găsi multe exemple de tasări şi la Rostov-pe-Don, la Odesa, la Groznîi şi în multe alte oraşe Lista aceasta ar putea fi extinsă dacă am cita şi exemple din alte tari SURPĂRI ÎN LOESSURI La o uzină chimică construită pe un teren alcătuit din loess s-a produs într-o zi un fenomen la prima vedere straniu Pe neaşteptate s-a constatat o surpare de teren A apărut o groapă adâncă de 4—5 metri, cu o suprafaţă de câţiva zeci de metri pătraţi Surparea a cuprins o linie ferată Şinele şi traversele au rămas suspendate deasupra gropii Din fericire, surparea s-a produs în timpul nopţii, când circulaţia era oprită pe ramificaţie, şi datorită acestui fapt ea n-a avut consecinţe grave Aflarea cauzei acestui accident n-a cerut multă bătaie de cap S-a constatat curând că surparea a fost provocată de o scurgere de la conducta de apă sub presiune Puternicul curent de apă de la îmbinările neetanşe ale tronsoanelor de ţevi a spălat şi a dezagregat rapid masivul de loess din jurul lor Granulele mărunte formate au fost transportate o dată cu şuvoiul de apă, de-a lungul conductei, prin umplutura insuficient de densă a terenului şi prin canalele mici formate în ea Procesul de destrămare a loessului se desfăşura zi de zi S-a format un mare gol orientat de-a lungul conductei În sfârşit, a venit momentul când acoperişul acestui gol nu a mai rezistat şi s-a surpat Fenomenul de erodare şi evacuare a particulelor de rocă în loessuri este absolut analog cu procesul de sufoziune din nisipuri, descris în prima parte a cărţii Rocile loessoide se supun tot atât de uşor sufoziunii mecanice şi chimice ca şi nisipurile curgătoare Cercetările au arătat că formarea golurilor în loessuri în condiţiile scurgerilor de apă din conducte şi surparea de teren legată de aceasta sunt un fenomen destul de răspândit Dacă locuiţi în oraşele din zona cu loessuri, observaţi surpările care se întâlnesc la conductele de apă şi la puţurile de vizitare, precum şi la sectoarele de pământ din jurul lor Sunt rezultatul aceluiaşi proces DE CE AU LOC TASĂRI ÎN LOESSURI? Loessurile au porozitate foarte mare, atingând 55—64% Aceasta este o dovadă a posibilităţii lor de a se compactiza mult De ce însă roca stabilă în stare uscată este aproape într-o clipă dezagregată de apă? Mulţi oameni de ştiinţă şi ingineri au căutat stăruitor o justificare a acestui fenomen La început, dezagregarea structurii loessului de către apă era explicată prin acţiunea băşicuţelor de aer, care prin umectarea terenului ieşeau din loess Verificându-se însă acest lucru, s-a constatat că eliminarea vertiginoasă a aerului este numai efectul şi nu cauza procesului Cauza a fost căutată şi în faptul că granulele rocii sunt cimentate de săruri solubile în apă Sub acţiunea apei infiltrate în teren, sărurile se dizolvă şi granulele îşi pierd legătura dintre ele Pentru demonstrarea acestei ipoteze s-au făcut sute de analize chimice ale loessului S-a lămurit că dezagregarea structurii provocată de dizolvarea sărurilor solubile în apă care cimentează particulele loessului are loc, dar rolul ei este neînsemnat Unii cercetători vedeau cauza tasărilor în umflarea macroporilor (fig 48), oare se produce datorită acţiunii apei Ei erau de părere că tocmai această umflare duce la compactizarea rocii loessoide Sovieticul N I Denisov, care a depus multe eforturi pentru studierea loessurilor, a stabilit că tasarea apare ca rezultat al compactării lor naturale incomplete şi al capacităţii lor de peptizare, determinată de condiţiile speciale de formare a rocilor Cauza compactizării incomplete rezidă în faptul că roca are o porozitate mai mare decât ar fi trebuit să aibă în condiţiile presiunii existente în masiv Prin infiltrarea apei, în jurul particulelor se formează pelicule de apă care desfac particulele (le despică, cum se mai spune) şi creează condiţii pentru compactizarea suplimentară a rocii Aceste teze din lucrările oamenilor de ştiinţă sovietici au căpătat în ultimii ani o dezvoltare continuă Astăzi se poate spune că tasarea apare ca rezultat al acţiunii comune a unor factori externi şi interni Dintre factorii externi fac parte: infiltrarea apei şi efectul presiunii Dintre cei interni – porozitatea înaltă şi rezistenţa mică la apă a agregatelor de particule care alcătuiesc pereţii porilor Un rol deosebit în dezagregarea loessului revine fenomenelor coloidale Explicaţia constă în faptul că principalele elemente structurale ale loessului sunt agregate de granule prăfoase şi nisipoase O mare parte din acestea sunt legate între ele prin particule minerale coloidal-disperse Pătrunzând în rocă, apa le dezagreghează şi le trece într-o soluţie coloidală Această trecere a particulelor coloidale dure în soluţie a fost numită de oamenii de ştiinţă peptizare (de la cuvântul grecesc peptos – a digera) Peptizarea este una din cauzele principale ale dezagregării Unele granule mici prăfoase şi nisipoase formate se deplasează şi umplu porii, şi în felul acesta creează condiţii pentru compactizarea mecanică a loessului Dacă examinăm suprafaţa rocii cu o lupă puternică, vom vedea că granulele prăfoase şi nisipoase parcă „plutesc” în masa generală coloidal-dispersă extrem de fină (fig 49) Este lesne de înţeles ce se va întâmpla cu roca atunci când toată această parte fină se peptizează Afară de peptizare, asupra procesului de tasare a loessurilor se exercită influenta dizolvării sărurilor care cimentează particulele O importantă destul de mare are presiunea osmotică, presiune ce apare ca o consecinţă a concentraţiei diferite a sărurilor dizolvate în apa care circulă prin pori şi în peliculele din jurul granulelor Influenta acestui factor este deocamdată insuficient studiată, dar rolul lui mare în dezvoltarea tasării este incontestabil Totuşi, nu toate loessurile au capacitatea de a se tasa În compoziţia terenurilor netasabile predomină de obicei agregatele cimentate de substanţe insolubile în apă sau de particule coloidale, la care în condiţii obişnuite nu se produce peptizarea În acest caz, în pofida porozitătii mari, roca nu se va tasa (fig 50) În alte cazuri tasarea nu apare datorită porozitătii mici a rocilor POATE FI ÎNVINSĂ TASAREA? Închipuiti-vă că intenţionaţi să construiţi o casă pe pe un teren loessoid Ce vă interesează în primul rând? Bineînţeles, problema: aceste loessuri sunt tasabile? Dacă răspunsul va fi afirmativ, se naşte imediat o altă întrebare: cât este de mare gradul de tasare? În ce măsură se pot compactiza loessurile în caz de umectare? Oamenii de ştiinţă au căutat mult timp răspunsurile la aceste întrebări ale constructorilor În cele din urmă s-a constatat că un mic cub din loess, tăiat în aşa fel încât să nu i se distrugă structura naturală, poate să dea informaţii preţioase în legătură cu aceasta În laboratoarele de geologie tehnică, dintr-un asemenea cub se taie un mic cilindru care se pune într-un inel de bronz (fig 51) Cu ajutorul unui piston mic se aplică o presiune asupra probei tăiate Mărimea sarcinii se determină în funcţie de presiunea viitoarei case (de obicei aceasta variază de la 1,5 la 3 kg/cm2) Când micul cilindru de loess încetează a se comprima sub această sarcină el este umectat Observăm că această experienţă aminteşte de procesul care se desfăşoară în condiţiile reale ale construcţiilor Umectând proba, se urmăreşte modificarea dimensiunilor ei Dacă roca este foarte tasabilă, umectarea provoacă o reducere bruscă a înălţimii probei Dacă ea nu este tasabilă, atunci grosimea cilindrului rămâne aproape neschimbată Acum ştim cum se stabileşte gradul de tasare Ce este de făcut în cazul când loessul se dovedeşte foarte tasabil? Poate că ar trebui să căutăm un alt loc pentru construcţie? Dar de cele mai dese ori lucrul acesta este cu neputinţă de realizat Ce trebuie făcut în acest caz? În primul rând ne vom gândi la protecţia fundaţiei loessoide împotriva umectării În acest scop se asfaltează sectoarele de lângă clădire, scurgerea apei de ploaie se deviază cât mai departe de ea, ţevile conductei de apă şi de canalizare de pe amplasamentul construcţiei se închid în tuneluri speciale, şi se mai iau multe alte măsuri preventive Totuşi, în ciuda tuturor şiretlicurilor, apa ajunge în cele din urmă la fundaţia loessoidă, şi construcţiile încep să se taseze Aceasta a impus căi noi pentru lichidarea totală a tasabilităţii loessurilor Cercetările ultime au fost încununate de-un succes deplin Geologia tehnică a izbutit să ofere constructorilor mijloace de luptă suficient de sigure împotriva tasărilor „SPADA DE FOC” În mitologia greacă există legenda faptei eroice a fabulosului titan Prometeu Împotriva voinţei lui Zeus, care conducea lumea, el a răpit din Olimp focul şi l-a dat oamenilor Pentru această faptă Zeus l-a pedepsit cu cruzime El a poruncit ca Prometeu să fie legat în lanţuri de o stânca înaltă În pieptul lui Prometeu a fost împlântată o suliţă de oţel care l-a ţintuit de stânca Eroul îndura chinuri groaznice: ba îl ardeau razele soarelui, ba îl îngheţa frigul cumplit În fiecare zi venea un vultur uriaş, fâlfâind din aripile-i puternice, şi sfâşia cu ghearele ascuţite eroul ferecat Fantezia grecilor antici a reflectat în felul acesta calea grea pe care a străbătut-o omul înainte de a izbuti să-şi supună focul De multe veacuri focul se află în slujba omului El îi încălzeşte locuinţa, îl ajută la gătirea mâncării, la topitul metalului Fără foc societatea modernă n-ar fi existat De ce nu ne-am adresa prietenului omului – „spadei de foc”, pentru a veni de hac tasării loessurilor? De ce să nu folosim focul pentru arderea terenurilor de fundaţie loessoide, aşa cum se procedează în producţia cărămizii obişnuite din loess? Această idee a fost folosită pentru prima oară în anul 1938, de oamenii de ştiinţă sovietici N A Ostapov şi A A Storojenko Ei au încălzit aerul într-un aparat special până la 700—800° şi l-au introdus într-o sondă Loessul a fost adus într-o stare asemănătoare cu cea a cărămizii, devenind foarte stabil şi netasabil Mai târziu, în anul 1947, acest procedeu a fost mult perfecţionat de A F Beleakov, I M Litvinov şi P I Cerkasov Ei au început să ardă roca cu ajutorul unei făclii de foc care arde direct în sondă Combustibilul (lichid sau gazos) se introduce în sondă, unde, trecând printr-un dispozitiv special – injector, este pulverizat şi arde (fig 52) Este destul ca o astfel de făclie să ardă 5—10 zile, pentru a se asigura pietrificarea unui sector cu diametrul de 2,5 metri şi adâncimea de 10 metri şi chiar mai mult Astfel de loessuri arse nu se mai înmoaie Stabilitatea rocii creşte mult Ea poate să suporte o sarcină de 100—1 000 de tone pe metru pătrat Este interesant că în condiţiile arderii se păstrează porozitatea şi permeabilitatea înaltă a rocilor Această metodă găseşte o aplicare din ce în ce mai mare în construcţii ALTE MIJLOACE DE LUPTA ÎMPOTRIVA TASĂRILOR Mulţi au auzit despre clădirea remarcabilă a Teatrului de Operă din Odesa, dar putini ştiu că teatrul a fost durat pe un teren alcătuit din loessuri tasabile Au trecut furtunile revoluţionare, s-a stins ecoul luptelor Marelui Război pentru Apărarea Patriei, dar teatrul, care a cunoscut, ca şi oamenii, multe adversităţi, a rezistat la toate La un moment dat însă caracterul tasabil al terenului pe care a fost zidit teatrul devenise ameninţător Numeroasele stricăciuni la conductele de apă şi canalizare, distrugerea burlanelor – toate acestea au dus la o umezire a fundaţiei şi la apariţia unor deformaţii neuniforme Au apărut crăpături largi şi o înclinare a coloanelor şi a pereţilor Teatrul era ameninţat de avarii serioase Au venit în ajutor oamenii de ştiinţă şi inginerii S-a luat hotărârea de a se întări urgent fundaţia şi a stăvili dezvoltarea continuă a tasărilor Din multele soluţii propuse pentru rezolvarea problemei, a fost aleasă silicatizarea terenului constituit din loessuri pe tot perimetrul teatrului Am mai vorbit despre silicatizarea nisipului Vom aminti doar că în timpul silicatizării în nisip Se toarnă sticlă solubilă, iar apoi clorură de calciu, care îl transformă în piatră Metoda silicatizării loessurilor, elaborată de savantul sovietic V V Askalonov, a fost numită metoda dizolvării cu o singură soluţie Explicaţia constă în faptul că după injectarea în loess a soluţiei de sticlă solubilă nu mai este nevoie să se introducă alte substanţe Tot ce este necesar se găseşte în terenul propriu-zis În 30 de zile, sub acţiunea sărurilor cuprinse în loessuri, silicatul de sodiu se solidifică şi întăreşte roca Ea devine tare, netasabilă şi rezistentă la apă Această metodă a fost aplicată pentru consolidarea fundaţiei Teatrului de la Odesa În urma silicatizării, tasările fundaţiei şi deformaţiile clădirii teatrului au încetat Gândirea omului caută neostenit noi şi noi căi pentru înlăturarea tasărilor S-a încercat a se provoca o tasare artificială înainte de construirea edificiilor Pentru aceasta, sectorul ales pentru construcţie a fost supus unei îndelungate umectări prealabile După un anumit timp s-a trecut la durarea construcţiei S-a constatat că această metodă poate da în multe cazuri rezultate bune Dar ce-ar fi să se reducă porozitatea loessului prin compactizare? La început nu s-a obţinut niciun succes Mai târziu s-a constatat că compactizarea executată prin bătătoare grele dă rezultate bune Bătătoarele sunt trunchiuri de con de beton armat cu o greutate de la 1,5 la 4,5 tone (fig 53) Un astfel de trunchi de con este aruncat în jos de la o înălţime de 4 metri Sub loviturile lui puternice loessul se poate îndesa la o adâncime care ajunge până la 2 metri După bătătorire, în a-cest strat de teren tasarea fie că dispare cu totul, fie că devine neînsemnată În felul acesta oamenii de ştiinţă şi practicienii au rezolvat problema grea a luptei împotriva tasărilor O EXPLOZIE ÎN STEPA FLAMINDĂ Un soare arzător, necruţător, pământ ars, crăpat, pustietate – aşa arăta în trecut cumplita Stepă Flamandă Dar iată că la putere a venit poporul muncitor Conduşi de partidul leninist şi de guvern, oamenii sovietici au pornit lupta pentru reconstrucţia socialistă a ţării A început bătălia împotriva secetei mistuitoare din Stepa Flamandă Chiar din primii ani de după războiul civil a început construirea unor sisteme de irigaţie, care aveau drept scop să aducă apă în pământurile pustii Munca omului a schimbat faţa Stepei Flămânde Mii de canale o străbat acum în toate direcţiile Rânduri drepte de pomi fructiferi şi zone de protecţie a câmpurilor bucură ochiul Stepa Flămândă este acum o grădină cu zeci de mii de hectare cu plantaţii de bumbac şi livezi, în locul unor întinderi lipsite de viaţă; pe locul pustietăţii de odinioară au apărut sute de aşezări, sate şi oraşe În cursul actualului plan septenal s-a prevăzut transformarea întregului teritoriu într-un ţinut înfloritor Din trecutul lui nu va rămâne decât denumirea-i tristă Geologii au stabilit că o mare parte a Stepei Flămânde este o străveche vale a marelui râu Sîr-Daria din Asia Centrală Cândva, demult, acest râu a adus şi a depus aici complexe mari de argile nisipoase, loessuri, argile şi nisipuri În această regiune pustie există sectoare în care apele subterane se află foarte aproape de suprafaţă Totuşi, în cea mai mare parte a Stepei Flămânde ca să obţii apă trebuie să sapi fântâni adânci de sute de metri Pentru a trezi la viaţă Stepa Flămândă, pe întinderile ei se aduce apa prin canale cu o lungime totală de peste 3000 de kilometri Primele canale au fost construite manual de săpători de pământ, cărora le-au luat locul mai târziu maşinile Oamenii sovietici au depus o muncă de mari proporţii pentru crearea sistemului de irigaţie În procesul acestor lucrări, hidrotehnicienii au învăţat multe Au existat şi unele greşeli A fost nevoie să se înfrângă multe obstacole care se ridicau în calea constructorilor În construcţia unuia din canalele principale pe terasa râului, constructorii s-au decis să recurgă la ajutorul unei explozii În acest scop de-a lungul traseului viitorului canal au fost aşezate substanţe explozive, în mod obişnuit, prin explozie masele de pământ sunt aruncate în părţi şi canalul este în linii mari gata Este o metodă bună În felul acesta nu numai că se reduc durata construcţiei şi cheltuielile de muncă, dar se şi îndeasă pereţii canalului, care devin mai stabili şi impermeabili Avantajele indiscutabile au făcut ca această metodă să capete o largă aplicare în construcţia canalelor În cazul pe care vi-l istorisim, pe constructori îi aştepta o surpriză neplăcută Toate calculele fuseseră executate, substanţele explozive instalate şi, într-o zi, s-a produs explozia Dar ce s-a întâmplat? După ce praful exploziei s-a risipit, pe locul viitorului canal a rămas o fâşie lungă de mlaştină De ce s-a petrecut acest lucru? Doar în acelaşi sector au fost construite manual mai multe canale Explicaţia a constat în faptul că aici canalul trebuia să treacă prin roci loessoide argiloase saturate cu apă După cum s-a stabilit mai târziu, acest teren s-a dovedit a fi intens tixotrop Zdruncinarea energică a lui, datorită exploziei, a provocat o trecere rapidă a terenului într-o soluţie coloidală lichidă – sol, care a şi inundat adâncitura formată După ce-au trecut câteva zile, această masă lichidă s-a întărit, iar deasupra ei s-a format un mic strat de apă Ştim deja că această întărire este legată de restabilirea stării de gel a terenului O ÎNCURCĂTURĂ CU FOLOS Cazul descris mai sus, privind construcţia canalului din Stepa Flămândă, nu este o excepţie Exploziile în terenuri predispuse la schimbări tixotrope au dus nu o dată în trecut la rezultate triste Asemenea fenomene au fost observate la construcţia canalelor şi în Stepa Muganskaia (R S S Azerbaidjană), în Caucazul de nord şi într-o serie de alte locuri Constructorii aveau, fireşte, multe probleme Printre altele, ei trebuiau să rezolve şi problema: la ce grad de umezire devin tixotrope terenurile argiloase loessoide? Şi, esenţialul – se pot oare în general folosi exploziile pentru construirea canalelor pe aceste terenuri? Oamenii de ştiinţă au studiat minuţios acest fenomen şi au constatat că fluidificarea şi alunecarea canalelor apar numai în terenurile alcătuite din loess, a căror umiditate depăşeşte 25—27% Continuându-şi cercetările, ei au răspuns pozitiv la cea de-a doua întrebare: după ce terenul se întăreşte, este necesar să se efectueze o a doua explozie Această explozie formează un canal bun Canalele construite cu ajutorul exploziei pe asemenea terenuri sunt mai rezistente şi au o viată mai lungă Ce s-a întâmplat cu terenul? De ce s-au schimbat atât de mult proprietăţile lui? Răspunsul nu e greu de găsit După prima explozie o parte mare a apei a fost îndepărtată, şi umezeala rocii consolidate a doua oară a devenit mai mică decât este necesar pentru apariţia tixotropiei Afară de asta, terenurile înconjurătoare s-au îndesat atât de mult prin explozie, încât o afluenţă de apă a devenit practic imposibilă Constructorii procedează acum tocmai în acest fel Ei efectuează în aceste terenuri două explozii (fig 54): prima – cu o cantitate mică de substanţă explozivă, pentru a provoca numai o lichefiere a terenului; a doua, mai temeinică, pentru a obţine canalul sau groapa de fundaţie necesară Intervalul de timp între prima şi a doua explozie se determină pe cale experimentală De obicei el este de 2—3 luni  S-a observat că după explozie în aceste terenuri pereţii canalului se păstrează în bună stare timp de mulţi ani Dacă însă canalul a fost săpat cu ajutorul maşinilor, atunci chiar din primii ani de funcţionare a lui apar continuu alunecări ale pereţilor şi, din acest motiv, înainte de săparea cu maşinile a terenurilor primejdioase din punctul de vedere tixotrop, este necesar să se facă o explozie cu o cantitate mică de substanţă explozivă După aceasta, canalul săpat cu maşini capătă o stabilitate tot atât de mare ca şi un canal construit numai cu ajutorul exploziilor Încheiem scurta noastră istorioară cu zicala inteligentă a poporului chinez: „Fiecare nereuşită ne face mai înţelepţi” ROCILE CELE MAI SLABE MOALE CA PERNA În domeniul terenurilor întâlnim roci alcătuite aproape în întregime nu din particule minerale, ci din resturi de plante Cunoaşteţi desigur denumirea lor, este vorba de turbe Turba ne este binecunoscută în calitate de combustibil Este o rocă uscată, de culoare brună, destul de compactă Dacă însă încercăm să păşim într-o turbărie, primul lucru care ne va surprinde va fi compresibilitatea ei neobişnuită Vom avea impresia că mergem pe nişte perne de puf La fiecare pas suprafaţa turbei se va comprima uşor sub picioare, scoţând la iveală apa Uneori turba apare ca o masă în formă de terci Nu e indicat să păşim pe ea, pentru că putem pur şi simplu să ne înecăm în această masă brună, neplăcută, lichefiată Pe terenurile cu turbă este nevoie deseori să se construiască baraje, drumuri şi diferite construcţii Să examinăm mai îndeaproape această rocă interesantă Chiar şi cu ochiul liber se poate vedea că turba constă din resturile diferitelor plante Se descoperă aici frunze, crengi, resturi de rădăcini, diferiţi muşchi şi chiar resturi de trunchiuri de copaci Toate sunt împletite într-o reţea complexă O parte din aceste resturi s-au descompus şi au format o masă lichidă, grasă, în formă de terci, iar o altă parte şi-au păstrai încă formele iniţiale În funcţie de timpul când s-au format, de condiţiile de existenţă şi de compoziţia resturilor vegetale, turbele se împart într-o serie întreagă de varietăţi De exemplu, turba în formă de terci, intens descompusă, se numeşte turbă de baltă, turba descompusă mai puţin – turbă fibroasă etc Turba are o extraordinară capacitate absorbantă Un kilogram de turbă poate să absoarbă 3—7 kilograme de apă, iar turba constituită din muşchi – chiar 10 kilograme În condiţii naturale, turba conţine 70—95% apă Ea cedează apa aproape tot atât de greu ca şi rocile argiloase Această însuşire îngreuiază mult secarea turbăriilor Este surprinzătoare schimbarea de volum a terenului de turbă prin uscare El se micşorează de 7—10 ori Secând turbăriile, constructorii trebuie să tină seama că suprafaţa lor se poate lăsa cu 1—2 şi chiar mai mulţi metri Construcţiile executate pe un asemenea sector sunt ameninţate să rămână suspendate în aer, aşa cum se vede în figura 55 Cea mai periculoasă particularitate a turbei este capacitatea ei de a se comprima sub greutatea rambleelor, barajelor, imobilelor şi a altor construcţii Dacă pe turbă se fac anumite ramblee sau baraje, ele vor provoca o tasare mare În cazul unui strat de turbă gros de peste 7—8 metri, un astfel de rambleu se scufundă de regulă până la terenul tare De pildă, la construirea unui rambleu de trei metri pe o turbărie din Bielorusia, aceasta s-a cufundat în teren cu 10 metri Construcţia unor clădiri pe mlaştinile turbifere este întotdeauna o problemă complicată În aceste cazuri este nevoie să se recurgă la ajutorul piloţilor, la umplerea unor „saltele” groase de nisip sau la metode speciale de îndesare artificială a terenului constituit din turbă TERENUL COMPLET LICHEFIAT Imaginaţi-vă că există un teren şi mai diluat decât turba în formă de terci El se formează pe fundul lacurilor, mărilor şi în văile râurilor Într-o apă stătătoare sau foarte încet curgătoare granulele mărunte de nisip, particulele prăfoase şi argiloase se depun încet pe fund Treptat se acumulează o rocă poroasă, afinată, îmbibată cu apă, şi anume mîlul În compoziţia ei, în afara particulelor minerale mici, poate să intre şi o substanţă organică Proprietăţile terenurilor mîloase sunt cât se poate de nefavorabile pentru constructor Ele curg ca un lichid Umiditatea lor atinge 100—200% Un strat de mîl de un metru se poate îndesa cu 15—20 centimetri Dacă se iveşte însă prilejul de a ieşi în părţi de sub talpa unei clădiri, atunci mîlul se va folosi de această posibilitate, şi construcţia va începe să se afunde în pământ Capacitatea mîlului de a se scurge de sub o povară este folosită pe scară largă de constructori De pildă, în timpul construirii unui baraj în valea râului Marele Manîci au fost descoperite straturi groase de mîl diluat Constructorii şi-au bătut capul mult timp cum să construiască în acest caz Au hotărât să evacueze prin presiune mîlul de sub baraj în părţi La început au executat o umplutură în centru care a tăiat mîlul în două, pe urmă au început s-o lărgească, împingând încetul cu încetul în părţi terenul diluat În felul acesta au izbutit să stoarcă mîlul de sub baraj, săpând fundaţia acestuia pe un strat nisipos rezistent Metoda evacuării prin presiune a mîlurilor diluate a căpătat o largă răspândire în practica construcţiilor Greutăţi deosebit de mari prezintă construcţia instalaţiilor portuare în sectoarele de lângă ţărmul mării, unde se întâlnesc aglomerări mari de mîl Şi în aceste condiţii însă s-a găsit o soluţie Oamenii de ştiinţă au propus ca în prealabil pe mîlul din mare să se toarne cantităţi însemnate de nisip Pe astfel de saltele de nisip se pot dura chiar şi construcţii grele PĂMÂNTUL SE CUTREMURĂ OBSERVAŢII ŞI FAPTE 120 DE CUTREMURE PE ORĂ V-aţi gândit vreodată că suprafaţa dură a pământului se zguduie mereu? Oamenii de ştiinţă au descoperit că în timpul unui an au loc peste un milion de zguduiri ale suprafeţei terestre Aceasta înseamnă 120 de zguduiri pe oră Noi nu sesizăm cea mai mare parte a lor, întrucât numai o mică parte pot să ajungă la o intensitate perceptibilă Zguduirile vizibile ale suprafeţei pământului le percepem ca pe nişte cutremure de pământ În medie omul sesizează aproximativ 100 000 de cutremure pe an Numai o sută şi ceva de cutremure de pământ sunt distrugătoare În figura 56 se arată câte cutremure de pământ cu forţă distructivă diferită se produc în medie într-un an În timpul unui cutremur de pământ, sub acţiunea şocurilor subterane particulele de teren încep să oscileze Dacă oscilaţiile lor nu depăşesc sutimi de milimetru, ele nu sunt observate de om Aceste cutremure imperceptibile sunt constatate şi înregistrate numai de aparate speciale de o înaltă sensibilitate În marile cutremure de pământ, mişcarea particulelor de teren devine atât de mare, încât omul nu poate să stea în picioare Măsurarea amplitudinii deplasărilor rapide ale particulelor scoarţei în timpul cutremurului din anul 1894, din Japonia, a permis să se constate că oscilaţiile granulelor de roci în sens vertical au atins 10 centimetri, iar pe orizontală 35 de centimetri În timpul marilor cutremure de pământ, pe suprafaţa pământului apar unde, care amintesc de valurile mării În anul 1897, în statul Assam din India, în timpul unui cutremur de pământ foarte puternic terenul a cunoscut aproape 200 de vibraţii pe minut La suprafaţa pământului se propagau unde înalte de 0,3 metri Distanta dintre crestele lor era de aproape 9 metri Un cutremur de mare intensitate a avut loc în anul 1960, în Chile Cum se poate evalua forţa şocului subteran? Când citiţi în ziare ştiri despre cutremure de pământ, aţi observat probabil nu o dată fraza în care se arăta că intensitatea şocurilor ajunge până la un număr de grade Acesta este cel mai răspândit mijloc de apreciere a intensităţii unui cutremur de pământ După gradul de distrugere şi după acţiunea pe care o exercită asupra omului, toate cutremurele se împart în 12 grade Se obţine în felul acesta o scară în care intensitatea cutremurelor de pământ creşte de la 1 la 12 grade Potrivit acestei scări, gradelor 1, 2 şi 3 le corespund cutremurele pe care omul nu le observă Cutremurele de pământ cu o intensitate de 4—5 grade sunt sesizate de toţi oamenii, şi în timpul lor obiectele suspendate se leagănă, mobila se deplasează, pereţii crapă În timpul cutremurelor de pământ de 6—7 grade, în pereţi se produc fisuri, uneori se prăbuşesc construcţiile de chirpici puţin rezistente Oamenii care sunt prinşi în case de un cutremur de această intensitate se sperie, intră în panică şi ies în fuga mare în stradă Autorul a avut prilejul să observe o dată cum în timpul unui cutremur din Crimeea, când şocul avea o intensitate de 6 grade, vilegiaturiştii speriaţi săreau pe geam Cutremurul de pământ de 8 grade atrage după sine numeroase stricăciuni la clădirile de cărămidă: apar fisuri, tencuiala cade, coşurile de pământ se prăbuşesc Sunt posibile victime omeneşti În timpul cutremurelor de pământ de 9—10 grade se produc prăbuşiri şi distrugeri la majoritatea clădirilor de cărămidă, se năruie turnurile, coşurile, monumentele, se rup crengile şi trunchiurile copacilor Cutremurele de pământ de 11 —12 grade sunt o catastrofă îngrozitoare Râurile îşi modifică matca, terenul îşi schimbă configuraţia (fig 57); tot ce este creat de om se prăbuşeşte (fig 58)  În fig 59 este arătată concret creşterea intensităţii şocului în timpul diferitelor cutremure   CÂND SE DEGAJĂ MAI MULTĂ ENERGIE – ÎN TIMPUL UNEI EXPLOZII ATOMICE SAU ÎN TIMPUL UNUI CUTREMUR DE PĂMÂNT? Pentru a ne face o idee asupra puternicelor forţe ale naturii ce acţionează în timpul zguduirilor scoarţei terestre, să vedem care este mărimea energiei degajate în timpul cutremurului Oamenii de ştiinţă americani Gutenberg şi Richter au calculat că în timpul cutremurelor de pământ catastrofale se degajă o energie de ordinul IO25 ergi Această cantitate este aproximativ egală cu un catrilion de cai putere O atare rezervă de energie este suficientă pentru a se ridica o sută de kilometri cubi de apă la o înălţime de o sută de metri Iată cantităţile aproximative de energie care s-au degajat în timpul unor cutremure: Sarez – 1911 (Pamir) — 4,3 x 1023 ergi Carpaţi – 1940 — 8 x 1025 ergi Aşhabad – 1948 (Turkmenia) — 1 x 1023 ergi Hantî – 1949 (Tadjikistan) — 1,4 x 1022 ergi Să încercăm a corela cantitatea de energie degajată în timpul cutremurelor de pământ cu energia care se eliberează în timpul exploziei unei bombe atomice „standard” După cum se ştie, energia degajată în timpul unei explozii atomice nu depăşeşte 1020 ergi Dacă facem comparaţie între cifrele citate, putem trage concluzia că energia unui cutremur de pământ depăşeşte de mii şi chiar de sute de mii de ori energia unei bombe atomice În fiecare secundă în timpul cutremurelor de pământ sau al mişcărilor seismice, cum sunt denumite, se degajă o energie de 107 ergi, ceea ce reprezintă aproximativ o putere de 10000000 kW Aceasta corespunde puterii a cinci hidrocentrale de tipul celei din Kuibîşev Dar ce anume zguduie pământul? Ce forţă puternică pune în mişcare suprafaţa pământului? De unde apare grandioasa energie a cutremurelor de pământ? În antichitate, omul a încercat să găsească explicaţia multor fenomene din natură în activitatea zeilor puternici pe care i-a creat el însuşi De pildă, la grecii antici exista un zeu al cutremurelor sau, cum îi spuneau ei, legănătorul Pământului – Poseidon El trăia pe fundul mării, dar din când în când se ridica la suprafaţă şi gonea aprig în carul său pe mări Valurile veşnic clocotitoare se dădeau la o parte în faţa lui La o singură mişcare făcută cu tridentul său, Poseidon stârnea valurile mării, care se ridicau asemenea unor munţi Izbindu-se cu zgomot de stâncile de pe mal, valurile zguduiau pământul Numai ştiinţa a putut să răspundă exact la întrebările puse mai sus Oamenii de ştiinţă au stabilit că sunt destul de multe cauze care provoacă zguduirile slabe ale pământului Dintre acestea fac parte izbiturile valurilor mării asupra malului, prăbuşirile de teren din masivele muntoase, exploziile artificiale, acţiunea vântului asupra suprafeţei terestre, năruirea peşterilor etc Unele oscilaţii periodice ale suprafeţei terestre sunt condiţionate de influenţa forţei de atracţie a Lunii Se ştie că forţa de atracţie a Lunii provoacă o creştere a apei în mări şi oceane, în unele locuri de două ori, iar în altele – o dată pe zi, care merge de la zecimi de metru înălţime la 20—22 de metri Puţini sunt cei care ştiu că asemenea fluxuri şi refluxuri iau naştere şi în scoarţa tare a pământului În timp de 24 de ore coborâm sau urcăm, o dată sau de două ori, împreună cu suprafaţa pământului la o înălţime de la câţiva centimetri până la 0,2—0,4 metri Cutremure de pământ mai importante se produc în timpul erupţiei unor vulcani mari ca Vezuviul, vulcanul stins Kliucev, Krakatau etc Cutremurele sunt cauzate de exploziile care însoţesc erupţiile, precum şi de izbiturile lavei în mişcare asupra treptelor canalelor subterane Iată o scurtă descriere a uneia dintre cele mai mari catastrofe de acest gen, care a avut loc în timpul erupţiei Vezuviului în anul 1794 „În noaptea din 12 iunie, la orele 11, s-a produs un îngrozitor cutremur de pământ De la această oră de noapte şi până dimineaţa, în toată Campania pământul s-a legănat asemenea valurilor mării, napolitanii au luat-o la fugă din casele lor… Când a răsărit soarele, se instaurase liniştea obişnuită După trei zile, la 15 iunie, la orele 11 noaptea, pământul s-a cutremurat din nou De data asta n-a mai fost o mişcare de forma valurilor, ci o izbitură subterană îngrozitoare Clădirile au căpătat crăpături, geamurile zăngăneau şi se spărgeau, mobila se răsturna Deodată, tot cerul s-a luminat de-o flacără roşie La poalele conului Vezuviului s-a format o crăpătură; se vedea cum lava ieşea de acolo Se auzea un zgomot surd, dar puternic, ca vuietul unei cascade de apă Muntele se legăna fără încetare… Oamenii nu mai simţeau pământul tare sub picioare, văzduhul era învăluit de o flacără, pretutindeni răsunau zgomote înspăimântătoare, nemaiauzite vreodată…” Cutremurele de pământ care apar în timpul erupţiilor vulcanice cuprind regiuni relativ mici din vecinătatea vulcanilor Forţa şocurilor subterane scade pe măsură ce ne îndepărtăm de vulcanul activ Cauza principală care provoacă cutremurele de pământ distrugătoare şi catastrofale, cuprinzând teritorii largi, rezidă în mişcările scoarţei terestre Geologii au stabilit că scoarţa terestră se află într-o continuă mişcare lentă datorită acţiunilor unor izvoare interne de energie ale pământului Scoarţa când se lasă în jos, când urcă, când se deplasează în direcţie orizontală Aceste mişcări ale scoarţei terestre au căpătat denumirea de mişcări tectonice Ele sunt acele care determină cele mai distrugătoare cutremure de pământ Din pricina mişcărilor tectonice, pe planeta noastră au apărut munţi şi depresiuni oceanice adânci Cutremurele de pământ tectonice se produc în timpul unor rapide deplasări şi mişcări ale straturilor din scoarţa terestră În timpul acestor cutremure de pământ se aude un puternic vuiet subteran, generat de zgomotul nenumăratelor granule şi frânturi de roci, care se freacă una de alta În multe cazuri, în timpul acestor cutremure de pământ unele zone ale suprafeţei coboară, altele se ridică, atingând câţiva metri, iar izolat zeci şi chiar sute de metri În pământ se formează crăpături De pildă, în timpul cutremurului de pământ de la Aşhabad (1949) s-au format fisuri până la 1,5 metri (fig 60)  În regiunea munţilor şi a depresiunilor oceanice, scoarţa pământului este cea- mai subţire şi cea mai mobilă Aici se manifestă mai mult ca oriunde mişcările tectonice şi cutremurele de pământ catastrofale Se pune întrebarea: de unde apare energia care provoacă aceste mişcări ale scoarţei terestre? Aceasta constituie una dintre cele mai grele probleme ale geologiei moderne Nu încape îndoială că sursele de energie se află înăuntrul Pământului De aceea, procesele seismice, mişcările scoarţei terestre, erupţiile vulcanice se numesc în geologie endogene (de la cuvintele greceşti endon – înăuntru şi gennan – a lua naştere) Marele om de ştiinţă rus M V Lomonosov, ocupându-se de factorii care au dus la crearea suprafeţei pământului, atribuia primul loc „căldurii lăuntrice a Pământului” În cartea sa intitulată „Despre straturile pământului”, el scria: „în inima pământului se află o putere de nemăsurat, care din când în când se face simţită la suprafaţă şi ale cărei urme se văd pretutindeni; acolo unde se afla fundul mării se găsesc azi munţi… Puterea care a ridicat o povară atât de mare nu poate fi pusă pe seama nimănui, nici măcar a acţiunilor naturii care ascultă de poruncile domnului, ci doar pe seama căldurii care domneşte în pântecele pământului Chiar şi astăzi, după atâtea veacuri, deşi după unii slăbită, căldura mişcă împărăţii întregi şi preschimbă fata pământului…” Sursele energiei interne a pământului nu au fost stabilite până în prezent Fireşte că un rol mare revine degajării căldurii în timpul dezagregării radioactive Un loc de frunte îl deţin de asemenea procesele legate de acţiunea forţei de atracţie, a coborârii masivelor mai grele şi a ridicării celor mai uşoare O anumită parte a energiei este legată de manifestarea forţelor centrifuge, care apar ca urmare a mişcării de rotaţie a Pământului în jurul axei sale, precum şi în sistemul solar UN CUTREMUR DIN AUSTRALIA POATE FI ÎNREGISTRAT LA MOSCOVA? S-a constatat că poate fi descoperit, şi nu numai atât, se poate chiar stabili destul de precis locul unde s-a produs, precum şi intensitatea lui Cum se procedează în acest caz? Pentru a ne lămuri în această problemă, să vedem cum ia naştere un cutremur de pământ La o anumită adâncime, în scoarţa terestră se produce o deplasare rapidă a rocilor care provoacă o oscilaţie Locul acesta se numeşte hipocentru (centru din adâncime) Punctul situat deasupra lui la suprafaţa pământului a căpătat denumirea de epicentru Cu cât hipocentrul este mai adânc fată de suprafaţă, cu atât cutremurul cuprinde o regiune mai mare În diferite cazuri adâncimea lui variază de la zero la 700 kilometri În cazul cutremurului de pământ de la Aşhabad hipocentrul se afla la o adâncime de 15—20 de kilometri Din hipocentru se propagă în toate părţile oscilaţiile provocate de şoc, denumite unde seismice Ele se deplasează, în funcţie de compoziţia rocilor, cu viteze de la 1 la 6 kilometri pe secundă Undele seismice se propagă cel mai repede prin centrul Pământului Viteza de propagare a lor în centrul globului pământesc este cu adevărat cosmică şi atinge 13,4 kilometri pe secundă Dacă se produce un cutremur de pământ undeva în America de Sud, unda seismică va ajunge la Moscova prin nucleul Pământului aproximativ peste 20 de minute Pentru înregistrarea şi măsurarea automată a undelor seismice, oamenii de ştiinţă au creat aparate extrem de sensibile, denumite seismografe Aceste aparate, în ciuda construcţiei lor complicate, se bazează pe un principiu destul de simplu Să suspendăm o greutate oarecare de tavan cu ajutorul unui fir subţire La capătul de jos al firului vom pune o peniţă pentru înregistrare, care va trasa o linie pe hârtia de pe tamburul aşezat pe podea Punem în mişcare tamburul cu ajutorul unui mecanism de ceasornic (fig 61) Seismograful este gata Dacă se produce un cutremur, are loc imediat o deplasare a tavanului şi a podelei Ce se va întâmpla însă cu greutatea atârnată de firul subţire? În virtutea inerţiei, ea va rămâne pe loc În clipa următoare punctul de suspensie şi tamburul vor reveni în poziţia iniţială, iar greutatea va începe să se deplaseze, şi peniţa fixată de ea va trasa o linie pe hârtie Toate oscilaţiile ulterioare repetate ale pendulului nostru vor provoca înregistrarea expusă în figura 61 Această înregistrare poartă denumirea de seismogramă Cu ajutorul ei, oamenii de ştiinţă pot să stabilească depărtarea cutremurului de pământ, locul şi intensitatea zguduirii Seismografele moderne sunt în stare să înregistreze deplasări ale suprafeţei de ordinul a 0,0001 milimetri Această mărime este de 500 de ori mai mică decât grosimea unui fir de păr Unul dintre cele mai perfecţionate seismografe este cel al savantului rus B B Galiţân, creat încă în anul 1906 Seismografele moderne sunt aparate complicate, de înaltă sensibilitate Ele se instalează la staţiuni seismice speciale, care se construiesc la o anumită adâncime de la suprafaţă În lume există în total peste 400 de staţiuni de acest fel Dintre ele circa 40 se găsesc pe teritoriul U R S S (la Moscova, Baku, Tbilisi, Sverdlovsk, Vladivostok etc) Seismografele înregistrează, de asemenea, oscilaţiile provocate de exploziile atomice  ORAŞE ŞI ŢĂRI DISPĂRUTE Omenirea păstrează în amintire sute de catastrofe îngrozitoare provocate de cutremure de pământ şi mişcări tectonice Mulţi dintre voi aţi citit sau aţi auzit legenda despre catastrofa care a dus la pieirea marei insule Atlantida Filozoful grec Platon povesteşte că acum 12 mii de ani a existat un popor puternic şi curajos – atlanţii – care locuia pe marea insulă Atlantida, situată în partea centrală a Oceanului Atlantic Acest popor a dus cu succes războaie cu străvechii locuitori ai Atenei Odată, însă, un cumplit şi neaşteptat cutremur de pământ a distrus oraşele şi aşezările Atlantidei, după care a urmat scufundarea rapidă a insulei în fundul oceanului O ţară întreagă şi poporul ei au dispărut fără urmă În trecutul antic existau marile oraşe feniciene Tyr şi Sidon, importante centre comerciale şi meşteşugăreşti Pe neaşteptate istoria lor se întrerupe, şi în veacurile următoare sunt uitate chiar şi locurile unde se aflau aceste oraşe Abia acum câţiva ani le-au fost descoperite întâmplător ruinele pe fundul Mării Mediterane, lângă ţărmurile Asiei Mici Se poate presupune că aceste oraşe au dispărut în urma unei catastrofe asemănătoare cu cea din Atlantida Se prea poate ca însăşi legenda biblică despre pieirea oraşelor Sodoma şi Gomora să reflecte legendele populare despre catastrofa geologică care a dus la pieirea oraşelor Tyr şi Sidon Răsfoind paginile istoriei, întâlnim numeroase descrieri de cutremure de pământ catastrofale Iată, de pildă, cutremurul de pământ din anul 526 care a lăsat pe malurile Mării Mediterane mormane de ruine în locul unor oraşe înfloritoare, unde au pierit aproape 200 de mii de oameni O altă catastrofă este cutremurul de pământ din provincia Şensi din China, cu o populaţie densă, care s-a produs în anul 1556 Acest cutremur a fost, într-adevăr, „sângeros” În timpul lui au pierit 830 de mii de oameni Cutremurul de pământ din anul 1923, pe care poporul japonez l-a numit „cutremurul cel mare”, a dărâmat zeci de oraşe din Japonia, şi printre ele capitala ţării – Tokio Şocurile subterane şi incendiile au distrus peste 653 de mii de case Au pierit 142 000 de oameni MAXIM GORKI POVESTEŞTE Marele scriitor Maxim Gorki se găsea în anul 1908 pe insula Capri, situată în golful Napoli, unde se afla în tratament, fiind grav bolnav Pe atunci în Italia a avut loc un mare cutremur de pământ (denumit cutremurul de la Messina), care a provocat mari distrugeri şi moartea a zeci de mii de oameni Fiind martor ocular al catastrofei, scriitorul a făcut o descriere realistă a acestui eveniment, cu măiestria artistică ce-l caracterizează Iată impresiile lui: „… Pământul vuia surd, gemea, se ridica sub picioare şi se frământa, formând crăpături mari – de parcă în adâncuri s-ar fi deşteptat şi se răsuceşte după veacuri de moţăiala un vierme uriaş, care se târăşte acolo în întuneric; muşchii lui se încordează şi rup scoarţa pământului, aruncând clădirile de pe suprafaţa lui peste oameni şi vieţuitoare… Tresăltând şi legănându-se, clădirile se înclinau, pe zidurile lor albe şerpuiau crăpături ca nişte fulgere, şi zidurile se prăbuşeau, acoperind străzile înguste, şi printre ele pe oameni… …Vuietul subpământean, huruitul pietrelor, scrâşnetul cherestelei acoperă strigătele de ajutor, ţipetele de nebunie, gemetele celor răniţi… …Oameni şi pietre sunt amestecaţi în grămezi, şi tot mai des, tot mai puternic tremură casele şi bisericile, pe care le retează de la temelie o coasă invizibilă – nimic nu poate să reziste în faţa mişcărilor ei gigantice… …Pământul se agită ca o mare, scuturând şi aruncând de pe pieptul său palate, cocioabe, temple, cazărmi, închisori, şcoli, omorând cu fiecare zgudui-tură sute şi mii de femei, copii, bogaţi şi săraci, analfabeţi şi învăţaţi, credincioşi şi necredincioşi…” O CATASTROFĂ ÎN GRECIA O idee despre marele cutremur de pământ care s-a produs în anul 1870 în sudul Greciei ne-o oferă descrierea geologilor – martori oculari – I Schmidt şi M Neumayr Cităm: „… în dimineaţa zilei de 1 august s-a simţit un puternic şoc vertical, după care a urmat o mişcare de rotaţie şi una oscilatorie a le-renului, cu o durată de 15—20 de minute… …În câteva secunde Itsa, Hrisso şi Delphi s-au transformat în mormane de ruină; au fost de asemenea distruse parţial Arachova, Amphissa şi alte câteva localităţi… …După 19 minute pământul a început să se cutremure din nou, şi pe la orele 13,30 un puternic şoc subteran a răsturnat la pământ resturile oraşelor, provocând prăbuşiri mari în munţi… Numeroase mişcări ale pământului, bubuitul şi vuietul, care nu conteneau nici ziua, nici noaptea, s-au prelungit în tot timpul lunilor august, septembrie şi octombrie… La 25 octombrie populaţia ieşise în stradă Atenţia tuturor a fost atrasă de aurora boreală care a speriat toată lumea În acest timp a răsunat un nou şoc subteran puternic Oraşul Amphissa, care scăpase după catastrofa de la 1 august, a fost distrus într-o clipă… Până în iarna anului 1870 pământul a continuat să oscileze…” În continuare, M Neumayr prezintă impresiile sale personale: „Pe la ora 1 noaptea tocmai mă pregătisem să mă culc, ca să-mi pot continua cercetările cu puteri noi; abia mă întinsesem, când s-a produs o scuturătură de o intensitate cumplită… îngrozitorul şoc subteran a fost precedat de un vuiet puternic, dar înăbuşit, care a durat câteva secunde… Pământul se ridică, asemenea unui covor pe care îl fâlfâie furtuna, dar încet şi liniştit; nu era de fapt un şoc, ci mai degrabă o uşoară ridicare lentă Am fost aruncat în sus, dar n-am încercat cu acest prilej senzaţia unei căderi rapide…” Acest cutremur de pământ s-a caracterizat printr-o durată neobişnuit de mare Şocurile subterane, vuietul, trepidaţia au continuat timp de aproape trei ani şi jumătate În acest timp M Neumayr a numărat cinci milioane de bubuituri şi cincizeci de mii de şocuri, dintre care trei sute au fost distrugătoare Faptul că în regiunile atinse de cutremur nu se aflau oraşe mari explică numărul mic de victime MĂRTURIA LUI MARK TWAIN Talentatul scriitor american Mark Twain, în timpul şederii sale la San Francisco în anul 1864 „a avut plăcerea” să asiste la un cutremur de pământ destul de mare, care a provocat distrugeri importante în oraş Cu umorul care îl caracterizează, Twain povesteşte: „… Era cu puţin după prânz, într-o sclipitoare zi de octombrie Coboram pe Strada a Treia Singurele obiecte în mişcare care se puteau zări în cartierul acela foarte populat, cu clădiri îndesate unele într-altele, erau: un om într-un docar ce venea în urma mea şi un tramcar cotind încet în susul străzii cu care se întretăia Strada a Treia Altminteri, pretutindeni, doar singurătate şi tăcere duminicală Când treceam pe după colt, ocolind schelăria unei case, se auzi o zăngăneală cumplită şi un scârţâit; mi-a fulgerat prin minte că am nimerit peste un „subiect" – fără îndoială că în casa aceea se încinsese o bătaie Înainte de a mă întoarce ca să găsesc uşa, a urmat o zguduitură cu adevărat înspăimântătoare; mi s-a părut că pământul se rostogoleşte sub picioare, în valuri întrerupte de o zgâlţâială violentă, în sus şi-n jos; se auzi un duduit înfundat şi scrâşnete, ca nişte cărămizi frecându-se între ele Am căzut, nimerind în zidul casei aceleia, şi m-am lovit la cot Acum ştiam ce se întâmplă şi, îndemnat de un simplu instinct reportericesc, mi-am scos ceasul şi mi-am notat ce oră era În clipa aceea se porni cel de-al treilea şi cel mai năprasnic şoc; şi cum mă legănam pe pavaj, încercând să-mi ţin echilibrul, am văzut o privelişte care mă îngheţă! Întreaga faţadă a unei clădiri înalte de cărămidă, cu patru etaje, de pe Strada a Treia s-a dislocat ca o uşă din ţâţâni şi a căzut de-a curmezişul străzii, înălţând un vârtej de praf, ca o mare masă de fum! Iată că atunci veni şi docarul! Omul zbură peste cap şi, în mai puţin timp decât îmi trebuie mie ca să vă povestesc, vehiculul este făcut bucăţi, mii de fărâme, care se risipesc pe-o distantă de vreo trei sute de metri de stradă Ai fi putut crede că la răspântia aceea cineva a tras o salvă cu o încărcătură de funduri de scaun şi de zdrenţe… Fiecare uşă a fiecărei case, cât puteai zări cu ochiul, răvărsa un şuvoi de fiinţe omeneşti; şi aproape cât ai clipi din ochi, o grămadă de oameni se şi înşirară într-o nesfârşită procesiune, în josul tuturor străzilor ce se vedeau din poziţia mea dominantă Niciodată o singurătate solemnă n-a fost prefăcută mai repede într-un şuvoi clocotitor de viaţă…” 6 OCTOMBRIE 1948 LA AŞHABAD Am avut ocazia să vizitez Aşhabadul înainte de cutremurul de pământ şi imediat după el Sub acţiunea şocurilor subterane, marele şi înfloritorul oraş sudic a suferit distrugeri importante în numai câteva secunde Cutremurul de pământ a avut loc imediat după ora unu noaptea Era o noapte liniştită şi întunecoasă, aşa cum sunt multe nopţi în sud De îndată s-a auzit un vuiet subteran şi o dată cu el s-a produs primul cutremur, provocat de un şoc puternic, aproape vertical După o secundă a urmat al doilea şoc, şi mai puternic, care a şi cauzat distrugerile principale Timp de câteva secunde au continuat şocurile cu o intensitate mai mică Apoi, pentru o clipă, s-a lăsat linişte deplină, tulburată doar de strigătele oamenilor şi de urletele animalelor Şocuri subterane de o intensitate nu prea mare au continuat şi după 6 octombrie, timp de câteva luni Distrugerile provocate de cutremur ar fi fost cu totul neînsemnate, dacă oraşul n-ar fi fost alcătuit dintr-un mare număr de clădiri cu un singur cat, durate din cărămidă crudă, nearsă Clădirile erau fără contravântuiri transversale şi aveau acoperişuri plate şi grele, de pământ Au fost distruse tocmai aceste clădiri puţin rezistente Prăbuşirea lor a provocat multe victime N-au suferit de loc sau au avut stricăciuni neînsemnate clădirile cu două şi trei etaje de construcţie modernă, durate după normele construcţiei antiseismice O expediţie a Academiei de Ştiinţe a U R S S a stabilit că epicentrul cutremurului s-a aflat la 25 de kilometri de oraş Intensitatea şocurilor subterane a fost estimată ca fiind de 8—10 grade Guvernul U R S S şi guvernele republicilor frăţeşti au acordat imediat ajutor populaţiei oraşului Astăzi Aşhabadul a devenit mai frumos şi mai confortabil decât înainte de cutremur În acest oraş au fost construite mii de clădiri pentru care cutremurele de pământ nu sunt de temut POT FI CUTREMURE DE PĂMÂNT LA MOSCOVA? Mulţi locuitori ai Moscovei îşi amintesc dimineaţa ceţoasă a zilei de 10 noiembrie 1940, când au fost deşteptaţi de puternice şocuri subterane Trepidaţiile pământului au început pe la ora 5 dimineaţa şi s-au repetat în următoarele trei ore Martorii oculari spun că în timpul acesta se putea observa cum se clatină clădirile, cum oscilează diferite obiecte suspendate, cum scârţâie mobila, precum şi alte fenomene Câinii au început să alerge, să latre şi să urle neliniştiţi Aceste zguduiri şi şocuri au fost urmarea unui mare cutremur catastrofal care a avut loc la o distanţă de aproape 1300 de kilometri de Moscova, în adâncul Carpaţilor În epicentru cutremurul a atins intensitatea de 9—10 grade La Moscova, însă, şocurile n-au depăşit mărimea de 4—5 grade Zguduirile suprafeţei provocate de acest cutremur s-au simţit pe un teritoriu vast Şocuri subterane s-au constatat şi la Harkov, Voronej, Minsk şi în multe alte oraşe Trebuie să spunem că la Moscova cutremurele de pământ din Carpaţi au fost percepute în repetate rânduri Ele au provocat oscilaţii relativ mici ale suprafeţei, cu o intensitate de cel mult 3—4 grade Astfel s-a întâmplat în anul 1934, în 1928, 1912, precum şi în vremurile mai îndepărtate Letopiseţele conţin descrieri interesante despre asemenea cutremure la Moscova în anii 1146, 1445, 1460 Să luăm, de pildă, „letopiseţul lui Nicon” Aici poate fi citită descrierea plastică a unui cutremur de pământ de la Moscova, care a avut loc în anul 1445: „În aceeaşi toamnă, la 1 octombrie, zi în care cneazul cel mare a fost slobozit de la Kurmîş, la ora şase noaptea s-a cutremurat oraşul Moscova; cetatea, întreg târgul aflat în afara zidurilor oraşului şi catedrala s-au clătinat; mulţi oameni care nu dormeau încă au fost cuprinşi de durere şi deznădejde” ATENŢIE, TSUNAMI! Probabil că majoritatea cititorilor n-au auzit de tsunami Acesta este un fenomen măreţ şi cumplit, strâns legat de cutremurele de pământ Cutremurele se pot produce nu numai pe uscat, ci şi pe fundul oceanelor În acest caz trepidaţiile fundului se transmit suprafeţei netede a apei mărilor şi oceanelor Un atare „cutremur marin” sau submarin se simte pe nave Marinarii care se află pe punte sau în încăperile unei nave încearcă lovituri şi şocuri de diferite intensităţi Navele se zguduie, se leagănă, execută mişcări involuntare, nu se mai supun timonei Totuşi, există multe cazuri când „cutremurele marine” nu se răsfrâng asupra navelor, şi rămân neobservate de marinari Acestea sunt mai îngrozitoare pentru populaţia de pe litoralul mărilor şi oceanelor Explicaţia constă în faptul că asemenea cutremure de pământ pe fundul mării pot fi însoţite de surpări şi lunecări ale rocilor şi pantelor submarine, de prăbuşiri ale unor mari sectoare ale fundului Deplasările rapide ale masivelor de roci de pe fund sunt în stare să provoace pe suprafaţa oceanului valuri mari, a căror înălţime poate să atingă 15—25 de metri Aceste valuri au căpătat denumirea japoneză de „tsunami” Valurile puternice se deplasează pe o distanţă de sute şi mii de kilometri de la centrul cutremurului submarin spre litoral Ele sunt relativ puţin vizibile pe întinderile oceanelor Pe măsură ce adâncimea mării scade, lângă litoral, înclinarea valurilor creşte repede Ajungând la ţărm, ele se prăbuşesc cu o putere îngrozitoare asupra lui, semănând moarte şi distrugeri În agitatul Ocean Pacific cutremurele submarine iau naştere mai des decât oriunde, şi din acest motiv tocmai aici se formează de cele mai deseori puternice tsunami Valurile gigantice apar mai rar în oceanele Atlantic şi Indian, precum şi în Marea Mediterană Pe litoralul european al Oceanului Atlantic, tsunami au lăsat o tristă amintire în 1755, când s-au prăvălit asupra capitalei Portugaliei – Lisabona Aici la început, după primul şoc subteran, marea s-a retras; dar apoi s-a repezit spre mal cu valuri îngrozitoare, care au atins înălţimea de 25 de metri Ele au înaintat adânc pe uscat, pe o distanţă de până la 10—15 kilometri, distrugând totul în drumul lor Au căzut zeci de mii de victime De pe urma catastrofalelor tsunami, cel mai mult suferă Japonia, Indonezia, insulele Filipine şi Hawaii, precum şi litoralul Oceanului Pacific din America de Sud În Uniunea Sovietică acest fenomen se observă pe malul de est al Kamceatkăi şi al insulelor Kurile Într-o perioadă de aproape două sute de ani aici au fost constatate 14 tsunami, dintre care numai patru au fost catastrofale Ultima dată s-au produs tsunami pe ţărmurile Oceanului Pacific, în insulele Kurile şi Kamceatka, la 5 noiembrie 1952 Iată cum le descrie A E Sveatlovski: „… Cutremurul de pământ care a provocat tsunami a început noaptea… În localitatea Boikovo, şi într-o serie de alte aşezări de pe litoral, înainte de venirea valurilor îngrozitoare, s-a constatat o retragere a oceanului dinspre maluri pe o distanţă de aproape 500 de metri… La 40 de minute după cutremur, dinspre ocean s-a auzit un vuiet asemănător cu o canonadă… Peste câteva minute asupra litoralului s-a revărsat un mare val al oceanului, care purta nisip, mii şi diferite sfărâmături Valul se revărsa cu o mare viteză; cea mai mare intensitate şi înălţime a atins-o în valea râului… Peste câteva minute valul s-a retras, ducând în ocean sfărâmături provocate de distrugeri A urmat o acalmie, după care peste 15—20 de minute a venit un al doilea val, înalt de 10 metri, ce înainta cu o viteză şi mai mare În faţa lui se deplasa o „pernă de aer” – un val de aer care a smuls ferestrele şi uşile caselor… Al doilea val, smulgând acoperişurile de pe casele de lemn şi dărâmând pereţii, a străbătut întreaga localitate şi… a început să se retragă… ducând o mare parte a resturilor rezultate din prăbuşiri Toate clădirile dispuse la o înălţime de peste 10 metri deasupra nivelului oceanului au rămas întregi; în centrul aşezării, situate într-un loc jos, s-au păstrat numai pereţii unei mici case de piatră” Catastrofe asemănătoare cu cea descrisă mai sus sunt un fenomen relativ rar În prezent oamenii de ştiinţă pot să prevadă apariţia valurilor tsunami Un serviciu special organizat în acest scop anunţă din timp populaţia asupra apropierii primejdiei şi asigură evacuarea ei în regiuni aflate în afara pericolului CUTREMURUL DE PĂMÂNT POATE FI PREVĂZUT? Prevederea cutremurelor de pământ este o sarcină nobilă şi de importanţă vitală pentru ştiinţă Pe calea rezolvării acestei probleme oamenii de ştiinţă au obţinut deja anumite succese Astfel, se poate răspunde uşor la întrebările: unde sunt posibile cutremurele de pământ pustiitoare? Care este intensitatea maximă pe care o pot atinge cutremurele de pământ? În acest scop, ca rezultat al unei munci minuţioase, oamenii de ştiinţă au întocmit hărţi speciale cu răspândirea cutremurelor de pământ şi cu valorile maxime ale intensităţii lor Aceste hărţi se numesc seismice Pe ele sunt indicate limitele regiunilor de extindere a cutremurelor de pământ de diferite intensităţi Întocmirea hărţilor seismice se face pe baza unui temeinic studiu al datelor istorice şi actuale asupra tuturor cutremurelor de pământ cunoscute Totodată se ţine seama de structura geologică a terenului şi de rezultatele studierii mişcărilor tectonice actuale Pe hărţile seismice sunt trecute numai regiunile cu o intensitate a cutremurelor de pământ mai mare de 4 grade Raionarea seismică a teritoriului Uniunii Sovietice a arătat că cutremurele de pământ cu o intensitate de 5 grade şi mai mult pot apărea în următoarele regiuni (fig 62): în Carpaţi (R S S Moldovenească şi partea de sud-vest a R S S Ucrainiene), intensitatea posibilă a şocurilor subterane fiind de 5—8 grade; de asemenea, în Caucaz (R S S Gruzină, R S S Armeană, R S S Azerbaidjană şi partea de nord a Caucazului din R S F S R ), unde sunt posibile şocuri cu o intensitate de 5—9 grade În Asia Centrală (R S S Turkmenă, R S S Uzbekă, R S S Tadjikă, R S S Kazahă şi R S S Kirghiză) cutremurele pot avea o intensitate de până la 9 grade În Altai, în regiunea lacului Baikal, în regiunea Amurului şi în Orientul îndepărtat, intensitatea şocurilor subterane oscilează de la 5 la 9 grade În Kam-ceatka şi pe insulele Kurile intensitatea şocurilor atinge, de asemenea, 9 grade Pe insula Sahalin intensitatea posibilă a cutremurelor de pământ nu depăşeşte 7 grade În Uralul Central şi în Karelia şocurile subterane ating cel mult 5 grade  Înainte de a începe să dureze o clădire, să construiască baraje şi alte construcţii, inginerul este dator să cunoască harta seismică a regiunii respective Numai după ce a stabilit mărimea cutremurului de pământ posibil, el va şti clar ce măsuri trebuie să ia pentru ca imobilele construite să reziste la cutremure CÂND NE PUTEM AŞTEPTA LA UN CUTREMUR DE PĂMÂNT? Dacă se poate şti destul de simplu unde se va produce cutremurul de pământ, la întrebarea când se va produce cutremurul de pământ ştiinţa nu reuşeşte deocamdată să ne dea răspunsul Oamenii de ştiinţă fac intense investigaţii pentru a găsi mijloacele de stabilire a momentului când va avea loc cutremurul de pământ apropiat Închipuiţi-vă că locuitorii şi organele de stat vor fi preveniţi cu o săptămână sau cu o lună înainte despre apropierea cutremurului de pământ Lucrul acesta le va permite să ia toate măsurile pentru apărarea populaţiei, pentru evacuarea ei din regiunile ameninţate de cutremur, în sfârşit, aceasta le-ar putea permite să preîntâmpine incendiile şi alte consecinţe ale cutremurului Un astfel de pronostic ar face posibil să se evite victimele şi să se reducă la minimum distrugerile catastrofale din oraşe şi sate Astăzi nu suntem în stare să prevedem acest lucru, dar nu este departe ziua când previziunea apropierii unui cutremur de pământ va fi tot atât de obişnuită ca şi prevederea timpului Încă de pe acum pe baza analizei mişcărilor tectonice actuale, a structurii geologice a regiunii şi a istoriei cutremurelor de pământ oamenii de ştiinţă pot vorbi despre termene aproximative de repetare a şocurilor subterane Găsirea unor metode de prevedere a cutremurelor de pământ este una dintre cele mai importante probleme ale seismologiei În Uniunea Sovietică de rezolvarea acestui lucru se ocupă o serie de institute de cercetări ştiinţifice La această problemă se lucrează intens şi în străinătate Vom relata mai jos unele investigaţii ale oamenilor de ştiinţă în acest sens FURTUNILE ÎNCLINĂRILOR ŞI FREAMĂTUL ROCILOR  Oamenii de ştiinţă au stabilit cu ajutorul unor aparate de mare precizie că înclinarea suprafeţei pământului se modifică Această modificare se desfăşoară cu o viteză foarte mică Efectuând măsurători regulate ale înclinaţiilor, s-a observat că înaintea unui cutremur de pământ situaţia se schimbă brusc Cu acest prilej nu numai că se modifică mai rapid înclinaţia, dar se schimbă şi direcţia acesteia (fig 63) Fenomenul se explică prin creşterea tensiunii din roci în a înclinării suprafeţei în iimpul timpul deplasărilor scoarţei terestre Aceste modificări rapide ale înclinărilor au căpătat denumirea de „furtunile înclinărilor” Pentru a descoperi o „furtună” de acest gen la suprafaţa rocilor sunt necesare măsurători extrem de precise cu ajutorul unor aparate speciale numite clinometre În prezent s-au obţinut oarecare succese în realizarea unor instalaţii cu acţionare automată Este posibil ca folosirea lor să ne ducă mai repede la rezolvarea problemei prevederii cutremurelor de pământ Un alt mijloc pentru descoperirea cutremurului de pământ apropiat este detectarea freamătului rocilor S-a constatat că înaintea cutremurului de pământ în roci încep să se audă anumite zgomote Pe măsură ce cutremurul de pământ se apropie, zgomotul creşte În timpul şocurilor subterane el se transformă într-un puternic vuiet subteran Cauza acestor zgomote este aceeaşi ca şi la fenomenul precedent – la „furtuna de înclinări”: înainte de cutremur, în roci cresc treptat tensiunile mecanice create de mişcările tectonice Sub acţiunea acestor forţe crescânde, în roci se formează o mulţime de fisuri extrem de fine Este posibilă, de asemenea, apariţia mişcării unor anumite particule Toate aceste procese noi le percepem ca zgomote Cu cât suntem mai aproape de începutul cutremurului de pământ, cu atât mai mare este tensiunea din masivele de roci şi cu atât mai puternic este zgomotul Dacă într-un complex de roci am instala microfoane foarte sensibile şi am urmări freamătul lor, am putea să descoperim momentul când zgomotul obişnuit începe să crească şi să capete proporţii ameninţătoare Deocamdată acesta este numai unul din mijloacele posibile pentru prevederea cutremurelor de pământ Viitorul apropiat ne va arăta în ce măsură se va reuşi să se folosească zgomotele din roci în acest scop Unii specialişti îşi pun anumite speranţe în legătura reciprocă descoperită între cutremurul de pământ şi variaţiile câmpului magnetic Apropierea şocurilor subterane se reflectă asupra câmpului magnetic al teritoriului ameninţat Apar anomalii (perturbaţii) magnetice Desigur, nu este exclusă posibilitatea folosirii acestui fenomen pentru prevederea cutremurelor de pământ Putem să mai indicăm un mijloc Am mai spus că înainte de cutremur în roci cresc tensiunile mecanice Este ştiut că prin compresiunea rocilor apare un curent electric slab Ce-ar fi să încercăm să-i măsurăm mărimea? În acest caz, apropierea unui cutremur de pământ va fi indicată de o creştere rapidă a curentului În această carte nu putem să vorbim despre toate lucrările oamenilor de ştiinţă din acest domeniu Putem spune însă cu convingere că într-un viitor apropiat problema previziunii cutremurelor de pământ va fi rezolvată pe deplin TSUNAMI SE POT PREVEDE Este interesant de semnalat că prevederea apariţiei fenomenului de tsunami, adică a unor uriaşe valuri distrugătoare, este mai simplă decât indicarea momentului când vor apare şocurile subterane, întrucât tsunami se produc după cutremur Fiecare şoc subteran atrage după sine apariţia fenomenului de tsunami? Fireşte că nu tsunami sunt rezultatul numai al acelor cutremure de pământ al căror epicentru se află în anumite locuri ale fundului mării; în special acestea sunt depresiunile oceanice adânci, unde şocul poate să ducă la mari deplasări de roci Seismologii cunosc regiuni în care cutremurele de pământ atrag după sine formarea unor valuri gigantice Aşadar, dacă a avut loc un cutremur submarin cu epicentrul într-o regiune primejdioasă, ne putem aştepta la tsunami Viteza de deplasare a valului care se produce variază de la 500 la 840 de kilometri pe oră Cunoscând distanţa de la epicentru până la punctul dat de pe mal, este uşor de calculat şi timpul apropierii valurilor gigantice Un indiciu important al apropierii tsunami este apariţia după şocurile subterane a unor puternice variaţii ale nivelului oceanului lângă maluri În Uniunea Sovietică au fost create servicii seismice speciale pe litoralul Oceanului Pacific, care asigură un complex de observaţii asupra tuturor acestor fenomene şi încunoştiinţează populaţia de apropierea tsunami UNDE DAI ŞI UNDE CRAPĂ UNDE ESTE MAI MARE INTENSITATEA ŞOCULUI: PE O STINCĂ DE GRANIT SĂU PE NISIP? Problema nu este atât de simplă pe cât pare Fără a sta mult pe gânduri mulţi vor răspunde că, de bună seamă, pe stânca intensitatea şocului va fi mai mare În realitate însă lucrurile nu stau aşa Ştim din mecanică că intensitatea şocului, în cazul când celelalte condiţii sunt identice, este determinată de mărimea oscilaţiilor particulelor de rocă (sau, după cum se spune, de amplitudinea oscilaţiilor) Să luăm o rocă durabilă oarecare, de pildă, granitul Toate granulele acestei roci au între ele legături dintre cele mai trainice Încercaţi să le faceţi să execute mişcări oscilatorii Chiar şi în cazul şocurilor puternice amplitudinea oscilaţiilor lor va fi neînsemnată Să considerăm acum o rocă friabilă oarecare, de pildă, nisipul Ştim că granulele de nisip nu sunt legate între ele Înseamnă că acelaşi şoc va provoca în nisipuri oscilaţii ale granulelor mult mai mari decât în granit Prin urmare, putem trage concluzia: în rocile friabile oscilaţiile particulelor vor fi mai mari Amplitudinea oscilaţiilor particulelor este deosebit de mare în terenurile afinate saturate cu apă Rezultă de aici că acelaşi şoc va provoca distrugeri mai mari în cazul rocilor afinate Cu prilejul unui cutremur din Tokio geofizicienii au făcut măsurători interesante S-a stabilit că amplitudinea mişcării oscilatorii a rocilor tari a fost de 78 de milimetri, în timp ce în nisipuri ea atingea 162 de milimetri Observaţiile au arătat, de asemenea, că în cazul unuia şi aceluiaşi şoc subteran, la terenurile nisipoase uscate intensitatea lui se dovedeşte a fi mai mare cu 1—2 grade în comparaţie cu media pentru această regiune În terenurile argiloase şi prăfoase ea creşte cu 1—3 grade Deosebit de mare este creşterea intensităţii şocurilor în terenurile mlăştinoase şi în terenurile afânate îmbibate cu apă Intensitatea şocului poate să crească în aceste cazuri cu 3—4 grade Aşadar, ştim că şocul subteran va fi mai uşor simţit în rocile afânate Cum stau însă lucrurile cu propagarea lui? Undele seismice care apar în epicentru se propagă în toate direcţiile Ele fac să oscileze particulele rocilor Aceste mişcări ale granulelor pot fi orientate de-a lungul direcţiei de mişcare a undei (unde longitudinale) sau în direcţie transversală (unde transversale) Deci, ne întâlnim din nou cu oscilaţiile particulelor de roci Este clar că dacă granulele vor oscila în direcţia de propagare a undei, viteza transmiterii şocului va fi mai mare decât în cazul mişcărilor transversale De aceea, unda seismică longitudinală se va deplasa mai repede, ajungând cea dintâi la locul de observaţie Mai târziu ajunge cealaltă undă – transversală Cu cât este mai mică amplitudinea oscilaţiei particulelor, cu atât mai repede se produce transmiterea mişcărilor de la o granulă a rocii la alta De aci concluzia: cu cât mai densă este roca şi cu cât sunt mai temeinic legate particulele ei, cu atât mai repede se deplasează undele seismice; în nisipuri, de exemplu, şocul subteran se va transmite mai încet decât în granit Măsurători precise ale vitezelor de deplasare a undelor seismice în diferite roci au dat următoarele rezultate: nisip…… 500—1000 m/s gresie…… 1500—4000 m/s calcar…… 2000—5000 m/s granit…… 5000—6000 m/s Dacă un cutremur de pământ a avut loc în regiunea Aşhabad, ţinând seama de compoziţia rocilor, şocul subteran va fi simţit la Taşkent aproximativ după 16—20 de minute FAPTELE CONFIRMĂ TEORIA După cutremurul de pământ de la Aşhabad s-a constatat un fenomen la prima vedere de neînţeles: diferite raioane ale oraşului au avut de suferit într-o măsură inegală Distrugerile cele mai mari au fost observate în partea de nord-est a oraşului În sectorul de vest distrugerile au fost mai puţin importante Şi mai departe, spre vest, în satul Bezmein, care este situat la 12 kilometri de oraş, nu au existat distrugeri Care este explicaţia? De ce pe un teritoriu atât de mic, unul şi acelaşi şoc a provocat consecinţe diferite? S-a constatat că totul depinde de compoziţia terenurilor superficiale Într-adevăr, partea de nord-est a Aşhabadului stă pe nisipuri cu amestec de particule de argilă În unele locuri aceste nisipuri sunt saturate cu apă Tocmai de aceea, şocul subteran a fost aici cel mai puternic Partea de vest a oraşului este construită pe argile nisipoase mai dense Această circumstanţă a condiţionat distrugeri mai mici în această parte a oraşului Satul Bezrnein este situat pe complexe groase de pietriş, din care o parte este cimentată de carbonaţi Grosimea lor depăşeşte 100 de metri Pe aceste terenuri s-au păstrat intacte chiar şi clădirile puţin rezistente din cărămidă nearsă Se consideră că intensitatea cutremurului n-a depăşit în această aşezare gradul 6, în timp ce la Aşhabad ea a atins 10 grade Un exemplu interesant îl poate oferi oraşul San Salvador, capitala Salvadorului, situat în America Centrală Acest oraş, întemeiat în secolul al XVI-lea, a fost în timpul existenţei sale distrus de 14 ori de puternice cutremure de pământ Nenorocirea acestei capitale, care a avut mult de suferit, consta în faptul că a fost construită pe aluviuni vulcanice friabile Când răbdarea guvernului din această ţară a ajuns la capăt, s-a luat hotărârea ca oraşul să fie mutat într-un alt loc, unde suprafaţa este alcătuită din terenuri stâncoase stabile Noua capitală, situată în apropierea celei vechi, stă neclintită de 100 de ani, în ciuda faptului că în acest timp au avut loc câteva cutremure de pământ distrugătoare CONSTRUCTORII GĂSESC O SOLUŢIE Şocurile subterane, chiar dacă sunt de aceeaşi intensitate şi în aceleaşi terenuri, pot să provoace distrugeri diferite Această împrejurare a fost cunoscută şi de grecii din antichitate Ei însă nu şi-o puteau explica În evul mediu clericii ignoranţi explicau menţinerea unei case şi distrugerea alteia învecinate prin manifestarea „voinţei Domnului” Astăzi ştim că în această privinţă caracterul distrugerilor depinde de particularităţile constructive ale clădirilor Sunt cunoscute cazuri când în timpul unor mici cutremure de pământ, unele clădiri de cărămidă sau de piatră capătă stricăciuni mari, în timp ce altele din imediata lor vecinătate, uneori mai puţin stabile, rămân fără nicio fisură Acest fenomen, la prima vedere de neînţeles, se produce datorită rezonanţei Este ştiut din fizica elementară că dacă punem în mişcare un pendul suspendat, el va începe să se legene, sau, după cum se mai spune, va săvârşi oscilaţii libere, al căror caracter depinde de dimensiunea şi greutatea lui Dacă nu reînnoim şocul prin care punem în mişcare pendulul, oscilaţiile vor înceta după un anumit timp Pentru ca oscilaţiile să continue este necesar ca periodic şocurile să fie repetate În acest caz oscilaţiile vor depinde nu numai de caracterul pendulului, ci şi de o forţă exterioară, şi de aceea ele nu vor fi libere Dacă şocurile vor fi transmise pendulului la intervale de timp egale cu propria lui perioadă de oscilaţie, amplitudinea oscilaţiei pendulului va începe să crească repede Acest fenomen reprezintă rezonanţa În felul acesta, pentru apariţia rezonanţei este necesar ca frecvenţele acţiunilor forţei exterioare să coincidă cu propriile oscilaţii ale obiectului respectiv Marele specialist în mecanică A N Krâlov istoriseşte: „… Mi se pare că în timpul războaielor napoleoniene din Spania, peste un pod trecea o unitate militară bătând ferm pasul… Podul era suspendat cu lanţuri; pasul aprig bătut a coincis ca măsură cu perioada de oscilaţie a podului; amplitudinile au crescut într-atât, încât lanţurile s-au rupt şi podul s-a prăbuşit în apă… Acum vreo 30 de ani, în Petersburg, pe Fontanka, se afla un pod suspendat cu lanţuri, care se numea Podul Egiptean; peste el trecea un escadron al cavaleriei de gardă, nu-mi amintesc al cărui regiment; în perfectă ordine, caii bine antrenaţi ţineau cadenţa, bătând excepţional pasul, care a coincis ca ritm cu oscilaţiile podului – şi atunci lanţurile s-au rupt, podul s-a prăbuşit în apă, au murit aproape 40 de oameni…” Să ne întoarcem la cutremurele de pământ În timpul cutremurului de pământ, dacă frecvenţa oscilaţiilor seismice coincide cu frecvenţa propriilor oscilaţii ale casei, apare fenomenul de rezonanţă În astfel de situaţii clădirile pot suferi distrugeri importante chiar şi în cazul unor şocuri slabe Sunt cunoscute multe cazuri când, datorită rezonanţei, case de cărămidă au fost distruse aproape până la ultimele cărămizi Un inginer modern, care proiectează clădiri în regiunile cu cutremure, calculează dimensiunile, construcţia şi greutatea clădirilor în aşa fel, încât propriile lor oscilaţii să fie cu mult mai mari sau mai mici decât oscilaţiile seismice Caracterul influenţei şocului subteran depinde nu numai de intensitatea lui, dar şi de unghiul sub care unda seismică ajunge la Suprafaţa pământului Uneori şocuri verticale intense care vin din adâncul pământului sunt puţin primejdioase pentru imobile Alteori, însă, chiar un mic şoc subteran, venit sub un anumit unghi spre suprafaţă, poate să determine distrugeri considerabile Explicaţia constă în faptul că intensitatea şocului subteran poate fi, după regula paralelogramului, descompusă în două componente: orizontală şi verticală Cea mai primejdioasă pentru clădiri este acea parte a intensităţii care acţionează pe orizontală (fig 64); ea provoacă răsturnarea coşurilor şi prăbuşirea pereţilor În afară de fisuri, surpări, determină uneori răsucirea unor obiecte situate izolat: sculpturi, monumente, obeliscuri (fig 65) Sunt dese cazurile când în timpul cutremurelor de pământ sculpturile se răsucesc cu 180 de grade Iată de ce, în proiectarea construcţiilor inginerii fac toate calculele, luând în consideraţie acţiunea componentei orizontale EXPERIENŢA ARHITECŢILOR DIN ANTICHITATE Istoria luptei omului împotriva urmărilor cutremurelor de pământ îşi are începutul în adâncul veacurilor Vechii constructori au obţinut o serie de succese în crearea unor construcţii rezistente la cutremure de pământ sau, cum li se mai spune, construcţii antiseismice  Astfel, constructorii din Asia Centrală şi-au însuşit o înaltă măiestrie în acest gen de construcţii, bazată pe experienţa multor generaţii N M Bacinski, cercetând istoria construcţiilor antiseismice din republicile Asiei Centrale, scrie că vechii constructori din Asia Centrală au fost convinşi că omul nu are mijloace de a rezista puterii cutremurelor de pământ şi că numai materialele de construcţie şi construcţiile elastice sunt factori antiseismici eficienţi Construcţiile din aceste regiuni, datând din secolele X—XVI, au fost făcute din cărămidă arsă, întărită cu ipsos produs de băştinaşi – aşa-numitul „gancia” Gancia era o soluţie elastică, care asigura antiseismicitatea clădirilor În Asia Centrală s-a mai folosit o metodă originală pentru a spori stabilitatea construcţiilor: se puneau sub fundamente saltele de argilă pură Asemenea saltele, cu o înălţime de 60—80 de centimetri, erau aşezate pe fundul gropii de fundaţie, iar pe acestea se zidea fundamentul Saltelele de argilă dădeau tensiunea şi elasticitatea necesară fundaţiilor Un foarte original fundament antiseismic se află sub mausoleul sultanului Sandjar din Merv El nu se lărgeşte, cum se întâmplă de obicei, o dată cu adâncimea, ci, dimpotrivă, reprezintă un fel de trunchi de con întors cu baza în sus Multe construcţii din secolele III—VII din Asia Centrală sunt ridicate pe nisip, pe saltele de stuf Aceste saltele reprezintă un strat de stuf aşezat deasupra zidăriei de cărămidă, adusă la suprafaţa pământului Pe astfel de saltele au fost duraţi pereţii Prezenţa stratului de stuf dădea posibilitatea unei deplasări de sine stătătoare a temeliei şi a părţii de la suprafaţă a construcţiei Constructorii din Asia Centrală au exclus din construcţiile lor coloanele de piatră instabile, dar în schimb au căpătat o largă răspândire coloanele de lemn, aşezate original (fig 66) Popoarele Asiei Centrale folosesc pe scară largă încă din antichitate pereţi de lemn pentru scheletul caselor de locuit (fig 67) În toate aceste cazuri pericolul apariţiei rezonanţei scade simţitor; înţelepciunea vechilor constructori din popor a contribuit la menţinerea până în zilele noastre a unor construcţii de înaltă măiestrie artistică! ca mausoleul Fahr-ad-din Razi din oraşul Kunea-Urghenci din R S S Turkmenă, construit în secolul al Xl-lea, geamia din Cior-Bahr din R S S Uzbekă şi alte sute de edificii monumentale (fig 68) O mare experienţă în construcţii antiseismice s-a acumulat de-a lungul multor milenii în China Constructorii chinezi au găsit metode pentru a zidi construcţii şi edificii de mare rezistenţă Nu putem să fim decât uimiţi de unele construcţii unice ca, de pildă, Pagoda Insian, durată în provincia Şansi, într-o zonă de cutremure frecvente şi nimicitoare Această pagodă, construită în anul 1056, atinge o înălţime de 64 de metri Ea stă neclintită de peste 900 de ani, în pofida oricăror cutremure de pământ Constructorii chinezi au creat un tip de clădiri de mare rezistenţă, denumit „dean” – un pavilion patrulater cu un singur cat El se construieşte din stâlpi şi grinzi de lemn care se fixează pe un fundament de piatră rezistent Pereţii propriu-zişi nu sunt decât pe; reţi despărţitori şi nu au niciun rol la crearea stabilităţii întregii clădiri Astăzi ştim că o atare formă de carcasă este una dintre cele mai rezistente în timpul cutremurelor de pământ Experienţa construcţiilor antiseismice ale popoarelor din Orient este temeinic studiată de oamenii de ştiinfă şi folosită în realizarea construcţiilor moderne rezistente din punct de vedere seismic   CUM SE CONSTRUIESC CASELE CARE NU SINT AMENINŢATE DE CUTREMURE DE PAMÂNT Ştiinţa a izbutit să-i înarmeze pe constructori cu toate cunoştinţele necesare pentru realizarea unor construcţii stabile şi sigure Au fost date anumite reguli, norme şi proiecte speciale pentru construirea imobilelor în regiunile supuse cutremurelor de pământ Experienţa arată că materialele cele mai rezistente din punct de vedere seismic sunt lemnul şi betonul armat Mult mai slab se comportă zidăria de cărămidă Cele mai nesatisfăcătoare materiale pentru construcţii în condiţiile unor şocuri subterane posibile sunt chirpiciul, cărămida de argilă nearsă şi alte câteva materiale Pentru construcţii este de dorit să fie alese amplasamente alcătuite din roci stabile: calcare, gresii, argile dense şi cu umiditate redusă etc De asemenea, e de preferat ca apele freatice să fie situate la o adâncime cât mai mare în realizarea construcţiilor, arhitecţii şi constructorii trebuie să tindă pe cât posibil spre contururi mai simple în plan, fără niciun intrând Nu trebuie construite case foarte înalte Dacă pe teritoriul construcţiei este posibil un cutremur de pământ de 9 grade, casele cu carcase este de dorit să fie construite cu 3, maximum 4 etaje Înălţimea construcţiilor de beton armat nu trebuie să depăşească 30 de metri Pentru mărirea „rigidităţii” construcţiei, casele sunt prevăzute cu carcase rezistente, din beton armat, cu centuri de beton armat între etaje (denumite de asemenea centuri antiseismice), care cuprind şi întăresc clădirile pe perimetrul lor În unele cazuri sub fundaţii se aşază saltele de nisip sau de pietriş CASA SUSPENDATĂ Ce s-ar întâmpla dacă clădirea n-ar sta pe o fundaţie, ci ar fi suspendată? O astfel de casă-scrânciob nu se teme de niciun fel de cutremure de pământ Inginerul sovietic F D Zolenkov a elaborat şi a realizat proiectul unei asemenea clădiri-pendul Pentru prima oară în lume, în centrul oraşului Aşhabad a fost construită o casă „suspendată”, cu trei etaje Locatarii acestei case nu observă câtuşi de puţin suspendarea ei Casa are o structură interesantă Deosebirea principală între ea şi celelalte clădiri constă în amenajarea originală a fundaţiei Aceasta parcă ar fi tăiată în două părţi Partea inferioară, care reprezintă un fel de placă rigidă de beton armat, stă nemişcată pe teren Pe ea sunt instalate console trapezoidale pe care sunt puse două grinzi de beton armat De grinda superioară este suspendată cu ajutorul unui sistem de legături şi arcuri metalice o a treia grindă Aceasta este partea a doua – mobilă, a fundaţiei Pe ea se sprijină pereţii clădirii Dacă o astfel de clădire va fi supusă unor şocuri subterane, partea inferioară – rigidă a fundaţiei, se va deplasa sub influenta lor Partea superioară suspendată a fundamentului, în virtutea inerţiei greutăţii pereţilor, a planşeelor, a acoperişului şi a altor construcţii de suprafaţă ale clădirii, va fi pusă încet în mişcare Cu acest prilej o parte a impulsului seismic se va amortiza în suspensia elastică de arcuri-legături Chiar şi în timpul cutremurelor de pământ puternice, locatarii nu vor simţi decât o legănare lină Această nouă construcţie antiseismică este un prototip al viitoarelor construcţii din zonele cutremurelor de pământ ESTE POSIBILĂ LUPTA CU TSUNAMI? Fenomenul de tsunami produce multe pagube malurilor mărilor şi oceanelor S-ar părea că omul nu este în stare să oprească sau măcar să frâneze valurile îngrozitoare, care seamănă cu nişte munţi înaintând necruţător din adâncurile oceanului Omul însă poate să lupte şi împotriva acestui fenomen catastrofal Oamenii de ştiinţă şi inginerii au propus multe mijloace de luptă împotriva tsunami Printre acestea un loc de seamă îl deţin metodele mecanice: în calea valurilor gigantice sunt ridicate rambleuri de protecţie, moluri de beton armat şi pereţi pentru deviaţia valurilor (fig 69) Ca foarte bună este recunoscută metoda bancurilor de nisip artificiale Bancul de nisip creat de-a lungul malurilor nu numai că frânează mişcarea valurilor uriaşe, dar reduce mult şi zona inundabilă  În unele cazuri pentru reducerea forţei distructive a valului se construiesc epiuri sau spărgătoare de valuri din beton armat; însă în majoritatea cazurilor acţiunea lor este puţin eficientă şi din acest motiv în prezent s-a renunţat la construirea lor O largă aplicare a căpătat în Japonia plantarea unor perdele forestiere de-a lungul malurilor Pe de o parte, ele reduc întrucâtva intensitatea izbiturilor valurilor, iar pe de altă parte, reţin în timpul retragerii valurilor obiectele pe care acestea le antrenează Astăzi oamenii de ştiinţă lucrează la elaborarea unor noi mijloace eficiente de protecţie a malurilor în fata incursiunilor distrugătoare ale valurilor tsunami CÂTEVA CUVINTE DESPRE MICILE TREPIDAŢII ALE SUPRAFEŢEI Are vreo importantă practică pentru construcţii studierea oscilaţiilor imperceptibile ale suprafeţei pământului? La această întrebare trebuie să răspundem afirmativ Pe măsură ce ştiinţa şi tehnica se dezvoltă, cresc şi exigenţele faţă de fundaţiile pe care se află aparatele şi mecanismele de înaltă precizie Aduceţi-vă aminte cât este de necesară precizia în construirea sincrofazotroanelor sau la lansarea rachetelor de pe suprafaţa pământului pentru ca ele să ajungă la un anumit corp ceresc În cele dintâi, după cum se ştie, are loc o accelerare a particulelor încărcate Aceste particule, sub acţiunea câmpului magnetic în continuă intensificare, gonesc cu viteză din ce în ce mai mare printr-un canal îngust Este destul ca acest canal să capete o înclinare cât de mică, pentru ca particulele care gonesc cu o viteză cosmică să se piardă Lucrul acesta impune exigenţe foarte mari fundaţiilor pe care se construiesc sincro-fazotroanele În proiectarea lor trebuie să se ţină seama de cele mai neînsemnate oscilaţii ale suprafeţei, ale căror amplitudini se măsoară în sutimi de milimetru S-ar putea enumera destul de multe aparate de precizie asupra cărora se exercită acţiunea oscilaţiilor suprafeţei imperceptibile pentru om Dezvoltarea rapidă a ştiinţei şi tehnicii ne obligă să acordăm o atenţie din ce în ce mai mare trepidaţiilor mici – microseismice – ale suprafeţei pământului OMUL FOLOSEŞTE TREPIDAŢIILE PĂMÂNTULUI Cutremurele de pământ sunt un duşman străvechi al omenirii Ele au pricinuit în trecut şi pricinuiesc şi acum multe nenorociri şi mari pagube materiale Pot fi puse fenomenele seismice în slujba omului? S-a constatat că da, pot Geofizicienii au elaborat şi aplicat pe scară largă metode seismice de prospectare a minereurilor utile Aceste metode sunt bazate pe studiul propagării undelor seismice provocate de explozii artificiale După cum ştim, în diferite roci viteza de propagare a oscilaţiilor seismice este diferită Această deosebire în propagarea undelor este folosită în scopuri practice Se procedează în felul următor Într-un anumit punct al suprafeţei se produce o explozie care generează unde seismice La o oarecare distanţă se instalează un seismograf Ştiind lungimea distanţei şi timpul de parcurs al undei seismice, se poate stabili uşor viteza de propagare a şocului Dacă vom schimba distanţa dintre seismograf şi punctul exploziei, vom obţine date asupra structurii complexului, vom afla adâncimea la care se află rocile stabile şi, de asemenea, vom putea rezolva o serie de alte probleme practice În ultima vreme metoda seismică se foloseşte, cu deosebit succes pentru descoperirea zăcămintelor de minereuri de fier Ea este folosită şi în studierea structurii complexelor de terenuri, în construirea barajelor şi a construcţiilor industriale Studierea complexelor de pământuri se face nu numai cu ajutorul cutremurelor artificiale, ci folosindu-se şi puternicele şocuri subterane naturale Studiind caracterul propagării undelor seismice în timpul cutremurelor de pământ, oamenii de ştiinţă au putut să obţină date referitoare la structura internă a Pământului, la existenţa unor strate de densitate diferită şi de compoziţie diferită în adâncurile globului pământesc Cunoscutul seismolog rus B B Galiţîn spunea în legătură cu aceasta că cutremurele de pământ sunt un original felinar, care, aprinzându-se numai pentru o clipă, luminează subsolurile adânci ale Pământului În fine, observaţiile asupra oscilaţiilor suprafeţei terestre ajută la descoperirea exploziilor atomice Lucrul acesta face din metoda seismică o formă extrem de importantă de control asupra efectuării experienţelor cu bombe atomice PROCESELE EXOGENE ŞI FENOMENELE LEGATE DE ELE ALUNECĂRI DE TEREN RĂSFOIND PAGINILE ÎNGĂLBENITE ALE LETOPISEŢULUI Frumoase sunt malurile măreţului fluviu Volga! Şi deosebit de frumos este malul drept al râului, pe care se află multe oraşe vechi: Iaroslavl, Gorki, Kazan, Ulianovsk, Kuibîşev, Saratov şi oraşul de două ori erou – Volgograd În zilele noastre Volga şi-a schimbat înfăţişarea Munca oamenilor sovietici a făcut ca Volga să fie mai maiestuoasă şi mai frumoasă ca în trecut Ea nu îşi iroseşte în van forţele-i gigantice În drumul ei au crescut baraje şi centrale electrice puternice Apele ei alimentează mările artificiale Râbinskoe, Kuibâşev, Volgograd etc Străvechiul fluviu rusesc îşi dă acum energia oamenilor sovietici – constructorilor, luminoasei societăţi comuniste Sunt frumoase malurile Volgăi, dar mulţi nici nu bănuiesc că pitorescul mal din dreapta este de multe veacuri arena unei încordate lupte împotriva alunecărilor de teren Alunecările de teren pe Volga sunt generate de acţiunea unor factori externi ai pământului: vânt, apă, variaţii de temperatură, activitatea vitală a plantelor şi animalelor Aceste procese sunt determinate, într-o mare măsură, de energia soarelui Datorită acestui fapt, în geologie ele au căpătat denumirea de procese exogene (exterioare) Un mare rol în evoluţia unei serii întregi de fenomene pe suprafaţa pământului îi revine omului Construind lacuri de acumulare, durând case, poduri, construind drumuri, pătrunzând În subsolul pământului pentru a obţine materie primă minerală, omul schimbă proprietăţile rocilor, încalcă echilibrul creat Aceasta atrage o serie întreagă de fenomene, ca alunecări de teren, surparea suprafeţei, acoperirea cu mlaştini, secarea etc, care au căpătat denumirea de procese geologice-tehnice, în capitolul de faţă vom examina atât procesele naturale, cât şi procesele geologice-tehnice Să răsfoim letopiseţul de la Nijni-Novgorod din secolele al XV-lea şi al XVI-lea În paginile lui îngălbenite de timp se pot găsi istorisiri referitoare la alunecările de teren catastrofale ale malurilor înalte de la Nijni-Novgorod, care, în repetate rânduri, au alarmat populaţia Astfel, în prima jumătate a secolului al XV-lea1 în regiunea Nijni-Novgorod s-a produs o grandioasă alunecare a malului Volgăi 1 Datele istorice sunt extrase din culegerea „Alunecările de teren în regiunea cursului mijlociu şi inferior al Volgăi”, O N T I , Moscova-Leningrad, 1935 Populaţia a fost luată prin surprindere, întrucât această alunecare s-a petrecut în timpul nopţii Neaşteptata alunecare a pricinuit moartea multor oameni Letopiseţul descrie această catastrofă astfel: „… Prin voinţa lui Dumnezeu, pentru păcatele noastre, dealul s-a prăvălit asupra mahalalei şi a acoperit 150 de curţi cu oameni, cu vite, cu tot” Ceva mai târziu, în anul 1587, s-a produs o altă mare alunecare de teren în apropiere de Nijni-Novgorod Ea a avut loc în sectorul unde se află mânăstirea Pecerski Cităm: „… Un deal a alunecat din stepa mare, şi a pornit acel deal pe care se aflau o mânăstire şi o pădure şi a ieşit în Volga la vreo cincizeci de stânjeni, iar pe alocuri şi mai mult Şi s-au făcut în Volga movile mari: corăbiile care se aflau pe apă lângă mânăstire şi acele corăbii s-au urcat pe mal, pe uscat, la vreo douăzeci de stânjeni de pământ şi mai mult, şi după ce dealul s-a lăsat în jos, au ţâşnit din deal izvoare mari” Iată şi o altă mărturie a letopiseţului: „… Pământul s-a cutremurat sub mânăstire, monahii au ieşit în fugă şi s-au oprit pe ridicături; mânăstirea şi bisericile s-au pierdut cu desăvârşire şi n-a rămas decât un singur stâlp de biserică… În acelaşi Nijni-Novgorod, în sus, pe râul Oka, o mahala de 150 de curţi a pierit fără urmă în pământ, şi n-a rămas în viată niciun om…” Oraşul Vasilsursk, întemeiat în 1523 la confluenta râului Sura cu Volga, a fost complet distrus în anul 1556 în urma unei grandioase alunecări a unei părţi din malul drept, mai înalt Alunecări se observă şi astăzi pe malul drept înalt al Volgăi Inginerii-geologi şi constructorii sovietici au acumulat o mare experienţă în lupta cu acest cumplit fenomen Multe sectoare ale malurilor au fost întărite în urma unor eforturi de mai mulţi ani În ciuda acestui fapt, din când în când se produc alunecări de teren care aduc pagube mari în economia naţională Astfel, la 29 iulie 1955, în regiunea Ulianovsk s-a petrecut o alunecare de teren care s-a extins pe o suprafaţă de aproximativ un kilometru pătrat Alunecarea a durat aproape şase ore şi a cuprins partea de jos a oraşului Deplasarea pe verticală a ajuns până la 3 metri În direcţie orizontală ea a atins 3,5 metri Au fost rupte şi deplasate liniile de cale ferată Un mare pod de lemn a fost rupt şi scos din uz După alunecarea terenului, pe masivul deplasat se puteau vedea case de lemn distruse şi clădiri de cărămidă cu crăpături de 10—20 de centimetri lăţime Alunecarea a fost însoţită de un zgomot subteran caracteristic În cursul existenţei sale, oraşul Ulianovsk a înregistrat peste 25 de mari alunecări de teren ALUNECĂRI DE TEREN LA SARATOV Nu mai puţin expus alunecărilor de teren este teritoriul oraşului Saratov Deosebit de dese sunt alunecările de teren pe versanţii dealului Sokolinaia, constituit dintr-o rocă fisurată, destul de afinată – gresie – dispusă pe strate argiloase care, umectându-se repede şi pierzându-şi stabilitatea, provoacă alunecări de teren lată cum a descris A P Neceaev una din alunecările deosebit de distrugătoare din anul 1884: „… încă cu câteva zile înainte de catastrofă, pământul începu să alunece încet spre Volga, acoperindu-se la suprafaţă de crăpături şi movile Noaptea se auzea cum pârâie casele şi cum zăngăne geamurile sparte În case pardoseala se ridica uşor, sobele căpătau crăpături Observând aceste fenomene nefaste, mulţi dintre locuitorii prevăzători şi-au părăsit în grabă casele La orele 11, în dimineaţa zilei de 20 septembrie, mişcarea pământului s-a înteţit deodată, şi o parte mare din deal s-a prăvălit cu zgomot în râu În tot Saratovul pământul trepida, lămpile suspendate se legănau, ceasornicele s-au oprit, câteva case mici situate pe malul abrupt al dealului Sokolinaia s-au desprins şi au căzut în prăpastie Clădirile mari ale fabricilor şi uzinelor de aici s-au rupt în două, în trei, s-au aplecat într-o parte şi, mai târziu, unele dintre ele s-au prăbuşit…” Drept rezultat al acestei alunecări de teren au fost distruse şi avariate peste 300 de clădiri Vom cita un alt caz de alunecare a unui mal din regiunea Saratov Pe malul drept, înalt al râului Volga, se afla vechiul sat rusesc Fedorovka Într-o noapte înăbuşitoare de iulie din 1889, populaţia satului a fost deşteptată de un fenomen neobişnuit Pereţii caselor se clătinau, pământul se cutremura şi se umfla Din adâncul pământului venea un vuiet surd Locuitorii s-au repezit speriaţi pe uliţe Ei au văzut cum satul împreună cu un întreg sector al malului se mişcă spre Volga Această alunecare a fost destul de îndelungată Deplasarea a durat aproape trei zile Au fost complet distruse câteva zeci de case, iar altele au suferit diferite stricăciuni Suprafaţa pământului s-a schimbat cu desăvârşire Ea s-a acoperit cu depresiuni, fisuri, în unele locuri au apărut prăbuşiri, iar în altele – ridicări de teren După alunecarea de teren satul a fost mutat într-un loc nou, mai sigur UN „VULCAN” LA SARATOV În legătură cu alunecările de teren nu trebuie omisă o întâmplare interesantă legată de deplasările prin alunecare ale malului drept al râului Volga În apropierea Saratovului se află satul Agrafe-novka Pe neaşteptate această mică aşezare a căpătat o largă faimă în rândul locuitorilor din regiunea Volgăi de jos În anul 1909, în regiunea Volgăi s-a răspândit grabnic vestea că la Agrafenovka are lor erupţia unui „vulcan” Zvonurile căpătau proporţie În jurul neobişnuitului eveniment au început să se brodeze noi şi noi amănunte fantastice şi absurde Populaţia din împrejurimi era foarte speriată Au apărut păreri precum că „vulcanul” de la Agrafenovka este o continuare a cutremurului de pământ de la Messina din anul 1908 Spre locul evenimentului au început să se scurgă mii de oameni Cunoscutul savant rus A D Arhanghelski s-a deplasat la fata locului şi a constatat că acest ciudat fenomen are drept cauză un incendiu subteran provocat de o alunecare de teren Incendiul a fost observat de populaţie pentru prima oară la sfârşitul lunii februarie 1909 De atunci el a continuat aproape cinci luni În diferite locuri, de sub pământ ieşeau dâre de fum cu miros de sulf, care au şi fost luate drept degajări de gaze vulcanice Pe suprafaţa unor sectoare nu se putea merge din cauza temperaturii înalte Nu se putea circula decât cu ajutorul încălţămintei cu talpă groasă care apăra temporar picioarele de arsuri Pe suprafaţa pământului s-au format mici pâlnii cu adâncimea şi lăţimea de aproape 0,5 m Dacă în această pâlnie aruncai un băţ, el se aprindea imediat După cum a constatat A D Arhanghelski, cauza acestui incendiu subteran rezida în faptul că în urma unei alunecări de teren petrecute în anul 1908, aerul a început să pătrundă liber prin crăpăturile formate în rocile situate dedesubt Printre aceste roci se găseau argile şistoase-negre, bogate în substanţe organice combustibile Rolul de amorsa l-a avut un mineral: pirita – sulfura de fier Sub acţiunea oxigenului din aer, acest mineral este în stare să se oxideze energic, degajând o mare cantitate de căldură Fenomenul este prezent şi în regiunile exploatărilor de cărbuni din Donbas, unde haldele (movile piramidale de rocă sterilă din apropierea minelor) scot deseori fum şi chiar ard Acest proces este de asemenea un rezultat al oxidării piritei Aşadar, la Agrafenovka argilele şistoase negre au luat foc, aprinse de pirita „perfidă” După terminarea incendiului, aceste argile negre au devenit, ca rezultat al arderii, roşii ALUNECĂRILE DE TEREN DE LA VOLGOGRAD Pe malul Volgăi s-a ridicat legendarul oraş Volgograd Sectorul malului pe care se află Volgogradul este denumit de geologi Terasă caspică Această denumire se datoreşte faptului că malul este alcătuit aici din depozite ale Mării Caspice Deosebit de mari sunt complexele de roci sedimentare marine din partea de sud a oraşului Să ne apropiem dinspre râu către malul drept situat în partea de sud a oraşului Deasupra noastră se înalţă peretele aproape vertical al râpei În partea superioară a râpei, sub un mic strat de argilă nisipoasă, se află un complex destul de mare de argile „de ciocolată” Ştim că ele au o uimitoare capacitate de a se umila în cazul umectării Aceste argile au căpătat denumirea de argile de Hvalînsk (după vechea mare în care s-au acumulat ele) Grosimea stratului de argile de Hvalînsk variază de la 2—3 până la 10—12 şi chiar mai mulţi metri Sub ele se află nisipuri cu granulaţie mică Şi acestea sunt depuneri ale Mării Caspice, denumite hazariene1 1 De Ia etajul hazarian, denumire provenită de Ia hazarl – neam care a locuit în regiunea bazinelor râurilor Volga şi Don (n t ) În partea centrală a oraşului stratul de nisipuri hazariene este neînsemnat, iar în talazurile malurilor apar gresii afânate şi mai vechi În multe locuri de sub argilele din nisipurile hazariene ţâşnesc izvoare O astfel de aşezare a argilelor şi a apelor freatice este cât se poate de nefavorabilă Ea a dus la aceea că ieşitura malului a devenit arena dezlănţuirii unor alunecări de teren (fig 70) Majoritatea alunecărilor sunt relativ mici Uneori, însă, alunecările de teren cuprind sectoare vaste De pildă, în anul 1941, timp de 30—40 de minute, în Volga a alunecat un uriaş masiv de pământ care avea în curmeziş aproximativ 220 metri Înălţimea deplasării era de aproape zece metri Această alunecare de teren a strămutat peste 150 000 de metri cubi de rocă  Să ne plimbăm de-a lungul malului de la debarcader în jos Pe cursul Volgăi În faţa ochilor se desfăşoară imaginea numeroaselor surpări şi alunecări ale malului Iată sectorul malului din faţa silozului de cereale: stâlpi de telegraf aplecaţi, crăpături la clădirile de pe taluzul malului şi, în fine, numeroase „circuri” de alunecare Aceasta este denumirea pe care au căpătat-o locurile unde se produce desprinderea şi alunecarea maselor de pământ Circurile sunt de obicei adâncituri rotunde în plan, de unde a şi venit denumirea de „circ” (de la cuvântul latinesc circus – circ) Din pricina alunecărilor de teren are de suferit şi sectorul malului situat în centrul oraşului, în fata cheiului Aici alunecările de teren au produs repetate stricăciuni scărilor şi unor clădiri Amplasarea raţională a clădirilor mari în adâncul malului a fost salvatoare În imediata apropiere a alunecărilor de teren se află un bulevard, ale cărui deformaţii sunt neînsemnate Dacă urmărim timpul celor mai intense deplasări ale malurilor de la Volgograd, vom rămâne surprinşi că, în majoritatea cazurilor, ele au loc după scăderea viiturilor pe Volga Faptul acesta ne arată legătura dintre alunecările de teren şi revărsarea apelor de primăvară în combaterea alunecărilor de teren au fost consumate multe eforturi şi fonduri Într-o serie întreagă de sectoare ale malului alunecările de teren au fost lichidate cu succes Mai este nevoie însă de o muncă susţinută pentru preîntâmpinarea definitivă a alunecării malurilor Volgăi FLAGELUL LITORALULUI MĂRII NEGRE Natura a înzestrat cu generozitate litoralul Mării Negre în regiunea Caucaz Aici există marea caldă şi albastră, ape minerale, vegetaţie subtropicală extrem de bogată, şi munţi pitoreşti Nu întâmplător vin să se trateze şi să se odihnească aici zeci de mii de oameni ai muncii din toate regiunile Uniunii Sovietice Din această cauză se extinde construcţia unor noi case de odihnă, baze turistice şi sanatorii Noi sectoare sunt acoperite cu construcţii Dar tocmai aici îi pândesc pe constructori deseori dificultăţi mari Fapt este că fâşia îngustă a litoralului Mării Negre suferă dintotdeauna din pricina alunecărilor de teren Acestea produc pagube mari Alunecarea maselor de pământ reduce teritoriul util pentru amplasarea staţiunilor climaterice, deteriorează căile ferate şi autostrăzile, distruge plantaţiile de culturi subtropicale, viţă de vie, tutun (fig 71) Deosebit de mare este paguba pricinuită de alunecările de teren în sectorul cuprins între Tuapse şi Suhumi Alunecările au cuprins şi litoralul de lângă Soci În acest sector, cu puţin înainte de Marele Război pentru Apărarea Patriei, în urma unei furtuni puternice, au fost puse în mişcare sute de mii de metri cubi de teren, care, în zece minute, au alunecat în mare, distrugând o serie întreagă de construcţii uşoare Alunecările repetate ale litoralului au creat o serioasă ameninţare pentru remarcabilul edificiu al oraşului – noul teatru (fig 72), care în timpul existenţei sale (mai puţin de 25 de ani) s-a apropiat mult de malul mării şi a ajuns în apropierea limitei alunecărilor de teren active  După ce au studiat acest raion al oraşului, inginerii-geologi au ajuns la concluzia că alunecarea de teren este provocată atât de structura geologică specifică a sectorului, cât şi de intensa suberoziune a malurilor de către valurile mării Au fost luate cele mai hotărâte măsuri pentru a opri extinderea continuă a alunecărilor de teren în adâncul uscatului În prezent, alunecările de teren în acest raion au fost lichidate Un alt sector al litoralului Mării Negre supus unei distrugeri intense din cauza alunecărilor de teren este regiunea Suhumi În structura geologică a zonei de litoral a acestui teritoriu intră în cea mai mare parte argile originale, cu un colorit de-un albastru-închis Deşi rezistente în stare uscată, ele îşi pierd această proprietate când sunt umectate Este interesant că aceste argile sunt în stare să absoarbă apa într-o cantitate de 2—3 ori mai mare decât volumul lor Dacă vă veţi aminti de discuţia pe care am avut-o despre mineralele „invizibile”, vă veţi explica uşor acest fenomen Analiza mineralogică a acestor argile a arătat că în compoziţia lor intră mult montmorillonit După ploi torenţiale sau după ploi de lungă durată, aceste argile se umectează intens, şi pe pante iau naştere numeroase alunecări de teren Acestea distrug drumuri, poduri, scări, case şi alte construcţii care intră în zona lor de acţiune Lucrările efectuate în aceste raioane pentru consolidarea terenurilor supuse alunecării au redus simţitor proporţiile unei asemenea calamităţi Una dintre cele mai frumoase regiuni însorite ale Uniunii Sovietice este malul de sud al Crimeei Din această cauză regiunea respectivă este denumită „Perla Sudului” Ea se află printre cele mai bune locuri de tratament şi odihnă a oamenilor muncii Să cercetăm structura geologică a malului sudic al Crimeei Masivul Munţilor Crimeei care se înalţă deasupra mării (înălţimea până la 1 500 de metri) constă în special din calcare Sub masivul de calcare sunt dispuse şisturi argiloase cenuşiu-închise Aflorimentele acestor roci argiloase pot fi văzute în multe locuri de pe mal În stare uscată şisturile sunt destul de stabile şi tari Situaţia se schimbă însă când sunt umectate cu apă Duritatea lor dispare fără urmă, şi ele devin plastice; iar în cazul unei umeziri mai îndelungate se lichefiază de tot În limitele zonei de litoral şisturile argiloase sunt acoperite de un complex destul de mare de aluviuni Ca orice aluviune, ele sunt extrem de variate prin compoziţia lor Predominantă este masa argiloasă, în care sunt impregnate sfărâmături de calcare, diorite şi alte roci tari Aceste aluviuni argiloase constituie baza maselor care alunecă Cauza principală a deplasării lor este umectarea regulată provocată de precipitaţiile atmosferice şi de apele subterane Sunt deosebit de abundente apele care se infiltrează prin crăpăturile masivelor de calcare Apa de ploaie de pe vârfurile plate ale Munţilor Crimeei pătrunde în crăpături şi în pâlniile carstice, după care, trecând prin canalele subterane, aflorează lângă culcuşul stratului de calcare şi umectează aluviunile argiloase Alunecările malului sudic al Crimeei au fost cunoscute încă din antichitate Prima descriere a lor a fost făcută de academicianul rus Pallas, la sfârşitul secolului al XVIII-lea În prezent, din cauza alunecărilor de teren suferă în mod deosebit raioanele Alupka, Opolznevoe şi Simeiz În aceste sectoare ale malului sunt dese cazurile când alunecă la zeci de metri în jos, spre mare, case de locuit, diferite clădiri şi chiar sate întregi Se produc mari deplasări ale terasamentului căilor în jos pe pante, avarieri ale podurilor şi deteriorări ale conductelor Mari blocuri de roci tari (calcare, diorite) se prăbuşesc de pe masivele muntoase pe suprafaţa aluviunilor argiloase şi alunecă treptat pe acestea în mare În figura 73 se vede promontoriul de lângă Palatul Voronţov din Alupka, format din blocuri de diorit care au alunecat În unele sectoare ale malului mării se pot observa alunecări de teren produse în râpile de pe litoral, în care ies la suprafaţă şisturi argiloase de-un cenuşiu-închis În timpul ploilor de lungă durată şi al furtunilor puternice şisturile sunt abundent umectate cu apă Atunci se înregistrează alunecarea unor întregi masive cu aceste roci Este interesant că direcţia de mişcare a alunecării este perpendiculară pe planul de stratificare Aceste alunecări de teren cuprind de cele mai multe ori sectoare mici ale suprafeţei pământului Statul sovietic alocă fonduri mari pentru combaterea alunecărilor maselor de pământ din această regiune Staţiunea Ministerului Geologiei şi Protecţiei Subsolului al U R S S Pentru alunecări de teren, de pe litoralul de sud, efectuează observaţii şi cercetări regulate ale mişcărilor pantelor Din an în an pe teritoriul litoralului sudic al Crimeei se execută lucrări tot mai complexe pentru consolidarea sectoarelor supuse alunecărilor Amploarea acestor lucrări creşte cu fiecare an  ALUNECĂRI DE TEREN ÎN ALTE REGIUNI Pantele alunecă nu numai pe Volga, în Crimeea şi Caucaz Alunecări de teren se întâlnesc pe malurile râurilor Nipru, Don, Oka, Enisei şi multor altor râuri, de asemenea pe litoralul mărilor Ele pot fi observate şi pe versantele dealurilor, în adânciturile artificiale, în pereţii gropilor de fundaţie, în văgăuni şi râpe Alunecările de teren sunt larg extinse şi în alte ţări ale lumii În mod deosebit suferă din pricina alunecărilor de teren ţările Peninsulei Scandinavia: Suedia şi Norvegia Aici sunt dese alunecările catastrofale în argilele de Yoldia, care în stare umedă sunt capabile să se lichefieze fulgerător Cu acest prilej apar alunecări de teren care cuprind sectoare cu o lungime de sute şi chiar mii de metri Viteza de deplasare a lor este atât de mare, încât în momentul unei alunecări de teren maşinile care circulă pe autostrăzi suferă avarii, iar trenurile de pe liniile ferate se răstoarnă Sunt cunoscute numeroase alunecări mari de teren în America de Nord Astfel, în regiunea Frank Al-berta (Canada), în anul 1903 a avut loc o alunecare a unui masiv de calcar în sens opus direcţiei straturilor, provocată de deplasarea rocilor pe crăpături umplute cu masă de argilă (fig 74) Cu acest prilej s-a deplasat o masă de roci având un volum de peste 30 de milioane de metri cubi Proporţii şi mai mari a luat o altă alunecare din America de Nord, care a căpătat denumirea Gross Ventr Aceasta a provocat deplasarea unor mase de pământ cu un volum de 35 de milioane de metri cubi Bine cunoscute sunt alunecările de teren catastrofale din Elveţia Deosebit de tristă este istoria alunecărilor de teren de pe malurile line ale lacului Zug Una din aceste catastrofe s-a petrecut în noaptea din 5 iulie 1887 Pe neaşteptate, în timpul nopţii a început să se deplaseze o mare fâşie de mal Malurile înfloritoare ale lacului, în verdeaţa cărora se ascundeau sute de case şi vile, au prins să răsune de strigătele şi plânsetele oamenilor care piereau Zeci de clădiri au fost distruse În ruinele lor au murit mulţi locatari Prin alunecarea de teren s-au pus în mişcare peste 150 000 de metri cubi de pământ Masa de teren rarefiat s-a deplasat în lac şi a alunecat pe panta fundului lui, răspândindu-se pe o distantă de peste o mie de metri de la malul lacului Cauza care a provocat această alunecare a fost neaşteptata lichefiere a unor complexe groase de terenuri mîloase-argiloase saturate cu apă, din care este constituit malul Se consideră că la rarefierea terenurilor a contribuit baterea în acel moment a unor piloţi Întreaga parte de mal a lacului Zug se afla însă într-o stare instabilă, datorită supraîncărcării suprafeţei ei cu pământ de umplutură şi cu construcţii Un rol apreciabil l-a avut şi presiunea dinamică a apei freatice, al cărei curent era îndreptat spre partea lacului Într-o altă regiune a Elveţiei – Goldau – s-a produs o alunecare de teren tot atât de catastrofală, în timpul căreia a alunecat pe direcţia înclinării straturilor o porţiune imensă: lungă de 1,5 kilometri, lată de 300 de metri şi groasă de 32 de metri Cantitatea de rocă dislocată a fost de aproximativ 30 de milioane de tone Mari alunecări de teren sunt cunoscute de asemenea în China, India, Australia, America de Sud Ele se întâlnesc pretutindeni unde există condiţii favorabile apariţiei lor DE CE APAR ALUNECĂRILE DE TEREN? Acum o sută de ani lumea nu cunoştea cauzele alunecărilor de teren Lucrul acesta l-au folosit oamenii bisericii, care afirmau că alunecările de teren sunt o pedeapsă din partea lui Dumnezeu Oamenii de ştiinţă au studiat detaliat acest fenomen natural şi au stabilit că alunecarea terenurilor de pantă este determinată nu de o cauză, ci de mai multe În fiecare caz concret acţionează anumite forţe, care pun în mişcare masele de pământ Printre numeroase cauze se poate semnala ca principală perturbarea stabilităţii mecanice a volanţilor Pentru apariţia alunecării de teren este necesar ca suprafaţa să fie înclinată Pe măsură ce creşte unghiul de înclinare a sectorului, creşte şi primejdia dezvoltării unei alunecări de teren În ce rezidă cauza unei atari influente a înclinării? Explicaţia constă în faptul că în masivul de teren acţionează întotdeauna forţa de gravitaţie După cum se ştie, ea este orientată spre centrul Pământului Să ne închipuim că versantul formează un anumit unghi cu planul orizontal Atunci forţa de gravitaţie, perpendiculară pe plan, va forma, de asemenea, un unghi în raport cu versantul (fig 75) Potrivit regulii paralelogramului, forţa de gravitaţie se descompune în două componente (fig 76): prima este îndreptată pe versant (s-o notăm cu litera T), iar a doua este perpendiculară pe el (forţa N) Se poate observa uşor că forţa T va tinde să împingă terenul în jos, iar forţa N va apăsa terenul spre pantă, frânându-i alunecarea Să încercăm acum să schimbăm mărimea înclinării, aşa cum se arată în figura 77 Observăm că cu cât înclinarea este mai mare, cu atât mărimea forţei care împinge masa de teren în jos pe versant Se naşte întrebarea: ce forţe există în teren care să se opună dislocării şi alunecării maselor de roci ? Să luăm un masiv de granit compact: oricât l-am înclina, în el nu vor apare fracturi şi alunecări Lucrul acesta se datoreşte faptului că toate granulele rocii au între ele legături rigide foarte stabile Vom încerca acum să înclinăm un vas de acvariu în care am turnat nisip Pe măsură ce creşte înclinarea, nisipul începe să se deplaseze, ocupând de fiecare dată taluzuri din ce în ce mai line (fig 78) O deplasare atât de lesnicioasă a boabelor de nisip se produce ca urmare a faptului că între ele nu există legături Particulele de nisip se menţin una lângă alta numai sub acţiunea frecării, care depinde de coeficientul de frecare internă a terenului Afară de aceasta, forţa de frecare depinde, de asemenea, de presiunea care strânge firele de nisip unul spre celălalt Dacă ne vom întoarce la taluzul oare alunecă, aici presiunea va fi egală cu forţa N Să vedem acum forţele de rezistentă la deplasare, care acţionează în argile În terenurile argiloase, la fel ca şi în nisipuri, între particule acţionează forte de frecare, dar importanta lor este redusă Să încercăm să rupem argila trăgând-o în părţi Dacă roca este uscată, e puţin probabil că vom reuşi s-o rupem Umectând însă treptat terenul argilos, am putea ajunge la un moment dat când bucata se va întinde uşor, ca ceara, şi se va rupe Această experienţă ne arată că în argile există o forţă de coeziune, care împiedică ruperea terenurilor; mărimea ei se reduce pe măsura umectării Forţa de coeziune este rezultatul acţiunii atracţiei moleculare dintre cele mai fine particule argiloase Prin ea se determină mărimea rezistenţei argilelor la deplasare şi alunecare Micşorarea coeziunii în cazul umectării duce la scăderea stabilităţii masivelor argiloase şi la o alunecare ulterioară Pe lângă aceste cauze principale, care provoacă alunecările de teren, un rol mare pot să-l joace şi fenomene ca tixotropia, zguduirile seismice şi sufoziunea APA – DUŞMANUL VERSANŢILOR Ploaie măruntă de toamnă Şuviţele de apă, găsind fisuri şi pori, se infiltrează cu stăruinţă prin granulele rocilor în subsolul masivului Chiar şi cei mai fini pori capilari ai terenului constituie căi potrivite pentru deplasarea lor Umplând porii, apa măreşte greutatea rocilor Acţionând asupra particulelor argiloase, umiditatea reduce simţitor stabilitatea lor, perturbă legăturile dintre ele Toate acestea creează condiţii pentru formarea unor alunecări de teren Perfida şuviţă de apă de ploaie îşi desfăşoară imperceptibil munca sa distructivă În multe cazuri activitatea ei, care la prima vedere pare lipsită de importanţă, duce la alunecarea versantului  Nu mai puţin primejdioase pentru versanţi sunt şi apele subterane Pătrunzând în terenuri, ele exercită asupra lor aceeaşi acţiune ca şi precipitaţiile atmosferice Totuşi, apele subterane sunt şi mai primejdioase pentru versanti, întrucât ele provoacă sufoziunea şi determină o presiune hidrodinamică în taluzuri Alunecările de teren provocate de sufoziune sunt un fenomen răspândit Ca exemplu pot servi unele alunecări de teren din regiunea Volgogradului Am văzut mai înainte că aici, sub argilele „de ciocolată”, se află dispus un strat de nisipuri hazariene, înclinat spre partea râului În nisipuri se constată un nivel scăzut al apelor subterane În anotimpurile obişnuite nisipurile se găsesc mai sus de nivelul apei din Volga (fig 79) Primăvara, însă, în timpul viiturilor, nivelul apei se ridică mai sus de aflorimentul nisipurilor O atare inundare duce la sistarea scurgerii apei subterane în râu În nisipuri se acumulează treptat cantităţi mari de apă Când viitura descreşte, apa se îndreaptă spre afloriment, atrăgând după sine particule de nisip; se scot astfel în albia râului mii de tone de nisip Lucrul acesta diminuează stabilitatea stratului şi provoacă alunecarea argilelor plastice „de ciocolată” dispuse deasupra Iată de ce lupta cea mai eficace împotriva alunecărilor de teren prevede înainte de toate abaterea precipitaţiilor atmosferice şi a apelor subterane de la masiv APA SPALĂ ŞI REMANIAZĂ MALURILE Închipuiţi-vă că pe o scândură foarte înclinată se află un obiect oarecare Pentru ca obiectul să nu se rostogolească sau să nu alunece, pe scândură este bătută o şipcă transversală Dacă o îndepărtăm, obiectul se va rostogoli în jos Un fenomen asemănător se observă la un versant dacă talpa lui este roasă de un râu sau de mare Sprijinul maselor de pământ dispare, şi versantul, până atunci stabil, se va pune inevitabil în mişcare O atare alunecare de mase de pământ este larg răspândită pe ţărmurile mărilor şi râurilor Multe alunecări de teren de pe litoralul Mării Negre se produc drept rezultat al spălării malurilor la izbirea valurilor (fig 80) Lovitura valului mării în timpul unei furtuni poate să atingă o forţă nimicitoare (fig 81) Au fost înregistrate lovituri ale valurilor date cheiurilor cu o forţă până la 30000 de kilograme pe metru pătrat de suprafaţă Sub acţiunea acestor lovituri se deplasează uşor blocuri cu o greutate de zeci de tone   Sunt numeroase cazurile când valurile deplasează masive de beton armat de mai multe tone De pildă, în regiunea oraşului Soci, valurile au spart în timpul furtunii şi au deplasat din chei blocuri de beton de mai multe tone; la Novorossiisk furtuna a smuls din malul de est două masive, cântărind fiecare câte 40 de tone În portul Amsterdam, un masiv de beton de 20 de tone a fost ridicat la o înălţime de aproape 4 metri şi azvârlit pe chei În Scoţia, în timpul unei furtuni, valurile au deplasat cu 4 metri un dig de 800 de tone Lovindu-se de un obstacol, valul mării formează jeturi de apă care se ridică la zeci de metri Pe insula Vist, în timpul unei furtuni jeturile de apă de acest fel au spart felinarul farului aflat la o înălţime de 60 de metri Având o energie aşa de mare, loviturile valurilor execută o însemnată activitate distrugătoare Spălând permanent malurile, valurile le distrug, creând condiţii favorabile pentru apariţia alunecărilor şi prăbuşirilor de teren (fig 82)  Acţionând împreună, spălarea şi alunecarea rocilor accelerează retragerea ţărmurilor mării În regiunea Odesei, în ultimii 50 de ani malul s-a retras în adâncul continentului cu aproape 45 de metri, iar lângă Soci, ca rezultat al numeroaselor alunecări de teren şi al abraziunii (eroziunii), linia ţărmului s-a deplasat în 20 de ani cu 15—40 de metri Un exemplu grăitor îl poate constitui insula Gotland Odinioară ea a fost un sector mare şi înfloritor al uscatului, cu o suprafaţă de peste 900 de kilometri pătraţi; acum însă nu este decât o mică insulă stâncoasă cu o suprafaţă de câtiva kilometri pătraţi În Uniunea Sovietică au fost create o serie de mări artificiale: Marea Moscovei, Rîbinskoe, Kuibîşev, Volgograd, Ţimleansk etc Apele lor s-au revărsat pe întinderi largi Acolo unde era uscat, acum se leagănă valurile S-a format o nouă linie a ţărmului Echilibrul de dinainte a fost încălcat Noile ţărmuri sunt energic atacate de valuri (fig 83) Acest proces important din punctul de vedere al economiei naţionale, pentru valorificarea malurilor bazinelor de reţinere a apei, a fost denumit proces de remanierea malurilor În faţa geologiei tehnice s-a pus problema să se clarifice până la ce limite se va desfăşura distrugerea malului şi unde se va întinde linia mai mult sau mai puţin stabilă a ţărmurilor Răspunderea în rezolvarea acestei probleme este cât se poate de mare Doar pe maluri vor fi construite oraşe, sate, uzine Ele trebuie să fie amplasate în afara zonei periclitate de apă Geologii sovietici au rezolvat cu succes această problemă S-a stabilit că malurile sunt supuse remanierii timp de câtiva ani şi cel mult timp de decenii Caracterul procesului depinde de relief, de compoziţia rocilor, de regimul hidrogeologic, de climat şi de alti câţiva factori  Malul stabilit se formează ca rezultat al proceselor de erodare, de alunecare a malurilor şi de acumulare a depunerilor Viitoarea linie stabilă a ţărmurilor va trece la zeci de metri mai departe în adâncul uscatului fată de poziţia ei în momentul creării bazinului de reţinere a apei Observaţiile făcute asupra ţărmului Mării Ţimleansk au arătat că după umplerea ei malurile de loess s-au retras sub acţiunea valurilor şi a alunecărilor de teren cu 15—20 de metri Dar malurile nu sunt distruse numai de loviturile valurilor Cine dintre noi n-a admirat fuga impetuoasă a şuvoaielor din râuri? Zi de zi, an de an, râurile spală şi rod mailurile (fig 84) Cu deosebită energie acţionează râurile de munte Să luăm de exemplu râul Kuban, un râu cu un debit mare de apă Apele acestui râu izvorăsc din versantul nordic al Munţilor Caucaz, lângă Elbrus, de unde se îndreaptă spre întinderile Câmpiei Precaucaziene Curgerea vijelioasă distruge malurile Viteza acestui proces poate fi apreciată după observaţiile efectuate în regiunea Krasnodar (lângă fosta stanită Paşkovskaia) Aici, datorită erodării de către apă şi fi prăbuşirilor malul înalt de loess al râului se deplasează în fiecare an cu 10—20 de metri Fondatorul şcolii sovietice de geologie tehnică, F P Savarenski, descrie erodarea şi surparea malurilor unui alt râu – Amu-Daria: „… În ultimele zile ale lunii iunie 1936, locuitorii cătunului Turtkul de pe malul drept al Amu-Dariei s-au trezit noaptea târziu din pricina unui trosnet şi huruit îngrozitor Seara, distanţa de la case până la malul râului era de 7—10 metri Noaptea, apa a erodat malul şi a venit până aproape de case Locatarii a trei case aflate foarte aproape de apă s-au trezit când faţadele locuinţelor lor de argilă se prăbuşiseră în râu Acum vreo 20 de ani Amu-Daria curgea la 10 kilometri de Turtkul În 1905 malul drept al râului se găsea în faţa hotarului Şirim, iar în anul 1915 aici se afla deja malul s Tâng În zece ani râul s-a deplasat spre dreapta cu 6 kilometri…” Îşi erodează energic malurile şi puternica Volga Lângă Beketovka (raion al oraşului Volgograd), malul drept al Volgăi s-a retras în 10 ani aproape cu 15 metri În apropierea staniţei Kamennîi Iar, malul Volgăi, alcătuit din nisipuri şi terenuri argiloase, se retrage în fiecare an aproape cu un metru Această retragere este însoţită de formarea unor alunecări de teren de mărimea unei case cu două etaje În aceste cazuri lupta împotriva alunecărilor de teren presupune în primul rând preîntâmpinarea erodării malurilor PREVENIREA ALUNECĂRII DE TEREN S-ar putea face ceva, încât chiar şi versanţii relativ abrupţi să stea ferm şi să nu alunece? Oamenii de ştiinţă şi inginerii au reuşit să obţină succese mari în rezolvarea acestei probleme Studierea elementelor ce duc la apariţia alunecărilor de teren a arătat că de cele mai multe ori cauza care favorizează alunecarea versanţilor este încălcarea condiţiilor naturale formate de-a lungul multor secole Distrugerea vegetaţiei, ridicarea stratului superior al solului în cazul lucrărilor terasiere, amenajarea pe pante a rambleelor şi debleurilor – duce la perturbarea stabilităţii mecanice şi la infiltrarea apei de ploaie în teren Uneori alunecarea de teren poate să se producă în timp ce se construieşte un drum care intersectează părţile inferioare ale versanţilor, aşa cum se arată în figura 85  Iată ce s-a întâmplat pe Don, pe malul drept, supus alunecării Tocmai începuse amenajarea unei linii ferate pentru instalarea unei macarale-turn Montarea liniei se făcea lângă culcuşul unui versant Pentru a se asigura poziţia perfect orizontală a liniei, a fost nevoie ca în versant să se sape un debleu de un metru Noaptea, în acest sector s-a produs o alunecare de teren care a provocat stricăciuni nu numai macaralei instalate, ci şi unor clădiri construite pe versant Este primejdioasă, de asemenea, şi mărirea greutăţii terenurilor care alcătuiesc versantul Lucrul acesta se întâmplă când pe versant se construiesc anumite clădiri sau când circulă garnituri de tren Atunci, la greutatea terenurilor se adaugă greutatea drumului, clădirilor, locomotivelor şi vagoanelor Ca o consecinţă a suprasolicitării versantului poate să se producă o alunecare de teren De aici, concluzia: pe versanţii periclitaţi de alunecări de teren este mai bine să evităm a încălca condiţiile naturale existente Pe aceşti versanţi trebuie să se ia măsuri preventive raţionale, care să preîntâmpine apariţia alunecărilor de teren Dacă însă pe pantă s-au dezvoltat alunecări de teren, aplicarea măsurilor preventive poate să nu dea rezultate, sau să le dea abia după câţiva ani În acest din urmă caz este greu să se garanteze că alunecarea de teren va fi într-adevăr oprită Anterior s-a mai vorbit despre rolul mare pe care îl au apele de ploaie şi cele subterane la formarea alunecărilor de teren Ce trebuie făcut pentru abaterea apei de ploaie de la un taluz? Această problemă se rezolvă optim prin săparea în drumul apei de ploaie a unor rigole pe curba de nivel şi prin amenajarea unor diguri de împrejmuire Aceste construcţii se amplasează în curmezişul versanţilor Şuvoaiele de apă, ajungând la ele, îşi schimbă direcţia şi sunt drenate în râpile sau văile din vecinătate Mult mai grea este lupta împotriva apelor subterane Atunci când ele sunt cauza principală în virtutea căreia se produc alunecările de teren, este nevoie să se execute lucrări deseori costisitoare pentru abaterea lor În multe cazuri se întâmplă ca, sistând accesul apei subterane spre terenul supus alunecării, să se preîntâmpine deplasarea pe viitor a terenului, fapt care i-a determinat pe oamenii de ştiinţă şi pe ingineri să creeze metode dintre cele mai variate pentru a capta apele subterane şi a le drena cât mai departe de masivul supus alunecării Dintre acestea se aplică pe scară largă săparea unor şanţuri sau a unor tranşee adânci care se excavează de sus în jos pe pantă Pe fundul lor se aşază materiale care lasă apa să treacă uşor (piatră, pietriş, piatră spartă) Apa vine într-un astfel de şanţ de la suprafaţă şi din masivul de terenuri, după care este evacuată din el  În alte cazuri se amenajează un drenaj subteran special – o construcţie care captează apa Ca exemplu de construcţii de acest fel pot servi galeriile de drenaj – galerii subterane care sunt săpate de-a lungul versantului Aceste galerii ies la suprafaţă în râpele, văgăunile sau văile râurilor din apropiere Dacă acestea din urmă lipsesc, galeriile sunt legate de puţuri colectoare speciale, din care apa este evacuată din când în când cu ajutorul unor pompe Se întâlnesc, de asemenea, cazuri când apele subterane, care se acumulează în adâncul terenului supus alunecării deasupra unui strat argilos-hidrofug, pot fi abătute în interiorul masivului, săpându-se în argilă puţuri sau sonde Lucrul acesta se poate face numai atunci când sub argilă există un strat de nisip destul de gros (fig 86), prin oare se lasă în jos apa Acest fel de puţuri şi sonde poartă denumirea de absorbante POATE FI STĂVILITĂ ERODAREA MALURILOR? În lupta eternă dintre mare şi uscat a intervenit omul El apără fiecare petic de pământ pe care îl răpeşte marea în raioanele oraşelor, în aşezările săteşti cu populaţie densă şi în staţiunile climaterice Ştiinţa a creat multe metode originale şi de mare eficacitate în combaterea distrugerii ţărmurilor mării şi a malurilor nurilor Dacă aţi avut prilejul să vizitaţi litoralul Mării Negre în Caucaz, în regiunea Tuapse-Soci, fără îndoială că aţi reţinut sutele de masive de beton perpendiculare pe ţărm, cu o lungime de 10—20 de metri, intrând în mare Acestea sunt digurile de colmataj Aceste masive frânează mişcarea valurilor mării, reduc viteza torentului, determină depunerea pe fund a particulelor mari în suspensie: galeţi, pietriş şi nâsip cu granulaţie mare Ca urmare, între digurile de colmataj se acumulează treptat o mare cantitate de material de acest fel şi se formează o plajă Zona de plajă se lărgeşte, şi linia ţărmului înaintează spre mare, făcând-o pe aceasta să se retragă Tot atât de des se folosesc pentru a apăra malurile de eroziune aşa-numitele spargevaluri Acestea sunt masive de beton sau de piatră dispuse paralel cu ţărmul mării Spargevalurile se instalează la o distantă de 12—40 de metri de tărm Întâlnind în mişcarea lor un spargeval, valurile mării se izbesc cu forţă de el În felul acesta valurile îşi pierd o bună parte din energia lor O consecinţă a acestui fapt este reducerea vitezei de mişcare a apei Rezultă totodată o depunere pe fund a particulelor în suspensie Încetul cu încetul, în sectorul dintre spargeval şi tărm se acumulează depozite de nisip-galeti, care, în ultimă analiză, formează o plajă largă Pentru a le apăra în timpul furtunii de loviturile valurilor, malurile mărilor sunt deseori îmbrăcate într-o platoşă de beton sau de beton armat, construindu-se cheiuri şi pereţi de amortizare a valurilor Acestea apără cu nădejde ţărmul Este însă drept că, cu timpul, marea le distruge şi pe acestea În multe cazuri e nevoie să se aplice o consolidare complexă a malurilor, folosindu-se mai multe tipuri de amenajări Un strălucit exemplu de asemenea abordare a luptei împotriva mării sunt lucrările de consolidare a litoralului în regiunea oraşului Soci Aici au fost construite cheiuri, pereţi de amortizare a valurilor, spargevaluri, dambe, un sistem de diguri de colmataj şi ziduri de sprijin (fig 87) O sarcină economică naţională nu mai puţin importantă este şi combaterea erodării malurilor de râuri; Unul dintre cele mai vechi mijloace de prevenire a distrugerii malului de către torentul de apă este anrocamentul în sectoarele de spălare Anrocamentul încetineşte eroziunea şi evacuarea rocilor de către râu   O metodă sigură, deşi costisitoare, de consolidare a malurilor de râu este construcţia cheiurilor Betonul sau piatra acoperă trainic şi protejează malul În unele situaţii, pe râurile mari se execută abaterea şuvoaielor de apă cât mai departe de sectoarele supuse erodării Lucrul acesta se realizează prin construirea în albie a unor diguri de ghidare; ele se construiesc din piatră, pământ şi lemn Amplasarea acestor construcţii se face în funcţie de forma malurilor Malurile concave sunt consolidate cu diguri longitudinale, care le apără de loviturile şuvoaielor Malurile convexe ale râurilor sunt apărate cu succes de eroziune prin amenajarea unor diguri de colmataj, care se construiesc perpendicular pe mal (fig 88) La fel ca în condiţiile mării, între aceste diguri se acumulează treptat aluviuni care consolidează temeinic malul În ultima vreme inginerii sovietici au folosit în combaterea eroziunii ţărmurilor mărilor artificiale un procedeu simplu de construire a unor bancuri de nisip artificiale de-a lungul liniei malurilor Acolo unde este necesar ca remanierea malurilor să fie oprită, se procedează la depunerea nisipului prin hidromecanizare, care formează un obstacol original în calea valurilor şi creează un reazem mecanic pentru taluzul malului, în aceste sectoare linia malului se stabilizează repede POATE FI REŢINUTĂ ALUNECAREA TERENULUI? Experienţa de aproape un secol arată că în cazul apariţiei unor alunecări mari, când se pun în mişcare milioane de tone de teren, încercările de a le opri cu forţa se dovedesc în majoritatea situaţiilor ineficace Mai izbutită s-a dovedit reţinerea mecanică a alunecărilor mijlocii şi mici De exemplu, pentru a opri alunecarea unor strate de teren nu prea groase, în calea lor se ridică un perete de piatră sau de beton armat Aceşti pereţi au căpătat denumirea de ziduri de sprijin (fig 89)  În unele cazuri, străduindu-se să stăvilească terenurile masivului alunecător, constructorii şi geologii le întăresc cu elemente rigide – piloţi-cui de beton sau de beton armat (fig 90), aşezaţi în zigzag Lungimea piloţilor se alege în aşa fel, încât pilotul să intre în stratul de teren rezistent, situat sub terenul afectat de alunecare  Pentru a evita însă o perturbare a alcătuirii naturale a rocilor, piloţii-cui nu se bat, ci se introduc în găuri săpate dinainte În lupta împotriva alunecării masivelor de argilă, oameni: de ştiinţă folosesc cu succes curentul electric Este ştiut că dacă lăsăm un curent continuu să treacă printr-un mediu de apă, în acest mediu va trece treptat metalul cu electrodul pozitiv Afară de aceasta, curentul electric face ca apa să se deplaseze de la polul pozitiv la polul negativ Tocmai acest proces a fost pus la baza metodei electrochimice de întărire a terenurilor argiloase supuse alunecării Pentru început se iau piloţi de lemn şi se învelesc la suprafaţă – unii cu foi de cupru, iar alţii cu foi de aluminiu; ei sunt introduşi în teren pe rând Cei dinţii piloţi, de cupru, sunt cuplaţi la polul negativ al unui generator de curent continuu, iar ceilalţi la polul pozitiv (fig 91) Dacă printr-un asemenea sistem lăsăm să treacă un curent continuu, vom constata că sectorul dintre piloţi se va usca repede, iar în teren trece aluminiul care formează o combinaţie cu apa Ca rezultat, roca argiloasă capătă o mare stabilitate şi îşi pierde capacitatea de înmuiere, adică se obţine tocmai ceea ce este necesar pentru a preîntâmpina alunecarea ei Pentru consolidarea terenului se mai foloseşte o metodă originală: amenajarea unor stâlpi de gheată şi a unor întregi masive de terenuri congelate, în vederea reţinerii mecanice a maselor de pământ saturat cu apă pe versanti În scopul de a îmbunătăţi metodele vechi şi a elabora metode noi de combatere a alunecărilor, gândirea oamenilor de ştiinţă este într-o febrilă activitate Când am făcut cunoştinţă cu cauzele alunecării am stabilit că în măsura în care unghiul taluzului este mai mare, şi forţa ce împinge terenul în jos este mai puternică Aşadar, dacă reducem mărimea taluzului, pericolul de alunecare va scădea simţitor Tocmai acest principiu a fost pus la baza metodei „tăierii pantelor” E uşor de spus tai panta, dar cum se poate face acest lucru în mod practic? Pentru aceasta sunt necesare mari cheltuieli de muncă şi de fonduri; şi de aceea o atare ridicare de teren se realizează de cele mai deseori la masive mici În acest caz constructorii recurg la folosirea jetului de apă Cu ajutorul unui hidromonitor (care aminteşte de o pompă de incendiu), un jet puternic de apă este dirijat spre pantă Pentru tăierea terenurilor nisipoase şi cu pietriş este suficientă o presiune de 5—7 atmosfere, iar pentru argile o presiune mai mare, de 10—13 atmosfere Jetul de apă care ţâşneşte din hidromonitor spală terenul şi, antrenându-l, îl duce în jos, pe pantă (fig 92)  Pe baza acestei metode au fost tăiate o serie de pante supuse alunecării, situate în diferite locuri între Tuapse şi Soci Terenul lichefiat format cu acest prilej se scurgea în mare Un alt caz similar de tăiere masivă a pantei este spălarea terenului supus alunecării în timpul construirii hidrocentralei Mingheceaur pe râul Kura (R S S Azerbaidjană) În încheiere vom aminti de folosirea focului în consolidarea pantelor Focul ajută la combaterea cu succes a alunecărilor în rocile argiloase În acest scop, în masivul de argile se construieşte un tunel sau o galerie în care apoi se arde un combustibil (de cele mai deseori cărbune) Partea de argilă din apropiere este arsă Sectorul acesta se transformă într-o originală barieră în calea înaintării maselor alunecătoare În multe decenii şi sute de ani omenirea a acumulat o mare experienţă în combaterea alunecării versanţilor Noi am făcut însă cunoştinţă numai cu câteva dintre cele mai răspândite metode de luptă împotriva alunecărilor GRANDIOASE SURPĂRI ŞI AVALANŞE Pe pantele abrupte şi în râpi deplasarea unor mase de pământ capătă caracterul unor năruiri neaşteptate şi fulgerătoare, denumite surpături Paginile istoriei păstrează amintirea a zeci de catastrofe îngrozitoare legate de prăvălirea neaşteptată a unor masive muntoase Munţi în aparentă încremeniţi, tăcuţi, se pun deodată în mişcare Văile răsună de-un vuiet înfricoşător Sute de mii de tone de rocă se prăvălesc în jos pe versanţii abrupţi, zguduind terenul înconjurător Praful stârnit de surpătură nu se depune multă vreme Deseori, în locul unor oraşe şi sate pitoreşti aflate la poalele munţilor nu rămân după surpături decât îngrămădiri haotice de piatră şi nisip O asemenea surpătură a muntelui Rovinazzo, în secolul al Vl-lea, a acoperit cu totul vechiul oraş Veleia, din Italia Catastrofa s-a petrecut aşa de repede, încât n-a apucat să se salveze niciunul din locuitorii oraşului În anul 1608, o catastrofală surpare a muntelui Monte Conto din Alpi a îngropat în câteva zeci de secunde satul Plur cu 2400 de locuitori În Pamir se bucură de renume lacul de mare altitudine Sarez Malurile abrupte îngreuiază accesul spre lac Aceste greutăţi se datoresc reliefului aparte al zonei şi al malurilor lacului Lacul Sarez, cu o apă extraordinar de străvezie, s-a format în urma unei imense surpări care a avut loc în anul 1911 Prin această surpare au fost deplasate peste 7 miliarde de tone de teren Vuietul îngrozitor şi zguduirea pământului au fost simţite şi de locuitorii satelor tadjice, situate la 20 de kilometri de locul surpării Masele de teren surpate au format în valea Sarez un baraj grandios, care a tăiat calea unui mic râu de munte ce curgea pe fundul ei După un anumit timp, în locul micului râu a luat naştere un imens lac de mare altitudine, care se extinde pe aproape 80 de kilometri Adâncimea lui este în medie de aproximativ 40 de metri Un alt exemplu îl constituie lacul Riţa, situat pe litoralul Mării Negre, în Caucaz Există o legendă potrivit căreia acest lac s-a format după o ceartă zgomotoasă între frumoasa Iupşara şi uriaşul Pşecihva Atunci când frumoasa Iupşara s-a transformat într-un râu şi a vrut să fugă la iubitul ei, uriaşul s-a prefăcut într-un munte şi, prăbuşindu-şi stâncile, i-a barat drumul De fapt legenda reflectă în mod original istoria reală a apariţiei acestui lac Geologii au stabilit că în timpul unui cutremur de pământ s-a produs o grandioasă surpare a versantului muntelui Pşecihva Masele de roci deplasate au zăgăzuit râul Pşecihva, de unde a rezultat un lac adânc (fig 93) Lacul nu este mare (are o lungime de aproape 3 kilometri), dar este destul de adânc (după toate probabilităţile adâncimea medie a lui este de peste 100 de metri) Cunoscutul geograf şi călător E Reclus descrie una dintre cele mai mari surpături din Alpi: „Catastrofa s-a dezlănţuit la 2 septembrie 1806 pe versantele muntelui Rossberg Acest masiv muntos este constituit dintr-un conglomerat rezistent, care se află dispus pe argile După cum au arătat cercetările de mai târziu, argila avea calitatea de a se umecta deosebit de repede  Anul 1806 a fost un an ploios, astfel încât în stratul de argile s-a infiltrat multă apă Din această cauză el şi-a pierdut stabilitatea Masivele de conglomerate aflate pe acest strat s-au pus în mişcare Nenorocirea s-a produs pe neaşteptate Numai într-o clipă, o masă colosală de pământ cu păduri, lunci, sate şi cu locuitorii lor s-a prăbuşit în vale Din pricina stâncilor care se ciocneau în cădere, au apărut fascicule de scântei care zburau dinspre munte Datorită încălzirii provocate de frecarea rocilor, apa subterană s-a transformat numaidecât în aburi S-a produs o explozie extraordinară O mulţime de pietre şi noroi au fost azvârlite ca dintr-un coş vulcanic Câmpia Goldau şi patru sate cu o populaţie de aproximativ o mie de locuitori au dispărut sub materialul detritic Din cauza surpării a fost astupat în parte lacul Loverz Un val înalt de 20 de metri, format cu acest prilej, s-a revărsat într-un iureş pe mal şi a măturat zeci de case Catastrofa s-a dezlănţuit atât de repede, încât multe păsări au fost ajunse în zbor de pietre şi ucise Partea năruită a muntelui avea în lungime cel puţin patru kilometri Lăţimea zonei surpării era în medie de aproape 320 de metri, iar înălţimea de 32 de metri Volumul masei de roci deplasate a fost de peste 40 de milioane de metri cubi În fiecare an în munţi au loc mii de surpături; majoritatea lor sunt relativ mici ca volum de roci deplasate, dar şi acestea reprezintă un fenomen cumplit al naturii CUM APAR SURPĂTURILE? Multă vreme acest îngrozitor fenomen al naturii părea inexplicabil oamenilor Numai în secolul al XlX-lea oamenii de ştiinţă au stabilit cauzele adevărate ale apariţiei surpăturilor Înainte de a face cunoştinţă cu cauzele care provoacă surpăturile, să răspundem la întrebarea: Prin ce se deosebeşte o surpătură de o alunecare? Prima deosebire constă în viteza cu care se petrece procesul Dacă surpătură se desfăşoară în câteva secunde, o alunecare, chiar şi cea mai rapidă, evoluează încet Multe alunecări durează ore, zile şi chiar luni întregi O altă deosebire foarte importantă stă în caracterul mişcării maselor de pământ În timpul alunecării ele se mişcă pe o anumită suprafaţă, deplasându-se liniştit, fără rostogolire Masivele care se surpă, însă, se prăvălesc într-un iureş nebun pe versanţii abrupţi, rostogolindu-se cu energie Întâlnind în drumul lor proeminente ale stâncilor, ele se izbesc cu tărie de acestea şi se fărâmiţează Alunecările sunt frecvente pe pantele relativ puţin înclinate, în timp ce surpăturile se produc pe pante abrupte şi în pragurile verticale ale munţilor Să încercăm acum să răspundem la întrebarea: cum se formează surpăturile? Pentru apariţia lor este necesar, în primul rând, un relief specific: existenta unor pante cu înclinare mare sau a râpelor abrupte Dar mai este nevoie de ceva Este necesar ca masivele de roci tari să fie dislocate prin fisuri Acestea din urmă apar ca rezultat al mişcărilor tectonice ale scoarţei pământului sau sub acţiunea procesului de eroziune (fig 94) Este surprinzător faptul că majoritatea surpăturilor din munţi apar în timpul primăverii, şi că numărul cel mai mare de prăbuşiri se produce în prima jumătate a zilei O asemenea periodicitate se explică simplu În timpul iernii, apa care se păşeşte în fisurile rocilor îngheaţă Cu acest prilej apa îşi măreşte volumul aproximativ cu 9% Cristalizându-se, ea dislocă cu forţa pereţii fisurilor Pe de altă parte, gheaţa care se formează, contopindu-se cu granulele rocilor, cimentează fisurile, sudându-le trainic Iată însă că vine primăvara, gheata din fisuri se topeşte, cimentarea dispare, legătura dintre blocuri izolate este încălcată Se creează astfel toate condiţiile pentru apariţia surpăturii (fig 95)  Tot aşa stau lucrurile şi în timpul îngheţurilor nocturne în regiunile de mare altitudine Noaptea se produce îngheţarea apei din fisurile rocilor, iar în prima jumătate a zilei, sub razele calde ale soarelui, gheata se topeşte, şi legătura dintre particulele rocilor se destramă În felul acesta apa pregăteşte treptat roca în vederea năruirii O altă cauză a surpărilor este structura masivului muntos: rocile tari stau pe un culcuş constituit din terenuri argiloase, în care pătrunde apa Terenurile argiloase aflate sub acţiunea apei îşi pierd stabilitatea, se umectează şi încep să curgă; stâncile situate pe aceste terenuri se prăbuşesc MIJLOACE DE COMBATERE A SURPĂTURILOR Surpăturile reprezintă o cumplită manifestare a forţelor naturii Ele atrag adesea distrugerea construcţiilor şi moartea oamenilor Este periculos a se construi pe terenurile supuse unor surpături regulate Într-o serie de cazuri surpăturile periclitează obiective industriale, drumuri şi întregi centre populate Pentru a organiza lupta împotriva surpăturilor, mai întâi de toate se efectuează un studiu tehnico-geologic al sectorului ameninţat Geologii clarifică istoria şi structura geologică a teritoriului, compoziţia rocilor şi caracterul fisurării lor Deosebit de importantă este elucidarea regimului umectării şi inundării, îngheţării şi dezgheţării lor Numai având toate aceste date se poate aprecia cât este de mare pericolul apariţiei unei surpături Lupta practică se desfăşoară numai împotriva surpărilor unor masive mici În cazul când este vorba de o surpare masivă, trebuie să se treacă la evacuarea urgentă a populaţiei şi a valorilor materiale din întreaga zonă ameninţată Dacă o regiune este ameninţată de surparea unor mici părţi suspendate ale masivelor, atunci putem să preîntâmpinăm pericolul prăbuşirii lor Lucrul acesta se realizează prin surparea treptată a stâncilor pe porţiuni izolate Împrejmuind în prealabil sectorul supus avariilor şi suprafaţa de teren periclitată de căderea sfărâmăturilor, se procedează la o precaută desprindere a unor mici porţiuni de roci Surparea artificială se execută bătând în crăpături pene metalice sau producând mici explozii În unele situaţii această metodă poate fi primejdioasă Să ne închipuim că surparea ameninţă case de locuit sau o centrală electrică În acest caz se recurge la o altă soluţie: se consolidează masivele muntoase înclinate Lucrul acesta se obţine prin diferite metode Uneori în fisurile rocilor se injectează o soluţie de ciment, care întăreşte şi transformă într-un monolit părţile desprinse ale masivului Alteori, însă, se fixează scoabe de fier care prind diferite părţi ale rocilor şi le împiedică să cadă Pentru a apăra drumurile şi construcţiile de surpările unor masive mici, ca şi în cazul alunecărilor de teren se folosesc ziduri de sprijin din beton armat Când există un pericol grav de surpări a drumurilor, atunci se construiesc tuneluri Lupta împotriva surpărilor necesită mari eforturi şi cheltuieli materiale şi, din păcate, nu este totdeauna de mare eficacitate PĂZIŢI-VĂ, AVALANŞE! Ce frumoşi sunt munţii! Ei ne ademenesc cu culmile albe de zăpadă şi liniştea lor Totuşi, locuitorii ţărilor muntoase şi alpiniştii ştiu bine că liniştea şi tăcerea sunt înşelătoare în munţi în trecători şi pe versanţii abrupţi ai munţilor, pe călători îi pândesc mii de primejdii de tot felul Una dintre acestea o reprezintă perfidele lavine de zăpadă şi de gheaţă (de la cuvântul german Lawine – avalanşă de zăpadă) Avalanşele se prăvălesc cu viteză impetuoasă, distrugând şi măturând totul în drumul lor Dacă în calea lor se află o pădure, masele de zăpadă o vor reteza fără a lăsa nicio urmă Dacă în faţa lor sunt stânci, avalanşele le vor azvârli în toate părţile, le vor fărîmiţa în pietre separate şi le vor duce cu ele Dacă în drumul lor se află case şi poduri, după trecerea avalanşelor nu vom fi în stare să precizăm locul unde se aflau înainte de avalanşă Cea de a opta Olimpiadă de iarnă s-a ţinut în valea muntoasă Squaw Valley din America Organizatorii erau foarte îngrijoraţi de faptul că în sectoarele ferite de vânt ale munţilor după fiecare ninsoare se formau cornişe de zăpadă înclinate, care puteau da naştere unor avalanşe Cu avalanşele de zăpadă nu este de glumit Ele sunt în stare nu numai să astupe pârtiile de schi, dar să şi provoace moartea sportivilor În lupta împotriva avalanşelor s-a recurs la ajutorul specialistului american inginerul Dick Steellman În tot timpul Olimpiadei, el a luptat cu curaj împotriva zăpezii Atunci când se descoperea o cornişă de zăpadă periculoasă, ameninţătoare prin înclinarea ei, cornişa era supusă unui bombardament de artilerie care o sfărâma Tragerea s-a executat cu un tun special În fiecare an în munţi iau naştere sute şi mii de avalanşe Majoritatea lor trec fără urme Întrucât regiunile muntoase sunt relativ puţin populate Uneori ele produc totuşi victime, când iau prin surprindere turişti sau alpinişti În locurile populate însă avalanşele de zăpadă fac pagube materiale şi deseori pricinuiesc moartea locuitorilor Masele de zăpadă atrase de avalanşă înaintează cu o viteză de 250—350 de kilometri pe oră Aceasta înseamnă că ele se deplasează cam de trei ori mai repede decât un tren expres Înaintea avalanşei se propagă un puternic val de aer provocat de ea Care se caracterizează printr-o mare forţă de distrugere Măsurătorile au arătat că intensitatea loviturii unui astfel de val atinge 80000—120000 de kilograme pe metru pătrat Din pricina avalanşelor suferă în mod deosebit ţările alpine (Elveţia, Austria, Italia etc) Cantitatea de zăpadă care se prăbuşeşte sub forma de avalanşă este imensă De pildă, de pe pantele muntoase ale masivului Saint Gothard (Elveţia), care ocupă o suprafaţă de 32 400 de hectare, lunecă în fiecare an aproximativ 325 de milioane de metri cubi de zăpadă În Alpi, formarea lavinelor este un eveniment normal, şi locuitorii s-au obişnuit cu ele Uneori însă aici se produc avalanşe catastrofale, de proporţii grandioase Sunt de largă notorietate catastrofele repetate din cantonul Wallis din Elveţia Aici, spre exemplu, satul Randi a fost de două ori îngropat cu toţi locuitorii săi de avalanşe cumplite În urma unei asemenea catastrofe a fost îngropată valea râului Viege şi în locul ei s-a format un lac care a existat, numai câteva zile Avalanşa aceasta a deplasat de pe versanţi, în jos, aproximativ 1,3 milioane metri cubi de zăpadă, gheaţă şi pietre În timpul primului război mondial, la 16 decembrie 1916, în Alpi s-au produs o serie de avalanşe îngrozitoare, care s-au prăvălit pe o linie a frontului alpin Ele au risipit şi au distrus sute de fortificaţii de apărare solide: cazemate de beton, puncte de foc din lemn şi pământ şi forturi Prăvălindu-se peste tranşee, şanţuri şi adăposturi subterane ale trupelor, avalanşele au îngropat sub un strat dens de mai mulţi metri de zăpadă şi piatră câteva mii de soldaţi şi ofiţeri Au pierit aproape 9000 de oameni din cele două tabere ostile Această îngrozitoare zi a intrat în istorie cu denumirea de „Joia neagră” În Uniunea Sovietică apar avalanşe în Caucaz, Tian-Şan, Uralul de nord şi în alte sisteme muntoase Avalanşele de zăpadă care apar deseori în regiunea trecătorii Krestovîi, pe Şoseaua militară gruzină, au obligat ca acest sector al drumului să fie construit în tunele speciale Este instructivă istoria combaterii avalanşelor în regiunea oraşului Kirovsk (Hibinî) Aici avalanşele au deteriorat de nenumărate ori clădirile şi diferitele construcţii ale minelor de apatit Toate acestea au făcut ca, înaintea Marelui Război pentru Apărarea Patriei, aici să fie amenajat un întreg sistem de construcţii de apărare împotriva avalanşelor CUM SE FORMEAZĂ AVALANŞELE? Multă vreme nu s-a putut da un răspuns exact la această întrebare S-a presupus că undeva sus, pe un versant bogat în zăpadă, începe să se rostogolească un mic bulgăr de zăpadă Pe măsură ce se mişcă în jos, bulgărele creşte într-una, prefăcându-se într-o avalanşă de formă sferică Abia relativ recent, acum vreo 20—30 de ani, oamenii de ştiinţă au stabilit că procesul de formare a avalanşelor este mult mai complex Pentru apariţia avalanşelor, ca şi în cazul unor surpări obişnuite, sunt necesari versanţi destul de abrupţi (de peste 20 de grade) şi de o supraîncărcare a lor cu zăpadă Perioada apariţiei lor este considerată iarna, în zilele geroase Iată cum se formează avalanşele periculoase, „uscate” Pe suprafaţa netedă de zăpadă, care după fiecare dezgheţ anterior se acoperă de o scoarţă subţire de gheaţă, se aşterne zăpada proaspătă Masa afinată de zăpadă pufoasă aproape că nu este legată de vechiul înveliş depus Este suficientă cea mai slabă zguduire ca acest strat de deasupra să se pună în mişcare Avalanşa uscată poate să fie provocată de o rafală de vânt, de un strigăt puternic sau de o împuşcătură, înaintând ca o masă uriaşă, avalanşa umple văzduhul cu nori de fulgi de zăpadă argintii Locuitorii de la munte ştiu că după fiecare ninsoare primejdia prăbuşirii unor avalanşe uscate este deosebit de mare În timpul iernii, după căderea zăpezii, elveţienii stau două-trei zile în casă, şi numai după aceasta se încumetă să se deplaseze în locurile periclitate de avalanşe Un alt tip de avalanşă – avalanşa „udă” – se formează în cazurile când ninsoarea intervine în condiţiile dezgheţului Astfel se aştern pe stratul de zăpadă mase de zăpadă udă şi grea Apa din complexul de zăpadă se infiltrează pe suprafaţa rocilor, umectându-le din belşug Acţiunea apei poate fi asemuită cu uleiul care se toarnă într-un lagăr Forţele de frecare dintre zăpadă şi teren se reduc într-atâta, încât stratul greu şi ud de zăpadă îngheaţă şi se pune uşor în mişcare Tocmai de aceea astfel de avalanşe au şi fost denumite „ude” Caracteristic pentru ele este absenţa norului de zăpadă care însoţeşte întotdeauna avalanşa uscată În cazul unor dezgheţuri prelungite, în stratul de zăpadă au loc procese complexe Ele sunt condiţionate de o proprietate bine cunoscută a zăpezii, şi anume conductibilitatea ei termică redusă Dacă în timpul gerurilor mari stratul de zăpadă apără suprafaţa pământului de o răcire excesivă, în Timpul dezgheţului el împiedică accesul căldurii Ca urmare, la suprafaţa zăpezii se menţine o temperatură pozitivă, iar în straturile ei inferioare se păstrează multă vreme temperaturi scăzute Diferenţa de temperaturi poate să atingă 20—25 de grade Lucrul acesta provoacă o circulaţie de vapori de apă de la straturile răcite la straturile mai calde În partea inferioară fulgii de zăpadă se sublimează, transformându-se în vapori de apă, iar în partea de mijloc a complexului de zăpadă se formează mici cristale de zăpadă rotunjite denumite „brumă de adâncime” În urma afânării zăpezii la bază şi a creării unui strat foarte afânat de „brumă de adâncime”, care prin proprietăţile sale aminteşte de terenurile curgătoare, se creează condiţii pentru apariţia neaşteptată a unor avalanşe Pentru ca o asemenea masă de zăpadă să se pună în mişcare este suficient ca pe suprafaţa de zăpadă să cadă o piatră, să sară un animal sau chiar să se producă un zgomot puternic Avalanşele înaintează în mod felurit Pe versantele abrupte de obicei se produc „surpături” de zăpadă Mişcarea lor începe cu o alunecare concomitentă a întregii mase de zăpadă de pe versant În alte cazuri avalanşa se mişcă pe anumite albii care corespund vâlcelelor de pe versanţii munţilor Dacă o asemenea avalanşă trece printr-o pădure, ea lasă în urma sa un drum care poartă denumirea de „curăţire de lavină” În fine, o avalanşă poate să ajungă în drumul ei până la o schimbare bruscă a pantei într-un loc abrupt şi să se prăbuşească de acolo în vale Un atare tip de avalanşă a căpătat numirea de avalanşă „săritoare” Combaterea avalanşelor se face prin diferite metode Se foloseşte pe scară largă împădurirea versanţilor, transformarea pantei continue în terase, instalarea unor scuturi apărătoare şi ziduri de sprijin în locurile de apariţie a avalanşelor Atunci când se fac construcţii, în munţi se procedează în prealabil la studierea tehnico-geologică a regiunii, trasându-se pe hartă sectoarele periclitate de avalanşe De cele mai deseori se evită amplasarea caselor şi construcţiilor în asemenea regiuni Dacă însă împrejurările obligă la aceasta, atunci se prevede ridicarea unor obstacole în calea de mişcare a zăpezii Dintre ele fac parte digurile de ghidare a zăpezii, pintenii care taie avalanşele, zidurile de beton etc Pentru a apăra drumurile de avalanşe este nevoie să se instaleze deasupra lor copertine şi apărătoare speciale Aşadar, inginerul-constructor are în arsenalul său suficiente mijloace de luptă împotriva avalanşelor TORENTE DE PIATRĂ ŞI DE NOROI TORENTE ŞI RÂURI DIN MATERIAL PIETROS Apa, aerul, gerul şi razele soarelui distrug până şi rocile cele mai rezistente Încetul cu încetul din masivele stâncoase se desfac aşchii de piatră de diferite dimensiuni Desprinzându-se, materialul detritic se rostogoleşte pe pantă în jos După sute şi mii de ani, la poalele pantelor se acumulează mari mase de material detritic Geologii au denumit aceste aglomerări – surpături Milioane de aşchii de piatră de diferite dimensiuni (de la fracţiuni de centimetri până la un metru în diametru) formează surpături mari care acoperă, asemenea unei prelate, părţile inferioare ale versanţilor de munţi În alte cazuri ele formează râuri de piatră care se deplasează pe albii bine definite, asemenea gheţarilor  Cine a fost în munţi ştie că la poalele versanţilor rareori lipsesc surpăturile Dimensiunile lor sunt variate În unele cazuri este vorba de o mică grămadă de material detritic cu suprafaţa de câtiva metri pătraţi, iar în altele – de grandioase aglomerări, cu o suprafaţă care ajunge până la un kilometru pătrat (fig 96) Un exemplu de mari formaţiuni de acest gen poate servi surpătură din regiunea Pseaşho (Caucaz), care atinge o lungime de 1,2 kilometri şi o lăţime de 0,4 kilometri Grosimea surpăturii oscilează de la zeci de centimetri la 30—50 de metri Din când în când surpăturile pot să se pună în mişcare Viteza de înaintare depinde de mai mulţi factori Dacă surpătură se sprijină într-un râu de munte, curentul rapid, antrenând în mişcare materialul detritic, poate să determine o deplasare a ei permanentă Un astfel de râu de piatră se mişcă cu un zgomot caracteristic, provocat de frecarea numeroaselor particule între ele (fig 97)  Ce se întâmplă dacă surpătura este uscată şi nu spălată de un râu? Poate ea să se mişte? La asemenea surpături există temporar un echilibru în virtutea căruia materialul pietros se găseşte într-o stare stabilă Totodată, unghiurile taluzului suprafeţei depind de caracterul materialului detritic şi variază de la 30 la 40 de grade Iată, însă, că s-a pornit o ploaie şi aceasta a umezit grohotişul În mod inevitabil se va produce o deplasare a lui, care va continua până atunci când se va restabili o nouă poziţie stabilă O atare deplasare a blocurilor desprinse a căpătat denumirea de năruire de pantă Într-o zi, mergând pe Şoseaua militară gruzină după o mare ploaie torenţială, am auzit în faţa noastră un zgomot ciudat care ni s-a părut la început a fi zgomotul caracteristic mareelor Ieşind dintr-o curbă, autobuzul nostru s-a oprit brusc Pe o distanţă de aproximativ 50 de metri drumul era barat de un strat compact de piatră spartă şi prundiş Ploaia torenţială din ajun a provocat o năruire de pantă a blocurilor desprinse anterior A trebuit să ne întoarcem şi ne-am oprit în satul Kazbeghi până când s-a curăţat drumul Surparea unor fragmente izolate nu prezintă un pericol prea mare pentru clădiri şi construcţii Pentru a se evita acumularea materialului detritic, în faţa caselor sau a construcţiilor de pe versante se amenajează banchete orizontale speciale – berme De pe aceste banchete materialul detritic care cade se îndepărtează Pentru a apăra un drum de pietrele în cădere se construiesc reţele de protecţie speciale Trebuie spus că însăşi construcţia de autostrăzi şi căi ferate printr-o zonă de grohotiş prezintă o serioasă problemă inginerească Este necesar să se aplice un întreg complex de măsuri Din acestea fac parte drenarea apelor de ploaie printr-un sistem de rigole pe curbe de nivel, lupta împotriva apelor subterane cu ajutorul unor mici construcţii de drenaj, precum şi consolidarea tălpii grohotişului Drumul însuşi este de regulă tăiat în grohotiş până la rocile tari De sus el este protejat de ziduri de sprijin (fig 98)  Se naşte întrebarea: Cum se poate opri o surpă-tură aflată în mişcare activă? S-a constatat că se poate realiza şi acest lucru Pentru aceasta este necesar ca în drumul deplasării ei să se amenajeze o serie de trepte-terase, fiecare din ele întărindu-se prin ridicarea unor ziduri de sprijin de-a curmezişul versantului În Elveţia se foloseşte pe scară largă instalarea unor reţele sau scuturi metalice Acestea de obicei se fac înalte de un metru şi se dispun pe versant în zigzag Treptat, în apropierea unor asemenea baraje se aglomerează materialul detritic şi se formează terasa Consolidarea ulterioară a surpăturii se face prin plantarea vegetaţiei pe terase UN RÂU DE PIATRĂ DIN STINCI În munţi se formează torenti extraordinari Aceşti torenţi nu sunt de apă, nici de nisip, şi nici de gheată, ci de bolovani uriaşi Diametrul lor atinge 5 şi chiar 10 metri Se poate spune că pe versant coboară încet un torent de pietre şi stânci Acest râu de bolovani a fost denumit de geologi kurum (cuvânt de origine turcică) Torenţii de material pietros curg în părţile superioare ale versanţilor sub forma unor pârâiaşe, care mai jos se adună în râuri, iar la poale formează câmpuri întregi de material pietros îngrămădit haotic, (fig 99)  Ce anume pune în mişcare blocurile de piatră pe versanţi? Desigur că forţa de gravitaţie, dar ea nu este suficientă pentru a urni masive uriaşe Dacă am secţiona un torent de bolovani şi am examina secţiunea lui transversală, am descoperi că alunecarea blocurilor şi a pietrelor se produce pe patul de argilă şi de argilă nisipoasă a versantului De altfel nu este câtuşi de puţin obligatoriu ca versantul să fie constituit din asemenea roci Materialul argilos de la suprafaţa lui poate să fie depus treptat de apa care pătrunde uşor prin grămada de blocuri Pe o asemenea bază alunecoasă şi înclinată ia naştere torentul blocurilor de piatră Viteza de mişcare a acestor torenţi de piatră este cât se poate de variată Ea depinde de compoziţia rocilor, de înclinarea pantei, de mărimea pietrelor şi blocurilor, şi de condiţiile de umectare a tălpii argiloase Urmărind mişcarea torenţilor de piatră, oamenii de ştiinţă au stabilit că mărimea deplasării lor anuale variază, în funcţie de condiţii, de la câţiva centimetri până la 25 de metri Torenţii de bolovani se pot întâlni în multe locuri din Uniunea Sovietică Un exemplu tipic îl întâlnim pe malul sudic al Crimeei De pe râpele prăpăstioase din sudul Munţilor Crimeei, din când în când cad mari fragmente de calcar, dolomit şi alte roci stâncoase Nimerind pe o suprafaţă argiloasă înclinată care coboară spre mare, sfărâmăturile alunecă încet pe ea În urma prăbuşirilor şi a mişcării torenţilor de piatră se formează acumulări de blocuri de tipul renumitului „haos” din parcul din Alupka TORENŢII NOROIOŞI CATASTROFA DE LA LOS ANGELES Terenurile situate la ieşirile văilor muntoase spre şes se află deseori expuse acţiunii torenţilor noroioşi Această denumire este dată torenţilor rapizi de apă şi noroi care apar spontan în părţile superioare ale văilor din munţi şi se revarsă cu mare viteză în jos, pe versant Iată, în munţi se produce o rupere de noroi Şuvoaiele de apă vijelioase care se formează, antrenând particule de teren, se transformă încetul cu încetul într-o masă lichidă noroioasă Aceşti torenţi deplasează în drumul lor pietre mari Gonind nebuneşte, torentul noroios frânge copacii întâlniţi ca pe nişte chibrituri Ajungând în regiunile premuntoase, torentul inundă cu noroi suprafeţe largi, distrugând clădirile, nimicind vegetaţia (fig 100) Un loc clasic de dezvoltare a torenţilor noroioşi este oraşul Los Angeles din America de Nord, situat în zona premuntoasă a Munţilor Coastelor Pe versanţii muntelui San Gabriel (una din crestele care face parte din Munţii Coastelor), în timpul ploilor mari se formează deseori torenţi noroioşi puternici Coborând pe versanţi, torenţii se revarsă în văi şi înaintează prin ele, ajungând deseori până la Los Angeles Un torent noroios deosebit de puternic a avut loc în noaptea de Anul nou în 1934 Înainte de aceasta a plouat intens timp de două zile Cantitatea precipitaţiilor atmosferice a fost în acest timp de 432 de milimetri Aceasta este aproape echivalentă cu precipitaţiile atmosferice anuale de la Moscova (590 de milimetri) „… N-a apucat însă să se oprească ploaia, când pe la miezul nopţii, de pe pantele crestei muntoase San Gabriel s-au pornit în jos torenţi clocotitori Apa a spălat de pe versanţi straturile afinate de rocă, atrăgând după ea şi pietrele În trecătorile din munţi forţa şuvoaielor era atât de mare, încât apa smulgea din rădăcini copaci înalţi Cei mai puternici torenţi s-au format în două defileuri: Pickens şi Hali Primul torent, pornind în vale, s-a revărsat în lăţime pe o suprafaţă de peste 100 de metri şi a răbufnit în oraşul La Crescenta; cel de al doilea s-a prăvălit asupra oraşului Montrose Blocuri mari, în greutate de 5 tone şi chiar mai mult, şi trunchiuri de copaci purtate de torenţi acţionau asemenea unor berbece spărgătoare de ziduri: ele străpungeau pereţii clădirilor, măturând multe case în întregime  După primul torent de noroi, care atingea la ieşirea din defileuri o înălţime de la 2 la 6 metri, au urmat altele Intensitatea şi viteza acestor torenţi poate îi apreciată după faptul că, pornind la vale, ei şi-au -săpat o albie adâncă până la 4 metri Braţele torentului au făcut joncţiunea în defileul Verdiugo, ceva mai jos de oraşul Montrose După o deplasare de 20 de kilometri a fost atins oraşul Glen-dale unde torentul noroios a oprit circulaţia pe străzi a automobilelor, care s-au împotmolit în noroi Unele drumuri din suburbiile Los Angelesului au fost complet blocate de pietre…” Această catastrofă a avut ca rezultat distrugerea şi avarierea a mai multe sute de case Pe parcursul torentului de noroi au fost deteriorate aproape 500 de poduri Un torent noroios mult mai puternic a fost observat la Los Angeles în anul 1938 El a evacuat de pe versanţii Cordilierilor aproximativ 12 milioane de metri cubi de noroi şi pietre Ca rezultat al apariţiei torentului au fost distruse într-o mare măsură toate genurile de comunicaţii şi transport Au pierit peste 200 de persoane Au devenit neutilizabile mii de case Daunele generale au fost evaluate la 50 de milioane de dolari Una din cauzele principale ale dezvoltării torenţilor noroioşi în aceste regiuni a constituit-o defrişarea pădurii şi distrugerea ei în urma unor incendii silvice mari TORENTUL NOROIOS DE LA ALMA-ATA În Uniunea Sovietică torenţii noroioşi apar în regiunile muntoase din Caucaz, Asia Centrală şi Siberia În repetate rânduri a fost supus calamităţii cauzate de torenţi hidronoroioşi oraşul Alma-Ata O deosebit de mare intensitate a manifestat-o torentul noroios din 8 iunie 1921 Iată descrierea făcută de un martor ocular al catastrofei, E M Jenjurist: „… La ora 9 seara s-a auzit un zgomot puternic Pe urmă o masă uriaşă de pământ, mîl, pietriş, zăpadă, transportată de un puternic şuvoi de apă, s-a revărsat cu toată puterea dinspre munţi peste casele şi vilele aflate la poalele munţilor Clădirile au fost şterse de pe fata pământului, cu grădini, oameni şi animale Torentul îngrozitor a năvălit în oraş şi a transformai străzile în râuri zbuciumate, având drept maluri abrupte casele Groaza catastrofei s-a accentuat prin întunericul nopţii Se auzeau strigăte de ajutor, dar era aproape imposibil să fie acordat Casele smulse din temelii, cu oameni cu tot, luminate, erau duse de torentul vijelios… În piaţa oraşului a fost depusă de torent o masă de material pietros de cea 1,5 milioane de tone, adică o cantitate pentru transportarea căreia pe calea ferată ar fi necesare 100 000 de vagoane… Numărul victimelor a fost de peste 400 de oameni ” Torentul noroios a fost cauzat de topirea intensivă a zăpezilor şi de o ploaie abundentă care s-a ivit concomitent COMBATEREA TORENŢILOR NOROIOŞI Înfruntarea acestui fenomen catastrofal este destul de dificilă Lupta împotriva torenţilor noroioşi numără mai multe decenii, dar în multe cazuri ea se dovedeşte a fi puţin eficace Într-o măsură însemnată la formarea torenţilor noroioşi contribuie şi activitatea omului Astfel, de pildă, un mare rol în dezvoltarea torenţilor noroioşi în Europa şi America l-a avut distrugerea pădurilor Versanţii dezgoliţi au devenit cu acest prilej accesibili eroziunii prin acţiunea şuvoaielor de ploaie În fiecare an regiunile premuntoase din Germania, Italia, Austria, Franţa, Elveţia suferă din cauza torentilor noroioşi care coboară de pe versanţii Alpilor Pentru combaterea lor, în ţările enumerate mai sus au fost adoptate legi cu privire la expropierea versanţilor ameninţaţi de torenţii noroioşi şi împădurirea lor La sfârşitul secolului trecut, oamenii de ştiinţă ruşi I I Korolkov şi S I Rauner au propus pentru prima oară, în vederea combaterii torenţilor noroioşi, să se amenajeze terase pe versanţii expuşi torenţilor Astfel, apa se colectează în şanţurile care se sapă între terase, şi este abătută în părţi Pentru a spori stabilitatea rocilor, pe versant au fost sădite plante arborescente, în aceste sectoare formarea torenţilor noroioşi a fost oprită În Uniunea Sovietică se execută pe scară largă lucrări pentru combaterea torenţilor noroioşi În locurile unde se descoperă focare de apariţie a torenţilor se interzice aratul pantelor şi păscutul vitelor, care fărâmiţează solul; se fac terasări şi se construiesc canale pentru scurgerea apei Trebuie spus că una dintre cele mai răspândite şi sigure metode pentru prevenirea torenţilor noroioşi este, fără îndoială, împădurirea versanţilor, plantarea de arbuşti şi ierburi care, prin sistemul lor radicular, consolidează terenurile şi reduc degradarea lor prin procesele de denudaţie Când este necesar se fac şi unele construcţii inginereşti Cele mai răspândite dintre acestea sunt barajele de piatră sau de beton în albiile râurilor şi în de-fileuri (fig 101) Menirea lor o constituie separarea şi sedimentarea debitului solid Totodată ele reduc o parte din energia torentului  Pentru a apăra de inundare centrele locuite, pe versanţi se construiesc diguri de ghidare Ele deviază torenţii noroioşi dinspre oraşe şi aşezările populate în afara lor Este adesea util a se amenaja în drumul torentului noroios decantoare de aluviuni Acestea sunt bazine adânci construite în albia torentului noroios Se mai folosesc şi o serie de alte construcţii inginereşti: pante pentru evacuarea torentului, consolidarea malului, construirea unor bazine de amortizare etc UNIVERSUL PALATELOR SUBTERANE APA – CONSTRUCTOR Multe veacuri de-a rândul oamenii şi-au frământat mintea cu felurite întrebări: De unde apare apa în pământ? De ce râurile îşi poartă de mii de ani apele în mări şi oceane şi nu seacă? Şi, totodată, apa din mare de ce nu sporeşte? Oamenii de ştiinţă din Grecia antică socoteau că apa din mare pătrunde în pământ infiltrându-se în peşteri uriaşe Acolo ea se transformă în vapori şi se ridică Ajungând la bolţile peşterilor, apa trece din nou în stare lichidă Alţi oameni de ştiinţă considerau că apa din oceane, pătrunzând în pământ, refulează „sub greutatea munţilor” Rezolvarea definitivă a acestei probleme i se datoreşte lui M V Lomonosov De numele lui sunt legate mii de descoperiri din cele mai diferite domenii ale ştiinţei M V Lomonosov a fost un mare fizician, chimist, geolog genial, geograf şi filozof A S Puşkin l-a denumit foarte inspirat „o universitate rusă”  În genialul său tratat „Despre straturile pământului”, Lomonosov a emis pentru prima oară ideea circuitului apei în natură: de pe suprafaţa mărilor şi oceanelor apa se evaporă, ridicându-se sub formă de vapori în aer Împreună cu curenţii de aer, vaporii de apă se deplasează la distanţe mari În anumite condiţii aburul se condensează în picături lichide, care cad, fie înapoi în mare, fie pe suprafaţa continentelor O parte din apa de ploaie se scurge pe povârnişul suprafeţei în râuri şi se reîntoarce din nou în mare, o altă parte se infiltrează în teren prin pori, fisuri şi goluri (fig 102) Mişcarea apei spre mare prin albiile râurilor se numeşte debit de suprafaţă Apa care se infiltrează în pământ nu rămâne pe loc O parte din ea, pătrunzând prin porii rocilor sau prin canalele subterane, se reîntoarce de asemenea în mare Această cale a apei este denumită debit subteran Lomonosov denumea apele din pământ „ape subterane” şi considera, pe bună dreptate, că ele se formează pe seama infiltrării apei de ploaie în rocile afânate Dacă este aşa, atunci cum se acumulează apele subterane în pustiurile nisipoase, unde plouă atât de puţin încât ploaia nu este în stare nici măcar să satureze cât de cât solul secat de soare? Multă vreme nu s-a putut găsi un răspuns la această întrebare Numai relativ recent s-a descoperit că mai există o cale prin care apa pătrunde în pământ S-a constatat că apa poate să ajungă în sol nu numai în stare lichidă, ci şi în stare de vapori de apă Pătrunzând de la suprafaţă în porii terenului, vaporii, în anumite condiţii, se lichefiază, sau, cum se spune, se condensează, formând apa În felul acesta, încetul cu încetul au fost stabilite căile de circulaţie a apei în natură Vom da câteva cifre În total, pe Pământ, adică în mări, oceane, râuri şi lacuri există aproximativ 1400 de milioane de kilometri cubi de apă Dacă am repartiza-o uniform pe suprafaţa Pământului, s-ar forma un strat compact de apă cu o grosime de 3795 de metri Într-un an în atmosferă se evaporă 334 de mii de kilometri cubi de apă Din acestea numai 37 de mii de kilometri cubi se reîntorc pe uscat Aproape jumătate din precipitaţiile atmosferice se scurg pe suprafaţă şi sub pământ înapoi în mare, iar cealaltă parte, care reprezintă ceva mai mult decât jumătate, se evaporă din nou Multă apă de pe suprafaţa Pământului se găseşte sub formă de gheaţă O platoşă de gheaţă groasă de 2,3 kilometri acoperă Antarctica, şi tot de gheaţă sunt acoperite multe insule din emisfera sudică şi emisfera nordică Dacă toată această gheaţă s-ar topi, nivelul general al oceanelor ar creşte cu aproape 50 de metri Oamenii de ştiinţă au încercat în repetate rânduri să stabilească ce cantităţi de apă se găsesc în adâncul pământului Abordând rezolvarea acestei probleme de pe poziţii diferite, ei au obţinut şi rezultate diferite Savantul german Slichter a calculat că în pământ există aproximativ 400 de milioane de kilometri cubi de apă Dacă această cantitate ar fi uniform repartizată pe suprafaţa globului pământesc, ea ar forma un strat cu o grosime de circa 1100 de metri Alţi oameni de ştiinţă presupun că această cantitate este exagerată Sunt citate alte cifre De pildă, Fuller a socotit că apele subterane pot să formeze pe suprafaţa Pământului un strat gros de cel mult 30 de metri Chiar şi în acest caz cantitatea de apă din pământ este colosală Cantitatea de apă care participă la circuitul apei este constantă? Aceasta este o întrebare foarte importantă, întrucât apa exercită o influentă apreciabilă asupra climei Pământului Din păcate, oamenii de ştiinţă n-au reuşit încă să facă un calcul cantitativ precis al conţinutului de apă pe diferitele porţiuni ale circuitului În prezent se poate vorbi cu suficientă exactitate numai despre schimbarea cu timpul a cantităţii totale de apă care ia parte în circuit Această situaţie este confirmată de faptul că în cursul perioadei cuaternare suprafaţa glacialei continentale a crescut nu mai puţin de trei ori Gheţarii uriaşi cuprindeau cantităţi imense de apă care se desprindea din circuit Răcirea generală care a însoţit glaciala a redus substanţial evaporarea pe suprafaţa mărilor şi oceanelor Există temeiuri de a presupune că glaciaţiile au fost precedate de o epocă de ploi intense Oamenii de ştiinţă au denumit această epocă pluvială (de la cu-vântul latinesc pluvlalis – ploios) Acesta este, de asemenea, un exemplu de încălcare a circuitului apei Se pune încă o întrebare importantă: Conţinutul de apă de pe suprafaţa Pământului scade sau creşte cu timpul? Deocamdată nu se poate răspunde precis la această întrebare Se poate presupune că anumite cantităţi de apă de pe Pământ se pierd în spatiile interplanetare O altă parte a apei trece treptat în compoziţia unor particule minerale solide (în special a argilelor) şi dispare din circuit Pe de altă parte, pe suprafaţă poate să apară o parte din apa aflată în adâncul Pământului, de unde se ridică prin fisuri, sub formă de vapori sau de elemente care o constituiesc Această apă a fost denumită de geologul austriac E Suess apă juvenilă Apa subterană este studiată de o ştiinţă din ciclul geologic, şi anume de hidrogeologie Datele acestei ştiinţe au o însemnătate foarte mare pentru inginerii geologi, întrucât apa este cauza apariţiei unei serii întregi de fenomene şi procese importante care au loc în terenuri PE CALEA ŞUVIŢEI DE APĂ Să urmărim calea unei şuviţe de apă de ploaie care a nimerit într-o rocă afinată Îmbibându-se în nisip, sub acţiunea propriei sale greutăţi apa pătrunde încetul cu încetul de sus în jos O atare infiltrare continuă până atunci când apa întâlneşte în drumul său o rocă oarecare densă, impermeabilă pentru ea De cele mai deseori acest obstacol îl constituie straturile de argilă Tot aici sunt opriţi şi vaporii de apă Picăturile cad una după alta, şi cu timpul deasupra argilei se formează un strat de apă În majoritatea cazurilor straturile de argilă sunt înclinate Acest lucru determină o mişcare în jos, pe pantă, a stratului de apă format Aşa se creează un curs de apă subterană Această varietate a apei subterane care se formează deasupra primului strat impermeabil, plecând de la suprafaţă spre adâncime, a fost denumită de hidrogeologi apă freatică Suprafaţa pământului nu este întotdeauna alcătuită din roci afânate: nisipuri, soluri nisipoase-lutoase, soluri argilo-nisipoase În munţi aflorează deseori roci stabile care nu absorb apa: calcare, ghipsuri, graniţe Dar apa găseşte şi aici o cale de a se infiltra în adâncuri O astfel de cale în subteran sunt numeroasele fisuri care străbat de regulă aceste roci Apa intră liber şi circulă prin ele Aşa se formează apele subterane din fisuri Dar ce se întâmplă mai departe cu apa freatică şi apa din fisuri? Apele freatice, precum şi cele din fisuri curg în jos pe pantă până când întâlnesc în drum o vâlcea, o depresiune sau un mal de râpă În asemenea locuri apele freatice ies la suprafaţă şi formează izvoare care ţâşnesc din pereţii depresiunilor Deseori aceste ape sunt izvoare de apă potabilă Uneori însă apele freatice ies la suprafaţă în albiile râurilor Scăldându-vă, aţi întâlnit probabil în râuri şi lacuri sectoare de apă deosebit de rece Acestea sunt locurile de ieşire a izvoarelor subacvatice Dacă în teren lipsesc izvoarele, apele freatice se pot obţine cu ajutorul fântânilor Apa din fisuri, ieşind la suprafaţă, formează de asemenea izvoare care uneori ţâşnesc sub o mare presiune, în acest sens poate servi ca exemplu izvorul din regiunea oraşului Aşhabad Aici, la poalele muntelui Kopet-Dag, din fisurile în calcar ţâşneşte un izvor minunat denumit de băştinaşi Gotur-Ata, ceea ce înseamnă Izvorul de Aur Acest izvor cu o apă extrem de curată are un debit de 300 de litri de apă pe secundă Izvorul alimentează un mic râu, care irigă mai multe sute de hectare de terenuri agricole Probabil că aţi văzut sau aţi auzit vorbindu-se de izvoarele arteziene-ţâşnitoare Hidrogeologii au descoperit că apele arteziene se formează în regiuni cu o anumită structură geologică Pentru apariţia unui asemenea izvor artezian este necesar ca straturile alternante de argilă şi de nisip să stea nu orizontal, ci sub forma de cupă (fig 103) O asemenea aşezare a straturilor este rezultatul unor mişcări tectonice  Să ne închipuim că apa se va infiltra în straturile de nisip cuprinse între straturile de argilă În decurs de zeci, sute şi chiar mii de ani, apa poate să umple tot stratul de nisip Este uşor de înţeles că în partea inferioară a stratului, apa se va afla sub o mare presiune Doar asupra ei apasă o coloană de lichid a cărei înălţime este determinată de poziţia marginilor cupei Dacă am face o sondă sau un put în fundul cupei, apa ar ţâşni neapărat Dacă am face însă o astfel de sondă pe flancurile cupei, apa nu va mai ţâşni, ci doar se va ridica la o anumită înălţime Apele subterane ţâşnitoare au căpătat denumirea de arteziene, după numele provinciei Artois din Franţa, unde au fost întâlnite pentru prima oară Acest tip de apă este folosit pe scară largă pentru aprovizionarea oraşelor şi satelor cu apă potabilă de calitate superioară Sondele arteziene pot să dea mari cantităţi de apă La începutul secolului al XIX-lea, în regiunea Parisului o sondă forată a avut un debit care ajungea până la 16 000 de metri cubi de apă pe zi Izvoarele arteziene alimentează cu apă cele mai mari oraşe din Uniunea Sovietică: Moscova, Leningrad, Krasnodar, Minsk, Tbilisi şi multe alte oraşe mari şi mici, sate şi cătune APA „MACINĂ” ROCA Am vorbit mai sus despre evacuarea printr-un curs de apă a particulelor de roci afinate – sufoziune mecanică În multe cazuri, deplasându-se în rocile pe care le dizolvă apa, apele subterane nu numai că atrag particulele de roci, dar le şi dizolvă Dintre rocile solubile fac parte sarea gemă, ghipsul, calcarul, dolomitul şi altele Apa „macină” cu deosebită lăcomie sarea gemă Aproximativ fiecare 3 metri cubi de apă sunt în stare să dizolve un metru cub de sare Vă puteţi convinge uşor de acest lucru dacă turnaţi 1/3 sare într-un pahar în care sunt 2/3 apă După 10—15 minute sarea se va dizolva Ghipsul se supune dizolvării mult mai puţin Pentru a dizolva un kilogram de ghips este necesară o cantitate de 480 de kilograme de apă Puneţi o bucată de ghips într-un pahar de apă Oricât ar sta ghipsul acolo, nu veţi observa nicio schimbare vizibilă a volumului lui Încercaţi, însă, să puneţi aceeaşi bucată de ghips într-un jgheab în care circulă în permanenţă un curent de apă După un anumit timp volumul ghipsului se va reduce vizibil Calcarul este şi mai puţin solubil Pentru a dizolva un kilogram de calcar ne trebuie cel puţin 30 de metri cubi de apă pură Procesul de dizolvare a calcarului se accelerează dacă în apă există bioxid de carbon În acest caz un kilogram de calcar poate fi dizolvat în 1 000 de litri de apă Cifrele înşirate cu privire la solubilitatea rocilor sunt Desigur, aproximative În condiţii naturale sunt posibile cazuri când apa este saturată cu săruri care intră în compoziţia rocilor Atunci nu se va mai produce dizolvarea continuă a mineralelor analoge din punctul de vedere al compoziţiei Asupra solubilităţii rocilor influenţează temperatura, prezenta în apă a diferitelor combinaţii chimice: acizi, alcalii, săruri  O mare importanţă au, de asemenea, caracterul fisurării rocilor, viteza de circulaţie a apei subterane şi alţi câţiva factori Circulaţia permanentă a apei prin fisuri duce la lărgirea lor şi la transformarea lor în mari cavităţi (fig 104) TRUDITOARE NEOBOSITĂ Şuviţele de apă acţionează zi de zi, de sute, mii şt milioane de ani Ele dizolvă şi găuresc, şlefuiesc şi denudează suprafaţa pământului Apa este aceea care creează defileurile adânci, râpele şi văile râurilor Cursurile de apă antrenează şi transportă la sute şi mii de kilometri substanţele dizolvate şi debitul solid în suspensie Marile râuri transportă în mări şi oceane miliarde de tone de nisip şi mîl Ele înfundă cu mîl bazinele de apă, făcându-le să se retragă, să cedeze locul uscatului Un strălucit exemplu este în această privinţă Marea de Azov În fiecare an râurile transportă în mare cantităţi colosale de materiale solide În timpul lui Petru I, Azovul era un oraş portuar, şi lângă zidurile lui vuiau valurile mării A N Tolstoi, în romanul său, prezintă astfel panorama ce se desfăşura în faţa oştilor ruseşti care asediau oraşul: „Departe, în golful liniştit, se zăreau nişte corăbii înalte, cu pânzele coborâte şi cu tunuri multe… Petru privea încântat spre mare, spre ziduri, se uita la scânteierile semilunelor de pe minarete, la corăbii, la lumina vie a asfinţitului…” Să facem astăzi o plimbare prin locurile unde odinioară se aflau ostile lui Petru I Pretutindeni se întinde stepa, scânteiază braţele şi gârlele Donului, şi departe în pâclă se ascund întinderile luncii Donului Se înalţă clădirile noi-nouţe cu mai multe etaje ale Azovului sovietic, coşurile uzinelor, stâlpii liniilor de transport de energie electrică Dar unde este marea? Într-o perioadă relativ scurtă marea s-a depărtat de oraş cu 10—14 kilometri Golful cândva bogat în apă al Taganrogului a scăzut într-atât, încât vapoarele pot circula acum numai prin canale maritime speciale Peste o sută de ani el va dispare cu desăvârşire, înfundat în nisipul şi mîlul adus de apele Donului Este însă adevărat că reglementarea râurilor, crearea mărilor interne va întârzia întrucâtva acest proces Extrem de variată este activitatea apei în regiunile de evoluţie a ghipsurilor, calcarelor şi a altor roci solubile Apa sapă în ele de la cele mai mici adâncituri şi caverne până la peşteri mari, care măsoară zeci şi sute de metri În Iugoslavia există un vast platou pietros constituit din calcare Platoul poartă denumirea „Karst” sau, mai precis, „Kras” Kras este un cuvânt slav care poate fi tradus prin piatră Platoul Karst este un pustiu pietros care te surprinde prin aspectul său mohorât Aici nu există apă şi nu vezi nici petic de verdeaţă Suprafaţa platoului este acoperită de crăpături, gropi, văgăune şi pâlnii Există râuri, dar ele curg sub suprafaţa pământului, în albii subterane întunecoase şi igrasioase Traversarea platoului prezintă multe dificultăţi călătorului Pe lângă ariditate, la fiecare pas îl pândesc crăpături adânci, subsidente, puţuri fără fund Platoul Karst este un exemplu clasic de acţiune de denudare a apei asupra rocilor solubile şi, din această cauză, denumirea lui s-a extins asupra acestor fenomene luate în ansamblu: formarea unui relief aparte şi a unor cavităţi subterane ca rezultat al dizolvării rocilor sub acţiunea apei se numeşte carst Construirea caselor, a clădirilor industriale, a barajelor, a drumurilor şi a altor amenajări în raioanele de dezvoltare a carstului constituie o problemă inginerească complexă În rezolvarea ei un rol de seamă revine inginerilor geologi care, bazându-se pe studierea detaliată a proceselor carstice, prezintă concluziile cu privire la condiţiile de construire a edificiilor Să facem cunoştinţă mai îndeaproape cu procesele carstice Iată, în fata noastră se întinde o suprafaţă de calcar aflorată Şuviţele de apă circulă prin adâncituri abia vizibile şi le erodează treptat Cu timpul ele transformă aceste adâncituri în mici jgheaburi abia perceptibile şi apoi în fisuri înguste şi adinci Iau naştere forme specifice ale carstului de suprafaţă, denumite lapiezuri sau karren (fig 105) Adâncimea lor variază de la câtiva centimetri până la 1—2 metri În regiunile cu clima umedă lapiezurile se pot transforma în canale-fisuri carstice înguste, care ating o adâncime de 6—10 metri Formele carstului de suprafaţă se întâlnesc de cele mai deseori într-un complex cu formele subterane Formaţiunile carstice imprimă suprafeţei un aspect neobişnuit, sălbatic Aceste teritorii sunt de obicei deserturi lipsite de viată şi aride, deoarece apa de ploaie se scurge repede în adâncul calcarelor Lapiezurile constituie, de asemenea, un important obstacol pentru transport  Relieful carstic mai poate fi întâlnit în Australia, America de Nord şi în alte locuri În Uniunea Sovietică forme carstice există pe vârfurile calcaroase plate ale Munţilor Crimeei sau, cum li se mai spune, iaila, precum şi în unele regiuni din Caucaz Pe lângă lapiezuri, formele masive de relief carstic de suprafaţă sunt reprezentate prin pâlnii carstice Ele se formează ca rezultat al lărgirii şi adâncirii fisurilor Afară de asta, pâlniile pot fi create şi în alt mod – prin prăbuşiri Despre pâlniile de acest tip vom vorbi în capitolele următoare Pe platoul Karst din Iugoslavia se întâlnesc sectoare în care pâlniile, asemenea unor ciupituri de vărsat, au „mâncat” suprafaţa pământului Numărul de pâlnii ajunge la 150 de bucăţi pe kilometru pătrat Într-o altă regiune carstică, în Munţii Crimeei, numărul de pâlnii pe aceeaşi suprafaţă ajunge, de asemenea, la o cifră impresionantă: 40—80 de bucăţi Diametrul pâlniilor oscilează între 10 şi 200 de metri, iar adâncimea lor – de la 2 la 40 de metri Forma pâlniilor este cât se poate de variată: există pâlnii rotunjite eliptice, alungite, neregulate Adesea pe fundul pâlniei pot fi descoperite găuri căscate (fig 106) Apa care ajunge aici este absorbită până la ultima picătură În partea de nord a Uniunii Sovietice se spune că apa din pâlnii „ponoară” (se scurge înăuntru) De aici a apărut şi denumirea acestor găuri – ponoare În regiunile de mare răspândire a proceselor carstice pot fi întâlnite şi forme superficiale gigantice Pâlniile, reunindu-se, pot forma depresiuni carstice (denumite uvala) Acestea sunt depresiuni vaste Pe muntele Ai-Petri există o depresiune lungă de 1 000 de metri şi lată de 250 de metri Dimensiuni şi mai mari au formele carstice denumite polje Lungimea lor poate să atingă kilometri şi chiar zeci de kilometri Formarea poljelor este legată de un întreg complex de procese Ele apar ca rezultat al prăbuşirii tavanului unor cavităţi subterane, sau ca urmare a unei scufundări lente a suprafeţei şi, în fine, a dizolvării rocilor Un exemplu de polje poate servi valea carstică a râului B Gluhaia (afluent al râului Ciusovaia), descrisă de A G Cikişev Lungimea ei este de 15 kilometri, iar lăţimea de 5 kilometri Adâncimea medie variază între 80—100 de metri  Livnoanjsko-polje din Herţegovina (Iugoslavia) ocupă o suprafaţă de 379 de kilometri pătraţi Pereţii ei sunt abrupţi şi înalţi În unele sectoare formează prăpăstii adinci până la 100 de metri O formaţiune de acest gen este şi valea Baidarskaia din Crimeea, cu o lungime până la 10 kilometri şi o lăţime de aproximativ 4 kilometri Şi mai variate sunt formele carstice subterane LUMEA SUBTERANĂ Încă de la primii paşi ai dezvoltării sale, omul a făcut cunoştinţă cu lumea peşterilor Oamenii preistorici, care nu ştiau să-şi zidească clădiri, se foloseau de peşteri ca de un adăpost sigur în faţa frigului şi a ploii, a animalelor sălbatice şi a triburilor vrăjmaşe Am putea spune că cultura omului a început să ia naştere în lăcaşurile acestea primitive, în peşteri A trecut timpul, omul a ieşit din bezna peşterilor şi a învăţat să dureze case Atunci peşterile au început să i se pară misterioase şi înfricoşătoare În jurul lor au început să se ţeasă legende şi mituri Şi iată peşterile devenite izvor de superstiţii Mitologia antică greacă a acordat o atenţie deosebită peşterilor Ea le-a populat cu titani puternici şi cumpliţi Mitologia afirma că sufletele celor morţi se prăbuşesc prin prăpăstiile din pământ în peşterile uriaşe din adâncurile subpământene Aici curg râurile negre şi se află împărăţia îngrozitoare a lui Hades Totodată, păstrând amintiri vagi despre siguranţa sălaşelor subpământene, grecii antici au creat legenda naşterii zeului lor de căpetenie Zeus într-o peşteră adâncă din insula Creta La apariţia superstiţiilor legate de peşteri au contribuit, într-o bună măsură, unele fenomene enigmatice observate în peşteri Unul dintre acestea este efectul sonor cu totul original Aşa de pildă, datorită unei acustici specifice, susurul slab al unui curs de apă pare un glas de om venind de undeva din adâncurile pământului Multe popoare imaginau peşterile cu fiinţe fantastice Astfel, europenii socoteau că în peşterile subpământene locuiesc fiinţe fabuloase, şi anume gnomii, care topesc şi prelucrează metalele Buriatii credeau că unele peşteri sunt locuite de o divinitate teribilă – stăpânul munţilor Lângă aceste peşteri se săvârşeau regulat rituri religioase Apa din peşterile Baidinskie, situate pe malul lacului Baikal, era considerată tămăduitoare datorită duhului prezent în ea Pentru a îmbuna duhul, în vechime i se aduceau drept jertfă bani de argint, care erau aruncaţi în izvorul ce curge pe fundul peşterilor Sute de legende şi mituri legate de peşteri s-au creat în China În una din aceste legende se istoriseşte că lângă oraşul Iuan-Tzean-cen, în munţii calcaroşi Iunnan, există o mare Peşteră a Draconului În această peşteră este întuneric şi umezeală Într-unul din pereţii ei este adânc împlântată o spadă ruginită Legenda povesteşte că în această peşteră a locuit cândva, în antichitate, un împărat-dracon Ori de câte ori draconul ieşea din peşteră, toamna, se produceau inundaţii îngrozitoare care distrugeau regulat toată recolta coaptă Păstorul Danai a aflat despre acest lucru El a rugat pe un meşter fierar să-i facă o spadă fermecată ca să lupte cu draconul înfricoşător Înarmat, Danai a intrat în peşteră După o luptă aprigă eroul l-a înfrânt pe dracon Când însă a dat să iasă din peşteră, el a întâlnit în drum un bloc imens de piatră Cu o lovitură puternică, păstorul a înfipt spada fermecată în stâncă, dar aceasta nici nu s-a clintit Şireata nevastă a draconului l-a pedepsit pe păstor pentru moartea bărbatului său, astupând intrarea în peşteră Multe poveşti şi legende vorbesc despre averile şi comorile nepreţuite îngropate în peşteri Aşa este legenda despre comorile pe care ostile chinezeşti le-ar fi ascuns într-o peşteră inaccesibilă din muntele Kalak-Taş, în Pamir După cum se ştie, oamenii de ştiinţă şi alpiniştii sovietici au verificat această legendă şi au stabilit că în prezent peşterile, deşi poartă urmele unei existente a oamenilor, nu conţin, totuşi, obiecte de valoare Multe asemenea legende se referă la peşterile greu accesibile din Caucaz şi Siberia Marea majoritate a peşterilor reprezintă forme carstice subterane Rareori acestea au o altă origine Un exemplu de peşteră de origine artificială îl poate servi cunoscutul templu dintr-o peşteră din provincia Gansu din China, care reprezintă, de fapt, un număr de peste 500 de peşteri sculptate cu măiestrie de mâna omului în gresie tare A fost nevoie de peste 1600 de ani pentru a se construi acest templu unic în felul său Nu mai puţin interesant este oraşul-cetate Vardzia, săpat în peşterile de pe malul râului Kura din Gruzia (fig 107) Într-o stânca inaccesibilă, mâna omului a săpat sute de peşteri-odăi amplasate în opt etaje Trebuie spus că primul etaj se ridică deasupra Kurei, la o înălţime de 90 de metri, iar ultimul – la 135 de metri Aici există, de pildă, „Sala Consiliului” lungă de 10 metri şi lată de 7 metri Construit în secolul al X-lea, oraşul a fost timp de mai multe veacuri un vajnic păzitor al Gruziei, în fata căruia s-au oprit nu o dată invaziile duşmanilor  La fel de interesante sunt oraşele chinezeşti de peşteră, care sunt alcătuite din case săpate în peşterile din taluzurile verticale de loess uscat Aceste case au mai multe camere tencuite pe dinăuntru cu var Ele şi-au menţinut rezistenţa timp de mai multe sute de ani Peşterile artificiale sunt interesante, dar ele sunt cu mult mai prejos, nu numai ca dimensiuni, ci şi ca frumuseţe, faţă de peşterile carstice făurite de activitatea şiroaielor de apă Peşterile carstice reprezintă o lume minunată şi variată Studierea acestei lumi prezintă un mare interes pentru arheologie, întrucât în peşteri s-au păstrat mărturii din viaţa unor întregi generaţii ale lumii antice O mare însemnătate are studierea cavităţilor subterane pentru construcţiile hidrotehnice şi industriale Fără o studiere detaliată a cavităţilor subterane, fără elucidarea gradului de periculozitate care rezidă în prăbuşirea tavanului peşterilor, nu pot fi construite clădiri capitale, nu se pot crea baraje şi lacuri de acumulare în regiunile de dezvoltare a carstului În fine, peşterile deţin un rol deosebit în formarea debitului subteran al apei, în dezvoltarea unei faune şi flore specifice Importanţa studierii lumii subterane a dat naştere unei ştiinţe care se ocupă de originea, structura şi dezvoltarea peşterilor Această ştiinţă a căpătat denumirea de speologie (de la cuvântul grecesc spelaion – peşteră) Cercetarea peşterilor şi a prăpăstiilor este deseori legată de mari dificultăţi şi riscuri În anul 1952, cercetând prăpastia Martin (din Pirinei), a pierit speologul francez M Loubin Vizitarea peşterilor constituie un prilej de excursii extrem de atrăgătoare Din acest motiv, turismul în peşteri capătă o dezvoltare tot mai mare Această formă de excursii, alături de alpinismul din peşteri, este menită să ocupe un loc de frunte în cunoaşterea universului peşterilor PEŞTERI MARI ŞI MICI În Statele Unite ale Americii, în statul Kentucky, în apropierea oraşului Louissville, – se află cea mai mare dintre peşterile cunoscute – Mamoth Cave (Peştera Mamutului) Ea reprezintă o întreagă lume subterană, cu un sistem propriu de râuri şi lacuri Galeriile subterane formează un labirint extrem de complicat, alcătuit din cinci caturi În peşteră există 223 de galerii, 225 de culoare şi 77 grote mari Dacă toate culoarele şi galeriile ar fi întinse în linie, lungimea lor ar depăşi 240 de kilometri Cea mai puternică impresie o produce asupra turiştilor grota cea mai mare a peşterii, denumită „Templu” În lungime ea are 163 de metri şi o lăţime de 87 de metri Înălţimea peşterii măsoară aproape 40 de metri În Peştera Mamutului curg trei râuri, care formează într-o serie de sectoare cascade şi praguri; tot aici există trei lacuri destul de mari Pe platoul Kentucky, unde se găseşte Peştera Mamutului, suprafaţa calcaroasă este literalmente măcinată de formaţiunile carstice Aici au fost descoperite 60 000 de pâlnii şi sute de peşteri Foarte recent în această regiune, în afara grandioasei peşteri descrise mai sus, a fost descoperit încă un sistem asemănător care este deocamdată insuficient cercetat Până în prezent s-a reuşit să se traseze pe hartă numai 60 de kilometri de galerii şi grote subterane ale acestui univers subteran nou descoperit Dintre cele mai mari formaţiuni carstice de acest tip trebuie menţionată, de asemenea, peştera Carslbad din statul New Mexico (S U A ) Înălţimea uneia dintre grotele ei depăşeşte 91 de metri, iar lungimea ei este de 1 200 de metri Pentru o vizitare mai comodă a peşterii, americanii au construit pentru turişti un lift extrem de frumos pentru urcarea şi coborârea excursioniştilor Multe peşteri sunt şi în Europa occidentală Dimensiuni deosebit de mari atinge peştera Helloch din Elveţia, care înseamnă în traducere „Gaură de peşteră" Trecerile subterane săpate de apă în masivul calcaros, care au fost cercetate, se întind pe o distantă de 70 de kilometri Cu nimic mai prejos este şi marea peşteră Eisriesenwelt („Gigantica lume de gheată") În Europa şi în America pot fi numărate zeci de peşteri a căror întindere variază de la 3 la 25 de kilometri Mii de peşteri de dimensiuni mai mici sunt răspândite în toate regiunile globului pământesc Sunt relativ mai puţin cercetate peşterile din Africa, Asia şi America de Sud Pe temerarii cercetători îi mai aşteaptă aici încă multe surprize În Uniunea Sovietică sunt, de asemenea, multe peşteri Una dintre cele mai cunoscute regiuni cu peşteri este Crimeea Lanţul muntos din partea de sud a peninsulei Crimeea este alcătuit din complexe groase de calcare Ele formează vârfuri originale De sute de mii de ani apa roade şi dizolvă aceste suprafeţe de calcar Infiltrându-se prin numeroasele fisuri, apa a creat forme subterane complexe – sute de peşteri carstice variate De o largă popularitate se bucură în rândul turiştilor peşterile carstice de lângă satul Sorokino, situate în ramificaţiile de nord ale muntelui Demerdji-laila În adâncul uneia dintre aceste peşteri există un râu subteran Multe peşteri se găsesc pe platoul Karabi-Iaiia, aflat în partea de nord-est a oraşului Sudak Cel mai mare masiv calcaros din munţii Ceatâr-Dag din Crimeea, pe care se află una dintre cele mai înalte culmi ale Crimeei – Eklizi-Burun (1525 de metri), numără zeci de peşteri interesante În afară de peşterile carstice, Crimeea este cunoscută prin oraşele remarcabile din peşteri create în secolele V—VI: Ciufut-Kale, Tepe-Kermen etc Mâna omului a săpat în stânci sute de peşteri în care odinioară se aflau locuinţe, biserici Într-o serie de peşteri carstice au fost descoperite aşezări ale oamenilor primitivi din epoca de piatră veche (paleolitic) O faimă deosebit de mare au căpătat-o descoperirile arheologice din peşterile Kiik-Koba (raionul Zuia), Ciokurcea (în apropierea Simferopolului) etc O altă regiune bogată în peşteri este Caucazul Aici o serie de creste muntoase sunt alcătuite din calcare, dolomite şi roci cretacice Apa a săpat în aceşti munţi suprafeţe carstice şi forme de adâncime complicate Numeroase peşteri carstice se află şi în Gruzia de vest În rândul turiştilor, de largă popularitate se bucură peşterile de lângă Kutaisi Există peşteri carstice şi de-a lungul Şoselei militare-Suhumi (lângă satul Ţebelda), şi la nord-est de Suhumi (lângă satul Şrom) Un loc îndrăgit de turişti este marele sistem de peşteri cu mai multe caturi de pe cursul superior al râului Hosta şi Kudepsta, lângă satul Voronţovka După locul unde se găsesc, acest sistem a fost denumit sistemul de peşteri Voronţov Sute de peşteri se găsesc şi în alte regiuni din Caucaz Ele îi aşteaptă deopotrivă pe turişti şi pe cercetători Forme carstice subterane se mai întâlnesc în Urali şi în regiunea Uralului Pe aceste meleaguri sunt cunoscute zeci de peşteri mari Printre care şi cea mai mare din U R S S – peştera Kungur Formaţiuni carstice există şi în alte regiuni ale Uniunii Sovietice: în Asia Centrală, în Aitai, în regiunea lacului Baikal, în Orientul îndepărtat PRĂPĂSTIILE Întâlnind pe suprafaţa calcarului sau a ghipsului fisuri, picăturile de ploaie „se prăbuşesc” în ele Procesul de dizolvare se desfăşoară zi de zi Trec veacuri, şi fisurile, cândva subţiri, se transformă în puţuri sau galerii carstice Cele dintâi se caracterizează prin dimensiuni mai mici Adâncimea lor nu depăşeşte 30 de metri Galeriile carstice însă ating adâncimi mult mai mari Procesul continuu de dizolvare a rocilor poate să transforme galeria într-o prăpastie carstică O trăsătură caracteristică a acestei prăpăstii este partea superioară lărgită până la câţiva zeci de metri Drumul apei depinde de direcţia fisurilor De aceea, galeriile şi prăpăstiile carstice, păstrându-şi direcţia verticală pe o porţiune mare, în unele sectoare se pot transforma în galerii mari, grote şi săli înclinate În acest caz prăpastia se preschimbă într-un sistem carstic complex, care seamănă cu cel al peşterilor (fig 108)  Adâncimi deosebit de mari ating prăpăstiile din zona litoralului Mării Mediterane În prezent, din prăpăstiile cunoscute cea mai adâncă este considerată prăpastia Tantal, situată în Alpii orientali S-a stabilit că adâncimea ei depăşeşte 1000 de metri O adâncime aproximativ tot atât de mare are şi prăpastia carstică Berger din Franţa În Spania, Franţa, Italia şi Austria există peste zece prăpăstii cu o adâncime de o jumătate de kilometru Este interesantă povestea asaltului prăpastiei şi peşterii Berger Acest gigantic sistem a fost descoperit abia în anul 1953 El este situat pe platoul calcaros Sornen (Franţa), la o înălţime de 1 450 de metri Intrarea în peşteră reprezintă o trecătoare îngustă de 5 metri Ceva mai departe se îngustează într-atât, încât un om abia se poate strecura prin ea După această „gâtuitură” se desfăşoară o anfiladă neîntreruptă de pufuri, galerii, canale şi grote (fig 109) În cea mai mare parte a acestor cavităţi curge un râu subteran care formează în drumul său o  serie de cascade Nouă cercetători îndrăzneţi, înfruntând prăpăstiile şi apa rece ca gheata, cascadele şi grohotişurile, după ce au organizat în drumul lor două tabere (una la adâncimea de 500 de metri, iar cealaltă la 800 metri) au atins cota de 1000 de metri Baza inferioară a fost amenajată în „Sala a treisprezecea” Aceasta este o grotă imensă, pe fundul căreia se găsesc câteva zeci de lacuri mici Sala este în permanentă zguduită de o asurzitoare canonadă de tun, pe care o produce un mic pârâiaş ce curge dintr-un perete Sunetul slab, preluat de bolti şi răsfrânt de o mie de ori de pereţi, răsună puternic Prăpăstii adinci există şi în alte regiuni ale pământului Astfel, în Africa este cunoscută prăpastia Annu Bussui (în Algeria) Adâncimea ei este de 539 de metri În Uniunea Sovietică nu există prăpăstii foarte mari Galeriile carstice de pe culmile plate ale Munţilor Crimeei au o adâncime care nu depăşeşte 80—120 de metri Cititorii care au auzit de oraşul Piatigorsk ştiu probabil şi de renumitul „Proval” (Surpătură) Aceasta este o catacombă carstică relativ puţin adâncă (41 de metri) Ea este cunoscută de foarte multă vreme Într-una din legendele legate de această catacombă se istoriseşte că în adâncă antichitate aici locuia un zmeu care sufla foc pe nări Noaptea el ieşea din hruba sa, răpea din sate fetele tinere şi le înghiţea Primii cercetători ai „Provalului”, examinând superficial, au tras concluzii eronate cu privire la originea catacombei M I Lermontov, care a vizitat-o, scria: «… După părerea oamenilor de ştiinţă această surpătură nu este altceva decât craterul unui vulcan stins» La presupunerea acestui lucru a contribuit în bună măsură mirosul de sulf exalat din „Proval” În realitate, catacomba reprezintă o tipică galerie carstică Ea s-a format din cauza prăbuşirii unei cavităţi din calcare Cavitatea a luat naştere în procesul dizolvării îndelungate a rocilor de către apa caldă, saturată cu hidrogen sulfurat şi bioxid de carbon, care circulă prin fisuri În anul 1858, în roca tare a fost săpat un tunel orizontal de 44 de metri; el a permis vizitatorilor să se apropie de grota cu care se termină galeria Pe fundul grotei există un mic lac cu apă albăstruie sulfuroasă Dacă veţi coborî în apă o crenguţă, ea se va acoperi repede cu un strat compact de sulf Puţuri şi galerii carstice se întâlnesc şi în alte locuri din Uniunea Sovietică: în Urali, Altai, Asia Centrală RÎURI CARE CURG ÎNDĂRĂT ŞI LACURI CARE DISPAR Să mergem cu gândul în regiunea Vologda, pe malul lacului Kuşt În fata noastră se desfăşoară o întindere de apă albastră pe o suprafaţă de 3,5 X 6 kilometri pătraţi Aici se observă fenomene surprinzătoare În anumiţi ani, vara, apa dispare destul de repede din lac, şi pe fundul lui apar terenuri de fâneaţa de toată frumuseţea După un anumit timp apa revine în lac Unde a dispărut şi de unde a venit ea din nou? S-a constatat că în fundul lacului există un ponor Printr-un canal subteran apa se scurge în lacul Kainskoie din vecinătate Există încă un lac asemănător – Drujinskoe, la 10 kilometri de lacul Beloe Acest lac dispare o dată la câţiva ani, scurgându-se în ponoarele aflate pe fundul lui Dacă în timpul verii, în regiunea unuia dintre lacurile unite prin canale carstice cu alte lacuri, cade o ploaie torenţială, în celelalte lacuri nivelul se poate ridica foarte repede Cauza principală care duce la scurgerea apei în canalele subterane este micşorarea afluxului ei în lac Cantitatea de apă care iese prin ponoare începe să depăşească afluenţa, şi lacul seacă Uneori se produce un fenomen în aparentă inexplicabil Apa din lac se scurge cu zgomot în canalele carstice în câteva ceasuri Nici peştii din apa lacului nu apucă să plece o dată cu ea, şi rămân neputincioşi pe fund Un asemenea fenomen are loc atunci când un ponor înfundat este spălat de apă cu presiune Tocmai prin orificiul creat în felul acesta se desfăşoară secarea lacului Asemenea lacuri se găsesc în număr mare în regiunile Novgorod, Leningrad şi Gorki Interesante sunt şi râurile de aici Iată unul din ele Venim pe malul lui a doua zi şi vedem că râul curge în sens invers Dacă o atare schimbare a direcţiei are loc iarna, ea este însoţită de o spargere zgomotoasă a gheţii Explicaţia unei comportări atât de stranii a râurilor nu este dificilă Râurile acestea unesc de obicei două lacuri Dacă din lacul care dă naştere râului apa se scurge printr-un ponor, râul poate să înceapă a curge îndărăt (fig 110) Şi pe fundul râurilor pot să existe ponoare În acest caz, pe vreme de secetă un astfel de râu poate să dispară Ca exemplu poate servi cursul superior al marelui fluviu european Dunărea Pe vreme de secetă apele Dunării sunt complet absorbite de ponoarele de lângă oraşul Immendingen Pe o distantă de 13 kilometri Dunărea curge pe sub pământ, după care iese la suprafaţă sub formă de izvor puternic Râul Timavo, care se varsă în Marea Adriatică cu 20 de kilometri la nord de Trieste, curge pe o întindere de zeci de kilometri prin canale subterane Un alt exemplu ni-l oferă râul Suuk-Su din Crimeea Primii patru kilometri râul îi străbate printr-un canion îngust, după care se scufundă într-un canal carstic Abia după câţiva kilometri el apare din nou la suprafaţă, formând izvoarele râului Ciornaia Râuri care dispar există şi în Caucaz, în Başkiria şi în alte câteva regiuni din U R S S  În regiunile de dezvoltare a fenomenelor descrise mai sus, construcţia diferitelor instalaţii hidrotehnice, canale, baraje, lacuri de acumulare, ecluze, prezintă greutăţi deosebite Sistemele carstice, pe de o parte pot fi căi de scurgere a apei, iar pe de altă parte ele pot să inunde pe neaşteptate teritoriile limitrofe SPLENDOAREA LUMII SUBTERANE S-ar putea crede că în peşterile întunecate, cu intrări negre, căscate, nu există nimic interesant În realitate însă lucrurile nu stau aşa Lumea subterană te uluieşte prin diversitatea ei Mai întâi de toate te uimesc prin varietatea lor formaţiunile cristaline din săruri calcaroase, de ghips, feruginoase etc Precipitându-se în apă, acestea formează stalactite şi stalagmite, stâlpi şi coloane Stalactita este un „ţurţur” mare de calcar, atârnat de tavan El este rezultatul prelingerii treptate din tavan a unor picături care conţin în soluţie carbonat de calciu Înaintând pe ţurţuri, picătura apucă să separe din soluţie o cantitate mică din această substanţă Partea care cade din ea se evaporă şi lasă, de asemenea, o fracţiune oarecare de carbonat de calciu pe fundul peşterii; şi din acest motiv, de pe fund, în întâmpinarea stalactitei creşte stalagmita În cele din urmă stalactita şi stalagmita se contopesc şi formează stâlpi şi coloane de calcar Formele şi culoarea, combinaţiile şi formaţiunile lor sunt infinit de variate: fie că seamănă cu nişte fire dintre cele mai subţiri, fie că formează colonade groase cât pot cuprinde cu braţele doi oameni, fie că seamănă cu nişte minarete, pagode, ori cu un animal oarecare În figura 111 se poate vedea o formă originală de stalagmită, cu un aspect de minaret Se întâlnesc adevărate cascade de piatră, parcă încremenite, formate prin acumularea a milioane de cristale mici de calicit În peşterile carstice subterane se întâlnesc stalactite cu o formă stranie, complicată Ele au fost denumite helictite Cercetătorul N Kastere din Franţa istoriseşte: „… Helictitele sunt un capriciu al naturii; ele sunt uluitoare şi feerice; formele lor sunt îndrăzneţe şi fantastice De cele mai deseori helictitele atârnă de pe tavan vertical, ca nişte fire subţiri, apoi parcă fără niciun motiv se încovoaie deodată brusc, se ridică sub un unghi ascuţit, formând spirale, aruncând în toate părţile un fel de tentacule; se agaţă de stalactitele vecine, tar uneori se reîntorc din nou spre tavanul de care atârnă…” Cauzele unor formaţiuni atât de surprinzătoare sunt deocamdată insuficient de clare Dacă am tăia cu ferăstrăul în două o stalactită sau o stalagmită, am putea vedea în secţiune transversală nişte inele, care amintesc de inelele anuale ale pomilor Oamenii de ştiinţă au stabilit că într-un an se formează două inele, care se deosebesc prin culoarea lor Lucrul acesta a permis să se stabilească vârsta formaţiunilor calcaroase În Uniunea Sovietică au fost tăiate stalagmite din Crimeea, având un diametru de 50 de centimetri Calculându-se inelele, s-a stabilit că vârsta lor atinge o cifră apreciabilă – 2000 ani Stalagmitele groase din peşterile Slovaciei s-au dovedit a fi de o vârstă cu totul remarcabilă – 100000, până la 700000 de ani O stalagmită gigantică din peştera Carlsbad (din S U A ), având în diametru 4,9 metri, s-a acumulat, după cum a arătat calculul inelelor, timp de 60 de milioane de ani În peşterile de ghips nu se formează stalactite şi stalagmite În schimb, ghipsul creează numeroase combinaţii de acumulări cristaline Aici pot fi văzute cristale mari, flori şi formaţiuni arborescente nemaiîntâlnite (fig 112) Cristale la fel de interesante formează mineralul calcaros denumit aragonit Ele seamănă când cu nişte flori exotice, când cu nişte fire; iar uneori formează tufişuri şi lăstărişuri întregi de ciorchini minerali legaţi şi împletiţi între ei În galeriile şi grotele subterane se întâlneşte uneori aşa-numita perlă de peşteră Este vorba de formaţiuni globulare sau ovoide turtite cu un diametru de la 3 la 20 de milimetri Dacă am tăia o asemenea perlă, am putea vedea că ea este alcătuită dintr-o mulţime de straturi Zeci de coji calcaroase de dimensiuni, din ce în ce mai mici sunt parcă introduse una în alta De cele mai deseori perlele sunt mate sau gălbui Uneori se întâlnesc şi perle strălucitoare, amintind de porţelan  Se consideră că formarea perlei de peşteră se produce într-un bazin de apă puţin adânc, atunci când şuviţe de apă cad de sus pe suprafaţa micului lac Ele pun într-o mişcare lentă de rotaţie granulele fine în suspensie ale nisipului Rotindu-se, granulele se acoperă de învelişuri de calcit În U R S S Perla de peşteră a fost descoperită în Urali în peştera Kizel În sistemele carstice subterane privirea turistului este atrasă nu numai de formaţiunile minerale Râurile străvezii ca cristalul, suprafeţele ca oglinda ale iazurilor, cascadele şi draperiile, îngrămădirea de stânci – toate acestea produc o impresie puternică, de neşters Studierea formaţiunilor minerale noi prezintă interes nu numai pentru mineralogie, dar şi pentru elucidarea particularităţilor de dezvoltare a peşterilor PEŞTERI AMENAJATE E puţin probabil ca cineva să nu fi citit în copilărie captivantul roman al lui Mark Twain despre aventurile lui Tom Sawyer Aminti-vă de episodul în care eroii romanului, Tom şi Becky, au plecat cu multă voie bună în excursie la peşteră Cufundaţi în cercetarea peşterii, copiii s-au rătăcit… „Umblară orbecăind ba pe un drum, ba pe altul, pătrunzând departe în adâncurile tainice ale peşterii… într-un loc dădură de o văgăună largă, din a cărei boltă atârnau o mulţime de stalactite sclipitoare, mari cât un picior de om Au dat ocol văgăunii, minunându-se de atâta frumuseţe, apoi au părăsit-o, intrând într-unul din numeroasele coridoare ce porneau din ea Curând ajunseră la un havuz fermecător, al cărui bazin era încrustat cu o horbotă de gheată, din cristale sclipitoare Se aflau în mijlocul unei văgăuni cu pereţii sprijiniţi de un mare număr de piloni cu forme fantastice, alcătuiţi de îmbinarea unor stalactite şi stalagmite mari, ce se formaseră de pe urma neîncetatei picurări a apei de-a lungul veacurilor…” După ce au rătăcit trei zile şi trei nopţi prin nesfârşitele galerii şi grote, eroii au avut norocul să dea din întâmplare de o ieşire la suprafaţă, ieşire până atunci necunoscută, la 8 kilometri mai jos de la intrarea în peşteră Această aventură s-a sfârşit pentru Tom şi Becky destul de bine Dar nu întotdeauna se întâmplă aşa În marile sisteme de peşteri se găsesc deseori schelete ale unor călători sau căutători de comori nenorocoşi, care s-au rătăcit în nesfârşitele coridoare, săli şi pasaje ale lumii subterane În întunericul adânc al subteranelor călătorul este expus primejdiilor: îi pot aştepta prăpăstii adânci, surpări nebănuite şi multe alte surprize neplăcute Este foarte periculos să cobori în sistemele carstice de unul singur, asemenea plimbări trebuie făcute aproape întotdeauna în grup Multe peşteri din Europa şi America sunt în mod prevăzător înzestrate cu uşi şi se încuie cu lacăte ale căror chei se păstrează de către autorităţile locale Unele peşteri din Europa centrală sunt din vechime locuri frecvent vizitate de turişti Ele au fost cu timpul amenajate de om şi s-au transformat în obiective turistice potrivite pentru excursii comode şi pline de farmec Un exemplu ni-l oferă una dintre cele mai frumoase peşteri din Cehoslovacia - Macocha Galeriile şi grotele ei sunt inundate de lumină electrică, iar pe alocuri există proiectoare instalate cu măiestrie, care creează efecte optice, punând în valoare decoraţiile „sculpturale” formate de apă În această peşteră turiştii sunt înconjuraţi de o atmosferă cu adevărat fabuloasă Nu întâmplător aici s-au făcut filmările pentru binecunoscutul film „Floarea de piatră” Amintiţi-vă cât de uluitor era peisajul de basm în multe secvenţe ale filmului! Peştera este constituită din multe galerii, coridoare şi pasaje care unesc sălile Pe fundul galeriei principale curge râul subteran Puneve Potrivit unui obicei existent aici, turiştii fac şi o plimbare subterană cu barca Deosebit de frumoasă este „Sala feerică”, în care există mii de stâlpi calcaroşi, stalactite şi stalagmite De un renume deosebit se bucură în „Sala feerică” o remarcabilă operă creată de apă – „Stâlpul lui Hus”, format din calcar Este extrem de frumos şi „Lacul feeric” Apa lui de o transparenţă cristalină, luminată cu iscusinţă de proiectoare ca şi Stâlpul lui Hus, produce o impresie de neuitat asupra privitorilor Nu întâmplător peştera Macocha atrage în fiecare an mii de excursionişti, care doresc să vadă cu propriii lor ochi acest admirabil palat carstic subteran În Iugoslavia, pe platoul Karst, despre care am mai vorbit, se găseşte o altă peşteră amenajată Ea se numeşte „Postoina Iama” (Văgăună de înotat) Aici, la dispoziţia excursioniştilor se află o cale ferată îngustă, electrificată În faţa turiştilor se desfăşoară un tablou încântător Numeroasele săli cu ciudate concreţiuni de calcar sunt colorate în alb, roşiatic, cafeniu, cenuşiu-deschis Atrage atenţia o draperie de-un alb orbitor, având jos o bordură de cristale cafenii şi roşii Ea este formată din mii de stalactite care s-au unit într-un întreg Galeriile şi sălile principale ale peşterii sunt luminate electric; drumul este în mod prevăzător îngrădit în locurile periculoase Peşteri amenajate se găsesc şi în Uniunea Sovietică Printre acestea se află şi cea mai mare peşteră Kungur, precum şi peştera Satapliiskaia (Gruzia) PEŞTERI GLACIALE În multe locuri ale globului pământesc se întâlnesc peşteri glaciale O trăsătură distinctivă a acestora o constituie prezenţa gheţii în grotele şi galeriile subterane în tot timpul anului Contururile formaţiunilor de gheaţă frapează prin diversitatea lor O largă răspândire cunosc aici stalactitele şi stalagmitele de gheaţă Contopindu-se, ele formează stâlpi de gheaţă groşi, care ating în diametru 1—3 metri şi chiar mai mult Viaţa ţurţurului care s-a format la suprafaţa pământului este de scurtă durată În schimb, stalactitele şi stalagmitele de gheaţă din peşteri pot să atingă o vârstă de zeci şi sute de ani Masa principală a gheţii din peşteri este însă cuprinsă nu în aceste formaţiuni, ci în crusta de gheaţă care acoperă bolţile, pereţii şi fundul peşterilor Deosebit de multă gheaţă se acumulează pe fundul galeriilor şi grotelor În peşterile de gheaţă din Cehoslovacia, stratul gheţii de pe fund ajunge la 15—20 de metri În peşterile din Urali grosimea ei este ceva mai mică În grotele glaciale subterane se întâlnesc şi lacuri, şi râuri îngheţate Un efect deosebit produc cascadele de gheaţă nemişcate Pe bolţile şi pe pereţii acestor peşteri se pot vedea deseori concreşteri originale de cristale de gheaţă, formând franjuri, lanţuri şi draperii care coboară din tavan Peşterile glaciale se pot întâlni destul de des O parte din ele sunt situate în munţi, la mare altitudine, şi în acest caz formarea gheţii se datoreşte climei aspre care domneşte aici Ca exemplu de peşteri glaciale de mare altitudine poate servi renumitul sistem carstic din Alpii orientali despre care am vorbit mai sus – Eisriesenwelt Un alt exemplu de peşteră glacială de mare altitudine este grota Castere, situată în Pirinei la o înălţime de 2 675 de metri Astfel de peşteri de dimensiuni mai mici se găsesc şi în Uniunea Sovietică De pildă, peştera Ledeanaia (vechea denumire este Buzluk-Koba) din Crimeea, aflată pe versantul de nord al muntelui Karabi-Iaila, la o altitudine de aproximativ 900 de metri În această peşteră temperatura în lunile de vară este apropiată de zero, iar iarna coboară până la –2 sau –5 grade Când cobori în peşteră, primul lucru care îţi sare în ochi este un mic gheţar de pe fundul ei Din tavan atârnă ţurţuri de gheaţă-stalactite Unele din ele ating în lungime 2—3 metri Pe fundul peşterii se ridică stalagmite de gheată asemenea unor stâlpi Printre acestea există- unele mici, înalte de câteva zeci de centimetri, dar există şi altele mai mari, depăşind de două ori înălţimea unui om Mergând în partea mai îndepărtată a peşterii poţi vedea cascade de gheată În regiunile centrale şi nordice din Uniunea Sovietică există peşteri glaciale aflate pe teritorii de şes Ele pot fi întâlnite în Urali şi în regiunea Volgăi Cum se acumulează gheata în peşteri în aceste condiţii? Explicaţia este simplă Formarea gheţii se produce de regulă în peşterile penetrabile pentru vânt, în care este posibil un curent de aer În timpul iernii, în peşteri intră mult aer rece El îngheaţă umezeala de aici, precum şi apa care se infiltrează prin crăpături În anotimpurile călduroase aerul rece circulă prin peşteri, întrucât temperatura aerului este totuşi mai mare de zero grade, o parte din gheaţă apucă să se topească Cealaltă parte a ei însă se păstrează neschimbată până la iarna viitoare Dacă în timpul anului predomină afluenţa aerului rece în peşteră, având temperaturi sub zero grade, masele de gheată din subsolul ei cresc cu fiecare an Este interesant de remarcat că în regiunea Volgăi gheata se formează în acele peşteri în care fundul se află mult mai jos în raport cu intrarea Lucrul acesta asigură o rămânere îndelungată a aerului rece în cavităţile subterane şi acumularea ghetii ÎN ADÂNCURILE PEŞTERII KUNGUR Peştera glacială Kungur, situată în regiunea Perm, se bucură de o mare şi binemeritată popularitate Este cel mai mare sistem carstic subteran din Uniunea Sovietică Existenta ei era cunoscută de mult, dar a fost descrisă pentru prima oară abia în anul 1770 de academicianul rus I Lepehin De atunci a apărut o vastă literatură despre acest uimitor univers subteran Mulţi oameni de ştiinţă se ocupă de studierea structurii, a etapelor de dezvoltare şi a regimului ei În acest scop a fost creată Staţiunea specială Kungur a Academiei de Ştiinţe a U R S S Regularităţile formării peşterilor descoperite cu prilejul acestor cercetări prezintă o mare importantă pentru aprecierea tehnico-geologică a regiunilor carstice Peştera este situată pe malul înalt şi abrupt al râului Silva, mal care, lângă gara Kungur, poartă denumirea de „Ledeanaia gora” („Muntele de gheată”) Un tunel săpat în mod artificial duce în „Sala briliantelor”, denumită astfel din pricina jocului frumos de cristale de gheată care acoperă pereţii şt bolţile grotei Iată cum descrie această sală un excursionist: „… Este o grotă nu prea mare, ai cărei pereţi, ca şi tavanul, sunt complet acoperiţi de cristale de gheată Pe tavan cristalele se concentrează şi atârnă ca nişte ciorchini şi candelabre somptuoase Fiecare cristal are forma unei plăcute hexagonale regulate cu un diametru de 2 şi chiar de 3 ţoli Paralel cu şuviţele de cristal merg nişte linii subţiri care arată că fiecare din aceste plăcute este o concreţiune de mai multe cristale în formă de bastonaşe Aceste plăcute se agaţă una de alta prin colturile lor şi formează lanţuri destul de lungi De capetele inferioare ale lanţurilor atârnă un mănunchi întreg de plăcuţe, astfel încât se obţine o formaţiune foarte asemănătoare cu un candelabru… Grota aceasta îşi merită pe deplin denumirea: cristalele care acoperă bolta ei ba se sting la lumina lumînărilor, ba se aprind din nou şi strălucesc cu lumini vii, asemenea briliantelor" Cum se formează aici gheaţa? În această parte a peşterii gheaţa ia naştere datorită apei care pătrunde aici prin fisuri şi îngheaţă La aceasta contribuie temperatura scăzută din sală în tot timpul anului (în medie – un grad) Vara gheaţa nu apucă să se topească din pricina curentului puternic de aer rece care circulă din interiorul peşterii spre suprafaţă „Sala briliantelor” se uneşte printr-o galerie mică cu „Sala polară”, acoperită de fulgi pufoşi de gheaţă După aceasta urmează „Sala Dante” plină de blocuri de piatră, o mică grotă „Cripta” şi, în fine, o sală rotundă a „Crucii”, denumită aşa după cele patru ieşiri ale ei dispuse în cruce Lungimea sălii atinge 100 de metri Cu această grotă se şi sfârşeşte de fapt partea glacială a peşterii În celelalte săli şi grote se menţine în tot timpul anului o temperatură mai ridicată de zero grade şi nu se formează o gheaţă permanentă În această parte a peşterii există zeci de grote pitoreşti, de o uimitoare frumuseţe: „Ruinele din Pompei”, „Fundul mării”, „Grota sculpturală” O anfiladă neîntreruptă de săli şi galerii ne aduce în grota „Prietenia popoarelor”, cu o lungime de aproximativ 50 de metri şi cu o lăţime de aproape 40—50 de metri În această grotă se găseşte cel mai mare lac din peşteră – „Marele lac”, a cărui suprafaţă atinge 700 de metri pătraţi Apa lui este aproape lipsită de viaţă În lac trăieşte numai un crustaceu orb În toată peştera se găsesc aproximativ 36 de lacuri Multe din ele dispar în timpul secetei şi reapar în timpul ploilor Printre lacuri sunt unele legate de râul Sîlva În peşteră există şi sectoare puţin cercetate În bolţile grotelor din peştera Kungur se găsesc multe orificii rotunde care poartă denumirea de „tuburi de orgă” Acestea au fost formate în rocile solubile de aceeaşi truditoare – apa G A Maximovici a stabilit că peştera are patru caturi Formarea peşterii Kungur este pusă în legătură cu dizolvarea ghipsului, a anhidritului (ghips lipsit de apă) şi a calcarelor de către apele unui râu străvechi, fost afluent al râului Sîlva Procesele de carstificare continuă şi în prezent, şi de aceea grotele şi galeriile îşi schimbă mereu înfăţişarea Partea cercetată a peşterii cuprinde aproximativ 100 de grote cu trecerile dintre ele Lungimea totală a acestei părţi este de peste 5 kilometri SURPĂTURI De sute de ani, de milioane şi chiar de sute de milioane de ani există peşteri şi cavităţi subterane În „viaţa” lor sunt perioade de dezvoltare, conservare şi perioade de pieire Se poate vorbi convenţional şi aici de o tinereţe, maturitate şi bătrâneţe a sistemelor carstice subterane În anumite condiţii peşterile vechi pot întineri Lucrul acesta se întâmplă în cazul ridicărilor tectonice ale unor masive calcaroase, sau când se schimbă nivelurile lacurilor, ale râurilor sau, în fine, în cazul când omul creează mări artificiale şi canale, care contribuie la activarea proceselor carstice în sectoarele din vecinătatea lor Mărirea dimensiunilor unei peşteri poate să ducă la un moment când acoperişul ei nu mai suportă sarcina şi se prăbuşeşte Mai înainte am făcut cunoştinţă cu peştera Kungur Nu există oare primejdia ca suprafaţa de deasupra ei să se prăbuşească? Geologii au făcut măsurători speciale ale grosimii acoperişului de deasupra grotelor din etajul superior Mărimea acestuia s-a găsit între 42—79 metri Ţinând seama că acoperişul este alcătuit din calcare stabile, se poate trage concluzia că nu există o primejdie directă a surpării terenului de deasupra peşterii  Cazurile de prăbuşire neaşteptată a suprafeţei în regiunile carstice nu sunt un fenomen rar Astfel, în anul 1922 în urma prăbuşirii acoperişului unei cavităţi din ghipsurile situate la nord de oraşul Ufa, s-a format o pâlnie adâncă de 50 de metri, şi cu un diametru de 40 de metri Surpătură a fost însoţită de un bubuit şi de zguduiri perceptibile ale solului (fig 113) În mai 1937, locuitorii satului Glubokaia din regiunea Ivanovo au fost speriaţi de o surpare instantanee a suprafeţei S-a format o pâlnie cu un diametru de 100 de metri, adâncă de aproximativ 25 metri În momentul prăbuşirii pâlnia s-a umplut de apă În acest loc s-a păstrat până în prezent un mic lac N A Gvozdeţki şi A I Spiridonov descriu o surpătură care a avut loc în anul 1956 în satul Sannikovo, din regiunea Vladimir: „… Ea a apărut pe-un mic câmp, în mijlocul pădurii Surparea s-a produs în timpul cositului de fân: pământul s-a prăbuşit după ce a trecut un tractor şi o cositoare de fân S-a format o groapă de forma unui puţ, având în diametru aproape 1,5 metri şi o adâncime de 5 metri…” În apropierea satului V Aktaş din R S S A Tătară, în timpul arăturilor s-a produs o surpare neaşteptată de teren sub un tractor Adâncimea ei atingea 54 de metri G A Maximovici şi K A Gorbunova relatează că în satul Ust-Kişert (regiunea Perm), la 28—29 august 1949, s-au format dintr-o dată trei surpări: „… La 28 august, la ora 7 seara, după ora locală, pe lotul de pământ de lângă casa unuia dintre locuitorii de pe uliţa Sovetskaia, terenul a început să se scufunde Această scufundare a durat aproape două ore La suprafaţă a apărut o depresiune cu aspect de farfurioară Unul din locuitori povesteşte că pe peretele de nord-vest al depresiunii se afla o crăpătură Pe urmă au apărut alte crăpături, după care s-a produs surparea, însoţită de zgomot şi de revărsarea apei Pe la ora 9 surparea a luat sfârşit şi s-a format o groapă Surparea a început din nou la ora 2 noaptea, când s-a auzit iarăşi un zgomot La ora 10, în dimineaţa zilei de 29 august, sătenii au văzut o surpătură de două ori mai mare, alungită în direcţia nord-est Lungimea ei era de 50 de metri, iar lăţimea de cel mult 40 de metri şi cel puţin 28 de metri… La 29 august, la ora 3 noaptea, s-a produs o a treia surpare în locul unei vechi pâlnii în care creşteau doi mălini… Unul dintre mălini a dispărut fără urmă, celălalt zăcea pe fundul adânciturii…” În pâlniile rezultate s-au format lacuri a căror apă era bună de băut Ulterior, locuitorii au introdus în aceste lacuri peşti Se cunosc cazuri de surpări şi mai mari; astfel, în anul 1927, în apropierea oraşului Ufa s-a produs o surpătură care a deplasat peste 800 de metri cubi de pământ Din cauza acestui fenomen a fost avariată o linie de cale ferată pe o distantă mare Uneori primejdia formării surpărilor impune mutarea liniilor ferate în sectoare mai sigure, aşa cum s-a întâmplat lângă staţia Kinel Aici au trebuit să fie mutaţi 20 de kilometri de linie ferată În sectorul părăsit se aflau trei poduri şi o gară Se mai pot da zeci de alte exemple de surpături Astfel, este interesantă istoria construcţiei catedralei din Novocerkassk Catedrala se construia pe un teren de calcar cochilifer intens afectat de carst Potrivit spuselor unor vechi locuitori, construcţia a Început de trei ori Prima dată s-a reuşit să se zidească fundamentul şi o parte a pereţilor Într-o noapte toate acestea s-au prăbuşit într-o cavitate carstică Fundamentul şi pereţii au fost ridicaţi a doua oară Din nou s-a produs o surpare relativ mică a unei părţi a fundaţiei A fost nevoie să se demoleze partea construită, întărind fundaţia şi folosind porţiuni’?, mai înainte afundate ale catedralei, constructorii au reuşit, în sfârşit, să dureze până la capăt catedrala În fata acestei catedrale, cu mult timp înainte de revoluţie a fost ridicat monumentul lui Ermak, cuceritorul Siberiei După cât se vede şi monumentul stă deasupra unei cavităţi, întrucât în decursul timpului s-a constatat o scufundare a lui Acum această scufundare a atins mărimea de 30 de centimetri O „PENINSULĂ” PE USCAT Veţi spune, poate, că pe uscat nu există peninsule Închipuiţi-vă totuşi că există Un vast platou pe care este situat oraşul Ufa poartă denumirea de „Peninsula Ufa” După cum se şi cuvine, această peninsulă este înconjurată din două părţi de apele râului Belaia şi ale afluentului său Ufa Zona de uscat este parcă strânsă între cele două râuri Trebuie să vă istorisim despre această originală peninsulă de uscat, care este o regiune clasică de carst în ghips Să secţionăm în gând această peninsulă Privind tăietura formată vom vedea sub complexul de roci superior (argile nisipoase, argile, calcare, marne) strate groase de ghips şi de anhidrit (ghips lipsit de apă), care ating o grosime de 120 de metri De unde a apărut aici atâta ghips? Odinioară, într-un trecut geologic îndepărtat de care ne despart aproximativ 190 de milioane de ani, în locul „peninsulei Ufa” se întindea o mare largă – Marea Perm Tocmai în acest bazin de apă s-au acumulat în multe sute de mii de ani depozitele de ghips În perioadele geologice superioare ghipsurile au fost acoperite de alte roci, care le-au apărat de efectul distrugător rapid al apei În vremea noastră însă complexul ghipsifer este supus într-o mare măsură unui proces activ de carst În afară de precipitaţiile atmosferice şi de apele subterane, asupra complexului de ghips-anhidrit se exercită o acţiune energică de dizolvare de către apele râurilor În timpul viiturilor, apele râului Belaia se infiltrează în peşteri şi în numeroasele crăpături ale ghipsului care apar în râpele malurilor Din această cauză cea mai energică dizolvare a rocilor se desfăşoară într-o fâşie îngustă din vecinătatea râului Primăvara, aici apar de cele mai deseori surpături, pâlnii şi subsidenţe Întreaga peninsulă este pe de-a-ntregul „mâncată” de cavităţi carstice, pâlnii şi surpături mari Pâlniile, în special, sunt foarte variate: cu cât te îndepărtezi de malurile râului, cu atât pâlniile în formă de farfurioare sunt mai line; cu cât te apropii de râu, cu atât pereţii lor sunt mai abrupţi Pe malurile râului pâlniile au de cele mai deseori formă de cupă, de con sau chiar de puţ Adâncimea acestora din urmă atinge 20—40 de metri Pâlniile se întind în lanţ Există şi pâlnii complexe, parcă introduse una în alta Pe malul drept înalt al râului Belaia, în râpele constituite din ghips, se întâlnesc adesea intrări în peşteri Dimensiunile lor sunt relativ mici Surpăturile şi depresiunile din „Peninsula Ufa” pricinuiesc numeroase neplăceri Astfel, are mult de suferit calea ferată care pleacă din Ufa spre Celeabinsk În mod deosebit este afectat de surpături sectorul care trece de-a lungul malului râului Aici au fost înregistrate cazuri când s-au prăbuşit locomotive şi vagoane După Revoluţia din Octombrie s-au efectuat ample cercetări tehnico-geologice, a fost pusă la punct o semnalizare specială şi s-au executat lucrări de amelioraţie pentru combaterea dezvoltării carstului Cu aceasta circulaţia a fost pusă în afara oricărui pericol În anii cincinalelor postbelice, oraşul Ufa a devenit un mare centru al construcţiilor de maşini şi al industriei petrolului În planul septenal este prevăzută dezvoltarea continuă a acestei regiuni Toate acestea imprimă o deosebită importanţă studierii pe viitor a carstului „peninsulei” şi elaborării metodelor de apărare împotriva surpăturilor şi deformărilor de teren CUM SE FORMEAZĂ SURPĂTURILE? La prima vedere această întrebare ar putea să pară elementară Desigur, cavitatea carstică creşte până atunci când acoperişul ei nu mai suportă propria să greutate şi se surpă Când calcarul sau ghipsul ies direct la suprafaţă, această explicaţie nu mai comportă discuţii Dacă, însă, deasupra acestor roci se află complexe groase de câţiva metri de roci argiloase, nisipoase, marnoase şi" altele care nu se dizolvă în apă, explicaţia este insuficientă În Câmpia Rusă, în regiunea Ural şi într-o serie de alte regiuni, acest fel de carst „acoperit” este extrem de răspândit Din acest tip face parte şi carstul din ghipsul „Peninsulei Ufa” analizat de noi Studiind această varietate de carst, oamenii de ştiinţă au stabilit că în cazul când rocile de acoperire au o grosime mică, în ele pot să apară surpături obişnuite Dacă grosimea argilelor, gresiilor şi altor roci necarstificabile este mare, surparea acoperişului peşterii duce la o extindere treptată a depresiunii în sus, până la zi Ca rezultat, în ea se va forma o pâlnie a cărei configuraţie depinde de dimensiunile cavităţii carstice, de grosimea complexului de deasupra şi de caracterul rocilor care îl alcătuiesc În figura 114 este arătată schema unei astfel de depresiuni O râpă care a tăiat complexul de roci a făcut o pâlnie şi ne-a dezvăluit secretul formării ei Alcătuirea formelor de surpări superficiale este determinată de structura geologică a teritoriului respectiv GALERIILE SUBTERANE ŞI SUPRAFAŢA PĂMÂNTULUI S-a constatat că nu numai cavităţile carstice sunt vinovate de apariţia surpărilor Ele se pot produce şi ca rezultat al prăbuşirii acoperişului galeriilor subterane care se sapă pentru exploatarea zăcămintelor de cărbuni, minereuri şi alte substanţe minerale utile Dacă surpăm tavanul unei galerii subterane formate după extracţia cărbunelui, la suprafaţa la zi a pământului va apare o depresiune Mecanismul formării depresiunii este acelaşi ca şi la formarea pâlniilor în cazul carstului „acoperit” Aceste subsidente de la suprafaţă au o formă rotunjită şi se numesc albii (depresiuni) de deplasare sau de scufundare Procesul de dislocare a rocilor de deasupra galeriei se desfăşoară în 3 etape: etapa iniţială – cea mai activă (durează 2—3 luni); etapa a doua – de formare calmă a depresiunii şi a treia – de stingere Durata întregului proces nu depăşeşte 8 – 10 luni Fireşte că dislocările care apar în sectoarele centrelor populate duc în mod inevitabil la deteriorări sau chiar la distrugerea totală a clădirilor Dislocările rocilor se produc în timpul extracţiei mineralelor utile la adâncimi de 300—400 de metri Pentru a evita avarierea clădirilor, în diferite ţări au fost emise legi şi reguli care limitează lucrările miniere Dintre acestea cea mai largă răspândire a căpătat-o regula din Dortmund, elaborată în secolul al XIX-lea în Westfalia (Germania) În Uniunea Sovietică există în vigoare un complex de reguli obligatorii în execuţia lucrărilor miniere, elaborat de oamenii de ştiinţă şi inginerii sovietici Construcţiile din Donbas, Karaganda, bazinul Kuzneţk şi din alte regiuni de exploatări miniere se fac în sectoare speciale, strict delimitate În cadrul acestora este interzisă executarea lucrărilor subterane CUM TREBUIE SĂ CONSTRUIM ÎN REGIUNILE CARSTICE? După cum am spus mai sus, în regiunile carstice pe constructor îl pândesc multe surprize: surpături, inundarea gropilor de fundaţie, formarea lentă a depresiunilor, pierderi de apă neprevăzute din bazinele de reţinere Poate că în sectoarele carstice nu trebuie să construim? Din experienţa construcţiilor rezultă că şi aici se pot dura clădiri care să fie sigure şi stabile Mai întâi de toate, durabilitatea unei clădiri depinde de tipul de roci din care este alcătuit masivul pe care intenţionăm să construim Când acestea sunt calcare, este important să clarificăm dacă în ele există cavităţi şi goluri Ştim că viteza dizolvării rocilor calcaroase este mică Numai în calcarele afânate pot să apară goluri carstice noi în următorii 20—30 de ani; de aceea este important să apreciem viteza de dizolvare a rocilor în sectorul construcţiilor Este cunoscut cazul petrecut într-o uzină de pe malul drept, înalt, al râului Don şi de pe taluzul malului La bază, sub stratul de argile nisipoase şi de argile se află calcare cochilifere afinate Potrivit datelor existente, în aceste roci nu existau goluri carstice Se constatase doar o porozitate a lor Uzina număra mulţi ani de existenţă când, într-o noapte, s-a prăbuşit un cuptor greu de încălzire Cercetările au stabilit că avarierea s-a produs datorită surpării unui gol carstic Se poate presupune că acest fenomen s-a desfăşurat în 15, cel mult 20 de ani Dacă sectorul construcţiei este constituit din ghipsuri sau anhidrite, pericolul formării unor goluri noi este mai mare Datorită unor condiţii favorabile proceselor carstice în aceste roci, se pot dezvolta noi pâlnii în numai câţiva ani Caracterul fisurării rocilor are aici un rol deosebit Procesele carstice pricinuiesc foarte multe neplăceri constructorilor de baraje, bazine de reţinere a apei şi de alte construcţii hidrotehnice Iată câteva exemple: În Andaluzia se luase hotărârea de a se amenaja un mare bazin de reţinere a apei prin construcţia unui baraj înalt pe unul din râurile de munte A fost construit un puternic baraj de beton armat cu o înălţime de 72 de metri Hidrotehnicienii aşteptau ca dintr-o clipă în alta apele râului să se reverse din belşug, umplând bazinul de acumulare Dar nu s-a format nicio mare, nici măcar un lac mic Explicaţia constă în faptul că toată apa din valea barată se scurgea în numeroasele goluri carstice şi fisuri din calcare (fig 115) Cazul de mai sus nu este unic Sunt cunoscute scurgeri din multe lacuri de acumulare din S U A , Franfa, Italia şi alte tări Cunoaştem multe situaţii când iazuri ale colhozurilor, amenajate în locurile de afloriment al calcarelor fisurate şi carstificate, au rămas fără apă Studierea carstului este importantă pentru construirea liniilor ferate şi mai cu seamă a podurilor Un rol nu mai puţin însemnat îl are depistarea cavităţilor subterane în extracţia minereului În acest caz este deosebit de periculoasă joncţiunea galeriilor subterane cu cavităţile carstice Nu sunt rare cazurile când asemenea joncţiuni duc la o catastrofală inundare a minelor cu apă  Într-unul din marile zăcăminte, în timpul exploatării minereului, o galerie subterană a dat pe neaşteptate de o peşteră carstică umplută cu apă A tâşnit un puternic şuvoi de apă, care s-a năpustit vertiginos în galeria subterană, ducând în curgerea sa mari sfărâmături de calcar Apa s-a răspândit repede prin toată mina, inundând-o Într-o oră cantitatea de apă revărsată a depăşit 1000 de metri cubi Un alt exemplu clasic îl poate constitui una din minele bazinului carbonifer Kizel, în care prin fisuri şi goluri carstice intră peste 1500 de metri cubi de apă pe oră CUM SE DETERMINĂ EXISTENTA CAVITĂŢILOR? Geologul poate aprecia în primul rând gradul de carstificare a unui sector după mai multe indicii exterioare: caracterul apelor subterane, gradul de fisurare, compoziţia rocilor, istoria geologică a regiunii De un mare ajutor poate fi studierea fenomenelor de suprafaţă ale carstului În acest scop se face o ridicare specială a suprafeţei, în timpul căreia se cartează pâlniile, fisurile, ponoarele, lapiezurile şi alte forme vizibile de origine carstică O culegere de date asupra timpului când au apărut noi pâlnii cu aspect de prăbuşire poate să spună multe lucruri unui geolog Omul de ştiinţă sovietic Z A Makeev a propus, pe baza experienţei sale, ca gradul de utilitate al unui teritoriu să fie apreciat după acest indice El consideră că în sectoarele extrem de instabile se formează pe an 10 pâlnii pe kilometru pătrat Sectoare stabile sunt acelea în care o pâlnie se formează pe aceeaşi suprafaţă în 20—50 de ani Foarte stabile pot fi considerate sectoarele unde lipsesc orice forme carstice de suprafaţă Se naşte întrebarea: se poate descoperi o cavitate carstică subterană prin observaţie directă? S-a stabilit că se poate Metoda cea mai simplă este forajul în sectorul de cercetat Garnitura de foraj, dând de-un gol, se prăbuşeşte în el Calea aceasta, însă, pe lângă faptul că cere mult timp, necesită şi mari cheltuieli băneşti Se poate, de asemenea, cerceta şi trasa pe hărţi galeriile subterane ale unei peşteri Lucrul acesta însă nu ne garantează că nu mai există şi alte goluri, a căror intrare a rămas neobservată Afară de asta, cavităţile mici vor rămâne totdeauna nedescoperite Pentru rezolvarea acestei probleme, inginerul-geolog recurge la sprijinul geofizicianului, care studiază subsolul Pământului cu ajutorul undelor seismice Despre acest lucru am mai vorbit în prima parte a cărţii Mai există şi o altă cale Este ştiut că rocile se caracterizează prin diferite rezistente electrice; în cazul când în subsolul lor se găseşte o cavitate, atunci rezistenţa creşte brusc Folosind aparate de înaltă precizie, putem stabili pe această cale existenta golurilor din sectorul respectiv În ultima vreme, pentru constatarea direcţiei fisurilor şi a cavităţilor carstice se foloseşte cu succes metoda gazelor În acest scop în fisuri sau în cavităţile carstice se introduce un anumit gaz şi se observa răspândirea lui În felul acesta se poate urmări întregul sistem al carstului Inginerul-geolog poate să prezinte o concluzie corectă asupra regiunii carstice respective şi asupra condiţiilor referitoare la construcţiile în această regiune numai după multilaterale cercetări geologice Bazându-se pe studiul aprofundat al regiunii, el întocmeşte harta tehnico-geologică, în care indică raioanele periculoase pentru construcţii datorită dezvoltării intensive a carstului, precum şi sectoarele în afara oricărui pericol Folosindu-se de această hartă, inginerul poate să aleagă amplasamente sigure pentru construcţii Ce se întâmplă când trebuie să se construiască totuşi într-un sector despre care se ştie dinainte că este periculos? Desigur că se poate construi şi în acest caz, dar pentru aceasta trebuie să existe motive serioase, întrucât o atare construcţie implică cheltuieli materiale mai mari În afară de asta există un anumit element de risc Trecând la clădirea unei case pe un asemenea sector primejdios, este necesar să se ia o serie întreagă de măsuri preventive Mai întâi rocile solubile în apă trebuie apărate de acţiunea apei de ploaie şi a apei de suprafaţă, folosite în producţie Lucrul acesta se realizează prin amenajarea unui sistem de deviere a apei şi de canalizare a apelor industriale Pe urmă, în măsura posibilităţilor, se abat de la masiv apele subterane, pentru care se construiesc amenajări speciale de drenaj A obţine deshidratarea masivului înseamnă a desfiinţa cauzele dezvoltării cavităţilor subterane Dacă problema aceasta nu se poate soluţiona prin metodele indicate, se recurge la umplerea fisurilor şi cavităţilor subterane cu materiale care nu lasă apa să intre prin ele De cele mai deseori în acest scop se injectează sub presiune o soluţie de ciment Aceasta joacă un dublu rol: că umple şi consolidează rocile, iar pe de altă parte opreşte circulaţia continuă a apei prin fisuri şi cavităţi carstice Prin această metodă constructorii au întărit fundaţiile în timpul construirii unor baraje mari, inclusiv barajele de pe râurile Sîzran şi Volhov În unele cazuri, în locul cimentului a fost folosit bitumul fierbinte care, deşi nu măreşte rezistenta, zădărniceşte complet circulaţia continuă a apei în sectorul construcţiilor În fine, când cavităţile mari se află la mică adâncime, se poate recurge la prăbuşirea lor pe cale artificială, umplându-se apoi cu argilă În toate cazurile, metodele pentru combaterea carstului şi mijloacele de mărire a stabilităţii edificiilor trebuie definite în riguroasă concordanţă cu datele tehnico-geologice FRIGUL DIN PAMINT „ÎNGHEŢUL PERMANENT” A venit iarna Aerul rece zugrăveşte pe geamuri desene frumoase Te pişcă de nas şi de obraji Ajunge şi la suprafaţa terestră E drept că natura prevăzătoare a acoperit-o cu o „plapumă” de zăpadă, pufoasă, care o apără de îngheţ Şi totuşi, dacă încercaţi să săpaţi pământul în ianuarie-februarie, veţi da de un teren puternic îngheţat Un atare teren nu poate fi săpat Va trebui să luaţi o rangă sau un târnăcop Dacă este nevoie să se sape o groapă de fundaţie sau un şanţ va trebui să se folosească substanţe explozive sau să se aprindă focuri care să dezgheţe terenul Iată, însă, că vine vara Chiar din mai-iulie urmele acestui îngheţ dispar, şi de aceea oamenii de ştiinţă au numit acest fenomen îngheţ sezonier Încă din secolul al XVII-lea, oamenii din Rusia au descoperit rezistenţa unor roci aflate „în stratul de sol veşnic îngheţat” Guvernatori ai provinciilor situate de-a lungul fluviului Lena scriau în anul 1640 la Moscova : „… Iar la Iakutsk, cică, împărate, potrivit spuselor unor slujbaşi din negoţ şi industrie, nu-i de nădăjduit a se vedea ogor roditor; pământul, cică, împărate, nu se topeşte nici măcar în toiul verii…” Mai târziu oamenii de ştiinţă şi călătorii ruşi au cercetat mai îndeaproape acest fenomen Petru I, interesat de comunicarea referitoare la îngheţul veşnic, a trimis în Siberia pentru studierea lui pe G Messerschmidt, care a strâns informaţii interesante despre acest fenomen ciudat Mai târziu, la începutul secolului al XIX-lea, de studiul special al „îngheţului veşnic” s-au ocupat oamenii de ştiinţă Pallas şi Gmelin, fraţii călători Laptev şi alţi câtiva cercetători Multe date despre terenurile îngheţate a furnizat fântâna adâncă săpată încă în 1812 în oraşul Iakutsk de către negustorul F Serghin Această fântână fusese săpată pentru a obţine apă de băut Dar, în ciuda adâncimii mari, de 116,4 metri, fântâna n-a ieşit din terenul îngheţat Acum se ştie că Şerghin ar mai fi trebuit să sape mult şi bine, întrucât grosimea rocilor îngheţate din această regiune atinge 250 de metri În schimb, fântâna a fost folosită de academicianul Middendorph pentru observaţii interesante asupra „îngheţului veşnic” Construirea la sfârşitul secolului al XIX-lea a liniei principale transiberiene de cale ferată a impus să se facă cercetări susţinute ale regiunilor cu „îngheţ veşnic” şi ale condiţiilor de construcţii pe stratul de sol veşnic îngheţat, deoarece o parte a liniei trece prin zona de răspândire a acestui sol Studierea detaliată şi multilaterală a acestui fenomen a început abia în anii Puterii sovietice Multe eforturi şi energie au depus pentru studierea „îngheţului veşnic” oamenii de ştiinţă sovietici M I Sumghin, A V Lvov, N A Ţîtovici şi mulţi alţii Lucrările lor au fost puse la baza unei ştiinţe noi – a geocriologiei (de la cuvintele greceşti: geos – pământ, crios – gheaţă, logos – ştiinţă) Ce este „îngheţul veşnic”? Însăşi denumirea vorbeşte despre acest fenomen Este rămânerea îndelungată a rocilor în stare îngheţată În ultima vreme oamenii de ştiinţă au început să pună în evidenţă terenuri îngheţate de mai mulţi ani, care păstrează o temperatură sub minus zero grade, timp de câteva zeci şi chiar sute de ani Dacă starea îngheţată a rocii se menţine de secole, există temeiul a le denumi veşnic îngheţate Cuvântul „veşnic” este înţeles în cazul de faţă nu în sensul unei menţineri eterne, infinite, ci multiseculare De ce îngheţul se menţine atât de mult timp? La această întrebare s-a dat răspuns pentru prima oară într-un vechi tratat rusesc clin secolul al XVII-lea Menţinerea îndelungată a terenului îngheţat este explicată în tratat prin „poziţia joasă a Soarelui deasupra orizontului” Lucrul acesta este adevărat Acum ştim că „îngheţul veşnic” se întâlneşte acolo unde frigul predomină, unde temperatura medie anuală are valori negative În aceste regiuni cu iarnă lungă, geroasă, frigul pătrunde în pământ, reuşind să-l îngheţe la o adâncime apreciabilă: în timp ce în perioada de vară, scurtă şi răcoroasă, căldura nu apucă să pătrundă tot atât de adânc în complexul de roci şi să le încălzească Multă vreme existenţa unor straturi îngheţate adânci de sute de metri a fost o enigmă În regiunile din Siberia grosimea stratului de teren „veşnic îngheţat” atinge 500—800 de metri, în Spitzbergenul de vest – 240 m, în Alaska – 120 de metri În diferite regiuni ale Uniunii Sovietice grosimea stratului de teren veşnic îngheţat variază de la 1—2 la 800 de metri (fig 116)  Care este deci cauza îngheţării solurilor la o adâncime aşa de mare? Unii oameni de ştiinţă care se ocupă de această problemă au ajuns la concluzia că stratul gros „veşnic îngheţat” s-a format într-un trecut geologic nu prea îndepărtat, acum vreo 50 000—60 000 de ani, în perioada glaciară, în timpul căreia clima emisferei nordice a fost extrem de aspră Tocmai atunci a avut loc îngheţarea în profunzime a solurilor Opinia aceasta nu este împărtăşită de toţi oamenii de ştiinţă Mulţi consideră că dezvoltarea îngheţului veşnic se datoreşte numai climei aspre a regiunilor nordice EXISTĂ ÎNGHEŢ ÎN SUD? Îngheţul „veşnic” şi îngheţul peren se întâlnesc în regiunile cu climă aspră, geroasă Fondatorul teoriei „îngheţul veşnic”, omul de ştiinţă sovietic M I Sumghin, a stabilit că în Uniunea Sovietică „îngheţul veşnic” ocupă 45% din teritoriul ţării, sau 9 658 mii de kilometri pătraţi (fig 117) Această suprafaţă depăşeşte cu mult dimensiunile Australiei şi este aproape egală cu suprafaţa Europei  „Îngheţul veşnic” este răspândit nu numai în Uniunea Sovietică; el există şi în nordul Americii, acoperă în întregime uriaşa insulă Groenlanda şi aproape toată Antarctida Aproximativ o pătrime din suprafaţa continentală a pământului este permanent îngheţată Atât de mare este aria „îngheţului veşnic” Spre sud „îngheţul veşnic” coboară cel mai mult în regiunea fluviului Amur, unde, trecând frontiera Uniunii Sovietice, se extinde pe teritoriul Chinei şi al Republicii Populare Mongole Există „îngheţ veşnic” la subtropice şi la ecuator? Aflaţi că există Insule ale frigului sunt şi pe vârfurile munţilor La înălţimi mari gerul domneşte tot anul „Îngheţul veşnic” din munţi se dezvoltă mai sus de linia zăpezii, care marchează poziţia limitei la care zăpada şi gheata se menţin tot timpul anului Poziţia liniei zăpezii depinde de latitudine şi de climă De pildă, înălţimea ei în Munţii Caucaz oscilează de la 2700 la 3800 de metri Munţii Anzi din America de Sud, situaţi la ecuator, au linia zăpezii la cota 4 800 de metri de la suprafaţa oceanului „îngheţ veşnic” există sub ecuator la cele mai înalte culmi ale Africii: Kjlimanjaro (înălţimea 6 010), Kenya (5 194) etc Caracterul „veşnic al îngheţului” depinde nu numai de climă Asupra îngheţării rocilor exercită influentă compoziţia rocilor superficiale, relieful şi poziţia apelor subterane În una şi aceeaşi regiune, în sectoarele acoperita de turbă sau de păduri, îngheţul va fi neînsemnat, în timp ce în sectoarele nisipoase sau în alte sectoare deschise frigul va putea să pătrundă mai adânc Pe versanţii nordici soarele încălzeşte mai puţin solul şi „îngheţul veşnic” este răspândit aici pe scară mai mare Un rol tot atât de important revine şi apelor subterane care au totdeauna o temperatură deasupra lui zero Dacă analizăm răspândirea „îngheţului veşnic” în diferite zone, vom constata că în regiunile nordice el predomină şi formează întinderi compacte Cu cât vom coborî spre sud, cu atât vom întâlni mai multe insule de terenuri dezgheţate în mijlocul rocilor permanent îngheţate În regiunile sudice îngheţul se întâlneşte numai în unele sectoare limitate Aici el este denumit îngheţ insular În limitele regiunilor sudice din U R S S , în Iugoslavia, Spania şi alte tări se întâlneşte „îngheţ veşnic” cavernos Ca exemplu poate servi „îngheţul veşnic” din peştera Kungur, despre care am mai vorbit TREI ETAJE Dacă coborâm într-o fântână săpată în regiunea „îngheţului veşnic”, vom avea prilejul să trecem pe rând prin trei „etaje” originale ale rocilor, care se deosebesc vizibil între ele În „etajul” superior, situat lângă suprafaţa pământului, au loc procese complexe de îngheţ în timpul iernii şi de topire în timpul verii Iarna gerurile îngheaţă strat după strat În unele cazuri această îngheţare superficială se extinde asupra întregului complex superior, atingând suprafaţa „îngheţului veşnic” Este cazul îngheţului contopit Tot atât de des, însă, chiar şi pe gerul cel mai cumplit, permanent îngheţat şi cel superficial se păstrează un strat de teren dezgheţat, în acest caz este vorba de îngheţ necontopit (fig 118) Vara, căldura solară topeşte repede solul acestui „etaj” superior Îngheţarea şi dezgheţarea alternează astfel în funcţie de sezon Activitatea energetică a forţelor naturii care se desfăşoară în acest „etaj” a determinat denumirea lui de strat activ Grosimea acestui strat depinde în primul rând de latitudinea zonei Cu cât mergem spre sud, cu atât grosimea lui este mai mare Afară de aceasta, grosimea stratului activ depinde de compoziţia solurilor, de caracterul stratului de zăpadă, de apele subterane şi de alţi factori Observaţiile făcute pe o perioadă de mai mulţi ani au permis să se stabilească că pe ţărmurile aspre ale Oceanului îngheţat stratul activ este deosebit de mic: în nisipuri el nu depăşeşte 1,6 metri, în argile – 1,0 metri, iar în turbă chiar 0,4 metri În regiunile sudice ale îngheţului insular situaţia este radical diferită Aici, în nisipuri, grosimea stratului activ atinge 4,5 metri, iar în argile – 2,5 metri Al doilea strat al „îngheţului veşnic”, spre deosebire de primul, este stratul cu un regim stabil, care se menţine un timp îndelungat Stratul este constituit din complexe de soluri îngheţate În unele cazuri aceste complexe reprezintă un monolit compact, cu grosimea de zeci şi sute de metri În alte cazuri straturile de terenuri îngheţate alternează cu cele de terenuri dezgheţate Ele amintesc de-o plăcintă din foi Acest gen de îngheţ a căpătat denumirea de îngheţ stratificat Deseori în rocile veşnic îngheţate se află intercalaţii şi mici insule de cea mai pură gheaţă În mod obişnuit acestea nu depăşesc în grosime zece centimetri, dar se întâlnesc şi complexe mari de gheaţă de mai mulţi metri Roca poate să îngheţe şi în cazul când în ea nu există apă Dacă sunt nisipuri, acestea, având o temperatură sub zero grade, îşi păstrează friabilitatea Acest fenomen poartă denumirea de îngheţ uscat În straturile permanent îngheţate s-a constatat un fenomen interesant Aici au fost descoperite unele organisme dintre cele mai simple în stare de anabioză După încălzire ele prindeau viaţă Lucrul acesta a oferit temeiul pentru apariţia unor romane fantastice, în care autorii îi congelau pe eroii lor, făcându-i să reînvie după vreo sută-două de ani Rocile permanent îngheţate sunt un mediu excelent pentru conservarea cadavrelor unor animale Astfel, „îngheţul veşnic” a conservat mamuţi, cu blana şi cu carnea lor Cel mai de jos „etaj” (fig 119) este zona unor roci obişnuite, necongelate Vom încheia expunerea noastră, amintind că apele subterane sunt aşezate de asemenea în trei „etaje” O importantă practică deosebită au apele de la „etajul” superior Ele se numesc ape epiglaciale şi se acumulează în stratul activ deasupra suprafeţei rocilor îngheţate Al doilea „etaj” este ocupat de ape intraglaciale, care pot să circule în intercalatiile de soluri dezgheţate În „etajul” inferior se găsesc apele hipogiaclale PLATOŞA DE GHEAŢĂ Într-o zi geroasă de ianuarie mergeam într-o sanie pe un drum făcut de-a lungul văii râului Vitim Era un ger de crăpau pietrele Deodată, în faţa noastră se ridică un obstacol straniu Calul se opri Peste drum cobora dinspre panta de-alături un torent de gheată ca o limbă uriaşă Grosimea lui atingea cel puţin 2 metri Nu aveam nicio posibilitate de a trece peste el Formarea unor asemenea torente de gheată este un fenomen des întâlnit în regiunile cu „îngheţ veşnic” Gerul aspru provoacă îngheţarea treptată a părţii superioare a stratului activ Apa epiglacială rămâne parcă presată între stratul de „îngheţ veşnic” şi terenul care îngheaţă treptat de la suprafaţă Dacă se întâmplă ca la suprafaţă să se producă o fisură, apa epiglacială sub presiune se revarsă prin ea Apa se prăvale în şuvoi pe pantă, îngheţând repede Apariţia repetată a fisurilor duce la formarea unor uriaşe limbi de gheaţă pe suprafaţa pantei Uneori apa care se revarsă formează o platoşă compactă de gheaţă pe o anumită porţiune de pământ Fenomenul acesta a căpătat denumirea de straie de gheaţă superficiale terestre Sunt dese cazurile când apa, în căutarea unei ieşiri, răbufneşte cu putere în spaţiul dintre planşeul caselor şi sol, inundându-l şi ridicându-se în primul cat al clădirii Casele care au avut de suferit după urma acestui fenomen arată cam în felul următor: din toate ferestrele şi uşile lor se revarsă torente de gheaţă în şuvoi larg (fig 120) Straturile de gheaţă superficiale se formează de asemenea lângă izvoarele permanent active ale apelor subterane În unele cazuri aceste formaţiuni glaciare pot să ajungă la dimensiuni mari La fel de des se întâlnesc în Siberia strate de gheaţă superficiale fluviale Formarea lor este legată de activitatea râurilor Majoritatea râurilor se acoperă cu un înveliş de gheată încă din luna octombrie Geerurile devin pe zi ce trece tot mai mari Învelişul de gheată creşte repede Apele râurilor sunt tot mai strâmtorate şi înaintează din ce în ce mai anevoios Strânse într-un cleşte de gheată, ele caută cu energie o ieşire De îndată ce dau de o porţiune mai slabă în învelişul de gheaţă, apele o străpung cu presiunea lor şi se revarsă în afară În multe cazuri sub presiunea apei se formează la început pe suprafaţă o movilă de gheaţă, care apoi se sparge cu un zgomot puternic, revărsând o masă de apă Şuvoiul de apă curge pe o mare întindere şi inundă malurile Îngheţând, apa formează un strat de gheaţă superficială fluvială  Straturi de gheaţă superficială deosebit de mari se formează prin acţiunea comună a apelor subterane şi a apelor fluviale Formaţiuni de tipul acesta pot să acopere teritorii imense, a căror suprafaţă măsoară zeci şi sute de mii de metri pătraţi Se întâlnesc unele formaţiuni ale căror dimensiuni ating kilometri pătraţi Sunt cunoscute straturi de gheaţă superficiale uriaşe, cu o suprafaţă de aproape 20 de kilometri pătraţi Grosimea obişnuită a straturilor de gheaţă superficiale variază în limitele a câţiva metri Uneori ea ajunge până la 0,5 kilometri În stratul de gheaţă superficială se produc din când în când crăpături Crăparea este însoţită de adevărate explozii, în timpul cărora sloiuri de gheaţă de zeci şi chiar de sute de tone zboară la zeci de metri, în toate părţile Formarea straturilor de gheaţă superficială provoacă deseori pagube mari Ele avariază şi chiar distrug cu desăvârşire podurile şi casele pe care le întâlnesc în drum Din pricina straturilor de gheaţă superficiale au foarte mult de suferit drumurile În acţiunea pentru combaterea acestui fenomen există posibilitatea să se stăvilească mişcarea straturilor de gheaţă superficiale În unele cazuri lucrul acesta se poate realiza ridicând în calea lor un val de zăpadă Întocmind în sectorul primejdios obstacole pentru reţinerea zăpezii, se poate preveni formarea straturilor de gheaţă superficiale Un strat de zăpadă suficient de mare reprezintă o protecţie sigură împotriva congelării profunde a stratului activ Într-o serie de cazuri este necesar ca straturile de gheaţă superficiale să fie înlăturate urgent Atunci ele sunt aruncate în aer Lupta împotriva formării straturilor de gheaţă superficiale care distrug drumurile se desfăşoară în modul următor Pe o porţiune de deasupra drumului respectiv se aşază centuri de îngheţ (aşa se numesc sectoarele de teren golite de zăpadă, de turbă, muşchi sau gazon) De-a lungul acestei centuri terenul îngheaţă adânc Uneori pentru formarea centurii de îngheţ se face un mic şanţ care accelerează congelarea În faţa acestui strat de protecţie constituit dintr-un teren îngheţat se formează un strat de gheaţă superficial, dar el nu mai prezintă niciun pericol pentru drum Omul a reuşit să oblige straturile de gheaţă superficiale să slujească scopurilor sale Ele pot fi folosite în locul unor baraje voluminoase, costisitoare Să presupunem că este necesar să avem o rezervă de apă pentru activitatea unei întreprinderi Pentru aceasta ar trebui să se facă un lac de acumulare S-a constatat că în regiunea terenurilor permanent îngheţate apa o poate furniza stratul de gheaţă superficial În acest scop se alege un loc anumit, mai jos, al terenului În drumul torentului de ape subterane se face o centură de îngheţ După un anumit timp aici se formează un strat de gheaţă superficial Cantitatea de apă cuprinsă în acest strat poate să ajungă nu numai pentru primăvară, ci şi pentru vară Colectând apa topită vom avea o sursă artificială de alimentare cu apă Un alt folos pe care îl aduc straturile de gheaţă superficiale este acela că ele constituie un indicator sigur al ivirii la suprafaţă a apelor subterane HIDROL ACOLITE – BULGUNNEAHI La suprafaţa unei depresiuni închise, acoperite de pădure, în zilele de iarnă apare o movilă ciudată La început ea este mică, dar după un timp creşte până la 2 metri O forţă oarecare ridică pământul, strâmbă copacii Trec zilele, şi movila creşte Iată că a ajuns la o înălţime de 15 metri Copacii din sectorul respectiv s-au aplecat în direcţii diferite Geologii numesc această dispunere haotică a pădurii „pădure ameţită” În cazul de faţă pădurea „a ameţit” din cauza unei forţe colosale care împinge de jos suprafaţa pământului Formaţiunea rezultată se numeşte hidrolacolit, sau, în limba iakută, bulgunneah Cum se formează ea? Ce forţă face ca suprafaţa pământului să se ridice? Fapt este că datorită congelării stratului de teren superficial, apa epiglacială este strânsă ca într-o menghine Presiunea ei hidrostatică atinge 40—60 de atmosfere Sub acţiunea ei, solul de la suprafaţă începe să se ridice, formând o movilă Hidrolacolitele – bulgunneahi din regiunile nordice ale Siberiei ating dimensiuni mari Înălţimea movilelor formate ajunge în unele cazuri de 20—40 de metri (fig 121) Diametrul movilelor poate fi în acest caz de 80—100 de metri Dacă am încerca să tăiem un bulgunneah, am putea vedea următoarea structură: sus el este totdeauna acoperit cu turbă sau gazon, după care urmează un strat de teren de 1,5—2,5 metri care acoperă masivul de gheaţă extrem de pură În interiorul hidrolacolitului există totdeauna apă Aceasta este temeinic comprimată şi de aceea are presiune Sunt cazuri când hidrolacolitul se sparge cu zgomot şi apa ţâşneşte vijelios prin fisura formată pe panta lui Îngheţând, ea formează stratul de gheaţă superficial terestru  Hidrolacolitele sunt cunoscute în Uralul de nord Ele se întâlnesc şi în America de Nord, unde sunt denumite pingo Formarea hidrolacolitelor în sectoarele acoperite de construcţii sau de drumuri provoacă distrugeri apreciabile Mijloacele pentru combaterea formării movilelor de gheaţă sunt multiple Baza tuturor însă este schimbarea condiţiilor de circulaţie a apelor subterane epiglaciale ALTE FENOMENE LEGATE DE ÎNGHEŢ O adevărată calamitate a aerodromurilor, a autostrăzilor şi a căilor ferate este ridicarea terenurilor, care se produce în condiţiile îngheţării lor sezoniere Prima ridicare a unui teren intens umectat apare chiar de la începutul iernii, constând din ridicarea pe alocuri a unor movile Înălţimea acestora oscilează de la câţiva centimetri până la un metru Ridicându-se treptat, aceste movile ating dimensiunile cele mai mari în toiul iernii O dată cu venirea primăverii ele descresc şi în locul lor se formează gropi umplute cu noroi Din cauza ridicării terenurilor, îmbrăcămintea de asfalt şi de beton a drumurilor se deformează, căile ferate se distrug Deseori prin acţiunea ridicării sunt aruncate afară din teren obiectele mari: stâlpi, pietre etc (fig 122) Într-o ţară nu prea mare cum este Norvegia, în fiecare an ca rezultat al împingerii terenurilor sunt scoase din uz 300 de kilometri de cale ferată În S U A , din cauza acestui fenomen au foarte mult de suferit drumurile din statele Wisconsin, North Dakota, Nebraska, Idaho Inginerii de drumuri desfăşoară cu succes acţiunea pentru combaterea formării ridicaturilor datorate îngheţului Cea mai bună dintre metodele aplicabile este desecarea terenurilor, în care scop se pune la punct abaterea apelor de ploaie şi a celor subterane de la terasamentul căii  În sectoarele supuse în mod deosebit ridicărilor este necesar ca terenurile argiloase, extrem de predispuse la umflare, să fie înlocuite cu altele pietroase-nisipoase În ultima vreme pentru protecţia terenurilor împotriva ridicării datorită îngheţului se foloseşte cu succes introducerea în compoziţia lor a unei soluţii de clorură de calciu Un teren care conţine un mic adaos (1—2%) din această sare îngheaţă nu la 0 grade, ci la minus 10—12 grade Acest lucru duce fie la o totală prevenire a ridicării, fie la o manifestare destul de neînsemnată a acesteia Să ne oprim asupra caracteristicii a încă unui fenomen – termocarstul După aspectul exterior el se manifestă prin scufundări de teren şi formarea unor pâlnii umplute cu apă Termocarstul ia naştere în sectoarele unde se topesc gheţurile îngropate în pământ Deasupra golurilor formate se produce o prăbuşire a suprafeţei; din această cauză este periculos a se construi pe astfel de sectoare În regiunile „veşnic îngheţate”, după venirea primăverii se observă încă un fenomen: terenurile situate în pantă încep să se topească, se subţiază şi îşi pierd stabilitatea Sub acţiunea greutăţii, această masă lichidă alunecă în jos, pe pantă La suprafaţă rămân ieşituri, şanţuri şi alte accidentări Acest fenomen de deplasare şi amestecare a orizonturilor solului poartă denumirea de solifluxiune „ÎNGHEŢUL VEŞNIC” ESTE ÎNVINS Înainte de a construi pe un teren din „stratul veşnic îngheţat” este necesar să ne gândim bine şi să cântărim toate circumstanţele Cu acest prilej este util să ne aducem aminte de proverbul rusesc: măsoară de şapte ori şi taie o dată Să ne oprim acum asupra problemei stabilităţii terenurilor permanent îngheţate Pentru aceasta este important să clarificăm dacă toată apa din ele se găseşte sub formă de gheaţă Până nu demult această problemă nu stârnea îndoieli Omul de ştiinţă sovietic N A Ţîtovici, îndoindu-se de exactitatea unui astfel de răspuns, a descoperit, după o îndelungată activitate minuţioasă, că în terenurile îngheţate apa se menţine în stare lichidă chiar şi în cazul unor temperaturi relativ joase Ea formează pelicule dintre cele mai subţiri care înconjoară particulele coloidal-disperse Temperatura la care îngheaţă apa este de la —30 la —40 de grade În continuare, N A Ţîtovici a stabilit că rocile îngheţate pot să suporte presiuni foarte mari, dar cu o singură condiţie: presiunea trebuie să fie de scurtă durată Experienţele au arătat că terenul îngheţat este în stare să suporte o sarcină de 150000 de kilograme pe metru pătrat dacă acţionează scurt Situaţia se schimbă net în cazul când această sarcină va fi permanentă: terenul îngheţat va începe să curgă ca un lichid Lucrul acesta se explică prin faptul că în compoziţia terenului îngheţat există apă lichidă În consecinţă, mărimea sarcinii admisibile trebuie să fie mult mai mică De obicei valorile ei nu depăşesc 2500—6000 de kilograme pe metru pătrat Ce se va întâmpla însă dacă terenul îngheţat se va topi? În acest caz din starea solidă de monolit el trece într-o starea afânată şi fluidificată Clădirile construite pe un teren îngheţat vor suferi tasări mari Sunt dese cazurile când are loc o presare a terenului lichid, dezgheţat de sub fundament, care duce la distrugerea clădirilor Datorită asemănării exterioare cu tasarea din terenurile constituite din loess, acest proces a căpătat de asemenea denumirea de tasare Problema complicată a construcţiei pe terenurile îngheţate a fost rezolvată cu succes de oamenii de ştiinţă şi inginerii sovietici În regiunile cu un strat gros de „îngheţ veşnic” au fost construite oraşe întregi ca Igarka, Norilsk, Vorkuta, cu clădiri de toată frumuseţea, care, cu mici excepţii, stau neclintite În anul 1936, în Uniunea Sovietică a fost construită pentru prima oară în lume în regiunea „îngheţului veşnic” o termocentrală în oraşul Iakutsk Fundaţia termocentralei se află într-un teren permanent îngheţat, cu un mare conţinut de gheaţă De atunci sunt zeci de ani de când această termocentrală funcţionează cu succes Această izbândă devine şi mai grăitoare dacă ţinem seama că acum vreo 30—35 de ani se întâmpla rar ca o clădire construită în regiunile „îngheţului veşnic” să reziste 4-5 ani Cum s-a reuşit să se obţină astfel de succese? Răspunsul este cât se poate de simplu: printr-o muncă susţinută Geologii şi constructorii au irosit multe eforturi şi energie pentru studierea îngheţului, în schimb ei au izbutit să obţină rezultate strălucite În zilele noastre construcţiile în regiunile de „îngheţ veşnic” sunt precedate de minuţioase cercetări tehnico-geologice asupra teritoriului respectiv Numai înarmaţi cu date geologice constructorii pot începe să proiecteze şi apoi să construiască Să facem cunoştinţă cu metodele folosite pentru construirea caselor în regiunile cu „îngheţ veşnic” Dacă grosimea terenurilor permanent îngheţate este suficient de mare (de peste 10 metri), se foloseşte pe scară largă metoda de construcţie cu menţinerea stării îngheţate a terenurilor Această metodă se aplică la edificarea imobilelor de locuit şi a clădirilor publice, precum şi a multor construcţii industriale Dar cum se poate menţine sub clădiri starea îngheţată a terenurilor? În acest scop se foloseşte amenajarea fundaţiilor cu aerarea spaţiului dintre planşeu şi sol Casele sunt construite în aşa fel, încât aerul rece să poată circula liber prin orificiile lăsate între pardoseala parterului şi teren (fig 123) Această metodă a fost elaborată şi aplicată de constructorii ruşi încă din secolul al XIX-lea Mânăstirea construită în felul acesta în Iakutsk stă şi astăzi temeinic, neclintită Constructorii sovietici au fundamentat teoretic această metodă şi au folosit-o pentru construirea multor edificii şi oraşe întregi (Norilsk, Igarka etc) Toate conductele de apă, canalizare şi încălzire sunt atârnate pe plafonul spaţiului dintre planşeu şi teren sau se montează în galerii subterane speciale Pentru menţinerea îngheţului permanent sub construcţiile industriale cu hale de cazane este necesar să se introducă artificial aerul rece în terenurile fundaţiei Se naşte întrebarea: cum trebuie să se construiască în cazul când grosimea stratului îngheţat din teren este relativ mică, mai mică de 7—10 metri? Aici vine în ajutor metoda topirii prealabile a terenurilor îngheţate Lucrul acesta se poate realiza folosind căldura soarelui Este destul să scoatem în timpul verii stratul superior al terenului supus încălzirii (muşchi, gazon, litieră, turbă) şi să-l lăsăm să se topească În timpul iernii în acest sector se face reţinerea zăpezii Aceasta la rândul său încălzeşte suprafaţa terenului Prin metoda aceasta, în doi-trei ani se asigură o dezgheţare a unui strat de 5—6 metri de teren îngheţat  În nisipuri şi terenuri argiloase topirea se poate face şi cu ajutorul aburului fierbinte În acest scop se folosesc ţevi, care sunt introduse în teren şi prin care se lasă să treacă abur fierbinte În felul acesta se reuşeşte să se dezgheţe terenurile până la o adâncime de 7—10 metri Deseori terenul dezgheţat se lichefiază şi trebuie ulterior consolidat Dacă condiţiile construcţiei şi terenurile eterogene duc inevitabil la mari tasări neuniforme ale clădirilor, inginerii trebuie să le construiască în aşa fel încât ele să nu fie periclitate Ştiinţa şi tehnica au găsit căile şi metodele pentru a supune terenurile permanent îngheţate VIITORUL GEOLOGIEI INGINEREŞTI Prezentul geologiei tehnice este interesant şi captivant Mii de surprize îl aşteaptă pe om în lupta lui cu natura Există surpături de teren, grandioase alunecări, avalanşe catastrofale, puternice cutremure, nisipuri mişcătoare şi alte zeci de fenomene Geologia tehnică a izbutit să rezolve multe probleme legate de ridicarea construcţiilor în condiţii naturale grele În fiecare construcţie – baraj, bloc de locuinţe, drum, tunel etc — se află întotdeauna prezentă şi munca inginerului geolog Geologia tehnică este o ştiinţă nouă Evoluţia ei este strâns legată de progresul tehnicii construcţiilor şi al domeniilor de cunoştinţe geologice Edificiile se construiesc cu atât mai greu şi mai complex cu cât condiţiile care se pun terenurilor sunt mai numeroase Cu cât mai adânc pătrund mineralogii, petrografii şi geologii în tainele rocilor şi în istoria dezvoltării lor, cu atât mai temeinică este cunoaşterea terenurilor, cu atât mai sigur le folosim în scopurile construcţiilor Multe probleme foarte complicate îşi aşteaptă rezolvarea în viitor Cu fiecare zi dezlegăm mai multe enigme ale mării, aflând tot mai mult despre regimul şi populaţia ei Cu toate acestea, deocamdată nu avem o idee unitară asupra vieţii oceanelor Omul trebuie să cucerească şi să folosească în scopurile sale nu numai suprafaţa mării, ci şi fundul marin În fata geologiei tehnice se pune problema studierii mediului marin şi a fundamentului mării Tot atât de importantă şi de interesantă este problema studiului oscilaţiilor anuale şi în mai mulţi ani ale suprafeţei pământului, care se pune în fata geologiei tehnice în legătură cu crearea unor instalaţii şi aparate de înaltă precizie Este o problemă foarte complicată, dar, fără îndoială, realizabilă, şi oamenii de ştiinţă au şi trecut la soluţionarea ei Una dintre cele mai importante probleme ale geologiei tehnice este studierea proprietăţilor terenurilor din care este alcătuită suprafaţa Lunii şi a planetelor Zborul în Cosmos al primilor cosmonauţi sovietici constituie o realizare care ne convinge că nu mai este atât de departe timpul când va fi nevoie să se rezolve problema: pe ce suprafaţă vor trebui să aterizeze navele cosmice Oamenii de ştiinţă încearcă să rezolve această problemă deocamdată pe o cale indirectă, studiind proprietăţile reflectoare ale suprafeţelor planetelor O mare importantă pentru rezolvarea acestei probleme revine lansărilor izbutite ale rachetelor cosmice sovietice Un anumit rol în studierea terenurilor planetelor trebuie să-l aibă geologia tehnică, şi în special o parte a ei – studiul terenurilor S-ar putea spune multe lucruri referitoare la perspectivele de dezvoltare ale geologiei tehnice, dar ne vom limita la cele de mai sus În faţa acestei ştiinţe, ca şi în faţa altor domenii ale cunoaşterii stă o sarcină nobilă – a înlesni eforturile omenirii în calea spre culmile strălucite ale viitorului luminos al umanităţii, spre comunism 